
1956... Új demokráciánk lassan vallásos legendává  merevedő 
, eredetforrása?". Az emlékezők, a veterán politikusok, katonák, , pesti 
srácok" és külföldi újságírók már legalább annyi és annyiféle történetet, 
emléket és élményt mondtak el és írtak le a felkelés 13 napjáról, a megelőző 
hónapokról és a megtorlás éveiről, hogy az egész lassan kezd a 
kereszténység kialakulásához hasonlítani: mindenki tud valamit, de 
mindenki egy kicsit másképpen. (Hiszen még a négy evangélista is eltér 
egymástól nem egy részletkérdésben...) 

Nehéz tehát megszólalnia annak, aki objektív okokból nem lehetett jelen 
az események többségénél — ugyanis akkor kilenc és fél éves voltam. 
(Amikor 1995 ősszel a Demokrata című hetilapban a Köztársaság téri 
pártház ostromával kapcsolatban első kételyeimet felvetettem, rögtön 
nekem is támadt egy ötvenhatos veterán: ugyan minek beszél az, aki akkor 
még kisgyerek volt?) 

No, erre azért tán még csak tudnék válaszolni: ezek szerint hallgasson 
mindenki, aki valahol nem volt jelen? Ha Henrik Schliemann, az amatőr 
német régész így gondolta volna, akkor soha, senki nem indul el Trója 
romjait kiásni? Vagy sohasem hallunk a magyar kettős honfoglalás kitűnő 
elméletéről, elvégre hány éves lehetett László Gyula, a történész 650-ben 
vagy 895-ben? 

Viszont: akik ott voltak, sorozatban írják meg ugyanarról az eseményről 
a teljesen különböző , látottakat-hallottakat". Ez jobb? 

Tisztázzuk hát: nem biztos, hogy az lát jól mindent, aki az események 
sűrűjében forgolódott, bármilyen nemes cél vezette is, és bármilyen hős 
volt. Egy magyar szólás szerint nem mindig lehet látni a fától az erdőt. Nos, 
igencsak lehetséges, hogy 1956 október-novemberével is hasonló a helyzet. 

Még a történések látszólagos irányító posztjain lévők sem biztos, hogy 
tudták: egyes cselekményszálakat KIK MOZGATNAK A HATTÉRBŐL? 
És itt kezdődik a lényeg... 

Elolvastam vagy kéttucatnyi visszaemlékezést, dokumentumkiadványt 
az ,egyik oldalról", a , másik oldalról? és külföldi tanúktól. Csak 
egyvalamiben egyeznek meg, néhány ESEMÉNYT illetően: hogy nem 
egyeznek meg? Vagy - a tárgyilagosabbak — legalább ki merik mondani, 
hogy az adott kérdésre még ma sem tudja senki az igazi választ. 
(Hangsúlyozottan ESEMÉNYEKRŐL beszélek, és ez alatt harci 
cselekményeket, csapatmozgásokat, ezzel kapcsolatos döntéseket értek, 


nem pedig a különféle pártok, szervezetek, csoportok és csoportocskák, 
személyek bevillongásait, nyilvánosság előtti tündökléseit és bukásait!) 

Arra tehát rá kellett jönnöm: a visszaemlékezésektől nem leszek 
okosabb. Arra jók, hogy az ellentmondó megállapítások segítségével 
bizonyítani lehessen: a kérdéses ESEMÉNY nem úgy történt, ahogy eddig 
véltük, ahogy látszott és ahogy papírra, fotóra rögzítették. Vagy legalábbis 
nem teljesen úgy.. . 

Bárki felteheti a kérdést: miért nem kezdtem levéltárakban kutatni? Nos, 
nagyképűség nélkül hadd mondjam el: 1967, egyetemi éveim óta a 
politikában és a körül zajlott az életem, melynek különböző korszakaiban 
ismertem jó néhány, döntést hozó politikust is. És egyet pontosan tudok: ha 
egy döntésről, egy esemény mozgatórugójáról valaki vagy valakik nem 
akarják, hogy nyoma maradjon — nos, akkor annak nem is fog nyoma 
maradni. 

Mert vagy már eleve csak szóban születik meg, vagy ha van is róla 
írásos feljegyzés a pontosság kedvéért, azt utólag megsemmisítik. Ha 
maradt mégis, mindezek ellenére fenn írásos nyom, akkor az valakinek a 
magán-páncélszekrényében lapul, és az a valaki általában gondosan ügyel 
arra, hogy onnan a kérdéses írás soha ki ne kerüljön. Halála esetén — ha fel 
tud készülni a halálra — megsemmisíti az őt holtában kompromittáló 
írást/írásokat, vagy 50-100 évig titkos széfekbe záratja, vagy olyan közeli 
rokonra, barátra, esetleg az eseményben, döntésben jelen volt társára bízza, 
akiről ezerszázalékos megbízhatósággal tudja, hogy hallgatni fog. Csak 
néha és véletlenül, egy-egy kortárs vezető váratlan halála, az adott rendszer 
hirtelen és ellenőrizhetetlen megváltozása, rombolások-rongálások vagy 
természeti katasztrófák során kerülhet ki egy-egy titkos dokumentum e 
bűvös körből, és jut el levéltárakba. Ezerből talán egy. De a 
rendszerváltozás sem Magyarországon, sem Oroszországban nem volt 
viharos, egy-két napos; nem volt olyan, hogy tüntetés, polgárháború során 
iratok illetéktelen kezekbe juthassanak. Nagyon is odafigyeltek arra az 
érintettek, hogy a  zúzdákban, kályhákban,  kazánokban időben 
megsemmisüljön az, amire már nincs szükség; amiről pedig úgy vélték, 
hogy még használható önmaguk igazolására vagy ellenfeleik lejáratására, 
no azt időben mentették, például külföldi bankszéfekbe, nyugodt 
országokba, ahol fél vagy egész évszázadig senki sem juthat hozzá. 

Nos, hát éppen ezért tartottam nevetségesnek a reményt, hogy a KGB 
vagy a szovjet védelmi minisztérium irattárában bárki is talált volna olyan 
dokumentumot, amely az általam felvetett lehetőséget bizonyítja. 

Nem, így nem megy. (A nyugati levéltárakba ilyesmi el sem juthatott, 
könyvemből majd kiderül, hogy elsősorban azért nem, mert a kérdéses 


döntések MOSZKVÁBAN születtek, és nem másutt. Ugyanilyen okból 
abban reménykedni, hogy magyar levéltárban, irattárban bármit találunk — 
több mint nevetséges naivitás...) (Mindezt igazolja például az, hogy amikor 
a német újraegyesülés nyomán különféle kutatók megpróbálták a volt NDK- 
s hírszerzőszolgálat vagy diplomáciai szolgálat levéltáraiban a budapesti 
1956-os események hátterét megkeresni, döbbenten  észlelhették: 
mindenhonnan hiányoznak a Budapestről, sőt a Bukarestből (???) érkező 
jelentések is a kritikus napokról... 

, Arthur Mohler történészprofesszor, Tanssylvania-kutató megígérte, 
hogy a nemrég megnyitott berlini irattárban kicsemegézi az ide vonatkozó 
iratokat. Máris jelezte, hogy milyen iratok hiányoznak. Azért ezek is 
beszédesek. Hiányzik a teljes konzuli jelentés 1956-ról (akkor ott még nem 
volt nagykövet). Hiányzik a bukaresti nagykövetség teljes iratanyaga 1956 
júniusa és decembere között. Teljes egészében hiányzik a Katonai Felderítés 
ide vonatkozó anyaga, illetve egy megjegyzés található, hogy 
tanulmányozás céljából átadva a magyar külügyminisztériumnak 1958 
augusztusában?" (Kálló Róbert amatőr történész-kutató hozzám írt 
leveléből.) 

Gosztonyi Péter szintén arról tájékoztat, hogy az októberi akták 
hiányoznak a német levéltárakból... Amikor 1991-ben betekinthetett az 
egykori NDK budapesti nagykövetségének irataiba, jelentéseibe, a 
következőket tapasztalta: 

, Az utolsó jelentés október 18-án ment el diplomáciai futárral 
Budapestről. A következő napok jelentései hiányoznak. Ismeretlen kezek 
távolították el ezeket a dossziéból. És a legközelebbi jelentés október 30-án 
kelteződik") 

Csak elszólásokból, különféle ismert, de az adott kérdés szemszögéből 
eddig nem csoportosított információmorzsákból, továbbá a szovjet 
birodalmi politika természetrajzából és logikájából lehet levezetni a 
MIÉRT-eket, a HOGYAN-t azután már ismert tények újszerű beállításával 
igazolni lehet. 

Egy hatalmas bűnöm van. Én, ellentétben sok hős vagy okos magyarral, 
nem abból indulok ki, hogy 1956 októbere fordította meg a világ fejlődését. 
Sajnos, ez legfeljebb ötvenszázalékos valószínűségű dolog. A valószínűség 
másik fele — egészen más. És attól félek, hogy ez az igazi változat. Aminek 
a lényege: nem mi találtuk fel a spanyolviaszt. Nem a mi f...fülünkben 
forgott a világ tengelye, de nem ám! Egy hatalmas, stratégiai játszma 
lényegtelen rész-eleme voltunk, de úgy, hogy ezt használták kulisszának a 
játszma kiagyalói, akiknek akkor tökéletesen megfelelt az a látszat, 
miszerint Budapest van a forgószínpad előterében. És közben a 


hidegháború, vagy a majdnem kirobbant harmadik világháború egyik 
legdöntőbb csatájához kellettünk csak — figyelemelterelésnek. 

Nyilván akik tiszta szívvel csinálták végig a forradalmat, ezen 
mérhetetlenül fel fognak háborodni, mert senki nem szereti, ha esetleg 
kiderül, hogy sok ezer társával együtt baleknak nézték és használták, és az 
élete végül is hiábavaló tragédiákkal volt tele. De, sajnos, ha az én 
változatom az igaz, akkor egyvalamit megmagyaráz az elmúlt 6-7 év 
történelméből: tudniillik, hogy miért nem , hálálta meg a nyugati világ a 
hatalmas magyar áldozatokat, hiszen mi állítottuk meg a szovjet birodalom 
terjeszkedését és hogy 1956 volt az első szög a bolsevik óriás majdani 
koporsójában". 

Nem, kérem szépen, nem erről van szó. Hanem arról, hogy AZÓTA már 
nyugaton is rájöttek az 1956. október-novemberi játszma valódi lényegére — 
igaz, eléggé megkésve fedezték fel, hogyan , verte át"? Hruscsov és csapata 
egyszerre mindhárom nyugati nagyhatalmat. És ennek fényében 
megveregetik a vállunkat: , Szép volt, fiúk, köszönjük, de azért nem nálatok 
dőlt el a kommunizmus bukása, bármilyen hősök, szépek és jók voltatok..." 

Apró jutalmak járnak a  propagandasikerért, amelyet nekünk 
köszönhettek, de pusztán 1956-ért ne számítsunk kiemelt és hatalmas 
segítségre. 1989-ért, a , láger" fellazításáért már több jár — de azt meg már 
megadták, letudták. És hiába lesz most bármily szép az ötvenéves jubileum, 
a világ igazi, jelenlegi döntéshozói elintézik majd egy üdvözlő távirattal. 
Nekik ennyit ér már csak. 

Végül felmerül a kérdés: vagyok-e olyan nagyképű, hogy azt mondom: 
BIZTOSAN ÚGY VOLT, ahogy most könyvemben leírom? Nem. 
Egyáltalán nem. Az események természetéből eredő bizonyíthatatlanság 
miatt nem mondhatom ezt. Csak annyit, hogy 50 százalékos 
valószínűséggel létezik az 1956-os magyar felkelésnek, forradalomnak egy 
másik értelmezése is... 


ELŐHANG (OBJEKTÍV) 


Természetesen nem most és nem a jubileum alkalmából kezdtem 1956 
néhány sötét rejtélyével foglalkozni. A gyökerek sokkal messzebb nyúlnak. 
1965-1969 között a Marx Károly Közgazdaságtudományi Egyetem 
nemzetközi kapcsolatok szakára jártam. A szép hosszú név egy külügyi 
iskolát takar. Nekünk ott történelemből, politika- és gazdaságtörténetből 


sokkal többet mondtak el oktatóink, mint bárki más diáknak az országban. 
Volt jó néhány olyan tárgysorozat, amelyről nyomtatott jegyzet nem 
készült, nem is készülhetett, mert bizonyos dolgokról akkor csak számozott 
példányban, és bizonyos párt- és állami vezetői tisztségektől felfelé lehetett 
elolvasni , belső kiadványokat". De azért elmondták szóban olyan oktatók, 
akik sokkal szabadszájúbbak és őszintébbek voltak, mint az akkori egyetemi 
tanárok általában. És ahogy közeledett a negyedik tanév, úgy lettek egyre 
gátlástalanabbul őszinték például azok az illetékesek, akik diploma- 
munkáinkhoz segítettek, szóban vagy adatokkal. Aki ott nem volt hülye, 
igen hamar megtudhatta, hogy a politikai döntéseket előkészítő szakértők 
hogyan, milyen — természetesen Moszkvából vezérelt — logika alapján 
gondolkodnak és dolgoznak. 

Ráadásul ez a tanszék lényegében , káder-óvoda? volt, miniszterek, 
tábornokok, pártvezetők, diplomaták és más főemberek gyermekeivel 
megtűzdelve. Aki akart, könnyen kerülhetett ezeknek és ezek szüleinek a 
társaságába. És hallott olyan információmorzsákat, amelyeket az ország 
nyilvánossága sohasem tudhatott meg. Vagy egyes dolgokról egészen 
őszintén beszéltek az ember előtt, hiszen , a mi kutyánk kölyke lesz amúgy 
is"... 
Nos, én, aki a történelem iránt mindig is feltűnő vonzalmat éreztem, 
néhány más nagy hazugság mellett ezekben az években botlottam először a 
Köztársaság téri pártház ostromának és az azt követő mészárlásnak a 
rejtélyébe. Akkor még csak az a meggyőződés alakult ki bennem, hogy ez 
Kádár János személyi játszmája volt: neki volt szüksége arra, hogy így 
történjenek a dolgok, részben azért, hogy a maga bőrét mentse és 
Budapestről való lelépését igazolja a szovjet vezetők előtt, részben pedig 
azért, hogy minden potenciális versenytársát a hatalom felé vezető úton 
vagy az adott helyszínen ölesse meg, vagy olyan helyzetbe hozza, hogy a 
mészárlás miatti megtorlás során végezzenek vele... 

Annyit már akkor is gyanítottam, hogy mindez a szovjet vezetésnek is 
kapóra jött, egyfelől ahhoz, hogy megdolgozza a nyugati közvéleményt a 
beavatkozás jogosságáról, másfelől azért, hogy a Köztársaság téren 
történtekre hivatkozva győzze meg a habozó Mao Ce-tungot, Titót, 
Gomulkát: ne ellenezzék a november negyedikei támadást... (Fiatalabb 
olvasók számára: a kínai, a jugoszláv és a lengyel vezetés akkori első 
embereiről van szó.) 

Nos, ezek részigazságok, de az azóta folytatott kutató-elemző munkám 
ezeket a részleteket nagyon is megerősíti. Viszont a fától az erdőt magam 
sem láttam. Amin utólag már csak nevetni tudok. Hogy miért? Mert többek 
között a diplomamunkámért és később abból írt doktori disszertációmért 


lettem , kegyvesztett", az élőszóban hangoztatott ellenzéki megjegyzéseim 
mellett. És a diplomamunka meg a disszertáció egyaránt Szíriáról, Irakról, a 
Közel-Kelet nagyobb összefüggéseiről és az olajról szólt. És már akkor le 
mertem írni, hogy itt egy, az olajért vívott hatalmas csata felszíni jelenségeit 
láthatjuk, a szuezi, 1956-os csatornaháborútól a hatnapos háborúig (1967), 
majd az 1973-as arab visszavágási kísérletig bezárólag. Mégis azt, hogy a 
két ESEMÉNY, BUDAPEST ÉS SZUEZ között mi a valódi kapcsolat, még 
az 1990-ben, illetve 1995-ben írott nagy elemző cikkeimben sem mondtam 
még ki igazán. (Pesti Hírlap, illetve Demokrata). De 1995. október óta 
gondolkodtam egy 1956-os könyvön, és ehhez kezdtem el adatokat gyűjteni 
sokfelől. Az adatgyűjtés harmadik-negyedik napján villant egyet valami, és 
egyszerre csak összeállt a sokféle mozaikból 1956 MÁSIK TÖRTÉNETE. 

Ezek után már elkezdtem kutatni saját feljegyzéseimben is. Ugyanis 
1969 óta sohasem mulasztottam el az alkalmat, hogy beszéljek olyan 
egykori résztvevőkkel, akik 1956-ban az általam furcsának tartott 
valamelyik helyszínen voltak, és olyasmit mondtak el, amit addig nem 
tudtam. Ismertem egykori katonatiszteket, kit munkám során, kit akkor, 
amikor a HM Ságvári Horgász Egyesületben voltam pár évig civil tag, mert 
szükségük volt versenycsapatukhoz egy jó versenyzőre. Megismertem volt 
rendőrtiszteket, később, 1989-tól olyanokat, akik az  ötvenhatosok 
szervezeteiben működtek, és valahol középvezetői beosztásuk volt a 
kritikus napokban. 1990-es és 1995-ös cikkeim, majd könyvem első kiadása 
nyomán leveleket kaptam olyan emberektől, akiknek szintén feltűntek az 
általam is furcsállott rejtélyek és logikátlanságok, és további részletekre 
hívták fel a figyelmemet, vagy általuk feltételezett összefüggésekre, 
amelyeket szintén tanácsos volt alaposan végiggondolni. Juttattak el 
hozzám különleges dokumentumokat, amelyeket magángyűjtők mentettek 
meg furcsa helyeken a , selejtezéstől" . 

És végül, bár csak kilenc és fél éves voltam akkor, és külvárosban 
(Budafokon) éltem, 1956 nagyon is emlékezetes a számomra. A Csepelért 
vívott harcok pár száz méterre zajlottak tőlünk. A Duna másik partján. És 
volt egy-két olyan egyéb esemény is, szüleim vagy mások egy-egy 
mondata, amire úgy emlékszem, mint akibe beleégették. Amikor e 
megjegyzések fényében olvastam el egy halom könyvet, kiderült, hogy ezek 
a mondatok igazak voltak — ha viszont igazak, akkor néhány, eddig magától 
értetődő alapigazságnak kikiáltott , tételt?" legalábbis megcáfolnak, ha nem 
éppen az ellenkezőjét bizonyítják... 

Nos, e forrásokból, mozaikokból állt össze lassan az a kép, amely igen 
furcsának tűnik majd, de képzettségem, ismereteim alapján én 
VALÓSZÍNŰNEK tartom. A többit — döntse el az olvasó... 

HOGY IS KEZDŐDÖTT? 


Az 1956 nyarán, őszén kialakult helyzetről már nagyon sokan írtak. 
Csak pár összefoglaló mondatot vetnék előre: Hruscsov ,enyhülési 
politikájának" megfelelően (vagy talán csak azért, mert a Jaltai Szerződés 
bizonyos országokkal kapcsolatban tartalmazott egy tízéves elévülési 
záradékot?) 1955-ben a szovjetek kivonulnak Ausztriából, az osztrák 
semlegességet a négy nagyhatalom, az USA, Nagy-Britannia, Franciaország 
és a Szovjetunió garantálja. A szovjetek Finnország semlegességét is 
elismerik, ottani katonai pozícióikat is feladják. De amikor Nyugat- 
Németországot felveszik a NATO-ba, és a nyugati nagyhatalmak 
engedélyezik a Bundeswehr, az új nyugatnémet hadsereg felfegyverzését, 
válaszul megalakul a Varsói Szerződés, a Szovjetunióból és az általa 
irányított, zömében megszállt csatlós kelet-európai államokból. A szovjet 
politikusok és főleg katonák félelme az esetleges német revánstörekvésektől 
zsigeri és ösztönös félelem. Az , enyhülés" rögtön alábbhagy, és újra helyet 
kap a , megelőző csapás elve", magyarán a Nyugat-Németország és esetleg 
egész Nyugat-Európa ellen viselendő preventív háború koncepciója, 
amelyet egyébként a szovjet vezetés a nyolcvanas évek közepéig mint 
katonapolitikai alapelvet kezelt. 

Gosztonyi Péter például a , Föltámadott a tenger" című könyvének 42- 
43. oldalán idézi Kopácsi Sándornak, az 56-os forradalom egyik, akkor már 
kanadai emigrációban élő vezetőjének a hetvenes években, Torontóból 
Gosztonyihoz küldött magánlevelét: ebben egy, 1955 elején, a Böszörményi 
úti rendőrtisztképző iskolában tartott, szigorúan zártkörű rendezvényről írja: 

, Egy szovjet satomfilmetx mutattak be nekünk. A vetítés az Akadémia 
lovardájában történt, mivel ez a helyiség vagy ezer embert tudott befogadni. 
A Honvédelmi Minisztérium, a Belügyminisztérium vezető káderein kívül a 
pártapparátus a megyei titkárokkal együtt mind ott volt, az összes vezető 
szovjet tanácsadó szintén. A bemutatásra kerülő film öt órát vett igénybe. 
Először az  atomelmélettel ismertettek meg minket, majd ennek 
gyakorlatával is. Szibériában ugyanis atombombát robbantottak. Három 
falut ürítettek ki előzőleg. Ezeket telerakták kimustrált harci járművekkel. 
Majd jött a bomba! Színes filmen! Ennek pusztító hatását — az 
epicentrumtól a külső zónákig — részleteiben mutatták. A romboló és 
sugárhatást is külön-külön szemléltették. Morálunk az egekig szökött, 
hiszen saját szemünkkel láthattuk a szovjet haditechnika fejlettségét. Utána 

elterjedt körünkben a hír, hogy Moszkva esetleg a nyugatnémet revansista 
fenyegetés ellen preventív, azaz megelőző csapást készít elő..." 

Hogy Kopácsi mennyire , nem képzelődött", arra pedig az is rájöhet, aki 
elolvasta például a Népszabadság 1996. augusztus harmadikai számának 22. 
oldalát. Itt Markó György ismertet egy szovjet dokumentumot, amely 1954 
őszéről kelteződik. Eszerint Orenburgtól (akkori nevén Cskálov városától) 
200 kilométerre, északnyugatra, egy Tockoje nevű község közelében 
bemutató hadgyakorlatot tartottak, Bulganyin, Zsukov, Szokolovszkij, 
Konyev, Tyimosenko és Bugyonnij, azaz a teljes felső szovjet katonai 
vezetés jelenlétében, de ott volt Peng Tö-huaj kínai marsall, későbbi 
honvédelmi miniszter és a , népi demokratikus országok?" honvédelmi 
miniszterei, valamint vezérkari főnökei. 

A terepet nem véletlenül választották ki: erdős, dombos, vízmosásokkal 
tarkított, katonai szakkifejezéssel élve átszegdelt terepszakasz volt. És itt 
bizony egyáltalán nem védelmi, hanem támadó atomcsapást mutattak be, 
szárazföldi alakulatok előretörésével kombinálva. , Életben? először 
láthatták a meghívott , előkelőségek? az atomfegyver hatását. A magas 
vendégeket nem is biztosították kellőképpen, a bomba robbanásának 
epicentrumától számított 11 kilométerre lévő megfigyelőállásban károkat 
okozott a légnyomás. (A sugárzás? Azt nem tudjuk...) 

A cikk szerzője szerint a gyakorlat értékeléséből kitűnik, hogy ennek és 
egy másik hasonló hadgyakorlatnak nyomán a szovjet vezetés 1954 
áprilisában kialakította új hadászati koncepcióját. Eszerint az atombombát 
csak a hagyományos fegyverzettel felszerelt haderőnemek harcát döntő 
módon SEGÍTŐ fegyvernek tekintették. 

Markó György szerint csak 1961-ben készült el a gyakorlatok alapján 
forgatott szovjet katonai oktatófilm , magyarítása". 

Nos -— nem lett volna baj, ha a szerző elolvassa Gosztonyi Péter könyvét, 
benne Kopácsi visszaemlékezéseivel. Mert akkor azt is tudná: bizony már a 
gyakorlatot követő évben bemutatták ezt a filmet a magyar vezetésnek. 
Egyvalamire azért jó ez a cikk: megerősíti Kopácsi állítását, hogy valóban 
láthatott ilyen filmet. És mivel ezt 1956 után a börtönben, majd később, 
emigrációban nem tehette meg — csak 1956 ELŐTT láthatta! 

És ugyanezt, a megelőző háború lehetőségét a hetvenes években 
elmondta egy ismerősöm, aki akkor az egyik belügyminiszter-helyettes 
sofőrje volt, és elég bizalmas viszonyba került főnökével. Megkérdezte: 
tábornok elvtárs, lesz háború? És a válasz: lesz, fiam, ha rákényszerülünk, 
megelőző háború lesz... 

Szóval — a szovjet politikai és katonai vezetés, bár félt, de készült egy 
, megelőző háborúra". És ehhez fel kívánta használni a második 

világháborúból levont tapasztalatokat. Elsősorban azt, hogy , akié az olaj, 
azé a győzelem!" (Ez az elmélet még a hatvanas évek végén is hatott. 
Akkoriban, mint említettem, a magyar diplomáciai iskola hallgatója voltam, 
és diplomamunkámban a Közel-Kelettel és az olajjal foglalkoztam. 
Eközben találkoztam kiegészítő adatokat kérve a külügy algériai 
referensével. Beszélgetés közben én, az akkor lelkes, naiv és idealista 
kommunista diák, felháborodva kérdeztem: miért támogatunk fasisztoid 
arab rendszereket is, ahol ölik a kommunistákat és általában minden haladó 
meggyőződésű embert? A válasz: fiam, a politikában nincs eszme, nincs 
szolidaritás, nincs idealizmus. Csak egy dolog számít: a hatalmi harc. És 
akié az olaj, azé a győzelem. A többi nem érdekes, azon sírjon a sajtó, 
sírjanak a széplelkek...) 

Nos, a megállapítás 1944-ben és 1945-ben beigazolódott Hitler 
fegyvertervezői hiába fejlesztettek ki és kezdtek tömegesen gyártani új 
páncélosokat, repülőgépeket, még  léglökéseseket is - nem volt 
üzemanyaguk ezek harcbavetéséhez. Olaf Groehler A légiháborúk 
történetében; a szovjet hadtörténészek a 12 kötetes Nagy Honvédő Háború 
sorozatukban; amerikai kutatók az 1944-es ardenneki német ellentámadás 
krónikájában nem győzik hangoztatni: a német légierő és páncélosok 
csapásai rendre elhaltak, mert üzemanyag híján leálltak az akkor 
legmodernebb Királytigris és Párduc harckocsik, fel sem tudtak szállni a 
Messerschmitt-262-es, 263-as sugárhajtású, illetve rakétarepülő-típusok. (A 
halál ötven órája című világhírű film is erről szól, Magyarországon az 1945. 
márciusi, Balaton menti utolsó ellentámadás is úgy omlott össze, hogy a 
szovjeteket a Dunáig visszaverő páncélosokat egyszerűen ott kellett hagyni, 
mert nem volt tovább üzemanyaguk...) 

És mindez azért, mert Hitler az általa megszállt Európában, miután 
elvesztette a román olajmezőket, számottevő mennyiségű kőolajat már nem 
tudott szerezni. Nyugat-Európában tehát ez a sebezhető pontja: nincs saját 
kőolaja. 

(Ne feledjük: 1955-56-ot írunk. A brit és norvég tengeri olajmezők még 
legfeljebb csak kutatógeológusok álmaiban léteznek, a román és a csekély 
magyar olaj szovjet megszállás alatt van, legfeljebb néhány olasz olajkút 
termel valamennyit. De a tankok és a repülőgépek, a csapatszállító autók 
továbbra is csak belső égésű motorral járnak!) 

Tehát: szovjet támadás esetén Nyugat-Európa csak a felhalmozott 
készletek erejéig bírja a háborút üzemanyaggal. (Annyi esze a szovjet 
hadvezetésnek is van, hogy egy meghódítandó területen, különösen, ha 
annak ipari potenciálját használni is akarja, atomfegyvert tömegesen nem 
vet be, tehát a támadás alapvetően hagyományos fegyverekkel történik, az 

atombomba csak elrettentés, vagy egy-egy stratégiai — ponton 
alkalmazható...) Tehát a NATO-nak folyamatos, Nyugat- Európába irányuló 
olajutánpótlással kell rendelkeznie. De honnan? Az Egyesült Államokból 
nemigen: onnan ugyanis csak tankhajón lehet olajat szállítani Európába. 
Repülőn nagyobb mennyiséget még ma sem. De az Atlanti-óceánon a 
tankhajókat tengeralattjárókkal el lehet süllyeszteni. És 1956 nyarán a 
szovjet tengeralattjáró-flotta már javában kint van az óceánon. (Öt év 
múlva, a kubai válság idején már az USA partjainál is ott van.) 

Marad tehát az arab olaj. Két forrásból, ami ekkor ismert. Az egyik 
Algéria. Ahol — éppen a szovjetbarát egyiptomi vezetés, Nasszer elnök 
segítségével — javában folyik már a partizánharc a francia gyarmati 
hadsereg ellen. Arra mindenképpen elég, hogy ne legyen biztonságos az 
ottani olajkitermelés. Szaúd-Arábia, az Öböl-emirátusok és Irak még a brit 
érdekszféra tagja. Csakhogy innen valahogyan a dél-francia kikötőkig 
(Marseille és környéke) el is kell juttatni az olajat. Tankhajókon, mert más 
nincs. Ekkor még jóval kisebbek az olaj-tankerek a maiaknál. És vagy a 
török kikötőkből szállítanak a Földközi-tengeren, vagy a Szuezi-csatornán 
átjönnek Arábiából. Mert a Földközi-tenger a Nyugat szempontjából még 
biztonságos. Szinte , beltenger". A Fekete-tenger felől nem jut ki a szovjet 
flotta, még a tengeralattjárók sem, a Boszporusz-Dardanellák szorosain 
török és NATO-ellenőrzés van. Gibraltárnál sem jut be szovjet hajó, az 
angolok őrzik. 

Mit lehet tenni? Nasszer törekvő-igyekvő Egyiptomját meg kell nyerni 
szövetségesnek, és azt ajánlani neki: államosítsa a Szuezi-csatornát. Ezzel 
két legyet lehet ütni egy csapásra. Egyrészt a csatornán át (ha Nasszer 
kellőképpen gyűlöletes háborúba bonyolódik az államosítás miatt az 
angolokkal, franciákkal, Egyiptom majd nem engedi át az olaj 
szállítmányokat egy Nyugat-Európát érő szovjet invázió esetén, másrészt a 
szovjet-orosz birodalmi flotta régi álma teljesülhet: végre a csatornán át az 
Indiai-óceánról bejut a távol-keleti szovjet flotta a Földközi-tengerre, amire 
300 éve hiába vágynak az orosz tengernagyok. .. (És ha már bent van, akkor 
a török, illetve algériai kikötőkből Marseille felé induló olajszállítókat is 
elsüllyesztheti.) 

A várt eredmény: a francia tengerpartig 1-2 hónap alatt elfoglalható 
Nyugat-Európa. A brit szigetek önmagukban elszigetelhetőek. Az 
üzemanyaghiány miatt örülhetnek, ha a partraszállást kivédik. 

Rakétaháború? Ugyan, kérem... Hruscsovnak már van olyan rakétája, 
amellyel szovjet területről eléri Londont, Párizst. A Nyugatnak még nincs. 
1957 nyarán már Amerikát elérő interkontinentális rakéták is lesznek orosz 
kézben (vagy már 1956 nyarán is vannak, csak még nem jelentik be), míg 

az USA csak 1957 végére tud műholdat fellőni, bizonyítva: már neki is van 
interkontinentális hatóerejű rakétája. Tehát rakétaügyben ideiglenesen 
szovjet fölény van... 

Mi tehát a szovjet stratégia szempontjából épp 1956 nyarán-őszén a 
legfontosabb? A Szuezi-csatorna működésképtelenné tétele. Ha ez megvan, 
Nyugat-Európa akár le is teheti a fegyvert — legalábbis a szovjet logika 
szerint. Tehát Szuez az elsődleges cél. Minden más, történjen akár a szovjet 
birodalmi szférán belül is, ehhez képest csak másodlagos. Főleg, mert Jalta 
garantál bizonyos , eddig a tiéd — innen az enyém" egyensúlyokat, amelyet 
Hruscsov az osztrák és a finn viszonylatban be is tartott, az Egyesült 
Államoknak pedig nem érdeke 1956 őszén rakétahátrányban, az 
elnökválasztás miatti , béna kacsa" periódusban ezt felrúgni. Aki nem tudná, 
ez az angol kifejezés azt jelenti, hogy az utolsó hivatalos heteit töltő elnök 
MÁR nem hoz olyan döntéseket, amelyek sorsdöntően befolyásolhatják az 
amerikai nemzet biztonságát, új elnök pedig MÉG nincs. Tehát az USA 
négyévenként, választáskor döntésképtelen, ennél fogva mások kész 
helyzetbe tudják állítani. És az amerikai elnökválasztás MINDIG 
NOVEMBER ELSŐ KEDDJÉN VAN!!! (1956-ban november 6-án...) 
Tehát a , jaltai övezeten belül", így Lengyelországban is, Magyarországon is 
Hruscsovnak eleve szabad keze van, Amerika itt nem kíván beavatkozni, 
mint erre lesz is seregnyi bizonyíték. 

Apropó, amerikai külpolitika: Washingtonnak nem érdeke támogatni a 
szuezi brit-francia inváziót sem. Több okból: egyrészt hadd bukjanak csak a 
kedves szövetségesek, annál erősebb lesz az USA helyzete. Másrészt: ha az 
Egyesült Államok is fellép Egyiptom védangyalaként, akkor az arab világ 
Londont ugyan köpködve fogja utálni és gyűlölni, de Washingtont 
legalábbis egy , picit szeretni fogja". És ez már elég ahhoz, hogy az olyan 
arab államok, amelyek rettegnek a szovjet terjeszkedéstől, az USA karjaiba 
hulljanak. És ami ezzel egyenértékű: a hatalmas olajkoncessziókat az 
angolokat kitúrva amerikai cégek szerzik majd meg. Mert az üzlet — az 
üzlet, ugyebár... 

Ezért maradna az USA semleges egy egyiptomi-angol-francia-izraeli 
háború idején, és ezért kockáztat Európában is, remélve, hogy a szovjetek 
mégsem támadnak, betartják Jaltát. (Tévedtek már nagyobbat is, nem ezért 
marad el a szovjet támadás Nyugat-Európa ellen, hanem az 1957-ben kitört 
szovjet belháború okából, amikor is Hruscsov szembekerült szinte a teljes 
katonai vezetéssel, annak zömét el is távolította, viszont amíg az új 
marsallok stabilan kezükbe vették a helyzetet, addig nem mert támadni, 
okulva Sztálin hibájából, aki lefejezett hadsereggel, tapasztalatlan, új 
tábornokokkal vette fel a harcot Hitlerrel — az eredményt, Moszkva, 

Leningrád, Sztálingrád ostromát láthatta világ.) Viszont mire Hruscsov ura 
lett a hadseregnek is, 1957 végére, addigra már az Egyesült Államoknak is 
volt "— interkontinentális rakétája, — amivel válaszolhatott —— volna 
atomfegyverekkel a szovjet támadási kísérletre... 

Amerikának tehát bejött az , egyiptomi semlegesség", Hruscsov viszont 
1956 nyarán-őszén még teljesen szabad kézzel manipulálhatott Zsukovék 
támogatásával, ebben az évben az óra , szovjet ritmus szerint ketyegett"? a 
világban... 

Minderre persze mondhatjuk, hogy csak elmélet, feltevés. De a szovjet- 
orosz birodalmi logika ismeretében igen valószínű, sőt szükségszerű 
feltevés. És mint majd láthatjuk, egy sor adat igazolja is. Az pedig, hogy 
mindennek a magyar eseményekre közvetlen, sőt meghatározó hatása volt, 
szintén forrásokkal, tényekkel bizonyítható következtetés — de a konkrét 
tanulságok levonását azért hagyjuk talán az utolsó fejezetre... 


RECSEGA BIRODALOM? 


Bár igaz, hogy a Jaltai Szerződés sok évre , bebetonozta" a határokat, az 
érdekszféra felosztását, és biztosította azt, hogy a nagyhatalmak nem 
avatkoznak be tevőlegesen egymás befolyási övezeteibe — azért azt nem 
lehetett szerződésben megtiltani, hogy az érintett országok népei ne 
tiltakozzanak,  lázongjanak. A sztálinizmus ellen több, a szovjet 
birodalomhoz tartozó országban voltak megmozdulások 1953-1956 között. 
1953-ban Kelet-Berlinben kezdődött, de a szovjet tankok igen hamar 
szétoszlatták a lázongó tömeget. Itt is, mint bárhol másutt később, 
megfigyelhető volt: a nyugati hatalmak lelkesen buzdítják rádió- 
propagandával, jelszavakkal, átküldött ügynökökkel a lázadó népet (elvégre 
ezzel is gyengítik ellenfelüket, a szovjet óriást) — de ha mindennek 
eredménye is van, és az utcán (ne adj" isten!) a fegyvereké a szó, akkor 
köszönik szépen, mossák kezeiket, fegyvereiket lábhoz teszik, és legfeljebb 
szánakozó vagy tiltakozó gesztusokat tesznek; komolyan segíteni, no az 
eszükben sincs... Vérezzenek csak a ,rab nemzetek", őket köti a jaltai 


16 


paktum. Ha azt mondom, hogy undorító képmutatás — még nem is biztos, 
hogy jól jellemeztem a helyzetet... 

1956-ban már több volt az elégedetlenségre utaló jel. A szovjet 
kommunista párt huszadik kongresszusa, a hivatalos hírzárlat ellenére 
kiszivárgott-kiszivárogtatott Hruscsov-beszéd a sztálinizmus rémtetteiről 
kemény erjedést indított el. Lengyelországon és Magyarországon volt ez 
leginkább megfigyelhető. 

A lengyelek eleve nem nyugodtak bele a jaltai határokba, nemzeti 
büszkeségük megsértésébe. Hiába kaptak jelentős területeket Német- 
országból kihasítva, ők az Ukrajnához és Belorussziához csatolt lengyel 
városokért háborogtak. És a varsói felkelésért, amikor a Visztula másik 
partján álló szovjet csapatok tétlenül szemlélték, hogyan pusztítja el 1944- 
ben Hitler hadserege a lengyel fővárost. A szovjet , felszabadítás" első 
napjától kezdve tartott az ellenállás. A londoni emigráns lengyel kormány 
által irányított Honi Hadsereg azonnal megkezdte a kettős háborút, nemcsak 
a visszavonuló németek, hanem a bevonuló szovjet csapatok ellen is. Csak 
1949-1950-ben tudták végleg felszámolni a déli lengyel hegyekben, 
Przemysl környékén harcoló nacionalista partizánokat, akik többek között 
olyan kommunista vezetőket is likvidálni tudtak, mint a lengyel 
néphadsereg egyik legmagasabb rangú tisztjét, akit a spanyol 
polgárháborúból fedőnevén Walter tábornokként ismert a nemzetközi 
kommunista mozgalom. 

Ráadásul a lengyel , néphadsereg? is szálka volt sokak szemében. 
Elsősorban azért, mert parancsnokaként és lengyel honvédelmi 
miniszterként egy szovjet marsall, Rokosszovszkij szerepelt. A marsall 
katonának kitűnő volt; részben lengyel származású volt, az is igaz, de hiába 
változtatta lengyeles írásmódra a nevét, a nép nem fogadta el lengyelnek 
Sztálin igen kedvelt frontparancsnokát... 

Ebbe az örökösen forrongó helyzetbe robbant bele június 28-án a 
poznani felkelés. Munkások, diákok, kistisztviselők tüntettek, majd fegyvert 
szerezve megostromolták a lengyel biztonsági erők épületeit, a kommunista 
párt objektumait. Mivel ez már kissé veszélyes volt, és felrémlett egy 
általános lengyel felkelés veszélye, , Rokossowski? miniszter elindította 
hadseregét, és egy nap alatt felszámolták a felkelést, amely elég sok 
áldozatot követelt. 

Mivel utólag sokan összekeverik Poznant az októberi lengyel 
eseményekkel, mely utóbbiak miatt kezdődtek a budapesti lengyelbarát 
rokonszenvtüntetések, érdemes tisztázni: Poznan csak , előjáték" volt. 

1956 nyarán végig komoly viták folytak a lengyel vezetésben. Bermant, 
a sztálinista vezetőt eltávolították már, és vezetőtársai, Edwart Ochab, Jozef 

Czirankiewicz elindultak a ,lassú sztálintalanítás?" útján. Ez többször 
vezetett vitához egyes moszkvai vezetőkkel. De a lengyel vezetők ügyesek 
voltak. Jól szervezték meg a fegyveres erők vezetésében a váltást. 
Rokossowskit az új hadsereg-politikai főnök, Spichalsky tábornok révén 
semlegesítették, a belbiztonsági erők élére is a reformerek híve, Komar 
tábornok került. A börtönből kiszabadult Wladislav Gomulka, a sztálinista 
koncepciós perek egyik áldozata, a párt korábbi vezetője. Október 19-ére 
hívták össze a Lengyel Egyesült Munkáspárt központi bizottságának 
sorsdöntő ülését. Ezen a reformerek végleges győzelmet arattak a , Natolin- 
csoport" (egy Varsó melletti kastélyról nevezték el a sztálinista 
csoportosulást, mert ott szoktak találkozni) felett. Rokossowskinak távoznia 
kellett a lengyel hadsereg éléről. 

Persze, az ex-szovjet marsall és politikus barátai nem adták meg 
magukat könnyen. Csapatokat vezényeltek a főváros ellen. De a katonák 
csak ímmel-ámmal teljesítették a parancsot, ráadásul Komar tábornok 
belbiztonsági csapatai nyilvánvalóvá tették: az új vezetés védelmében lőni 
fognak a támadókra. Ráadásul Hruscsov is odaérkezett néhány 
vezetőtársával, nyomást gyakorolni a lengyel vezetőkre. De az egykori 
szemtanúk szerint azok kész helyzet elé állították őket, és Hruscsov testőreit 
is a Gomulkához hű belbiztonságiak fogták körül fegyverrel. Egy szemtanú, 
K. A. Jelenski szerint a váratlanul Varsóba érkező szovjet különgépet, 
amelyen rajta volt Hruscsov, Mikojan, Molotov, Kaganovics, szinte a teljes 
moszkvai vezérkar, egy órán át leszállni sem engedték a varsói repülőtéren, 
addig a levegőben kellett körözniük. 

Moszkva engedni kényszerült, főleg, mert Nowa Huta és Gdansk, a nagy 
városok munkássága is jelezte: ha kell, fegyverrel védi meg az új, 
reformista vezetőket. Gomulka lett a párt első titkára. Október 21-én! És a 
mozgósított szovjet csapatok október 23-án (!) parancsot kaptak, hogy 
vonuljanak vissza támaszpontjaikra, laktanyáikba. 

Igen érdekes a helyzetkép. Lengyelország az európai háború 
szempontjából sokkal fontosabb volt, mint Magyarország. Csehszlovákiával 
együtt e két országon át lehetett a Nyugat fő erői ellen támadni, míg 
Magyarország felől csak Jugoszláviát lehetett sakkban tartani, a semleges 
Ausztrián, annak hegyein át Németország felé törni jóval nehézkesebb volt 
hadászatilag. 

És mégis: lengyel ügyben két nap alatt meghátráltak a szovjet vezetők, 
akiket szabályosan megaláztak Gomulkáék Varsóban, mégis , lenyelik" a 
sértést, sőt, később sem állítják félre Gomulkát és társait. Míg a kevésbé 
fontos Magyarországon (Tito Jugoszláviájával éppen békében él a szovjet 
vezetés, tehát ez is csökkenti a magyar térség fontosságát) — eltelik 13 (!) 

nap, míg beavatkozásra szánják el magukat, de akkor aztán kő kövön nem 
marad. 

VAJON MIÉRT? 

És még egy ,apróság": Bohlen, az Egyesült Államok moszkvai 
nagykövete 1956. október 31-én az alábbi jelentést küldi saját 
külügyminisztériumának: 

, Tegnap délután két fogadás volt, az egyik a török nemzeti ünnep 
alkalmából, a másik az afgán nagykövetségen a miniszterelnök látogatása 
alkalmából. Hruscsov, Bulganyin, Molotov és Sepilov mindkettőn részt 
vett, a törökön Zsukov is... 

..A magyar eseményekről beszélgetve Zsukov egy sor érdekes 
megjegyzést tett a lengyel helyzetre vonatkozólag. Hogy a szovjetek nem 
kívánnak a belügyekbe beavatkozni, erre nézve azt hozta fel bizonyítékul, 
hogy Lengyelországban nem vetettek be katonaságot, holott ilyen célra több 
mint elegendő erő állomásozik  Kelet-Németországban,  Fehérorosz- 
országban, és magában Lengyelországban is. Ezen a ponton valósággal 
tűzbe jött, és azt mondta, hogy ezek úgy üthetnék agyon őket, mint a legyet. 
Amikor megkérdeztem, hogy kik azok az ezek, nem adott közvetlen választ, 
csak annyit mondott, hogy a szovjetek nagy önmegtartóztatást tanúsítottak 
Lengyelországban. Azt mondta, Konyevet küldte el Kelet-Németországba, 
hogy az ottani csapatok el ne mozduljanak a helyükről, és be ne 
nyomuljanak Lengyelországba..." 

Hát nem érdekes? , Agyonüthetnék őket, mint a legyet", és mégsem 
mozdul a szovjet hadsereg? 

VAJON MIÉRT? 

Mi az a tényező, ami, úgy tűnik, arra inti a szovjet katonai és politikai 
vezetést, hogy a birodalom lázongása ellenére október 19-21-én még korai a 
fegyveres beavatkozás, a példastatuálás a , lázadók?" számára? MI AZ, 
AMIRE MÉG VÁRNI KELL, ÉS AMI NOVEMBER 4-ÉN MÁR NEM 
VOLT KORAI??? 

És végül: miért lehet az új lengyel vezetőt, Gomulkát olyan könnyen 
meggyőzni Hruscsovnak október 31-én arról, hogy Budapesten katonailag 
be kell avatkozni? Csak saját magát védi Gomulka ezzel, félve, hogy ha 
ellenkezik, rá is sor kerülhet, vagy — mint ezt 15 évvel később, a gdanski 
munkásfelkelés véres leverésével bizonyítja -, soha nem is volt 
, Teformista", csak egyelőre neki kiosztott szerepet játszott el 1956 
októberében? (Azzal a nem lényegtelen különbséggel, hogy ő nem került 
bitófára, mint Nagy Imre...) 

Nos, az utolsó fejezetben lesz a válasz erre is! 

(A lengyel eseményekhez újságcikkeken túl Molnár Miklós említett 
könyvének 104. és 243. oldalain található adatokat is használtam, valamint 
a 779/546. számú, ,,titkos, korlátozott körnek? jelzésű USA-diplomáciai 
táviratot, amely a szintén említett Titkos jelentések... című összeállítás 81- 
83. oldalain jelent meg magyarul.) 


AKIKET VÁRATLANUL ÉRT A 
MAGYAR FELKELÉS... 


A Kádár-korszak hivatalos történetírása nagy előszeretettel bizonygatta, 
legalábbis első húsz éve alatt, hogy ,az ellenforradalom a nyugati 
titkosszolgálatok által irányított" eseménysorozat volt. Miközben a nyugati 
világ sűrűn tagadta, hogy néhány túlbuzgó ,alvállalkozása? (például a 
Szabad Európa Rádió magyar adása) kivételével egyáltalán nemhogy 
beavatkozott volna, de előzetesen tudomása lett volna az eseményekről. 
Hajlok arra, hogy elfogadjam: igazuk volt. Ismét csak a politikai logika 
alapján. Nézzük országonként: 

Egyesült Államok: november első keddjén, azaz 1956. november 6-án 
elnökválasztások vannak!!! És a mindenkori amerikai politika legszigorúbb 
hagyományainak egyike, hogy az amerikai kormányzat az elnökválasztást 
közvetlenül megelőzően már, valamint a választás és az új elnök beiktatása 
között ,béna kacsa" állapotban van. Magyarul: nem kezd új akcióba, 
döntésbe, nem állítja az esetleges változó személyű új elnököt kínos és kész 
helyzetek elé. Részben ezért sem , tervezhettek" felkelést, súrolva a Jaltai 
Szerződés megsértését, egy szovjet birodalmi vazallus államban. De van 
egy még fontosabb érv is: Eisenhower elnök katonaember volt. És mint 
ilyen, tisztában volt az erőviszonyokkal, még pontosabban azzal, hogy ha a 
szovjet hadigépezet beindul egy esetleges magyar felkelés eltiprására, akkor 
az amerikai hadsereg erre képtelen választ adni. Nemcsak Jalta miatt. 
Hanem azért is, mert nincs közvetlen érintkezése a magyar határral. 
Ausztria semlegességét kellene megsérteni, vagy Jugoszlávián át küldeni 
csapatokat Olaszországból — és egyik sem olyan lépés, amely az 
elnökválasztás előtt pár nappal megléphető és pár nap alatt kivitelezhető. 
Ráadásul, ha az akció balul üt ki és fölösleges amerikai áldozatokkal jár, 
akkor az ő újraválasztási esélyeinek befellegzett... 

Mindennek a tetejébe az amerikai hírszerzés tudott arról, hogy kedves 
szövetségesei, az angolok és a franciák pont az elnökválasztás idejére, az 

USA belső bénultságát is kihasználva a szuezi támadásra készülnek. Tudott 
róla, mert az USA-hírszerzés mindenütt ott volt a szövetségeseknél is, és 
mert mindez olyan fokú flotta- és csapatmozgásokkal járt angol és francia 
részről, amelyet az amerikai légierő felderítőgépei mindenképpen észleltek. 

Anglia és Franciaország szuezi támadása idején az USA semmiképpen 
sem bocsátkozott volna egy kétes kimenetelű magyar kalandba... 

A britek és a franciák részéről sem valószínű a próbálkozás. Egyrészt 
minden szabad , kapacitásukat?" lekötötte a szuezi készülődés, és azt is 
behatárolta, hogy egy magyar felkelést, ha akartak, sem tudtak volna 
katonailag támogatni. Az elképzelhető, hogy figyelemelterelésnek jól jött 
volna nekik egy tűzfészek fellobbanása a szovjet birodalomban, de ahhoz, 
hogy ezt fegyverszállítással vagy más módon segítsék, vagy légierő és 
ejtőernyős szállítás, vagy NSZK-Ausztria útvonalon szárazföldi segély- 
küldés kellett volna. Légierejük, főleg a szállító repülőgépek Szuez miatt 
már le voltak ezen időpontban kötve, zömmel Cipruson összpontosították 
őket, és különben is: Jugoszlávián vagy Románián át délről nem repülhettek 
volna be a magyar légtérbe, az NSZK felől viszont az amerikai megszálló 
csapatok akadályozták volna meg a számukra kínos beavatkozást, 
levegőben, szárazföldön is. 

Előre tervezve tehát nem vettek részt a magyar eseményekben, más 
kérdés, hogy jól jött nekik — legalábbis azt hitték — a , spontán kirobbant" 
lengyel, majd a magyar válság, mert ezáltal azt hitték, hogy a szovjetek 
figyelme le lesz kötve a birodalmon belül, és így nem marad Hruscsovnak 
ideje-ereje Nasszer elnök megsegítésére. .. 

Maradna még a Német Szövetségi Köztársaság. Ahol biztos, hogy lettek 
volna sokan, akik szívesen segítenek a gyakorlatban is egy szovjetellenes 
magyar felkelést, de 1956-ban még nem olyan erős a német hadsereg, a 
Bundeswehr, és az Egyesült Államok keményen kézben tartja a német 
kormányt, —— hírszerzést — és katonai irányítást, — nehogy túlzott 
önállóskodásukkal Amerika érdekeit veszélyeztessék. (Ezt erősíti meg 
Unwin brit diplomata említett művének 141. oldalán: , Közvetlenül az 
elnökválasztás előtt Eisenhower inkább szövetségeseket akart maga köré 
gyűjteni, mint olyan ellenségekkel viaskodni, akikkel nem bír..." 

Molnár Miklós említett könyve 207. oldalán írja: , Érzékelve, hogy 
tehetetlen a szovjetekkel szemben, az amerikai politika ezekben a napokban 
nem a magyar ügyet próbálta rendezni velük, hanem a szuezi ügyet. Csak a 
történelem fogja megmondani — ha megmondja egyszer -, hogy mekkora 
része volt a magyar ügy feladásában a félelemnek, számításnak és a 
zavarnak.") 

Ezek után nézzük azt, hogy konkrétan hogyan reagáltak nyugaton a 
magyar eseményekre. Azokra a magyar eseményekre, amelyek előre 
semmit sem mutattak abból, hogy itt fegyveres felkelés készül. Hiszen a 
Rajk-temetés kivételével még csak tömeges megmozdulás sem volt. 

(Valószínűleg túlzás azon visszaemlékezők tanúsága, akik szerint már a 
temetésen ott voltak sokaknál a kabátok alatt a fegyverek, csak valamiért 
mégsem robbant ki a felkelés...) Elvi viták, igaz, zajlottak sokfelé, az 
írószövetségben, a Petőfi Körben és másutt, de konkrét, lázadó cselekvési 
programot október közepéig, amikor is a szegedi diákok úgy döntenek, 
elsőként az országban, hogy a DISZ-t, a kommunista ifjúsági szervezetet 
otthagyva önálló diákszövetséget hoznak létre, nos, ilyen programot addig 
senki sem adott. És a budapesti tüntetést eredetileg kiváltó lengyel 
események, mint már utaltam rá, október 19-21-én kezdődtek. Más konkrét 
jele tömeges elégedetlenségnek, pláne fegyveres szervezkedésnek nem volt. 
Annyira nem, hogy a magyar párt- és kormányküldöttség éppen október 23- 
át megelőzően egy hétig Titóhoz utazik, Jugoszláviába, bűnbocsánatkérő és 
bűnbánó Canossa-járásra. Szinte a teljes vezetés! Egy másodrangú 
funkcionáriusra, Ács Lajosra bízzák az országot, annyira nem tartanak 
semmilyen komolyabb fejleménytől. 

Radványi János a Magyar Népköztársaság washingtoni diplomáciai 
képviseletének vezetője volt, ügyvivő rangban, 1962-1967 között. Sok 
mindenről tudott, kulcsember volt. 1967-ben nem tért haza, politikai 
menedékjogot kért és kapott az USA-ban. 1972-ben jelent meg egy könyve 
, Magyarország és a szuperhatalmak — a forradalom és a reálpolitika" 
címmel, Kaliforniában. Már akkor leszögezi: Hruscsovékat izgatta, hogy 
hogyan döntenek a magyar ügyben Washingtonban. 

, Hruscsov félelme nem tartott sokáig. Hiszen az USA külügyminisztere, 
John Foster Dulles már 1956. október 27-én sietett a Kreml tudomására 
hozni: Amerika a oxkelet-európai rab nemzeteket dehogyis tekinti 
vlehetséges katonai szövetségesénekc! Az ezt követő napon Henry Cabot 
Lodge, az Egyesült Államok ENSZ-fődelegátusa gondoskodott arról, hogy a 
külügyminiszter nyilatkozata az Egyesült Nemzetek Szervezete előtt is 
ismert legyen. Amerika teljesen nyílt kártyákkal játszott Kelet-Európa 
viszonylatában. Politikai érdektelenségét nyilvánította ki. Október 29-én 
pedig az USA moszkvai nagykövete rá is duplázott minisztere 
nyilatkozatára: közölte Hruscsovval, hogy Dulles a minap nemcsak saját 
véleményének adott hangot. Eisenhower elnök ugyanezen az állásponton 
van." 

Ugyanerre a következtetésre jut Gosztonyi Péter is, Föltámadott a tenger 
című könyve 148. oldalán: 

,Zsukov a magyarországi hadműveletek vezetésével D. D. Leljusenko 
vezérezredest bízta meg. Ő volt tehát 1956 sPaskievics hercegex. Az 
eligazítás után Zsukov pár barátságos szót váltott Leljusenkóval. 
Jóindulatúan figyelmeztette: csapatait határozottan és dinamikusan vezesse! 
A magyar lázadáson gyorsan úrrá kell lenni. Ha ez nem történik meg, akkor 
könnyen lehetséges, hogy a vezérezredes az amerikai hadsereggel találja 
szembe magát! 

A figyelmeztetést Zsukov természetesen ijesztésnek szánta. Hiszen 
Hruscsovval együtt tudta ő is: Magyarország nem számolhat nyugati 
támogatással..." 

Persze, ezek szerzői vélemények, következtetések, az enyémmel együtt. 
Ámde létezik az irodalomjegyzékemben említett válogatás amerikai és 
angol titkos diplomáciai iratokból, 1956 októberéből. Időrendi sorrendben 
érdemes ezek közül válogatni. Egyfelől a teljes megdöbbenést tükrözik és a 
bizonytalan helyzetmegítélést Budapestről, a Szabadság téri követségről, 
másfelől a Moszkvából vagy Washingtonból keltezett iratok a teljes 
érdektelenséget, és részben az amerikaiaknak az angolokkal szembeni 
bizalmatlanságát is. Lássuk tehát: 

A budapesti brit követség távirata a külügyminisztérium és a Whitehall 
részére. Adta Mr. Fry. 1956. október 24. este 9 óra 10 perc. Száma No 419. 
és NH 10110/86. Kezelése: Azonnal, Bizalmas. 

, Még túl korai biztos magyarázatot adni arra, hogy mik voltak a 
legutóbbi 24 óra eseményeinek közvetlen okai, és mik lehetnek a valószínű 
következményei. Az azonban már most is világos, hogy amit rendezett, 
békés tüntetésnek terveztek, egykettőre  kommunistaellenessé és 
szovjetellenessé vált". 

Ezután 4 pontban összegzi a mindenki által ismert tényeket. 24 órával a 
felkelés kitörése után ENNYIT TUD az angol követség... Jó, hihető, hogy a 
titkosszolgálat, ha szervez valamit, arról nem a diplomatákat tájékoztatja, ez 
mégis csak a meglepetést és a csodálkozást tükrözi... 

Az USA budapesti követségének a külügyminiszterhez 153., illetve 154. 
számokon október 23-án éjfélkor, illetve október 25-én reggel 5 óra 30-kor 
küldött táviratai az alábbiakat tartalmazzák: 

A rádióról: , 45 teherautó katonákkal megrakva igyekezett behatolni az 
utcába, és amikor a tömeg nem engedett utat, barátságos légkörben kihátrált 
onnan"... 

(Ejnye no, ki informálta ilyen , jól" szegény amerikai diplomatákat? 45 
teherautó? A szűk Bródy Sándor utcában? Ki látott ilyet? Mert a szemtanúk 
közül senki... Mivel keverik ezt össze? A Múzeum körúton megállított 
honvédségi oszloppal ?) 

A követség másodkézből jelentést kapott, amely szerint a magyar 
csapatok megtagadták, hogy a tömegbe lőjenek, a fegyvertelen tömegre 
ÁVH-egyenruhás, oroszul beszélő emberek nyitottak tüzet". 

(Nocsak, megint milyen ,pontos?" információ... Senki sem tud 
ilyesmiről. Szovjet fegyveresekről minden forrás éjjel kettő körül beszél 
először, azok is orosz egyenruhában vannak. És a rádiónál akkor már 4-6 
órája tart a harc. No, ha ilyen jó hírforrásaik voltak, akkor biztos, hogy 
semmi közük nem volt a rádió ostromának szervezéséhez...) 

,A rádió környékétől eltekintve azonban a város többi részén normális a 
helyzet, és a legtöbb megszemlélt kerületben csend van". 

(Hát igen. ,Csak" a rádiótól pár száz méterre lévő nemzetközi 
telefonközpontot ostromolják, ,.csak?" a Blaha Lujza téri Szabad Nép 
székházat rohamozzák a szem előtt lévő objektumok közül...) 

Brit követségi távirat a külügyminisztérium és a Whitehall részére. 
Száma No 520. 

A rádióról: , Körülbelül este kilenc óra lehetett, amikor nyolcvanfőnyi 
küldöttségnek sikerült bejutnia az épületbe, és ezzel egyidejűleg érkezett 
némi ÁVH-s erősítés is. Talán sose tudjuk meg, hogy ezután pontosan mi 
történt, de az világos, hogy az őrség az előcsarnokban lelőtte a küldöttség 
egyik tagját..." 

(Nyolcvanfőnyi küldöttség? Lelőtt küldött? Hát egy biztos: nem volt ott 
angol ,bizalmi ember?" a rádiónál, ezek igencsak , másodkézi" rémhír 
jellegű információk. Volt küldöttség, kétszer is, de ez alig néhány emberből 
állt. És azok közül senkit sem lőttek le. A , többi stimmel" ...). 

Ugyancsak a brit követség 430. számú távirata október 25-én délután 4 
óra 4 perckor: 

,;E kommunizmus elleni lázadásnak a sikere eljutott odáig, hogy a 
mérleg most egyensúlyba került, s nézetem szerint nagyszerű lehetőségünk 
kínálkozik, hogy elmozdítsuk a mérleg nyelvét. Vajon nem indokolt-e az 
ENSZ elé vinni az ügyet, a lehető legszélesebb nyilvánosságot biztosítva 
lépésünknek? Már e kérés ténye jótékonyan hatna..." 

(Nos igen. Részben bizonytalanságot tükröz, részben felismerést: jó 
propagandalehetőség lenne ez a tervezett szuezi akciót takargatni. De 
egyvalami nem olvasható ki belőle: hogy az angoloknak előzetesen közük 
lett volna az ügyhöz...) 

Az amerikai követség 26-i távirataiban esik szó először felkelőkről. 
Eszerint , legalábbis 25-én két vagy több felkelőcsoport állt akcióban" 
, Számunkra meglehetősen biztosnak látszik, hogy a felkelők elszánt kis 
csoportokat képeznek, akiket fokozatosan levernek". 

A 163. számú táviratban, 26-án délután 3-kor beszélnek először 
közvetlen kapcsolatról a felkelőkkel. Meg nem nevezett felkelőcsoport- 
vezetőt említenek, aki , felkereste a követséget 12.30-kor", majd ugyanezen 
névtelen úr délutáni visszatéréséről beszélnek az este 7 órakor továbbított 
166. számú táviratban, aki tanácsot kért a követségtől: mit is kéne tenni? 

(Nos, ez sok mindent tükrözhet, de szervezett kapcsolattartást, azt éppen 
hogy nem. Csak a felkelés harmadik napján jutnak el hozzájuk 
felkelőcsoport-vezetők?) 

A brit követség október 27-én, reggel 9 óra 53-kor 458-as számon küldi 
táviratát külügyminisztériumába: 

, Azt latolgatom, milyen gyakorlati lépéseket tehetnénk, hogy 
kinyilvánítsuk rokonszenvünket a magyar nép iránt, és kiaknázzuk a 
propagandalehetőséget. Úgy tűnik, két alapvető elv hangsúlyozható: 

a) semmit se tegyünk, ami azt a gondolatot sugallhatná, hogy katonai 
segítség van kilátásban 

b) amit megteszünk, tegyük meg azonnal, amíg még tart az ellenállás". 

A továbbiakban élelmiszer- és gyógyszer-segélyszállítmányok indítását 
javasolja az osztrák határtól Budapestre. 

(Íme, az őszinte állásfoglalás: szó sincs katonai segítségről, viszont 
egyáltalán nem bízik a felkelés sikerében, addig kell valamit tenni, amíg 
, még tart az ellenállás". Hát ez sem tanúskodik irányításról vagy az 
eseményekben való részvételről, legfeljebb a  propagandalehetőség 
kihasználásáról, a magyarok vére árán...) 

Amerikai követségi távirat a külügyminisztériumba, száma 177., október 
29-én este 8 órakor: 

, A jelenlegi helyzet teljesen abnormális, ha a ténybeli helyzetet 
helyesen értelmezzük. Ez a következő: a szovjetek három gépesített 
hadosztállyal ellenőrzésük alatt tartják Budapestet, noha magában a 
városban van még az ellenállásnak néhány kemény magva. A szovjet 
egységek pillanatnyilag a különböző kulcsfontosságú térségekben 
koncentrálódnak, és elzárják a hidakat. Úgy tűnik, defenzív magatartást 
vettek fel. Mégis, az országban, becslések szerint pillanatnyilag jelen levő 
szovjet csapatok elégségesek ahhoz, hogy ha ilyen politika mellett 
döntenek, leverjék a nacionalistákat. A nagy kérdés most az: milyen fékező 
befolyás tartja őket vissza attól, hogy ezt a döntést válasszák?" 

(Hát, amellett, hogy a helyzet teljes félreismerésére vall a távirat 
szövege, hiszen a fővárost ekkor már éppen hogy nem a szovjet csapatok, 
hanem minden visszaemlékezés szerint Nagy Imre hívei ellenőrzik — vagy 
ez csak a résztvevőknek tűnt így, és a tárgyilagos amerikai diplomaták mást 

látnak? —, viszont a kérdés felvetése teljesen jogos: MI TARTJA MÉG 
MINDIG VISSZA A SZOVJETEKET A BEAVATKOZÁSTÓL?) 

A 180. számú táviratban, ugyancsak 29-én, este 9 órakor így elemzi a 
helyzetet a követség: 

, Úgy véljük, hogy a jelenlegi magyar kormány nyilatkozatait a szovjet 
csapatok kivonásáról a legnagyobb óvatossággal kell kezelni. A tényleges 
helyzet az, hogy a kormány csak ott létezik, ahol a szovjet katonai 
támogatás fenntartja a rendet, és semmi sem mutatja, hogy Budapesttel 
kapcsolatban a szovjetek hajlandók lennének egy centimétert is engedni. 

A legnagyobb probléma az, hogy a nacionalista csoportok spontán jöttek 
létre, vezetésük gyenge, elszigetelt, különböző programokat képvisel, és 
különböző mértékig hajlandó a kompromisszumra... 

... Ha lesznek is engedmények és garanciák, amelyek elfogadhatók egyes 
csoportok számára, ezek nem tudják garantálni, hogy valamennyi csoport 
békében marad..." 

(Hűha... Tehát amerikai értékelés szerint Nagy Imre kormányát 29-én is 
csak a szovjet segítség tartja fenn? Ekkorát tévednek ők, vagy ekkorát 
tévedett eddig minden magyar visszaemlékező és elemző? Ráadásul amit a 
felkelőcsoportokról írnak, az minden, csak nem hízelgő...) 

Dulles amerikai külügyminiszter memorandumot intéz a külföldön 
akkreditált amerikai diplomatákhoz a magyar helyzetről, 779/546-os 
számon, pontos dátum nincs, valószínűsíthetően október 30-31-én történik. 
Összegzi az eseményeket, majd meghatározza az USA céljait: 

,:..A4 cél a jelen szakaszban elsődlegesen az, hogy bátorítson a szovjet 
csapatoknak a magyar nép ellen történő felhasználása megszüntetésére és 
Magyarországról való esetleges kivonulásuk feltételeinek kialakítására. A 
Biztonsági Tanács-beli akció erre irányul... 

... Bátorítjuk azokat az erőfeszítéseket, hogy a magyarokat rendkívüli 
élelmiszer- és gyógyszersegélyben részesítsék. Megfontolás tárgya, hogy 
nem kellene-e más cikkekből is segítséget nyújtani..." 

(Minden világos: nem a szovjet kivonulást kell követelni, az irreális 
dolog Jalta fényében. Hanem az ,esetleges kivonulás feltételeinek 
kialakítását". Ennél homályosabban és bizonytalanabbul már nehéz 
fogalmazni. No meg gyógyszer és élelmiszer. Bármi más csak , megfontolás 
tárgya". És még ettől a kormánytól vártak segítséget szegény magyar 
felkelők...) 

Bohlen nagykövet már említett táviratában, amelyet Zsukov marsallal 
folytatott moszkvai beszélgetéséről ír, a következőket említi: 

, Megpróbálta hangsúlyozni, jóllehet bizonyos enyhe formában a 
felkelők skülföldi kapcsolatait, megemlítvén, hogy ők sok amerikai puskát 

és német löveget zsákmányoltak. Viszont nem állított olyasmit, hogy ezeket 
a fegyvereket mi küldtük volna, de azt mondta, hogy valószínűleg második 
világháborús készletekről van szó, amelyeket Ausztriából csempésztek 
Magyarországra..." 

(Íme: a szovjet fő-hadvezér sem emleget amerikai beavatkozást, mert 
tudja, hogy ilyen nincs és nem is lesz, amit mond, azzal csak idegesíti egy 
kicsit szegény amerikai nagykövetet... ) 

És hogy láthassuk: azért nincs tökéletes összhang az USA és 
szövetségesei között sem, ugyanebben a táviratban Bohlen a következőket 
javasolja főnökeinek: 

A brit nagykövetnek röviden  összegeztem  megbeszélésemet 
Zsukovval, és ő megkért, nem lenne-e lehetséges ezt a jelentést az ő 
külügyminisztériuma rendelkezésére bocsátani? Ezért azt javaslom, hogy a 
jelentésből azokat a részeket, amelyek Zsukov kijelentéseit tartalmazzák, 
engedjük át nekik, de az én megjegyzéseim nélkül, ismétlem: nélkül. 
Bohlen" 

Az angol követség 538. számú táviratában, november elseje este 8 óra 
40-kor az alábbiakat továbbítja Londonba: 

5... AZ Oroszok nem törekszenek másra, mint helyzetük megszilárdítására 
Kelet-Magyarországon, melyet autonóm államként remélnek megtartani... 

...tekintve, hogy a világot teljesen leköti a Közel-Kelet, az oroszok úgy 
határoztak, hogy a megbékélés politikáját az ellenkezőjére fordítják, és 
fegyverek erejével rákényszerítik akaratukat az egész országra... 

...az oroszok, attól tartva, hogy a közel-keleti válság világháborúhoz 
vezet, megerősítik előretolt állásaikat". 

(Ezek feltételezett változatok. Az első teljes naivitásra vall. A másik 
kettő már pedzi a lényeget, csak a követ úr még nem jött rá, hogy a szándék 
ÉPPEN FORDÍTOTT, Magyarország lesz a világ számára a csali, amelynek 
, fényében", illetve árnyékában lép Hruscsov Szuez ügyében...) 

A budapesti amerikai követ november elsején éjfélkor, 212. számon, 
táviratban ezt jelenti külügyminisztériumának: 

s... Ha Mindszenty Keresztény Demokrata Pártja most megalakulna, 
valószínűleg széles népi támogatást élvezne. A követség azonban úgy véli, 
Mindszenty álláspontja pillanatnyilag ellenkezik Magyarország érdekeivel. 
Egyre inkább úgy látjuk, hogy az ország legfontosabb és legsürgetőbb 
feladata a törvényes rend helyreállítása és a termelés beindítása, hogy 
elébevágjanak minden eshetőségnek, amely ürügyet adhat az oroszoknak a 
visszatérésre — Barnes." 

(Fordítsuk talán le magyarra: az Isten szerelmére, maradjon már békén a 
bíboros! Végre kimentek az oroszok, bár magunk se tudjuk, hogy miért, 

mert Jalta értelmében nem kellene kimenniük, hát legyen már végre 
nyugalom, nehogy visszajöjjenek...) 

A moszkvai brit követség november másodikán már bajt érez, és sejti, 
hogy a Köztársaság téri események jók lesznek Hruscsovnak ürügyül (a 
távirat száma 1537., november másodikán délután 3 óra 11-kor adták le): 

s: Magyarországon felülkerekedhet az anarchia, miközben Budapesten 
nincs törvényes kormány. Ilyen körülmények között a szovjet kormány 
csábítást érezhet, hogy kommunista kormányt állítson fel és sengedve 
kérésénekc támogatást nyújtson a rend helyreállításában". 

(Erre mondják, hogy , talált"! De van benne még egy érdekes mondat: 
ezek szerint november másodikán Nyugaton Nagy Imre kormányát nem 
tartják törvényesnek?) 

November elsején és másodikán a brit külügyminisztérium táviratot küld 
ENSZ-küldöttségének, illetve feljegyzést készít. Mindkettőben szerepel, 
hogy ,tekintettel szuezi nehézségeinkre? illetve , tekintettel ENSZ-beli 
nehézségeinkre?"? a  magyarkérdés felvetését az amerikai diplomata 
kollégákra kell bízni. No igen, itt már sejtik Londonban az okos angolok, 
hogy valami gond van vagy lesz, és jobb, ha már a szájukat sem nyitják ki. 
Pedig ha sejtenék, hogy négy nap múlva milyen ultimátumot kapnak 
Moszkvából... Akkor lennének csak igazán csendesek... 

Hát ennyi... talán elég annak szemléltetésére, hogy az Egyesült 
Államokat és Angliát meglepően érték az események, még megfelelő 
információik sincsenek, kapkodnak, az események után kullognak, 
nemhogy előre tudtak volna bármiről is. Tehát mindkét hatalmat tényleg 
váratlanul érte a magyar felkelés. DE TALÁN VAN, AKIT NEM?... 


ÉS AKIKET NEM ÉRT 
VÁRATLANUL? 


Úgy tűnik, hogy ilyen , fél? is van a játékban. Egy nagyhatalom, amely 
mintha mindig előre tudna mindent. És nem azért, mert a saját birodalmi 
övezetéről van szó, ahol hírszerzői, besúgói és helytartói révén jó időben 

értesül a tervezett lázadásról, és meg tud tenni mindent annak kivédésére. Ó, 
nem. Az események valami mást mutatnak. Mintha mégiscsak a kutya 
csóválná a farkát, és nem a farok a kutyát. Más, jellemző szólással: eddig 
mindenki onnanfelől nézte az eseményeket, mintha a meglepett vagy az 
óvatos birodalom sejtené az őt fenyegető , nagy veszélyt". Nos, állítsuk a 
fejéről a talpára a képet! Ha egy birodalom veszélyt akar elhárítani, akkor 
nem úgy viselkedik, mint a Szovjetunió 1956 őszén. Akkor bizony — főleg, 
mert bőven van hozzá ereje — lecsap, és csírájában elfojt mindent. 

Varsóban, majd később Budapesten mégsem ez történik. Vannak 
visszaemlékezők és történészek, akik ezt a birodalom fejetlenségével, illetve 
a Hruscsov nevével fémjelzett engedékeny és a Molotov-Zsukov vonal 
mögé zárkózó , héják" belharcával magyarázzák. Kétségtelen, hogy volt 
ilyen is. De ez csak 1957 tavaszán robban majd ki. 1956 őszén a birodalom 
alapvető érdekei forognak kockán Szueznél, a fő cél, a terjeszkedés 
lehetősége kerül veszélybe. Ilyenkor pedig összefog ,héja és galamb", 
engedékeny és keménykezű, mert azt mindkét tábor tudja, hogy ha maga a 
birodalom omlik össze, mindkettőjüknek vége van. Tehát októberben a 
létérdekek számítanak, semmi más, egymást irtani ráérnek, ha a külső 
veszélyt felszámolták. 

Éppen ezért tűnik úgy, hogy — így utólag, más összefüggésben nézve — a 
birodalmi katonai és politikai vezetés egységes, a , nézetkülönbségek" csak 
a világnak szóló színielőadás részei. És Moszkva nemhogy előre tud 
mindent, de a néző és főhős mellett maga a rendező is az egész játékban. A 
rejtvény megfejtése természetesen az utolsó fejezetre marad, most csak azok 
a tények kerülnek sorba állításra, amelyek mindezt alátámasztják: 

Rákosi eltávolításával kezdődik, júliusban. Forr az ország, Rákosi 
lecsapni készül az ellenzékre, négyszáz letartóztatással számolt, tervez. De 
ez ,nem jön be", ahogy pestiesen mondják. Mert a Központi Vezetőség 
ülésének órájában leszáll Tökölön vagy Mátyásföldön, máig sem tudni, 
melyik szovjet reptéren egy katonai gép, kilép belőle Mikojan, Hruscsov 
, reformer" hírében álló jobbkeze, egy szovjet katonai autóval az Akadémia 
utcai pártközponthoz hajtat, és közli Rákosival: vége, ennyi, Moszkva 
levette róla a kezét, mondjon le. Ezt mindenki a saját érdemének tudja be a 
lázongó magyar politikusok, írók, újságírók közül. Az igazat Aczél Tamás 
és Méray Tibor írják meg könyvükben. (405. oldal) Ők már látták, sok 
évvel ezelőtt. Kár, hogy mások nem. Az idézet mindent elmond: 

, Mikojan még aznap tovább is utazott Budapestről külön repülőgépén 
Jugoszláviába. Brioni szigetén Tito marsallal találkozott. Vitte neki 
ajándékba a Rajk-per megtervezőjének, a jugoszlávellenes kampány egyik 
főszervezőjének, Rákosi Mátyásnak a fejét. Mindebből világossá válik, 

hogy Borzas (mármint Rákosi) bukásának legfőbb oka mégsem a Petőfi Kör 
volt, nem az írók lázadása és nem is a négyszázas lista — habár mindez 
hozzájárult a bukásához —, a döntő mégis a szovjet pártvezetés erőfeszítése 
volt Tito teljes megnyerése érdekében. A marsall már régóta szorgalmazta 
Moszkvában Rákosi leváltását: addig vonakodtak, alkudoztak vele, most 
hirtelen eladták nekik a xveterántx. A snégyszázas listax legfeljebb kapóra 
jött: a főszerepet a nemzetközi árucsereforgalom játszotta. Volt ebben sok 
megalázó is Magyarország számára, de hát mindegy: jóval nagyobb volt az 
öröm annál, semhogy ez az üröm elviselhető ne lett volna." 

No igen. De ha ennél a pontnál, ekkor Aczél és Méray, a két tényleg 
tiszta szívű és okos forradalmár ennyire tisztán látta, hogy mi csak bábuk 
vagyunk a hatalmi sakkjátszma frontján, nem az a lényeg, hogy itt mi van, 
hanem Tito barátsága, és az sem véletlenül, nem bűnbánatból fontos 
Moszkva számára, hanem azért, mert a jugoszláv kikötők és repülőterek egy 
esetleges szuezi háború óráiban létfontosságúak lehetnek a szovjet vezetés 
számára — akkor miért nem hangsúlyozzák az utóbbit, és miért nem viszik 
végig a gondolatmenetet, október egészére vonatkoztatva: nem Budapest 
volt itt a fontos, hanem Budapest volt a játszmában a , tisztáldozat"? 

De ez még július közepe. Talán menjünk tovább, október elejére- 
közepére. Tényekre, amelyeket igen sok megfigyelő, emlékező, történelem 
kutató jelent, és amelyek szerint itt készült valami már a lengyel 
események, tehát október 19-21-e előtt is??? 

Vitázik mindenki azon, hogy a szovjet csapatokat mikortól helyezték 
riadókészültségbe a , magyar események" miatt. Azaz, mikortól készültek 
már a katonai vezetők a beavatkozásra? 

A legkorábbi időpont Kálló Róbert amatőr kutatásainál merül fel. 1995. 
októberben hozzám írt levelében ezt írja: 

, Még nem tudtuk feldolgozni a Kárpátaljáról kapott beszámolókat, mert 
a napokban kaptuk azokat, de biztosnak látszik, hogy a szovjet hadsereg 
már október 12-én (!!!) megkezdte a felvonulást Huszt környékén. Honnan 
tudták azt, amit még az egyetemisták sem tudtak?" 

Tizenkettedikén??? Hiszen akkor még a lengyel válság sem tetőzött, 
ráadásul Huszt környéke sem az a bázis, ahonnan a délkeleti lengyel 
hegyeken át Varsó ellen lehetne vonulni, Zsukov is csak a Fehér- 
oroszországban és az NDK-ban volt csapataikról beszél, amikor a 
beavatkozás lehetőségét mérlegeli... 

A magyarkérdéssel foglalkozó ENSZ-vizsgálóbizottság rengeteg tanút 
hallgatott meg. Sokan mondtak ellenkező dolgokat, de visszaköszön egy 
információ: bizony már október 23. előtt történt VALAMI a szovjet 
csapatoknál. 

,157. pont: Amíg a harcok kitörése a figyelmet a szovjet erők 
Budapestre történt tényleges bevonulására összpontosította, a bizottságnak 
nyomós oka van azt hinni, hogy már a MEGELŐZŐ KÉT NAP ALATT 
csendes előkészületek folytak a szovjet erőknek a magyarországi 
elégedetlenkedés elnyomása céljából való bevetésére. Hitelt érdemlő 
jelentések futottak be arról, hogy október 21-én és 22-én ROMÁNIA 
MAGYARORSZÁGGAL SZOMSZÉDOS TERÜLETEIN. szabadságon 
tartózkodó szovjet tiszteket, valamint németül és magyarul beszélő román 
tartalékos tiszteket hívtak be." 

Mindez a mozgósítás jele minden hadseregnél. De miért 2 nappal az 
események előtt??? 

158. pont: Október 20-án és 21-én pontonhidakat szereltek egybe 
Záhonyban a szovjet-magyar határon, és az orosz csapatok a Szovjetunióból 
jövet ezeken a pontonhidakon vonultak át október 24-ének reggelén. Hitelt 
érdemlő jelentéseket kapott a bizottság arról is, hogy már október 22-én 
szovjet kötelékeket láttak menetelni Szombathely és Székesfehérvár között, 
nyugat felől jövet, Budapest irányában. Október 23-ról 24-re virradó 
éjszaka szovjet kötelékek kezdtek átvonulni SZEGEDEN, majd vagy 36 
órán át folytatták felvonulásukat a Budapest felé vezető úton." 

Tehát: Záhonyban már csapaterősítésekre készülnek 3 nappal előbb! A 
Dunántúlon átmozgatják a Ljascsenko altábornagy vezette szovjet 
különleges hadtestet, a fővároshoz közelebb. Ha pedig Szegeden vonultak át 
csapatok Budapest felé, azok csak egy irányból jöhettek: arról a bizonyos 
temesvári szovjet helyőrségi hadosztályról van szó, amely azután a Corvin 
köznél bonyolódott október 25-én reggel súlyos tűzharcba! Igen ám, de ha 
ez a hadosztály már 23-án éjjel Szegeden volt, akkor legalábbis 23-án 
reggel, még inkább 22-én éjjel kellett, hogy Temesvárról elinduljon!!! És ez 
alátámasztja a már említett romániai szovjet és román mozgósítást! 

Gosztonyi Pétert is izgatja a kérdéskör. Föltámadott a tenger című 
könyve 89. oldalán írja: 

, Több megbízható szemtanú szerint tudjuk, hogy a vörös csillagos 
páncélosok már október 23-án, a szürkület beállta előtt megindultak Cegléd 
és Székesfehérvár irányából a főváros felé"... 

A szürkület beállta előtt??? De hiszen október 23-án délután 5-6 óra 
körül szürkül! 

Gosztonyi így folytatja (Szűcs Miklós ezredes visszaemlékezéseire 
alapozva): 

, Október 23-án délután öt óra után a budapesti Honvédelmi 
Minisztérium egyik belső helyiségében Tyihonov altábornagy, a magyar 
honvédelmi miniszter mellé beosztott szovjet főtanácsadó felvetette a 

kérdést Bata István vezérezredes, honvédelmi miniszter, Tóth Lajos 
vezérőrnagy, vezérkari főnök, Kovács István vezérőrnagy és Szűcs Miklós 
vezérkari ezredes, a vezérkar megbízott hadművelet csoportfőnöke előtt: 
van-e kifogásuk az ellen, ha a szovjet csapatok bevonulnak Budapestre? 
Nyugati imperialista erők ellenforradalmat robbantottak ki a magyar 
fővárosban, a rendet mielőbb helyre kell állítani! Miután ellentmondásra 
nem talált, a szovjet tábornok a szomszéd szobából közvetlen 
telefonvonalon felhívta Antonov hadseregtábornokot, a Varsói Szerződés 
vezérkari főnökét, és a Moszkvával folytatott rövid telefonbeszélgetés után 
mozgósította, illetve Budapest felé indította a székesfehérvári és a ceglédi 
szovjet csapatok egy részét." 

Nos, van ugyan történész, aki más verzióban adja elő a szovjet 
, beindulást", de talán hadd higgyünk a jelenvoltaknak. És akkor tisztul a 
kép: sem Gerő Ernő, sem Nagy Imre ,nem hívta be? ténylegesen a 
szovjeteket, hanem szovjet tábornokok döntöttek erről, méghozzá olyankor, 
délután öt körül, amikor a tüntetéseken még a szocializmus 
megreformálásának jelszavai voltak többségben. Fegyver pedig még sehol 
sem szólt. , Ellenforradalom"? Az még csak lesz, az ő szóhasználatuk 
szerint, nyolc óra körül, a rádiónál kezdődik majd. DE HÁT AKKOR MI 
VAN? JÓSOK, LÁTNOKOK A SZOVJET TÁBORNOKOK? 

De Gosztonyi ad még adatot: 

, Még ugyanaznap, az éjszakai órákban Budapestre, a Honvédelmi 
Minisztérium egyik szárnyába települt egy szovjet katonai törzs, Malinyin 
hadseregtábornok vezetésével, aki a szovjet hadsereg vezérkari főnökének 
első helyettesi tisztségét töltötte be." 

NOCSAK... . HUSZONHARMADIKÁN ÉJJEL A HARMADIK 
LEGMAGASABB BEOSZTÁSÚ SZOVJET KATONAI VEZETŐ MÁR 
TÖRZSÉVEL EGYÜTT (!!!) BUDAPESTEN VAN? (Más kérdés, hogy 
Ljascsenko tábornok, a magyarországi különleges hadtest parancsnoka ezt a 
tényt, mármint Malinyin érkezését egy éjszakával későbbre teszi, de minden 
más forrás és magyar szemtanú Gosztonyival azonos időpontot ad meg!) És 
ez már több kérdést is felvet: ha a birodalom egyik csatlósának fővárosában 
valami baj van, akkor nem elég egy katonai körzetparancsnok, egy-két 
hadsereg parancsnoka, vagy az amúgy is ott lévő tábornokok? Miért kell 
egyszeriben az egyik legmagasabb beosztású vezetőt ideküldeni? Mi a 
dolga? A kezdődő felkelés gyors elfojtása, vagy éppen ellenkezőleg, az 
IDŐHÚZÁS??? 

De van itt más kérdés is. Fogadjuk el, hogy csak a rádiónál kibontakozó 
harcok hírére küldik ide Malinyint. Komoly harc itt este 9-10 óra körül 

kezdődik. Ez Moszkvában, az időeltolódást tekintve 11-12 órát jelent, 
éjszaka! 

Honnan tudják percek alatt előkeríteni a vezérkar főnökének első 
helyettesét, ráadásul törzsével együtt, ami legalább 10-20 magas rangú 
tisztet jelent, ezután azonnal repülőre ültetni; lóhalálában Tökölre vagy 
Mátyásföldre küldeni a gépet, és onnan még a Honvédelmi Minisztériumba 
is eljutni, az akkor már tényleg harcban álló Budapesten át, ráadásul 
mindezt úgy, hogy a tábornokot és kíséretét hozó gépkocsioszlopot (mert 
ennyi emberhez és felszerelésükhöz egy vagy két jármű nemigen elég, 
ezekkel testőrök, beosztott tisztek, híradósok és mások is mozognak ám!), 
vagy pláne páncélosokat sehol senki észre sem veszi és meg nem támadja, 
amikor a szintén éjjel kettő körül Székesfehérvár és Cegléd felől befutó 
tankok bizony itt-ott már , kemény fogadtatásnak" örülhetnek? 

Nem arról van véletlenül szó, hogy MALINYIN MÁR ITT VOLT 
HUSZONHARMADIKÁN, vagy még a fegyveres harcok híre előtt indult 
Budapestre, és akkor haladt át a városon a HM felé, amikor még CSAK 
TÜNTETÉSEK ZAJLOTTAK? 

Megint másik forrás: Ljascsenko tábornok 1956-ról nemrégen írt 
tanulmányában azt írja, hogy ők, mármint a Magyarországon állomásozó 
különleges hadtest már október 22-én parancsot kaptak, hogy készüljenek 
fel az ellenforradalmi lázadás leverésére. Igaz, ő a ceglédi és 
székesfehérvári csapatok indulását este 22 és 24 óra közöttre teszi. De itt is 
lényeges: , EGY NAPPAL ELŐBB, AMIKOR MÉG CSAK 
LENGYELORSZÁG  — MELLETTI  SZIMPÁTIA-ÁLTÜNTETÉSRE 
KÉSZÜLNEK AZ ÍRÓK ÉS DIÁKOK, MÁR FEGYVERES FELKELÉS 
LEVERÉSÉRE MOZGÓSÍTJÁK A CSAPATOKAT. Kik, miért és tényleg, 
mit tudtak, amit még a tüntetésre készülők sem??? 

A szovjet bevonulás másik változatát többen is idézik (Gosztonyi Péter a 
Magyar Golgotában, Molnár Miklós már említett könyvében). 

Eszerint a magyar vezetők Andropov szovjet követhez fordultak 
segítségért. Ő 18 órakor hívta Ljascsenkót. A tábornok azt felelte, hogy csak 
a szovjet vezérkar parancsára mozdulhat. Szokolovszkij marsall, vezérkari 
főnök 20 órakor mozgósította a fehérvári, szolnoki, ceglédi és hajmáskéri 
csapatokat, és azok 22 órakor indultak el. Nos, ez vitatható. Mert vagy két 
kezdeményezés volt, vagy egy. Antonov vagy Szokolovszkij adta-e ki a 
parancsot? 17 órakor vagy 20 órakor? Azért nem teljesen mindegy... Bár 
Molnár Miklós ugyan azt írja, hogy szerinte a T-34-es és ISZ-2-es harc- 
kocsik eljuthattak két óra alatt Budapestre, ha 22 órakor kaptak indulási 
parancsot, de jegyzetében azért ő is hozzáteszi, hogy , feltéve, ha időben 
harckészültségbe helyezték őket". Hát ez az. Mert ennyi harckocsi 

üzemanyaggal való feltöltése, lőszerrel való ellátása, legénységének 
eligazítása legalább további két órába kerül. És ha 22 órakor kapnak csak 
indulási parancsot, akkor ezt figyelembe véve éjfélkor tudnak csak 
elindulni. De akkor hajnal két óránál előbb nem érnek a fővárosba. 
Márpedig éjfélkor már itt voltak. A város határában. Eszerint a 
harckészültségre legkevesebb 20 óra körül adták ki a parancsot, hogy 22 
órakor indulni lehessen. De 20 órakor még csak tüntettek a rádió előtt, a 
harc ott 15-25 perccel később kezdődött... Végül is az is lehetséges, hogy 
minden tanú jól emlékszik egy-egy részletre, és a harckészültségi parancs 
ment ki délután ötkor, az indulás meg tízkor, de ez nem változtat a 
lényegen: MÉG JAVÁBAN ZAJLIK A BÉKÉS TÜNTETÉS, AMIKOR 
MÁR RIADÓ VAN A SZOVJET HADSEREGNÉL. És ez enyhén 
érthetetlen. Mert ha voltak hírszerzőik az utcán, akkor tudhatták: szó nincs 
itt még fegyveres harcról. 

Az első következtetést az ENSZ-bizottság jelentése vonja le, azon 
melegében, nem sokkal az események után: 

, III. pont: A felkelést senki nem tervezte előre: ez még a benne részt 
vevőket is meglepetésként érte. . . 

, ÍV. pont: Úgy tűnik, mintha a szovjet hatóságok már október 20-án 
intézkedtek volna, hogy a fegyveres beavatkozást lehetővé tegyék. Attól a 
naptól fogva tényleges és tervbe vett csapatmozdulatokat bizonyító anyag 
áll rendelkezésre, és már az első beavatkozáskor részben Magyarországon 
kívülről jött csapatokat alkalmaztak..." 

, V. pont: Az október huszonharmadikai tüntetések eleinte teljesen békés 
jellegűek voltak, és semmi bizonyítékot sem lehetett felfedezni arra, hogy 
bárki a tüntetők közül erőszakot óhajtott volna alkalmazni..." 

Egyetértek: a Nyugat, de maguk a felkelők is meglepődtek, hogy a 
békésre tervezett tüntetésből egyszerre csak harc lett. A tüntetők nem 
akartak erőszakot alkalmazni! A szovjet vezérkar viszont napok óta készül a 
fegyveres harcra. Amelyet valakinek végül mégiscsak el kellett kezdenie. 
DE KINEK? HOL, MIKOR ÉS MIÉRT? ÉS FŐLEG HOGYAN? 
(Minderre a rádió ostromáról szóló fejezetben térek majd vissza.) 

Már jócskán könyvem első kiadásának megjelenése után, 1996 
karácsony napján jelent meg az Új Magyarország 9. oldalán egy 
könyvismertetés, Alekszander Kirov orosz kutató művéről, amelynek címe 
, Szovjet katonai intervenció 1956" volt. A szerző J. I. Malasenko ezredes, a 
budapesti harcok hadműveleti tervezésévei megbízott főtiszt vissza- 
emlékezéseit tartalmazza. Néhány igen érdekes mondatát érdemes idézni: 
, Júliusban utasítást kaptunk Moszkvából, hogy dolgozzuk ki a Különleges 


34 


Hadtest által végrehajtandó, a társadalmi rend Budapesten és Magyarország 
területén való fenntartására és helyreállítására irányuló akció tervezetét..." 

Néhány nappal az események előtt jelentést küldtünk a moszkvai 
vezérkarnak, amelyben beszámoltunk több, már korábban is említett tényről 
és rendelkezésünkre álló adatról, és rámutattunk az elszigetelt fegyveres 
fellépések lehetőségére a közeljövőben..." 

Nos, Napnál is világosabb, hogy Moszkvában készültek egy olyan 
magyar felkelésre, amelyről még a magyar elhárításnak sem voltak előzetes 
értesülései. Magyar hadtörténészek 1996-ban megpróbálták ezt ködösíteni: 
nincsenek meg ezek a tervek, talán 75 év múlva, a szovjet katonai levéltárak 
zárlatának feloldásakor előkerülnek. És miután Vincze Péter, az újságíró is 
felveti a cikk végén a Moszkvából irányított provokáció gondolatát — vele 
évekkel előbb már beszéltem ilyen irányú gondolataimról —, a Horn- 
kormány  hadtörténészei elütik a  kérdésfelvetést azzal, hogy a 
, jegyzőkönyvek tanulságai szerint a moszkvai vezetést felkészületlenül 
érték a budapesti események"... Tessék mondani: akkor a fentebb leírt 
minden tény és adat vajon miről szól??? 

Persze, mondhatná bárki azt is, hogy mindezen szovjet előkészületek 
nem Budapestnek, hanem Szueznek szóltak, hiszen ha a szovjet vezetés 
tudott a készülő angol-francia támadásról, akkor lehet, hogy ez ellen 
mozgósított és vonult fel. 

Logikus közbevetés, de katonailag helytelen. Ugyanis ahhoz, hogy 
szovjet csapatokat Magyarországról Szuez felé át lehessen dobni, hatalmas 
szállító légiflotta vagy komoly haditengerészeti erők kellettek volna. 
Jugoszláv légtéren való átrepüléssel, vagy jugoszláv kikötőkből. És semmi 
ilyenről nem tudunk. Az is valószínűtlen, hogy Tito ennyire bizalmas lett 
volna a korábbi nagy ellenségéhez, és nem rettegett volna, hogy ennek örve 
alatt az ő országát is röptében megszállják. Ha lett volna ilyen 
csapatmozgás, annak logikusabb iránya Románia-Bulgária és (jugoszláv 
jóváhagyással, jugoszláv-Macedónián keresztül) a hű szövetségese Albánia 
lett volna, onnan már reális lett volna a szovjet légihíd Szuez felé. De 
ilyesmire nem is készültek Moszkvában. Tudták, hogy a rakétafenyegetés 
ennél sokkal hatásosabb, és azt mindenképpen el akarták kerülni, hogy az ő 
csapataik is jelen legyenek Szueznél, mert akkor sok arab nacionalista 
vezető rögtön úgy vethette volna fel a kérdést: nem mindegy, hogy melyik 

idegen hatalom tette a lábát arab földre? Pusztuljanak. Így jobb volt, az 
angolok és a franciák a tényleges agresszorok, a szovjet nagybácsi viszont 
csak védelmez a távolról, de hatásosan... 


EGY BEAVATKOZÁS VOLT 
VAGY KETTŐ? 


Szinte minden történetíró és emlékező úgy ítéli meg a látszat, a szovjet 
ködösítés alapján, hogy a Vörös Hadsereg beavatkozásának két külön fázisa 
volt. Az első október 24-én, a második november 4-én. 

Hadd legyek szentségtörő! Egy fÍrászt volt ez kettő, kérem szépen... Egy 
volt ez mindvégig, egy megkomponált forgatókönyv szerint. Ha kellett, 
elfogadták Nagy Imre követelését a csapatkivonásokra, és Budapestről, 
továbbá néhány nagyvárosból ki is mentek. De az országból egy pillanatra 
sem távoztak. Csak vártak. Vártak valamire, egy olyan pillanatra, amikor 
már el lehet rendelni a tényleges beavatkozást. Mert az első nem volt az!!! 
Az csak erőfitogtatás volt, apróbb összecsapásokkal, amelyek még 

Nézzük az ezt bizonyító adatokat: 

Gosztonyi a Magyar Golgota 253. oldalán Malasenko akkori ezredessel, 
Ljascsenko tábornok egyik helyettesével történt beszélgetését említi. 

A 252. oldalon így ír: 

, Október 24-én, hajnali egy óra körül ért Ljascsenko és törzse a 
budapesti Honvédelmi Minisztérium épületébe. Csapatainak zöme is erre az 
időpontra érte el a fővárost. Az éjszaka folyamán Budapest körzetében már 
rájuk is lőttek. ŐK NEM TÜZELTEK VISSZA..." 

Vajon miért? — kérdi a szerző 30 év múltán Malasenkót. 

, Malasenko mélykék szemét rám emelte: zavaros volt a helyzet..." 

Remélem, Gosztonyi Péter ezt a mondatot gúnynak szánta, mert azt 
ugyan ne mesélje senki, legkevésbé egy fegyelmezett szovjet főtiszt, hogy 
ha egy felkelés leverésére indítják a csapatokat, és azokat lőni kezdik, 
szegények olyan zavarban vannak, hogy nem is lőnek vissza. Talán mégis 
más a kép: nem lőnek vissza, MERT MÉG NEM EZ A DOLGUK... 

Ugyanezen könyv 253. oldalán szintén Malasenkót idézi Gosztonyi, 
eszerint október 23-án egy szovjet összfegyvernemi hadsereg is belépett 
Magyarország területére. Ez Észak-Magyarországon helyezkedett el. Hogy 
konkrétan hol, azt nem tudjuk. 

Mármost nem árt ismerni a szovjet hadsereg szervezeti és felépítési 
rendjét, de nem ám! Egy összfegyvernemi hadsereg három hadtestből, 
hadtestenként három, azaz összesen kilenc hadosztályból áll! És ez bizony 
pont háromszor akkora erő, mint Ljascsenko különleges hadteste!!! Mégis, 
november negyedike előtt ennek a hadseregnek a mozgásáról, bevetéséről 
semmit sem tudunk. Csak éppen itt voltak, és kész. VÁRTAK. MIRE? 

A 254. oldalon Gosztonyi így folytatja: 

, Valami azért nem stimmel! Más forrásokból tudjuk: Zsukov marsall, 
szovjet hadügyminiszter már október 27- én (!) híradós osztagokat telepített 
a magyar határ körül, és készenlétbe helyezett a Ivovi katonai körzetből még 
egy újabb hadsereget. Ennek Magyarországra való átcsoportosítása 
november elsején kezdődött, vagyis amíg a moszkvai politikai bizottsági 
tagok Nagy Imrével egyezkedtek, neki a politikai kibontakozáshoz szabad 
kezet adtak, hadseregüket ugyanezen időben már felkészítették a nemzeti 
felkelés elfojtására." 

Hajjaj... Még egy összfegyvernemi hadsereg, és ez is négy nappal a 
, második beavatkozás" előtt elindul Magyarországra, sőt, már bent is van? 
A hadtáphoz, irányításhoz szükséges egységek, például a híradósok már 27- 
én települnek? Hát akkor ki beszél itt két beavatkozásról, amikor egy volt, 
de az ezek szerint folyamatos és alaposan előkészített? 

Az ENSZ-bizottság jelentése is idézi a magyar rádióban is elhangzott 
jelentést. A szovjet határ menti Csaroda község nemzeti bizottsága már hat 
nappal a , második beavatkozás" előtt rémülten jelzi Budapestnek: az 
állítólag kivonuló, keletnek tartó szovjet menetoszlop valójában el sem 
hagyja Magyarországot, a határ mentén leírt egy félkört, és egy másik 
ponton már jön is vissza. És október 29-től folyamatosan jelzik 
Nyírbátorból, Szatmárnémeti felől, Battonya irányából és még egy sor 
helyről a friss szovjet csapatok érkezését, mozgását. (Erről szól a jelentés 
180. pontja, illetve Csarodával kezdve, de onnan folyamatosan erről szólnak 
a rögzített magyar rádióadások is.) 

Két beavatkozás itt csak Budapestről látszik. Az ország keleti felében 
egy van, de az aztán folytonos! 

Hogy az egész , két beavatkozás"? változat mennyire abszurd, azt azért 
kérdezik olyan kutatók is, akik komolyan veszik e variációt. Például Molnár 
Miklós. Említett könyvében két helyen is utal erre. 

s... ha ugyanolyan szervezetten és kíméletlenül harcoltak volna (mármint 
a szovjet csapatok) október 24. és 28. között, mint november negyedike 
után. Ehhez elég lett volna összevonni a Budapesttől száz vagy kétszáz 
kilométerre állomásozó csapatokat. De mint láttuk, a vidéken állomásozó 
szovjet csapatok — egy-két kivételtől eltekintve — tartózkodtak a harctól. 

Kevéssé valószínű, hogy az összes szovjet parancsnok a saját szakállára 
járt el, hogy semmi más nem vezette őket, mint a jó szándék vagy egyéni 
józanság. Magatartásukat alighanem a feljebbvalóktól kapott utasítások 
magyarázzák. Ezek az utasítások minden bizonnyal eléggé nyitottak voltak, 
és egy bizonyos döntési szabadságot hagytak a parancsnokoknak a 
korlátozott beavatkozástól — őket ért támadás esetén vagy a magyar 
hatóságok egyértelmű kérésére a tartózkodásig, vagy esetleg a semlegesség 
kinyilvánításáig. De ha a szovjet csapatok semlegessége lehetséges és talán 
előre jóváhagyott magatartás volt, akkor óhatatlanul felmerül a kérdés, 
vajon a szovjet hadsereg látszólagos határozatlansága nem azt tükrözte-e, 
hogy Moszkva fenntartásokkal élt az általa támogatott személyek és ügyük 
iránt. Nem arról van-e szó, hogy a szovjet vezetők maguk sem tudták, 
milyen feltételekkel és meddig hajlandók Gerőéket támogatni..." (Molnár 
Miklós könyve, 145. oldal) 

Nem, kedves Molnár Miklós. Ez a látszat. A valóság, ami a fenti 
sorokban is ténybelileg benne foglaltatik, hogy mindez valóban a felső 
vezetés utasítása, amelynek valamilyen CÉLJA VAN. VAJON MI, ÉS 
MIÉRT? 

Szintén Molnár írta: 

, Meg kell említenünk, hogy milyen furcsa magatartást tanúsítottak a 
szovjet vezetők az első beavatkozás egész időszaka alatt. Küldtek néhány 
katonai egységet, de nem adták jelét, hogy egyértelmű döntő, tömeges 
csapással be akarnának avatkozni az események menetébe. Mi volt vajon a 
tervük? Nem tudjuk. Azt sem lehet tudni, hogy magatartásuk a szovjet párt 
legfőbb vezetésében megnyilvánuló ellentétek eredménye volt-e... 

Akárhogyan is volt, a Kreml vezetői, miután vkölcsönadtakx Gerőnek 
néhány egységet a rendszer teljes összeomlásának megakadályozására, 
várakozó álláspontra helyezkedtek..." (148. oldal) 

Igen. Ez az. A tényt nagyon jól látja Molnár Miklós is. Az okot nem. 
Ideje lenne elhinni végre, hogy — ha nem is Budapest miatt — de igen 
kritikusak voltak ezek a napok a szovjet birodalom fennmaradása 
szempontjából. És ilyenkor a rivális birodalmi hatalmi csoportok, mint már 
volt róla szó, egységesek. A , hosszú kések éjszakája" még ráér... Nem volt 
itt vita, nézeteltérés, a Kreml és a szovjet hadsereg vezérkara pontosan 
tudta, hogy mit és mikor, de főleg miért csinál. A RÉSZLETEKET AZ 
UTOLSÓ FEJEZETBEN LÁTHATJUK MAJD... 

Varga László, aki kutató és lelkes történészként a legfrissebb adatok 
birtokában van, már nagyon közel jár az igazsághoz, idézett könyve 241. 
oldalán. 

, Horváth Imre (Kádár külügyminisztere volt) hevenyészett sorai 
alátámasztották azt a korábbi hipotézisemet is, amely — ellentétben a 
korabeli hazai illúziókkal, majd későbbi nyugati feltételezésekkel — tagadta, 
hogy a szovjet vezetés megosztott lett volna a magyarkérdés megítélésében, 
és ami — főleg a forradalom cselekvő részesei számára — még keményebben 
hangzik, az oroszok MÁR 1956 NYARÁN ELDÖNTÖTTÉK, BÁRMI 
TÖRTÉNJÉK IS MAGYARORSZÁGON, AZT ŐK, HA 
SZÜKSÉGESNEK LÁTJÁK, AKÁR ERŐSZAKKAL IS, CSÍRÁJÁBAN 
IS EL FOGJÁK FOJTANI." 

Gratulálok, Varga László úr! Ez már tökéletes helyzetmeglátás. 
Egyetlen apró korrekcióval: NEM CSÍRÁJÁBAN, tehát NEM AZ ELSŐ 
PERCBEN akarták Hruscsovék a magyar felkelést elfojtani, hanem csakis 
abban a pillanatban, amikor az a birodalom hatalmas játszmájában 
szükségessé válik!!!... 

(Varga mindezt Horváth Imre egy véletlenül meglelt feljegyzésére 
alapozza. No igen. MINDEN dokumentum azért nem semmisül meg...) 


ÉS MÉG EGY-KÉT HAZAI 
, APRÓSÁG? 


Azért itthon is volt, aki készült egyre és másra... Varga László idézett 
könyvében a következőket említi a 86. oldalon: 

, Október 20-án Hegyeshalmon riadókészültséget rendeltek el a 
határőröknek, mondván, nagyszámú határsértőre számíthatnak, akik el 
akarják kerülni a közelgő bevonulást." 

, Ugyaneznap a Magyar Néphadsereg egyik Nyíregyházán állomásozó 
politikai tisztje, Gaál Ferenc új szovjet csapatok érkezését konstatálta"... 

Nézzük csak: riasztás a határőrségnél. Valaki sejt valamit. De ki? Hiszen 
a teljes magyar vezetés, mint már volt róla szó, Belgrádban van ekkor, 
Titónál, bűnbánatot gyakorolni. 

Molnár Miklós könyve 105. oldalán így fogalmaz: 

, Aligha képzelhetjük, hogy a többi kommunista ország vezetői, tehát a 
belgrádi látogatáson részt vevő magyar vezetők is, ne dolgoztak volna ki 
valamilyen tervet a válsághoz hasonló helyzet megelőzésére." 

Hát, sajnos elképzelhető: mert ha készültek volna, a kompetensebb 
személy marad itthon ,a házra vigyázni", mint Ács Lajos, az ifjú Rákosi- 
hívő. 

És amint már számtalan jelből láttuk, a szovjet vezetés igenis készült 
VALAMIRE. VALAMIRŐL voltak informálóik. De úgy tűnik, hogy ezt 
, elfelejtették" megosztani magyar elvtársaikkal. VAJON MIÉRT? Azt 
hiszem, erre már lehet válaszolnii EZT A VEZETÉST, A GERŐ- 
HEGEDŰS CSOPORTOT EGYSZERŰEN. , LEÍRTÁK", meg akartak 
szabadulni tőlük, hiszen túl kompromittáltak voltak. Moszkvának jól jött, 
hogy a magyar vezetés éppen ekkor van Belgrádban, legalább nem 
okvetetlenkedtek, nem kotnyeleskedtek bele a szépen előkészített játékba... 

ILLETVE... illetve lehet, hogy egyvalaki az , első vonalból" mégiscsak 
be volt avatva. Kádár Jánosnak hívták. Ugyanis a belgrádi Canossa-járást 
megelőzően egy háromtagú magas rangú magyar küldöttség Pekingben járt, 
a kínai elvtársaknál. És közvetlenül Belgrád előtt, Pekingből hazafelé jövet, 
a szemtanúk szerint, megálltak Moszkvában. Azaz a magyar vezetők közül 
a felkelés előtt közvetlenül tárgyalni szovjet vezetőkkel utoljára Kádárnak 
volt lehetősége. Lehet, hogy mégsem Tito marsall javaslatára választotta őt 
Hruscsov  , Münnich Ferenc helyett" magyar helytartóul? Hanem 
valahogyan sugallták a jugoszláv diktátornak Kádár nevét, azután 
eljátszották, hogy ők milyen jó unokatestvérek, és elfogadják Tito 
javaslatát? 

Lehet, hogy ez abszurd feltevés. Ámde lesz még egy-két példa 
könyvemben arra nézvést, hogy Kádár ott volt minden furcsa , ügynél"... 

Végül egy még furcsább változat, de erről már Molnár Miklós tájékoztat 
könyvének jegyzetei között a 243. oldalon, 60-as sorszámmal. Forrást nem 
alátámasztja mondandómat több ponton is. Részben itt és most, e fejezetnél, 
részben pedig a Köztársaság téri fejezetnél, ahol ez is egy magyarázat arra, 
hogy MIÉRT KELLETT meghalnia Mező Imrének. . . 

Az igen furcsa jegyzet szó szerint a következő: 

, Mező Imre, a Központi Vezetőség Nagy Imréhez húzó tagja, aki 
később, a forradalom idején tragikus halált halt, figyelmeztette Nagy Imrét, 
hogy Gerő sötét terveket sző. Az első titkár hetek óta azon törte a fejét, 
hogyan provokálhatna xegy kis lázadást, amivel szemben azután 
bizonyíthatná erejét, és véget vethetne az ellenzéki mozgolódásnak." 

Hűha, és nocsak és egyáltalán!!! Tehát Gerő is készült egy 
provokációra? Vagy , csak" tudott valakiktől, Moszkvából, mások ilyen 
terveiről? És Mező Imre is megtudta? És elmondta Nagy Imrének? Mert 
akkor neki mint tanúnak, mindenképpen el kellett tűnnie... Viszont Gerőt ez 
a ,tudásanyag?" — ha egyáltalán volt ilyen — olyan védelemmel látta el, hogy 
biztosította bánthatatlanságát haláláig. Hiszen őt végül is — Rákosival 
ellentétben — Kádár hazaengedte Magyarországra, és noha a politikában 

részt nem vállalhatott, azért viszonylagos nyugalomban élhetett közel 
nyolcvanéves korában bekövetkezett haláláig, munkája is volt, szegény sem 
volt, , csak" hallgatnia kellett... 

Itt tartunk tehát... Egyértelmű, hogy Moszkva mindenről, vagy majdnem 
mindenről tudott. És nemcsak tudott, de cselekedett is. Nemcsak 
csapatokkal, hanem az igen hatékony titkosszolgálat révén is. És ha mindez 
igaz — márpedig annak tűnik —, akkor jó előre telepített Budapestre néhány 
embert, a megfelelő felszereléssel. Akiknek ezután minden kulcsfontosságú 
helyen és napon lesz szerepe. Elvégre lelkes a tömeg, könnyű benne 
elvegyülni a forradalom szépséges, — szabadságmámortól ittas 
kavalkádjában... 

Innen kezdve - lássuk az események IGAZI történetét. 


A RÁDIÓ OSTROMA 


A rádiónál kezdődött. No nem, nem a forradalom. Az a Petőfi- 
szobornál, a Bern téren, a Parlament előtt indul és folytatódik. De az első 
lövések, azok a rádiónál hangzanak el... 

Október huszonharmadika kronológiáját ismerjük már, percről percre. 
Minden érthető benne. A Bem-szobor, a Petőfi-szobor. A magyar és a 
lengyel szabadság szimbólumai. A Parlament is, elvégre az a kormány 
székhelye, és a tömeg ott és akkor akarja Nagy Imrét, a hatalomba 
visszakívánt volt miniszterelnököt hallani. Logikus a  Sztálin-szobor 
ledöntése is, a gyűlölt zsarnok minden indulat célpontja. 

Ami érthetetlen: az az, hogy miért pont a Magyar Rádió Bródy Sándor 
utcai épülete az esti ostrom célpontja. (Legalábbis egyelőre érthetetlen...) 

Ugyanis: bármilyen választ is adnak rá, szinte visszakézből cáfolható. 

Első válasz: a tömeg az ifjúság pontjait akarta beolvastatni. 

A cáfolat: még ha öt perc alatt el is foglalnák a rádió teljes 
épületegyüttesét, vagy a rádió vezetősége azonnal és teljes mértékben 
engedne a követelésnek, a hatalomnak akkor is szó szerint egyetlen 

gombnyomásába, pontosabban egyetlen kapcsoló elmozdításába kerülne, 
hogy ez ne történhessen meg! 

Hogy miért? Borzasztóan egyszerű. A rádióban csak KÉSZÜLNEK a 
műsorok. Sugározni — no, azt nem onnan sugározták. Hanem a 
leadótoronyból. Esetünkben  Lakihegyről. Amely körülbelül kétszáz 
karhatalmista őrizete alatt áll. És még csak kísérletet sem tesz senki az 
elfoglalására. Márpedig akié Lakihegy, azé a rádió adása. Mint ahogy ez is 
történik a Bródy Sándor utcai épület eleste után. A hatalom urai egyszerűen 
átkapcsolnak. Előbb egy, a Parlamentben lévő szükségstúdióra. (Talán túl 
naiv emlékezések szerint a Parlament portásfülkéjében működött volna 
mindez egy  lemezjátszóval...) Mások, mint például diplomáciai 
megfigyelők adatai valószínűbbnek tűnnek: a ,Szikla-bázisról", a 
Gellérthegy vagy a Várhegy biztosított pincéiből ment tovább a kormányhű 
rádióműsor készítése, Lakihegyről pedig az adása. 

Újabb érv: na de mindezt a tüntetők nem tudhatták... 

Cáfolat: ez nevetséges. Elvégre állítólag az első délután és este (október 
23-án) még a diákok voltak többségben. Ráadásul pont a Műegyetemről 
elinduló diákok. Akik között bőven volt elektromérnök hallgató és 
híradástechnikai szakembernek készülő fiatal. Akik két perc alatt 
megmagyarázhatták volna a tüntetés végén oda induló embereknek azt az 
egyszerű tényt, hogy a rádió ostromával, elfoglalásával semmit sem érnek 
el. 

Második válasz: a tömeg nem a pontokat akarta beolvastatni, hanem 
egyenesen a rádiót birtokába venni, a forradalom hangjává alakítani. 

A cáfolat: lásd az eddigieket, szóról szóra... 

Harmadik válasz: mert a tömeg meg akarta akadályozni, hogy Gerő a 
rádió épületében elmondhassa beszédét. 

A cáfolat: ez az ország fociország volt. Futbólia, ahogy a híres filmben 
mondták. És mindenki tudta, hogy a meccseket közvetítőkocsival adják a 
Népstadionból vagy máshonnét. Tehát elég volt, ha valaki rendszeres 
meccshallgató, máris elmagyarázhatta volna tüntető társainak, hogy oda 
küld egy közvetítőkocsit a rádió vezetése Gerő beszédét továbbítani, ahova 
csak akar. (A többit tán ne is említsük: felveszik valahol magnóra, mert már 
volt magnetofon, átviszik a rádióba, és úgy adják le...) 

De akkora hülyeséget feltételezni a hatalom legfőbb képviselőjéről, 
hogy miközben egy egész város tüntet ellene, ő a jól védett Akadémia utcai 
pártközpontból a zavargó utcákon át átmegy a Bródy Sándor utcába, 
kockáztatva saját testi épségét — nos, ez több mint naivitás lett volna minden 
értelmes tüntető részéről. 

És mégis — a tömeg néhány jelszóra, hogy , gyerünk a rádióhoz!", 
mégiscsak elindul. Ki volt az a gyengeelméjű, aki a fentiek ismeretében e 
jelszót kiadta, vagy nem állt oda a tömeg elé, hogy , gyerekek, ez teljesen 
felesleges, ha már akarunk valamit, akkor a Belügyminisztériumot, a 
Honvédelmit, a pártközpontot vagy az ÁVH központi laktanyáját kell 
elfoglalni"??? (Mert ez utóbbiak logikus lépések lettek volna a hatalom 
megragadásához...) 

Huszonharmadikán értelmiségiek, diákok voltak este hat-hét óra felé az 
utcán. Nem gyengeelméjűek. Aki tehát ezt a jelszót terjesztette, nem volt 
más, mint PROVOKÁTOR! Igen, ezt ki merem mondani, mert a fejezet 
végén majd levezetem, hogy kinek, kiknek volt egyedül hasznos a rádió 
ostroma... 

Természetesen nemcsak nekem tűnt fel mindez, mások is furcsállották 
már, hogy , miért éppen a Bródy Sándor utca?" 


Mindenekelőtt egy rádióadás részlete: október 30-án (!!!) 17 óra előtt 
pár perccel a Kossuth Rádió az alábbi felhívást közli: 

, Figyelem! Felhívjuk a rádió minden dolgozóját, hogy holnap reggel 
lehetőleg 10 óráig jelenjenek meg a Bródy Sándor utcai épületben! A 
holnapi napot a megrongálódott helyiségek és berendezések helyreállítására 
fordítjuk. És a rádió adásait holnapután reggeltől (!!!) már valószínűleg a 
Bródy Sándor utcai épületből fogjuk sugározni." 

Tényleg érdemes odafigyelni. Itt a bizonyíték, hogy akár Gerő, akár 
Nagy Imre nem szorul a rádió főépületére, hiszen a Kossuth adó 23-án 
éjjeltől folyamatosan szórta műsorát, pedig az épület az ostrom után a rádió 
vezetése szerint is csak november elsejére lett , üzemképes". Nos, akkor 
mire volt jó elfoglalni? 

Gosztonyi Péter szerint 23-án este a Kossuth Rádió , Gerő Ernő 
rádióbeszédét a  pártközpontból, dolgozószobájából, külön vezeték 
segítségével — ahogyan azt rádiós szaknyelven mondják -— egyenesben adta". 
(Föltámadott a tenger, 80. oldal) 

Így igaz. Ezt akarták a Bródy Sándor utcai épület ostromával 
megakadályozni? 

Gyurkó László információit is érdemes idézni, ő rádióügyben különösen 
sok adatot gyűjtött: 

, Az adást, amelyet hajnalban (24-én) még az ostromlott stúdióban 
kezdtek meg, amikor a helyzet egyre reménytelenebbé vált, előbb a 
lakihegyi adótorony műszaki épületébe kapcsolták át, aztán a Parlamentbe. 
A Kossuth Rádió az Országház egyik portásfülkéjéből sugározta a műsorát, 

egy mikrofon és egy ócska rádió tetejére épített lemezjátszó segítségével!" 
(Gyurkó idézett könyvének 116-117. oldala) 

Az amerikai követség táviratai között bukkan fel az, hogy a budai 
oldalon, a hegybe épített , Szikla-központból? sugároz a rádió 
huszonnegyedike és harmincegyedike között. 

Ez is egyértelmű: A BRÓDY SÁNDOR UTCAI ÉPÜLET 
ELFOGLALÁSÁVAL SEMMIT SEM LEHETETT ELÉRNI! 

Gyurkó még valamit említ: 

, A Rádiót elfoglalták, törtek-zúztak, de meg sem kísérelték, hogy a 
stúdióból szóljanak az országhoz. Nem tudom, műszakilag lehetséges-e ez, 
de ha nem, azt a támadás szervezőinek tudniuk kellett volna." (108. oldal) 

PONTOSAN ERRŐL VAN SZÓ! MÁR SENKI SEM BESZÉL AZ 
IFJÚSÁG . KÖVETELÉSEINEK KÖZLÉSÉRŐL, ÉS  HUSZON- 
NEGYEDIKÉN REGGELTŐL ESZÉBE SEM JUT SENKINEK RÁDIÓS 
ADÁSI LEHETŐSÉGET SZEREZNI FEGYVEREK SEGÍTSÉGÉVEL... 

És még valami: Molnár Miklós már idézett könyvének 115. oldalán ezt 
írja: 

, Az események három szakaszban bontakoztak ki. A tárgyalásoktól 
eljutottak az első erőszakos cselekményekig, és a még vadabb erőszakos 
cselekményektől a fegyverropogásig. Mindez körülbelül hat óra alatt 
történt. (Az igazi fordulat még ennél is rövidebb idő alatt következett be.) 
ÉS NEMCSAK A RÁDIÓ SZÉKHÁZÁNAK BEJÁRATÁNÁL, HANEM 
EGY KÖRÜLBELÜL 500 MÉTERES KÖRZETBEN, AMELY A 
KÖRNYEZŐ SZŰK UTCÁKAT ÉS KIS TEREKET IS MAGÁBAN 
FOGLALTA." 

Ez is lényeges! Körülveszik a rádiót több irányból. Lövik, ostromolják. 
De a , hátsó oldalról", a Múzeum utca felől nem!!! És a hátsó kapun át jön a 
folyamatos erősítés a védők számára, politikusok jönnek-mennek itt, 
továbbá az ostrom vége felé itt menekülnek el a rádió életben maradt védői, 
vezetői és dolgozói! Mármost ha a rádiót komolyan el akarta volna foglalni 
valaki, akkor először is hermetikussá teszi az ostromzárat, hogy azon egy 
madár se repülhessen át. De minden utcában harcok vannak, a Nemzeti 
Múzeum kertjéből a Pollack Mihály téren át a Szentkirályi utcáig — csak 
éppen a hátsó kapunál nem? Persze, hogy nem, mert akkor a rádió már este 
11-kor kénytelen kapitulálni, és nem lehet hallani olyan sokáig az éter 
hullámain a lövöldözést... 

Egy apróság van még: ma már egyre biztosabb, hogy már Gerő Ernő 
beszéde alatt szóltak a fegyverek! (Erre még visszatérek nemsokára.) No de 
ez technikailag igen furcsa, sőt, csaknem lehetetlen!!! Hiszen, mint már 
kiderült, Gerő a pártközpontból, egy telepített, vagy állandóan működő zárt, 

külön közvetítő vonalon beszélt... És akkor és ott még nem lőtt senki!!! 
Mégis hogy hallatszik akkor bele a beszédbe a fegyverzaj? Technikailag 
nem volt lehetséges (az akkori fejlettségi szinten) ezt kiküszöbölni, vagy 
ellenkezőleg: ezt mint háttérzajt, ki lehetett volna zárni, de akkor pont a fő 
érv, a készülékek millióin hallható fegyverropogás kezdődött volna TÚL 
KÉSŐN? 

És itt jöhet a logikai következtetés: nem a rádió kellett, egy frászt! Mese 
a ,követelések közlése", az , ÁVH elleni harc". akik ezt a támadást 
provokálták, azoknak csakis EGYVALAMIRE VOLT SZÜKSÉGÜK: 
HOGY AZ EGÉSZ VILÁG HALLJA OKTÓBER HUSZON- 
HARMADIKÁN ESTÉTŐL, MISZERINT BUDAPESTEN FEGYVERES 
HARCOK FOLYNAK... És ezzel igazolják a szovjet csapatok ,első? 
bevonulását, akik azután vigyáznak majd arra, hogy a valahol megírt 
előzetes forgatókönyvtől túlságosan el ne szakadjanak az események... És 
ráadásul az is kiderüljön: hiába kerül be Nagy Imre a vezetésbe, a magyar 
kormánynak még így sincs ereje rádiója megvédésére... 

Mert ha nem ez lett volna a szándék, akkor már huszonharmadikán este 
fél kilenckor át lehetett volna kapcsolni Lakihegyre vagy a , Szikla- 
központba", vagy akárhová. Igen ám, de akkor nem hallatszott volna be 
órákig a lövöldözés zaja a mikrofonba, és nem lett volna szép, zaftos kis 
ürügy a szovjet beavatkozásra... 


AZ ÖRÖK VITA: KI LŐTT ELŐSZÖR? 


Ez az egyik legrejtélyesebb pontja az egész 56-os októbernek: a 
rádiónál, és egyáltalán, az egész felkelés során ki lőtt először, mikor és 
miért? 

Nos, itt aztán teljes a káosz. Ahány visszaemlékezés. annyiféle időpont. 
És annyiféle változat. A legutóbbi években megjelent, komolyabb elemzést 
bemutatni próbáló könyvekben már olyasmi is szerepel, hogy , ez végül is 
nem fontos annyira, hiszen a tények számítanak és az, hogy a forradalom 
egyáltalán kitört..." 

Hát ez alapvető tévedés. Az időpont és körülmények nagyon is fontosak. 
Legalábbis a valódi történet szempontjából. Mindennek elkenése csak 
azoknak jó, akiknek érdekük a ködös történetek, legendák fennmaradása és 
az, hogy az igazság sohasem derülhessen ki. (Amivel egy szóval sem 
mondom azt, hogy a jó szándékú visszaemlékezés-írók és -elemzők ez 

utóbbiak közé tartoznak, csak éppen megzavarodtak a sok ellentmondó 
adattól, és próbálnak egy lezser mozdulattal túl lenni a rádió ostromának 
káoszán. . .) 

Nézzük először a különféle forrásokat, ki hogyan , tudja", amit , tud"? 

Molnár Miklós szerint: , Az első lövések minden bizonnyal este kilenc 
körül dördültek el". (Idézett könyve 115. oldal) 

És az ok Molnár szerint: a Gerő-beszéd. , E mondatok elég súlyosak 
voltak ahhoz, hogy mindenki még sértőbb, még kihívóbb szavakat véljen 
hallani a gyűlölt Gerő szájából." És: , Ez volt az a szikra, amely szétvetette 
a puskaporos hordót." 

No igen. A Gerő-beszéd. Amelyben nem hangzott el sem a , fasiszta", 
sem a , csőcselék" szó. Egyszer sem. Mégis percek múlva skandálta a tömeg 
az új jelszót: , Nem vagyunk mi — fasiszták!" Hogy történhetett ez? 
Egyszerűen. A tüntetők kilencven százaléka, vagy még nagyobb hányada 
nem is hallotta, nem is hallhatta Gerő Ernő este 20 órakor elmondott 
rádióbeszédét! Hogy miért? Mert technikailag nem volt lehetséges. 
Táskarádió, zsebrádió ekkor Budapesten még nem volt. És bár néha 
elhangzott a követelés a tüntetések útvonala mellett lakókhoz: , Rádiót az 
ablakba!", egyrészt ezt elég kevesen teljesítették, nyilván féltették az akkor 
még komoly értéknek számító rádiókészülékeket az esetleges károsodástól, 
másrészt ha szóltak a rádiók itt-ott az ablakban, a tömeg zsivaja mellett ki 
hallotta, hogy pontosan mi is hangzik el? Legfeljebb a legközelebb állók! A 
jelszó mégis perceken belül felharsant, mert VALAKIKNEK érdekük volt a 
tömeg további hergelése... 

De nézzük csak tovább Molnár Miklós elemzését: három oldallal 
később, a 118. oldalon már azt említi, hogy a hivatalos változat szerint az 
első lövések — különféle források szerint — este fél nyolc és kilenc óra között 
dördültek el. 

Molnár is azok közé tartozik, akik furcsa következtetésekre jutnak: 

, Ilyen drámai körülmények között, amikor már folyt a vér és süvítettek 
a golyók, lehetetlen pontosan megállapítani, honnan jött az első lövés. 
Éppúgy érkezhetett a rádióból, mint az erősítésül küldött egység 
géppisztolyaiból vagy a tömegből. De bármi legyen az igazság, értelmetlen 
dolog az első lövésre visszavezetni a fegyveres felkelés kezdetét. A 
konfliktus már korábban megkezdődött az erőszak alkalmazásával és az 
egyre brutálisabb erőszakos cselekményekkel." 

KÖNYÖRGÖM, HOL ÉS MIKOR??? Hol voltak a rádió ostroma előtt 
erőszakos és brutális cselekmények? A Bem téren? A Petőfi téren? A 
felvonulási útvonalakon, ahol a filmfelvételek és a résztvevők összes 
emlékezése szerint PÉLDÁS REND ÉS NYUGALOM VOLT? A 

Parlamentnél? Ott sem volt senki , brutális". A Sztálin-szobor ledöntésénél 
sem bántott ember embert, csak egy emlékművet... Este nyolcig, a rádió 
előtti események kezdetéig BÉKÉS VOLT MINDEN. 

TALÁN ÉPPEN EZ VOLT A BAJ? EZÉRT NEM LEHETETT 
SZOVJET TANKOKAT IDERENDELNI? AHHOZ KOMOLYABB OK 
KELLETT? 

Egyetlen dolog Molnár érdeme: ugyanitt megemlíti, hogy a rádió 
ostromában részt vett felkelőket, már aki egyáltalán a statáriális bíróság elé 
került, a nyilvánosságtól elzárva ítélték el. Naná, majd pont arra van 
szükség, hogy valakik, akik a kirobbanás helyéhez és pillanatához közelebb 
voltak, véletlenül kikotyogjanak valamit, amiből jó eszű és jó szemű 
megfigyelő mégiscsak ki tudja hámozni az igazságot... 

Az ENSZ-bizottság jelentése, amely közvetlenül a forradalom után 
készült, szintén a Gerő-beszédet okolja, de érdekes módon ott sem esik szó 
arról, hogy Gerő lefasisztázta vagy; lecsőcselékezte a tömeget. Ők sejtelmes 
fogalmazásban azt mondják, hogy , este fél tízkor már szabadon nyilatkozott 
meg a rosszallás Gerő rádióbeszéde miatt". (21. oldal) 

ÁMDE: Az ENSZ-bizottság jelentésének 223. pontjában, ahol az 
eseményeket összefoglalja, ez szerepel: 

, Október 23-án este 20 óra 22 perckor azonban, a LÖVÖLDÖZÉS 
KEZDETE UTÁN, bejelentették, hogy a központi bizottság azonnal összeül 
megtárgyalni: mitévő legyen." (96. oldal) 

Tehát ezek szerint 20 óra 22 ELŐTT már lövöldözés volt. Korabeli 
tanúk szerint is! 

NO DE: ugyanezen jelentés 56. pontja szerint , Röviddel 21 óra után a 
rádió épületének egyik emeleti ablakából könnyfakasztó gránátokat 
dobáltak le, majd egy-két perccel később az ÁVH emberei tüzelni kezdtek a 
tömegre, megölvén egyeseket és megsebesítvén másokat." (22. oldal) 

NO MÁRMOST: ha lőttek már 20 óra 22 ELŐTT is, akkor hogy lehet 
az események kirobbanását 21 óra utánra keltezni? VAGY CSAK ARRÓL 
VAN SZÓ, HOGY MINDEZ VALÓBAN MEGTÖRTÉNT ESTE KILENC 
UTÁN - DE AKKOR MÁR TÖBB MINT NEGYVEN PERCE LŐTTEK? 
DE KIK, HOGYHA A VÉDŐK A KÖNNYGÁZT IS CSAK KILENC 
UTÁN DOBTÁK KI? 

Aczél Tamás és Méray Tibor könyvük 428. oldalán kissé nagyvonalúan 
írtak a rádió ostromáról. Ez érthető, mert a Petőfi Körösök zöme ekkor még 
egy vitaesten volt, mások pedig a Parlament előtt várták Nagy Imre 
beszédét, ők tehát — a forradalom élharcosai — nem is voltak jelen a 
rádiónál. 

,Nem sokkal este nyolc óra után a Parlament előtt százezrek 
gyülekeztek, hogy meghallgassák Nagy Imre beszédét. Körülbelül 
UGYANEBBEN AZ IDŐBEN a rádió előtt eldördültek az első lövések." 
Tehát nyolc óra körül vagy után! 

Gosztonyi Péter a Föltámadott a tenger című könyve 84. oldalán ezt írja: 

, Október huszonharmadika estéjén mintegy 300-350 ÁVH-s őr és egy 
kisebb katonai egység tartózkodott a Magyar Rádió Bródy Sándor utcai 
székházában... ...Sikerült nekik több ízben is az egyre sokasodó és 
türelmetlenebbé váló tömeget a Bródy Sándor utcából FEGYVER- 
HASZNÁLAT NÉLKÜL a Múzeum körút irányába visszaszorítani. . ." 

Valamivel később szerinte , Az ÁVH-s őrök már elhajították az első 
könnygázgránátjaikat, és  tömegoszlató eszközként szuronyaikat is 
használták". 

, Sötét volt már, fél tíz körül lehetett, amikor az ÁVH az első, úgymond 
riasztólövéseket a tömegre leadta." 

Azért Gosztonyi is bizonytalan, mert rögtön utána lábjegyzetben is 
említi, hogy dr. Berki Mihály, a kitűnő katona-író a Dunántúli Napló 1989. 
április 22-i számában más időpontot ad meg, szerinte ,,19.45-kor dördültek 
el az első riasztólövések, és 20 óra után alkalmaztak könnygázgránátokat." 

NO MOST AKKOR MI VAN? MÁR ESTE NYOLC ELŐTT IS 
VOLTAK LÖVÉSEK? DE HÁT AKKOR GERŐ MÉG NEM IS 
BESZÉLT!? ÉS: A KÖNNYGÁZ VOLT ELŐBB VAGY A LÖVÉS? 

(Ráadásul a Gerő-beszéd alatt hangzó fegyverzaj nem egy-egy dörrenés 
volt, ugyanis ha csak az lett volna, akkor a rádióhallgatók összetéveszthetik 
a lövést a gránátrobbanás hangjával. De bizony sorozatlövő fegyvereket is 
hallani lehetett...) 

Maga Berki Mihály a , Sortűz a HM előtt?" című könyve 14. oldalán 
megerősíti, hogy: ,Az ÁVH-s őrség 19 óra 45 perc tájban leadott 
riasztólövéseit 20 óra után célzott sortüzek követték, amelyek halálos 
áldozatokat követeltek A TÜNTETŐK, VALAMINT AZ ŐKET 
OSZLATNI AKARÓ RENDŐRÖK, ÁVÓSOK SORAIBÓL." 

No, itt már akad egy alapos logikai önellentmondás. Nem, még nem az, 
hogy az utcán ekkor nem rendőrök és nem ÁVH-sok, hanem katonatisztek 
próbálták a tömeget fegyver nélkül visszaszorítani, és valóban közülük 
került ki az első áldozat — hanem az, hogy ezek szerint AZ ÁVH-SOK 
SAJÁT EMBEREIKRE LŐTTEK??? No, ez az, amit soha nem fogok 
elhinni. Egy katona saját alakulatába tartozó bajtársára tüzeljen, aki éppen a 
tömeget oszlatja? Ilyen egyszerűen nincs, itt hatalmasat téved a népszerű 
katona-író. 

Varga László megint másképpen tudja: szerinte is fegyvertelen élőlánc, 
emberekből álló kordon próbálta a még mindig békésen tüntető tömeget 
visszaszorítani. És ez , eredményes volt mindaddig, amíg a kordont nem 
törte át az erősítésül küldött két harckocsi". Ezután a Múzeumkertbe 
húzódtak vissza a Varga szerint híradós katonák, és parancsnokuk ott két 
sortüzet adatott le velük a levegőbe... (98. oldal) 

Itt megint keverednek a dolgok. Volt élőkordon. De nem híradósokból. 
(Hogy akkor kikből, arra rögtön rátérek.) Ez a kordon a Bródy Sándor utcai 
épület előtt , ügyködött". (Minden más megfigyelő így látja, aki tudott 
erről.) És két harckocsi a Bródy Sándor utcába ugyan be nem ment! A 
piliscsabai páncélosok úgy emlékeznek vissza, hogy őket ugyan a rádióhoz 
küldték, de már a Múzeum körútról sem tudtak befordulni a Bródy Sándor 
utcába, ezért a körúton álltak meg. (Erről is lesz még szó.) 

És Varga ,este kilenc körülre? teszi a LEVEGŐBE LEADOTT 
SORTÜZET, ráadásul nem is a rádió épületéből, hanem a Múzeumkertből. 
Elég tág idő-meghatározás. Ha negyed kilenc vagy nyolc óra húsz is 
belefér, akkor igaz. Mert akkor lőttek először. Csak nem a híradósok, és 
nem a Múzeumkertből. 

A rádió védőinek szemszögéből író Sólyom-Zele újságíró-történész 
szerzőpárostól is idéz Varga: , Este kilenc óra felé történt. Az ÁVH belső 
karhatalom parancsnokságától újabb erősítés érkezett a stúdióhoz. A három 
teherautó előtt egy vipon haladt... A Puskin utca és a Múzeum utca sarkán 
megálltak, mert a stúdiót a Múzeum utcai kert felől gyalog akarták 
megközelíteni. Az utcán már hatalmas füst terjengett... A gépkocsikról 
leszállt mintegy 30-40 főnyi államvédelmi harcosokból és határőrökből álló 
csoport... A Múzeumkert felől hirtelen erős tüzet kapott. Gyorsan hasra 
vágódtak, és rövid géppisztolysorozatot adtak le a torkolattüzek irányába..." 

Varga László szerint tehát az történt, hogy az erősítésül küldött 
karhatalmisták az imént említett híradósok sortüzét viszonozták. 

Kétségkívül szellemes megoldás-kísérlet a , ki lőtt először" rejtélyre. 
Csak éppen tele van hibával. Ugyanis: ez az általam már említett hátsó kapu 
körül történt — ha így történt. Azaz: pontosan ott, ahol tüntetők nem is 
voltak. Ráadásul 9 óra körül, amikor a Bródy Sándor utcában már szóltak a 
fegyverek. Továbbá: a szerzők szerint az utcán ekkor már hatalmas füst 
terjengett. No de: MI FÜSTÖLT, HA MÉG NEM VOLT HARC? Ha más 
nem, könnygázgránát biztosan! Tehát nem ezek voltak az első lövések és 
robbanások. Ráadásul a híradósok parancsnoka állítja, hogy ő a levegőbe 
lövetett, a karhatalmisták szerint viszont ,tüzet kaptak", ami katonai 
szóhasználat szerint azt jelenti, hogy eltaláltak valakit, vagy legalábbis 
körülöttük csapódnak be a lövedékek? Amelyeket felfelé, a levegőbe lőttek? 

Szóval kellemes a megoldás-kísérlet, de részben kicsit erőltetett, részben 
pedig nem az események ,fő frontján", a rádió előtt, hanem egy 
, mellékhadszíntéren", a hátsó kapu körül történt, ráadásul az ELSŐ 
LÖVÉSEK UTÁN legalább fél órával... 

Itt most álljunk meg egy pillanatra. Vajon miért állítom olyan makacsul, 
hogy azoknak van igazuk, akik nyolc-negyed kilencre teszik a lövöldözés 
kirobbanását? Mivel győződtem meg róla? NOS: A SAJÁT FÜLEMMELIL !!! 

Mert az igaz, hogy még csak kilenc és fél éves voltam e napon, de 
érdeklődő kilenc és fél éves. E napon édesapám és édesanyám színházba 
mentek. A Belvárosba. Budafokról, a lakásunkról. Ahová akkor még csak 
HÉV járt, tehát békés hétköznap is macerás lett volna a hazaútjuk. Én meg, 
akkor 51 éves nagymamámmal értük rettegtem. Az 51 éves nagymama nem 
hisztis vidéki öregasszony volt, hanem művelt, aktívan politizáló, okos 
ember, a félreértések elkerülése végett. És ahogy a rádió este hattól egyre 
furcsább közleményeket olvasott be, és a párt első titkárának beszédét 
ígérte, úgy váltunk egyre idegesebbé. Egyelőre még csak attól, hogy , balhé 
van a városban", hogy jutnak majd haza apuék? 

És aztán elkezdődött a Gerő-beszéd. Amit mi ketten — ellentétben sok 
visszaemlékező íróval — hallottunk. És a beszéd második felében lettünk 
csak igazán rémültek. MERT AKKOR MÁR EGYES LÖVÉSEK, SŐT, 
SOROZATLÖVÉSEK IS BELEHALLATSZOTTAK A BESZÉDBE!!! 
Mintha ma is hallanám, mert iszonyúan megijedtünk, szeretteinket féltve! 
És a beszéd stúdióbeli , lekonferálásakor?" tovább hallatszott a lövöldözés, 
majd onnan kezdve folyamatosan, amíg csak anyámék hazaérkeztek, 
hallgattuk. 

Most, sok évvel később tettem egy próbát. Megkérdeztem egy csomó 
ismerősömet, akik aznap este OTTHON voltak: emlékszenek-e a beszédre? 
És aki emlékezett, attól azt is megkérdeztem, hogy emlékszik-e a 
lövöldözésre? Érdekes, aki emlékezett, azok 80 százaléka ugyanúgy 
emlékezett, mint én. Azaz: lőttek bizony már a Gerő-beszéd alatt is. Ők is 
hallották, tehát nem hallucináltunk nagyanyámmal. (Kérdés: megvan-e 
valahol e beszéd sugárzásának magnófelvétele? De olyan, amit a 
rádiókészülékekből vettek fel. Ha igen, akkor a bizonyíték is megvan: ekkor 
már lőttek!) 

HOGY EZ MIÉRT ILYEN ÉRDEKES? MERT A GERŐ- 
BESZÉDNEK LEGALÁBB TUDJUK A PONTOS IDŐPONTJÁT: ESTE 
NYOLC ÓRA ÉS ESTE NYOLC ÓRA TIZENÖT PERC KÖZÖTT 
HANGZOTT EL. Ismétlése nem volt. 

TEHÁT CÁFOLHATATLAN TÉNY: NYOLC ÓRA TIZENÖT PERC 
ELŐTT DÖRDÜLTEK EL AZ ELSŐ FEGYVEREK! 

Mit is bizonyít ez? Egyrészt azt, hogy nem a Gerő-beszéd volt a harc 
kirobbantó oka. Akkor ugyanis legalább a végét megvárta volna — aki 
egyáltalán hallotta. Másrészt azt, hogy ekkor már MINDKÉT OLDALON 
VOLTAK FEGYVEREK! (Hogy ezt honnan tudom, az néhány sor múlva 
kiderül...) 

A másik kérdésre, hogy KI IS LŐTT ELŐSZÖR, PONTOS VALASZ 
MÉG MA SINCS. De hogy HONNAN LŐTTEK - arra van. 

Méghozzá olyan válasz, amely azt is tisztázza: ki volt a felkelés első 
halálos áldozata! 

Ugyanis erről is van éppen elég változat , forgalomban". A legszebb, és 
legjobban illik a legendába: az az, hogy egy fiatalasszony és kisgyermeke a 
tüntető tömegből, akiket sokan láttak a földön heverni. 

Nos, ha ez nem egy utólagos mese az ,ÁVO kegyetlenségének? 
bizonyítására, hanem tényleg látták hisztériamentes emberek is, akkor 
elfogadom, hogy akár A TÖMEG ELSŐ ÁLDOZATAI is lehettek az anya 
és kisgyermeke. 

De nem a HARC ELSŐ ÁLDOZATAI! 

Miért mondom mindezt? 

Először idéznék Gyurkó Lászlótól egy hosszabb részletet, akivel, mint 
már említettem, igen sok mindenben nem tudok egyetérteni. De a 
legközelebb ő jár az igazsághoz. Könyve 112-113. oldalán ez olvasható: 

, Egy szavahihetőnek tűnő szemtanú, a Petőfi Akadémia egyik tisztjének 
emlékezése nem annyira a részletek felderítése — van benne tévedés is — 
mint a légkör érzékeltetése szempontjából figyelemre méltó: 

Kilenc óra lehetett. Ekkor a Bródy Sándor utca meg volt tisztítva a 
tömegtől. 

A tüzelés következtében egységünk szétszalad, egy része bejutott a 
stúdióba, a többiek bevonultak az Akadémiába, vagy hazamentek... 

... Mi többen fegyvertelenül kimentünk az utcára, próbáltunk beszélni az 
emberekkel — akkor még lehetett beszélni. Fegyvert még most sem láttunk a 
civilek kezében. 10 óra körül két magyar harckocsi jött, az egyik beállt a 
stúdió bejárata elé, közvetlenül a kapuhoz. Utána egy-másfél órán át 
viszonylagos csend volt. (Lövések, robbanások időnként hallatszottak.) 
Nem tudom, milyen okból, a harckocsi fél tizenkettő tájban elmozdult a 
stúdió bejáratától. Ekkor a tömeg meglódult befelé. Mi, akik a kapu alatt 
álltunk, körülbelül tízen, a tömeg elé szaladtunk, és puszta kézzel 
megpróbáltuk visszaszorítani őket. Két civilnél, akik elől álltak, már 
géppisztolyt láttam. Az egyik ránk lőtt, és a mellettem lévő Kovács őrnagy 
elesett. A tömeg megtorpant, a civilek közül bejöttek ketten-hárman, akik 
felvették az elesett Kovács őrnagyot, bevitték a stúdió udvarán lévő kis 

szobába, és lefektették. Amikor Kovács meghalt (ez mindjárt bekövetkezett, 
mert fejlövést kapott), már volt néhány sebesült az ávó-sok között is. Volt, 
aki kőtől sebesült meg, volt, aki lövéstől. Valahol hátul, a Múzeum oldali 
részről is lövöldözést hallottunk, megindult a stúdió szervezett ostroma." 

No, erre mondják, hogy A HÍR IGAZ, CSAK NEM ÍGY. Nézzük csak 
az ellentmondásokat: 

Egy: a tiszt emlékezése szerint a fegyvertelen kordont ők három órával 
,a tüzelés megkezdése után" próbálták alkalmazni. Sehogyan sem lehet, 
minden oldal minden emlékezője szerint az élőláncos tömegoszlatás 
megelőzte az első lövéseket. (És ez így is logikus, ha már lőnek, ki az a 
marha, aki fegyvertelenül próbál tömeget visszatartani?) 

Kettő: mindez nem a rádió Bródy Sándor utcai kapualjának boltíve 
ALATT, hanem ELŐTTE történt. (Erre is emlékszik mindenki.) 

Három: a két magyar harckocsi ügyét ez a tiszt is említi. Más mégsem 
tud róla. De hogy ez az emlékezés ellentmond annak, miszerint az élőláncos 
tömegoszlatást a harckocsik érkezése zavarta meg, hiszen a tiszt szerint 
jöttek a harckocsik, másfél óra múlva elmentek, és utána próbálták ők a 
fegyvertelen kordonnal a tömeget visszatartani — nos, ez az ellentmondás 
biztos. 

Négy: Kovács őrnagy halála után hallottak hátulról, a Múzeum oldali 
részről lövöldözést. Nos, ez igaz. Hiszen 15-30 perccel az őrnagy halála 
után zajlott le az az incidens, amelyet Varga László, illetve Sólyom és Zele 
is említ, és amely állítólag a híradósok és a karhatalmisták között történt, 
tévedésből. Csakhogy mindez 9 óra körül történt, az előbbi szerzők szerint! 

Egyszóval a visszaemlékező tiszt egy MEGTÖRTÉNT ESEMÉNYRŐL 
számol be, csak összekeveri az időrendet, mert ha elmondását 
végigkövetjük, akkor az állítólagos harckocsi távozik fél tizenkettőkor, 
majd betódul a tömeg, lelövik Kovács őrnagyot, ezután hallják a Múzeum 
utca felől a lövöldözést, és utána , indul meg a stúdió szervezett ostroma". 
Tehát legkorábban 12 óra plusz-mínusz egynéhány perckor. Márpedig ilyen 
későre senki sem , keltezi?" az ostrom kezdetét, a szóródó időpontok 19 óra 
45 perc és 21 óra 30 perc közé esnek, a legkésőbbi változatok is maximum 
este tízről beszélnek. 

(Kovács Lajos őrnagyról — mint a védők első halottjáról — más források 
is beszámolnak, de tévesen ÁVH-s őrnagynak nevezik. Nem volt az. Ő is a 
tiszti akadémiától vezényelt HONVÉDTISZTEK közé tartozott...) 

Azonban nekem van egy KÜLÖNLEGES OKOM arra, hogy Gyurkó 
szemtanújának beszámolóját részben igaznak, részben tévesnek minősítsem. 
Mivel Gyurkó László nem írja le tanújának NEVÉT, csak azt tudom 
feltételezni, hogy én az események MÁSIK KÖZVETLEN TANÚJÁVAL 

beszélgettem a nyolcvanas évek elején. Mondhatnám azt is, hogy ezek 
szerint az ÉN TANÚM ÁLLT KOVÁCS ŐRNAGY MÁSIK OLDALÁN. 

A tanút Balogh Lajosnak hívták. (Hívták, mert sajnos már nem él.) A 
nyolcvanas években Kőbányán dolgozott, a Pataki Művelődési Központ 
igazgatójaként. Véletlenül ismerkedtünk össze. Akkoriban ott néhány 
tömegrendezvényt szerveztem a Lapkiadó Vállalat részéről, és ilyen 
minőségemben többször volt tárgyalópartnerem Balogh igazgató úr. 
Nagyon rokonszenves ember volt, a tárgyalások után sokszor és sokat 
beszélgettünk magánügyekről is, a rendezvények szüneteinek idejében is 
volt erre bőven időnk. 1985 augusztusában egy nap valahogy 1956-ra 
terelődött a szó. Elmondtam neki, hogy egy sor furcsaságot találtam eddigi 
amatőr kutatásaim során, azt is elmeséltem, hogy miket. Rám nézett, és azt 
mondta: ő is tud mesélni egy ilyet, mert ott volt. A rádiónál. De amit mond, 
azt még soha, senki nem írta le. És nagyon nem érti az egészet. Megkért, 
hogy ne beszéljek róla senkinek, nem akar ő utólag semmiféle , hős" lenni. 

Azután a következőket mesélte el: 

A Petőfi Akadémiáról honvédtiszteket vezényeltek ki a rádió őrségének 
megerősítésére, másokat pedig a József telefonközpont őrzésére. (E 
tényeket minden visszaemlékező megerősíti egyébként.) 

Ő ennek a csoportnak tagja volt. A rádió közvetlen védelmének értelmes 
parancsnokai voltak. Nem akartak államvédelmis katonákat vagy tiszteket 
kiküldeni a tömeg fegyvertelen szétoszlatására. Honvédtiszteket küldtek, 
akiknek parolijairól, váll-lapjairól mindenki láthatta, hogy NEM ÁVH- 
SOK, nem akarták a tüntetőket ezzel is vadítani. 

Az ÁVH állománya ugyanis kék, a szintén az ÁVH állományába tartozó 
határőrök  haragoszöld nyakparolit és  váll-lapot viseltek, a tiszti 
akadémiások viszont fegyvernemtől függően más színűt, a tüzérek pirosat, a 
páncélosok feketét, a lövészek világoszöldet, stb... 

A tiszti csoport kart karba öltve, élőláncként próbálta meg hátraszorítani 
a rádió kapuja elől a tömeget. Valóban beszélgettek is közben az 
emberekkel, vitatkoztak. És váratlanul egy középkorú férfi, aki civil 
ruhában volt, géppisztolyt vett el a háta mögül vagy a ballonkabátja alól. És 
azonnal lőtt is vele. A sorozat szinte szó szerint szétvitte a vele karon fogva 
álló Kovács Lajos őrnagy tiszttársa fejét. Aki azonnal meghalt. Ő volt a harc 
első áldozata. Az utcán ekkor még nem voltak sem halottak, sem sebesültek. 
Ez volt az első lövés. 

Kissé izgatottan kérdeztem meg: MIKOR VOLT EZ? 

A válasz: BIZONYTALAN VAGYOK, CSAK KÖRÜLBELÜL 
TUDOM MEGMONDANI: A  GERŐ-BESZÉD ALATT, VAGY 

KÖZVETLENÜL UTÁNA. Mert a beszéd elejét még hallottuk, amikor a 
tömeget hátraszorítani kezdtük. 

íme a bizonyíték. Egybevág minden legújabb kutatási eredménnyel. Az 
utcán történik. Fegyvertelen HONVÉDTISZT az első áldozat. 20 óra tíz és 
30 között. Ez az első lövés. Egy provokátor adja le a tömegből. Mert nincs 
rá semmi oka. Más még nem lőtt. Nem , ávósra" lő, hanem katonára. És ha 
Gyurkó tanúja abban igazat mond, hogy e lövés és Kovács Lajos halála után 
kezdődik a Múzeum utcai lövöldözés is, akkor időrendbe állt minden. 
HOGY LOGIKAI RENDBE HOGYAN ÁLL? Ez rögtön tisztázandó, csak 
előtte van még egy nagyon fontos , részletkérdés", amelyet mindenképpen 
tisztázni kell! 


HONNAN VOLT A FEGYVER? 


Egyáltalán nem mellékes probléma! Jelzi ezt az is, hogy szinte minden 
emlékező foglalkozik vele, és próbálja megmagyarázni. VAN IS MIT! 
Ugyanis: elindul egy szép, békés rendszerjobbító tüntetés délután kettőkor. 
És este nyolcig egy pofon nem sok, de annyi sem csattan a forradalom 
helyszínein. Nemhogy lőnének bárhol is. De a szovjet csapatokat — a 
különféle emlékezések szerint — már mozgósították, vagy csak este nyolc 
után mozgósítják és indítják el Budapest felé, ahol , ellenforradalmi 
fegyveres felkelés van". PEDIG MÉG NINCS! Tüntetések vannak, 
hangosak vagy csendesebbek. De még fegyvert sem látni senkinél. 

Azután a rádió előtt eldördül az első lövés, rögtön halálos áldozattal. 
Hogy a Kovács őrnagy életét kioltó fegyver honnan származik, az végül is 
nem annyira fontos. Egy — vagy kettő — provokátort fegyverrel ellátni, hát 
ez a provokátor(ok) megbízóinak semmiség. De tíz-harminc perccel ezután 
már lőnek. Sokan. Nemcsak a rádió védői, hanem az ostromlók is. 

Nocsak! A békésen tüntető tömeg honnan jut egyszerre nagy 
mennyiségű, használható fegyverhez? Hiszen ehhez már szervezés kell, 
méghozzá előzetes szervezés, mert 10-30 perccel az első lövések után — 
hacsak varázslat nem történt — honnan érnek ide a fegyverek? Méghozzá 
százával? A békés tömeghez? És — mint eddig levezettük — a tűzharc fél 
kilenc-kilenc körül már kétoldalú. Nyolckor viszont még egyetlen lövés sem 
dördült el! Akkor honnan tudta bárki is, hogy a rádióhoz nyolc óra körül 
vagy az előtt fegyvereket kell elindítani? (Megint a kérdés: miért pont a 
rádióhoz?) Mert ha csak a Gerő-beszéd után indul bármelyik külvárosból 

fegyverszállítmány, az legkorábban kilenc-negyed tízkor ér a helyszínre. 
Azt még szét is kell osztani. Plusz 20-30 perc alatt. És addig mivel lőttek? 

Hát lássuk csak, ki hogyan próbálja megmagyarázni a fegyverek 
eredetét! 

Az ENSZ-bizottság jelentése szerint (57. pont, 22. oldal): 

, [dőközben Csepel, Újpest és más  munkáskerületek dolgozói 
távbeszélőn értesültek a helyzet alakulásáról. Erre ezek kerítettek néhány 
tehergépkocsit, és behajtottak Budapestre. Útközben fegyvereket szereztek 
baráti érzelmű katonáktól és rendőröktől, vagy általuk ismert laktanyákból 
és fegyverraktárakból. Mintegy éjjel 11 órától kezdve a rádió épületét 
ostrom alá vették kézi lőfegyverekkel." 

Szép, csak sántít. Egyrészt: a 11 óra utáni harcok még csak 
magyarázhatóak e megható történettel, de akkor addig ki lőtt, és mivel? 
Másrészt: túl szép ahhoz, hogy igaz legyen. Szóval a tömeg csak úgy 
bemegy este kilenc körül laktanyákba és fegyverraktárakba, és , vételez" 
fegyvert magának? Miért nincs ennek sehol sem nyoma? Mert arról van szó, 
hogy egyes laktanyákat TÁMADÁS ÉR, de ott vissza is lőnek. A 
fegyverraktárakat pedig ÁVH-s őrség védi, és az nem arról nevezetes, hogy 
úgy osztogatja a davaj-gitárt, mint cukrosbácsi a málnabonbont a 
leányiskola előtt... 

Úgyhogy nézzünk tán valami más forrást: 

Molnár Miklós már nem ilyen kategorikus idézett könyve 118. oldalán: 

, Elméletileg mindazonáltal lehetséges, hogy egyes tüntetők fegyvert 
szereztek és néhány elszórt lövést adtak le, ahogy azt a Fehér Könyvben 
idézett vallomás állítja" 

Hm... Elméletileg lehetséges? De honnan? 

Gosztonyi Péter is elmondja Föltámadott a tenger című könyve 85. 
oldalán a , Budapest környéki gyárak és üzemek munkásainak" történetét, 
akik ,a harmadik műszakból érkezve", a saját gyáraikban létezett 
fegyverraktárak feltörése után szerzett fegyverekkel érkeztek a rádióhoz. 
De: Gosztonyi szerint ez ÉJFÉL UTÁN történt. És akkor már három órája 
állt a harc. Másrészt a gyárakban valóban voltak fegyverek. A kis létszámú 
üzemőrségek számára. Ezekhez tényleg hozzájuthattak. De ez édeskevés 
volt ahhoz képest, hogy hány fegyver szólt akár már 11 órakor is a rádió 
körül... 

Azonban Gosztonyi (és mások is) előad egy másik változatot. Eszerint: 
5A bosszútól és dühtől áthatott tömeg az első fegyvereket a Rádió 
székházának megsegítésére küldött és a Múzeum körúton elakadt honvéd 
páncélosegységektől szerezte. A magyar katonák hallgattak a kérő szóra, 
jórészt önként adták át a fiataloknak fegyvereiket." 

Ez igaz. Valóban létezett ilyen katonai menetoszlop. A piliscsabai 
gépesített ezred egy gépesített lövész- és egy harckocsi-zászlóalját küldték 
ide. 22 órakor vetették be őket a rádió körül. És tényleg feltartotta őket a 
tömeg, nem is jutottak el a rádióhoz. (Ezért tartom mesének a rádió kapuja 
előtt álló két tankot.) Az is igaz, a katonák emlékezése szerint is, hogy sok 
fegyvert átadtak a tüntetőknek. 

CSAKHOGY: LŐSZER NÉLKÜL!!! Ugyanis több visszaemlékező 
felemlíti azt a furcsaságot, hogy e két zászlóaljnak nem volt lőszere. Berki 
Mihály említett kötetének 16. oldalán megtudhatjuk, hogy az egyik 
zászlóaljat az ezred parancsnoka éjfélkor kivonta a Kálvin térre, AHOL 
KIOSZTOTTÁK NEKIK A LŐSZERT, és éjjel egy órakor vetették őket 
harcba. 

Tehát: LŐSZERT EZEK A KATONÁK CSAK ÉJFÉL ÉS EGY ÓRA 
KÖZÖTT KAPTAK. ÉPPEN EZÉRT , LŐNI KÉPES?" FEGYVEREKET 
KORÁBBAN NEM ADHATTAK A RÁDIÓ OSTROMLÓINAK! HÁT 
AKKOR MIVEL LŐTTEK AZOK??? 

(Mellesleg az sem derül ki, hogy ezt a zászlóaljat hol , vetették harcba?" 
végül is.) 

A másik zászlóaljat ugyancsak Berki szerint, miután fegyvereiket a 
tömeg elvette (lőszer nélkül), a HM védelmére vonták vissza. 

Megint más visszaemlékezések szerint a csepeli óriásgyárból hoztak 
éjfél körül lőszert a Kálvin térre. Ez lehetséges, elvégre ott tényleg 
gyártottak lőszert. És ha ezt kiosztották a piliscsabai ezredtől szerzett, lőszer 
nélküli fegyverekhez, akkor ezzel éjfél után már szépen lehetett lőni a 
rádiót. De KILENC ÉS ÉJFÉL KÖZÖTT EZZEL SEM LEHETETT MÉG 
LŐNI! (Minderről Molnár Miklós is említést tesz könyve 133. oldalán.) 
Iván Kovács László, az 1957. december 30-án kivégzett Corvin-közi 
forradalmár-parancsnok önvallomásában szintén ír a rádió ostromáról. 
Hiszen ott volt, sőt, az egyik küldöttség tagjaként be is ment az épületbe. Ő 
így Ír: 

, Körülbelül 11-12 óra körül lehetett... Egy hadnagy vezetésével 
körülbelül ötvenen bementünk a múzeumba a hátsó ajtón, és egész éjjel az 
első emeleti ablakából lőttünk a rádióra. A fegyverzetünk két géppisztoly, 
vagy harminc karabély, a többi kispuska volt. A fegyvereket és a lőszert a 
Kálvin téren osztogatták." 

Stimmel: közeledünk az igazsághoz. Bár ez is csak azt magyarázza, 
hogy éjfél körül mivel lőttek. 

Ismét csak van egy közvetlen tanúm. A saját apám. Ugyebár, írtam, 
hogy anyámmal e napon színházba mentek. Ahonnan (a színdarab 
megszakadása után) jórészt gyalog, mintegy féltizenegy-háromnegyed 


56 


tizenegy órára értek haza Budafokra. Ahová így igencsak volt egy-másfél 
óra útjuk. A Kálvin téren tehát legkésőbb kilenc-fél tíz tájban kelhettek át. 
És ez fontos! 

Ugyanis apám is látott valamit Ugyanazt, amit mások Hogy a téren 
teherautókról fegyvereket osztogatnak!  Lőszerrel együtt. De nem 
tizenegykor vagy azután, mert akkor már fél órája Budafokon volt, és 
javában mesélte a történteket Mármost apám nem volt buta ember. 
Hadifogságból az amerikai katonai rendőrség szolgálatába került, hazatérve 
1946-ban egy évig az ÁVO (akkor még tényleg így hívták, Államvédelmi 
Osztálynak) nyomozótisztje volt. Le is szerelt, mert utálta a kisemberek 
zaklatását Többször volt katona is. Fegyverhez, fegyveres testületekhez 
tehát enyhén szólva értett. És kíváncsi, kalandor természetű ember is volt 
úgy mellesleg. Mint elmondta, odament az autókhoz, és megkérdezte: 
FIÚK, HONNAN VAN FEGYVER? A válasz: A LÁMPAGYÁRBÓL! 

Tisztázzuk csak: a Lámpagyár a Soroksári úti fegyvergyár , hivatalos 
neve"? volt. Budapest egyetlen, más források szerint legnagyobb fegyver- 
gyáráé. Mint ilyen, erős karhatalmi őrizet alatt állt. (Még a nyolcvanas évek 
végén is fegyveres őrség állt minden ajtajában-kapujában, katonák 
igazoltattak minden be- és kilépőt.) Magyarul: az ÁVH védte, mint néhány 
más kulcsfontosságú objektumot. ÉS INNEN HOZZÁK A FEGYVERT 
KILENC-FÉL TÍZRE A KÁLVIN TÉRRE? Azaz: FÉL KILENC TÁJBAN 
MÁR EL KELLETT INDULNI A GYÁRBÓL A SZÁLLÍTÓ- 
AUTÓKNAK? 

Ami apámnak szeget ütött a fejébe, az nekem is: ÁVH őrizte raktárból 
szállítják a fegyvert az ÁVH őrizte rádió ostromához??? Ki adott erre 
utasítást, kinek ki engedte, vagy ki nem akadályozta ezt meg? 

A válaszok: ha tényleg a gyárból engedték ki a fegyvereket, akkor 
valaki, az ottani őrségparancsnok vagy más tudatos provokátor volt. 

Ha mégsem onnan való volt a fegyver, hanem mondjuk egy szovjet 
bázisról, csak éppen magyar rendszámú kocsival, magyarul beszélő 
ügynökökkel küldték, akkor szervesen illeszkedik a már tárgyalt 
eseményekhez. 

Valakinek, valahol alibi kellett a szovjet tankok Budapestre 
vezényléséhez. Az alibi a fegyveres harc. Amihez a fegyvert szállítani kell, 
hogy idejében legyen mivel lőni a rádiót. Az , idejében" este kilenc körüli 
időt feltételez, mert ez előtt 10-30 perccel lő először egy provokátor a 
fegyvertelen tömegből az élőlánc fegyvertelen honvédtiszt tagjára. És így 
már összeáll a kép. 

Az éjfél körül érkezett, vagy a 10 óra körül piliscsabai katonák által 
adott fegyverek az OSTROM ELEJÉN még nem szólalhattak meg. Csak 
később kapcsolódhattak be a harcba. 

DE ADDIG IS LŐNI KELLETT VALAMIVEL - HÁT , VALAKIK? 
KÜLDTEK FEGYVERT MÁR KILENCRE... 

A könyv első kiadásában itt ért véget a fejezet. Csakhogy a megjelenés 
után pár hónappal hosszan beszélgettem a már említett hölggyel, aki 
október 23-án, fiatal tisztiakadémiásként telefonügyeletes volt. És az ő 
információja alapvetően más megvilágításba helyezi mindezt; ugyanis öt 
óra — fél hat tájban többekkel együtt fogadott egy igen érdekes telefon- 
üzenetet. A Lámpagyárból. Ahol - mint majdnem minden fontos 
objektumban e napon — az ÁVH-s őrség erősítéseként vagy kiegészítéseként 
akadémiás tisztek is teljesítettek vezényelt szolgálatot. A fegyvergyárból 
telefonáló tiszt a következőket mondta el: 

AZ ÁVH-S ŐRSÉGET TELEFONON ÉRKEZETT PARANCSRA 
DÉLUTÁN FÉL ÖTKOR ELVEZÉNYELTÉK A GYÁRBÓL!!! Mivel őrá 
nem vonatkozott az ÁVH parancsa, ott maradt egyszál honvéd kiskatonával 
és a portással. És öt óra tájban érkezett öt teherautó, civilekkel. Őket 
elsöpörve megrakták az öt teherautót fegyverrel, majd távoztak. Most itt 
állnak hárman a gyárban, és nem tudják, hogy mit tegyenek? Parancsot 
vagy erősítést kér! El is indult egy megerősített tiszti járőr, amely aztán újra 
lezárta a gyárat, a kapukat. De a fegyverek akkor már úton voltak. 

A mindebből származó kérdések: KI ÉS MIÉRT VEZÉNYLI EL A 
FEGYVERGYÁR KARHATALMI ŐRSÉGÉT EGY ILYEN ZŰRÖS 
NAPON, AMIKOR FORRONG A VÁROS? Szinte felkínálva bárkinek, 
hogy , vételezzen" fegyvert, mint a piactéren? (Máig nem derült ki, hogy ki 
és miért adta e parancsot? Orbán ezredes, a belső karhatalom parancsnoka? 
Belügyminisztériumi vezetők valamelyike? Neadjisten szovjet tanácsadók, 
akiknek szava ekkor még minden eddig említett magyar felettesnél nagyobb 
volt?) 

ÉS: Honnan és miért jön ez az öt teherautó ide? Öt órakor, amikor még 
Budán zajlik a békés tüntetés, kinek kell fegyver? Ráadásul a teherautókat 
előbb meg is kellett szerezni valahonnét, tehát hogy induljanak civil ruhás 
legénységgel a Soroksári útra? Aztán: fél hat előtt távoznak a fegyverrel 
rakott teherautók a  Lámpagyárból. A Kálvin téren a különböző 

tanúvallomások egybevetése szerint nyolc óra körül tűnnek fel először. (A 
számuk stimmel, itt is öt járt, oda is annyi ment. És a legénységük fennen 
állította, hogy a Lámpagyárból hozták a fegyvert...) A közbenső két és fél 
órában hol jártak ezek a kocsik, hol lapultak? Mert az akkori, autószegény 
városban még cammogva is 30-40 perc alatt a Kálvin térre érhettek volna? 

Továbbá: ez a több, mint két óra nem volt elég arra, hogy ÁVH-s, vagy 
tiszti járőrök megtalálják az öt kocsit, feltartóztassák azokat, és elvegyék a 
fegyvereket a , civilektől"? Hiszen ha forrongás van a városban, akkor 
nyilván valakik és valahol használni is akarják a nagymennyiségű fegyvert, 
nemdebár??? 

Szóval "56 egyik legsötétebb rejtélye ez a lopott fegyverszállítmány, az 
őrség elvezénylésétől a Rádiónál való bevetéséig... 

Meddig marad az? 


ÖSSZEFOGLALÁS 


A rádiót értelmetlenül támadják meg és foglalják el. A Gerő-beszédnek 
semmi köze az első lövésekhez, mert vagy közben, vagy már előtte — lőnek. 
Az első áldozat egy fegyvertelen védő -— akire közvetlen közelből 
géppisztolyból nyit tüzet egy , ismeretlen", akinek ugyan honnan is van 
géppisztolya már NYOLC ÓRAKOR? ÉS KILENC ÓRAKOR VAGY 
MÁR ELŐBB a fegyvergyárból érkező autókról már osztják a fegyvert a 
lőszerrel együtt a Kálvin téren. 

Mindez azért, hogy fél kilenctől  FEGYVERROPOGÁST 
KÖZVETÍTSEN A MAGYAR RÁDIÓ. Amelyet nem kapcsolnak át — 
minden logika ellenére sem — más szükségadóra. Hadd hallja csak a világ, 
hogy itt harc van! Mert hallania kell, hiszen a szovjet csapatokat már 
teherautóra rakták, a páncélosok motorja már jár, türelmetlenül várják az 
indulási parancsot. Amelyet csak a fegyveres felkelés igazolhat. Anélkül 
valahogyan , nem illik" kiadni... 

Ennyit most. Hogy mindez hogyan illeszkedik egy még nagyobb stílű 
tervbe, arról hadd szóljon majd az utolsó fejezet... 

(Ja, és egy , apróság": Kádár János, több visszaemlékezés szerint, a rádió 
ostroma előtt nagyon kevéssel, fél órával-órával a helyszínen jár, és Benke 
Valériával, a rádió vezetőjével tárgyal. Hogy miről, azt nem tudjuk. Egy 
kérdés elképzelhető: talán arról, hogy nem szabad lekapcsolni az adást a 
fegyveres harc alatt? Egy biztos: már megint Kádár János. És 

kulcshelyszínen. Az események előtt. Pedig, ha igaz, a rádió nem is az ő 
, szakterülete? volt a pártvezetésben... VAJON VÉLETLEN mindez?) 


ÉS A TELEFONKÖZPONT? 


Igen kevés visszaemlékezésben szerepel az, hogy a felkelők, egyidejűleg 
a rádió ostromával, elfoglalták a nem messze lévő József telefonközpontot 
is. Vajon miért? Ha a főváros telefonhálózatát akarták megbénítani, ahhoz 
egy telefonközpont kézre kerítése a nyolcból édeskevés. Ha a rádió védőit 
akarták ezzel elvágni a telefon-összeköttetéstől, akkor nevetséges az 
igyekezet, mert a K-vonalak rendszere már létezett (ez egy külön 
telefonhálózat volt, a civil vezetékektől és a központoktól teljesen 
független, és összeköttetést biztosított a párt- és állami vezetők, az ÁVH, a 
belügy, a hadsereg, valamint a kiemelten fontos intézmények, például a 
rádió között). Tehát a József központ elfoglalásával a rádió védőinek kárt 
okozni nem lehetett. 

Egyesek szerint , a tömeg nem is a rádiót akarta elfoglalni, csak az azt 
védő gyűlölt ÁVH-sok ellen harcolt". Szép érv, és nagyon jó. Mármint 
nagyon jó annak bizonyítására, hogy mekkora hazugság az egész. Mert e 
telefonközpontot éppen nem ÁVH-s alakulat, hanem odavezényelt tiszti 
akadémiás honvédtisztek őrizték. 

Csakhogy van még egy apróság: a József központban volt A 
NEMZETKÖZI TELEFONKÖZPONT IS!!! És akkor még nincs távhívás, 
cross bar meg ilyesmi, a nemzetközi beszélgetéseket bizony szigorúan 
KÉZZEL kapcsolják. Tehát az akció célja egyértelmű: a nemzetközi 
telefonforgalmat megbénítani. 

De ennek meg mi értelme van? A szovjet csapatok nem ezt a hálózatot 
használják, saját híradási vonalaik voltak. Nyugat felé meg — az események 
logikája szerint — éppen hogy nem megszakítani, hanem fenntartani kellene 
az összeköttetést, ha onnan segítségre számít valaki!!! 

Idézzük csak Gyurkó László említett könyvét. Ugyanis ő az egyetlen, 
aki erről a , mellékes epizódról" is szól: 

, Hogy a nemzetközi telefonközpontban, amely félúton van a rádió és a 
Kilián laktanya között, mit csináltak, arról semmiféle adat nincs. Egyébként 
a rádiót is, a Szabad Nép székházat is, a József központot is másnap a 
kormánycsapatok HARC NÁLKÜL VISSZAFOGLALTÁK, a lázadók 

elfoglalták az épületeket, aztán otthagyták."... (Gyurkó idézett könyve, 108- 
109. oldal) 

Érdekes, hogy ezt csak az a Gyurkó veszi észre, akinek érzelmei inkább 
a kádári álláspont felé billennek. A felkeléssel abszolúte rokonszenvező 
történészek és emlékírók számára ez az esemény mintha nem is létezne... 

Persze — az ő logikájukba nem illik bele... 

De a lényegében igaza van Gyurkónak: elfoglalják a nemzetközi 
központot, és aztán otthagyják. És ez cáfolja a klasszikus , államcsíny- 
elméletet", amely szerint a hírközpontok megbénítása és ellenőrzése 
alapvető feladat. Cáfolja, mert csak egy napig bénították meg, és cáfolja, 
mert a többi telefonközponthoz hozzá sem nyúlt senki. 

HÁT AKKOR MIÉRT? A válasz — logikai úton levezetve — csak egy 
lehet: a nagyvilág számára ezúton is tudatni kellett, hogy Budapesten 
fegyveres harcok vannak, a kormány nem ura a helyzetnek! És ezért jogos a 
szovjet csapatok behívása... 

Ugyanis a kézikapcsolású beszélgetésekbe ugyanúgy belehallatszott az 
ostromlók és a védők fegyvereinek ropogása, mint a rádiónál... 


A KOSSUTH TÉRI MÉSZÁRLÁS 


Október huszonötödike, reggel van. Viszonylag békés reggel. A harc 
már sokfelé véget ért. Szovjet tankok és nyomukban magyar karhatalmi 
egységek visszafoglalták a rádiót, a József telefonközpontot, a Szabad Nép 
székházát, egyszóval az ismertebb objektumokat. Itt-ott van még fegyveres 
ellenállás, de nem ez a jellemző. Gerő már bukott embernek számít. A 
hatalom Nagy Imre kezében. A párt irányításának átvételére Kádár János 
készül. Néhány kompromittált miniszter is megbukott. Úgy tűnik, ez lesz az 
a nap, amikor végleg megnyugszik a helyzet a fővárosban, és Nagy Imre 
kormánya megkezdheti a kibontakozás útkijelölését... 

De ez, úgy tűnik, valahol, valakiknek nem illik bele a terveibe... 

Történik tehát valami, ami bizonyítja: nincs rend, nincs nyugalom, a 
kormány nem ura a helyzetnek. Az esemény, először dióhéjban: 

Összeverődő tömeg békés tüntetésre indul a Parlament elé. Oroszul tudó 
fiatalok segítségével összebarátkoznak szovjet tankok legénységével, akik 
barátságukat bizonyítandó, kitűzik tankjaikra a magyar zászlót, és 
elindulnak a néppel együtt a Kossuth térre. A térre érkezés után nem sokkal 
hatalmas sortűz zúdul a téren lévőkre. 100 és 200 között van a halottak 

száma, ennél sokkal több a sebesült. Az áldozatok között nem csak tüntetők 
vannak, hanem szovjet katonák, a páncélosok legénységéből, sőt a 
parlamenti kormányőrség több, a térre nyíló lépcsőn lévő tagját is éri 
halálos vagy súlyos sebet okozó lövés. Tehát VÁLOGATÁS NÉLKÜL 
gyilkolták a tömegmészárosok mindkét (mindhárom?) fél embereit, akit 
csak elértek! 

Ami tény még: máig nem tudjuk, hogy ki a felelős. A megtorlás során 
egyetlen embert sem végeztek ki vagy börtönöztek be a Kossuth téri 
események miatt. De a másik oldal, a karhatalom tagjai közül sem vállalta 
el soha senki, hogy ő lőtt volna, még akkor sem, amikor ezért például 
Szocialista Hazáért kitüntetést osztogattak volna. Mindkét oldal, a felkelők 
és a karhatalmisták visszaemlékezői utólag a másik felet vádolják a 
sortűzzel, de soha, senki egyetlen névvel sem tudott szolgálni, aki 
bizonyíthatóan lőtt a tömegre... 

Abszolút rejtély... TÉNYLEG AZ? 

Kezdjük a szokott módon, idézzünk a különféle visszaemlékezésekből, 
és csak utána tisztázzuk, mi bennük az ellentmondás vagy a közös 
megállapítás, mi zárható ki, mi valószínűsíthető... 

Először Gyurkó László idézett könyve (172-173. oldal). 

, A szörnyű tragédiáról egyetlen dokumentum áll a rendelkezésünkre, a 
Parlament-őrség hét tisztjének a nyilatkozata. A történteket úgy mondják el, 
mint a többi szemtanú. Beszámolnak arról, hogy támadás esetén a kis 
létszámú őrség a Parlamentet nem tudta volna megvédeni, s vallják, amit a 
szemtanúk is megerősítenek, hogy ők nem lőttek... 

.. Mindebből arra a következtetésre jutnak: azokban az épületekben, 
amelyekből a tömegre és a szovjet katonákra lőttek, ÁVH-s egységek nem 
voltak. Nem is lehettek, mert az ÁVH soha nem tüzelt szovjet katonákra, és 
a szovjet egységek sem tüzeltek az ÁVH-ra. A Parlament előtti tűzharc 
pedig a szovjet tankok és a környező épületekből tüzelő provokátorok 
között zajlott le. Azért sem lehettek ott ÁVH-sok, mert ha lettek volna, 
akkor azokról nekik, a Parlament ÁVH-s őrségének feltétlenül tudomásuk 
és velük kapcsolatuk lett volna." 

A nyugati kiadványok — folytatja Gyurkó — egyértelműen azt állítják, 
hogy az államvédelmisek tüzeltek, a magyar kiadványok pedig azt, hogy a 
vérfürdő az ellenforradalmárok tudatos provokációja volt. 

, Elméletileg mind a két feltevés elképzelhető. A tisztek nem sokkal az 
események után tett nyilatkozata nem perdöntő. Igaz, hogy normális 
körülmények között feltétlenül tudniuk kellett volna, ha a szemközti 
épületekben bajtársaik vannak, de október 25-én már nem voltak normális 
körülmények." 

Gyurkó megemlíti még, hogy mivel a szovjet tankok nem tudták, kire is 
lőjenek vissza, ezért elvileg ÁVH-sokra is lőhettek... Később szóba került 
Gyurkó könyvében az is, hogy nincs szemtanú, aki a kérdéses házakban 
államvédelmiseket látott volna, még a forradalom napjai alatt sem akadt 
senki, aki látta volna, hogy kik lőnek, és erről bárhol beszélt volna. 

Érdekes a következtetés, amit Gyurkó levont: 

5 AZ sem valószínű, hogy a felkelők tüzeltek. Ez olyan jól szervezett, 
alaposan kitervelt akciót feltételezne, amilyenre a lázadók akkor még aligha 
voltak képesek. Elképzelhető, hogy UGYANAZOK SZERVEZTÉK A 
TÜNTETÉST, AKIK FEGYVERES OSZTAGOKAT VEZÉNYELTEK A 
KOSSUTH TÉRI ÉPÜLETBE. De kik voltak ezek, és honnan állt 
rendelkezésükre ilyen fegyveres erő? 

A PARLAMENTI SORTŰZRŐL SEMMIT. Minden jelentősebb fegyveres 
csoport tagjai később bíróság elé kerültek. A KOSSUTH LAJOS TÉRI 
TETTESEK KÖZÜL SENKI SEM. 

VALAKI MÉGISCSAK LŐTT. De ha nincsenek  cáfolatlan 
bizonyítékok, a történetírónak meg kell elégednie, hogy nem tudja 
pontosan, mi történt." 

Érdemes az általam kiemelt mondatokra figyelni! És még valamire: 
Gyurkó következetesen , épületeket" emleget. Így. többes számban. Ami 
annyit jelent, hogy nemcsak a Földművelési Minisztérium tetejéből lőttek. 
Bár elsősorban onnan... 

Molnár Miklós, a forradalom résztvevő történésze, persze fordítva látja, 
szerinte az ÁVH lőtt, gyáván, orvul. (Idézett könyve 140-142. oldalán) 

, Senki sem látta és senki sem tudja kivizsgálni, hogy ki rejtőzött a 
Földművelési Minisztérium épülettömbje tetején" — kezdi Molnár is a 
rejtély bogozását, majd elemzi, hogy az FM épülete abban a kormányzati 
negyedben volt, amelyet a karhatalom huszonnyolcadikáig szigorúan és 
nagy erőkkel őrzött. Ezen a negyeden belül, huszonötödikét kivéve, sosem 
voltak komolyabb harci események, éppen ezért nehéz elképzelni, hogy a 
felkelők egy csoportja október 25-én nyugodtan elhelyezkedhetett volna 
fegyvereivel a Földművelési Minisztérium tetején. 

Ebben speciel igaza van Molnár Miklósnak. (Abban már kevésbé, hogy 
CSAK EZ AZ EGY FEGYVERES AKCIÓ VOLT; még látni fogjuk, hogy 
csak e napon is több rejtélyes harci cselekmény történt a szűken vett 
kormányzati negyedben.) 

Később arra utal a szerző, hogy a parlamenti őrség egyik vezetője a 
Kádár-kormány Fehér Könyvében azt állította, hogy a támadást a Parlament 

ellen a szemben lévő minisztérium felől várják, amelyet előzőleg nem is 
ellenőrizhettek. 

Nos, eltekintve most attól, hogy a Gyurkó által idézett kormányőrségi 
tisztek pont az ellenkezőjét mondták ugyanerről, az azért elgondolkodtató, 
hogy ha így lett volna, miért pont az FM épületét nem ellenőrizték? 
UTASÍTÁST adott erre valahol, valaki? 

Végül Molnár úgy véli, hogy a sors iróniája volt, miszerint a 
felvonulókat kísérő szovjet tankok legénységét is megsebesítették. Mármint 
az általa ÁVH-snak vélt, rejtélyes orvlövészek... 

Így is lehet gondolni. ÉS HA NEM IRÓNIA, NEM VÉLETLEN, 
HANEM TUDATOS PROVOKÁCIÓ VOLT EZ IS? 

Gosztonyi Péter Föltámadott a tenger című könyvének 98-103. oldalain 
foglalkozik e nappal. Először részletesen leírja a tüntetők és a szovjet tankos 
katonák barátkozását, a térre vonulását, majd úgy folytatja, hogy (őszerinte) 
nemcsak az FM tetejéről lőttek a tömegre, hanem az Építésügyi 
Minisztérium tetejéről is, sőt, a Kossuth-szobor mögött lévő, egykori 
Országház, majd Szófia étterem épülete tetejéről is tüzet nyitottak. 
(ÉRDEMES ERRE IS FIGYELNI, MAJD KIDERÜL, HOGY MIÉRT.) 


Gosztonyi is oda jut, hogy ezt az ügyet ma is titkok borítják, és 
értelmetlen feltételezni, hogy a forradalmárok lőttek volna a tömegre, 
akiknek módjuk sem lett volna egyszerre több épület tetején berendezkedni. 
És ebben mind igaza is van. 

De ezek után ő is csak sejtésekbe mer bocsátkozni az orvlövészek 
kilétéről. Ezekből érdemes pár mondatot citálni: 

5 A Kossuth Lajos teret övező házak tetején egy jól felszerelt katonai 
egység foglalhatott állást." 

EZ IGAZ. 

, A Parlament vkülsőx fedezését vagy az ÁVH, vagy egy szellemében 
ahhoz közel álló testület szervezte meg. A testület tagjaiból kerülhetett ki 
tehát a shalálosztagk..., amely a Parlament előtt álló békés, a szovjet 
katonákkal barátkozó tömegre orvul tüzet nyitott." 

No, itt már akad kérdés is. Mi az a , szellemében az ÁVH- hoz közel álló 
testület", amelynek jól felszerelt katonai alakulata is van? MERT 
MAGYARORSZÁGON EKKOR AZ ÁVH-N KÍVÜL ILYEN MAGYAR 
SZERVEZET NEM LÉTEZETT!!! KATONÁK NEM VOLTAK. 
RENDŐRÖK NEM VOLTAK. KI MÁSNAK VOLT VISZONT GÉPPUS- 
KÁJA, GOLYÓSZÓRÓJA? Azért csak ennek alapján feltételezni, hogy 
mégis az ÁVH soraiból került ki a , halálosztag?", szerintem kevésbé 
megalapozott. 

Gosztonyi idézi Dér Ferencet, Nagy Imre egykori munkatársát, aki 
1989-ben, az általa szerkesztett , A Nagy Imre-vonal?" című könyve 31. 
oldalán megszólaltat egy állítólagos résztvevőt, Birkás Imrét, aki a 
forradalom kitörése előtt a BM Határőrség párttitkára volt. És szerinte ez 
egy ,vegyes osztag volt", ÁVH-sokból, katonákból, rendőrökből, a 
tűzparancsot pedig Gerő Ernő utasítására Piros László belügyminiszter adta 
volna ki. 

Ennek két dolog is ellentmond. 25-én délben már közli a kormány kezén 
lévő rádió Gerő leváltását. Amit ezek szerint Mikojan és Szuszlov, 
Hruscsov két közvetlen vezető munkatársa aznap reggeli Budapestre 
érkezését követően feltehetően 10-11 óra körül döntöttek el. Ilyen 
körülmények között, a szovjet , helytartókkal?" tárgyalva viszont eléggé 
nehezen adhatott volna Gerő tűzparancsot, ennél kissé kínosabb dolgai 
voltak éppen. 

A másik ellentmondó információ: Hegedűs András, aki akkor, aznap 
már nem volt ugyan miniszterelnök, de miniszterelnök-helyettes még igen, 
és mint ilyen, mégiscsak az irányító hatalom részese volt, szintén írt erről az 
ügyről. Budapesten, 1989-ben megjelent, , Élet egy eszme árnyékában" 
című könyve 295. oldalán így vall a kérdező író kérdéseire: 

,, - Időközben persze voltak szörnyű események is. Például a Parlament 
előtt. Előzőleg pedig az egyetemi delegáció két tagját lőtte le az Akadémia 
utcában a pártőrség. Ott halt meg a Kossuth-díjas Tóth Zoltán 
történészprofesszor és egy diák. Mit tudtatok ezekről az eseményekről? 

— Ez utóbbiról semmit. Viszont a Kossuth téri provokációról — nem 
tudom másképpen nevezni -, arról tudtunk, és mindenki fel volt háborodva. 
Mindenki követelte a bűnös vagy bűnösök megbüntetését. Ezeket — úgy 
tudom — máig nem találták meg... Az egyik feltételezés szerint ezt az ottani 
ÁVH-s parancsnok a saját szakállára tette. Ma már úgy gondolom, hogy 
nem lehet bebizonyítani sem ezt a feltételezést, sem az ellenkezőjét. 

— Hoztatok akkor határozatot a bűnösök felelősségre vonásáról? 

— Igen, egyértelműen. Utasítást adtunk a Katonai Bizottságnak, hogy 
indítson vizsgálatot. Az ilyen vizsgálatoknak azonban nem volt reális 
lehetősége. Nem tudom, napvilágot látott-e egyáltalán valamilyen jelentés a 
vizsgálat eredményéről." 

És ez már érdekesebb. Hegedűs, aki akkor Gerő feltételes híve volt, és 
vele is ment moszkvai száműzetésbe, nem emlékszik arra, hogy akár Gerő, 
akár Piros belügyminiszter ilyen parancsot adott volna. Márpedig az a 
Hegedűs, aki 1989-ben emlékezik, már egy egészen másik Hegedűs András, 
az ellenzék egyik kiemelkedő alakja. Akinek egyáltalán nem áll érdekében 
mentegetni egykori társait, akiket látványosan megtagadott. Ha létezett 

volna ilyen parancs, az 1989-es Hegedűs büszkén leplezte volna le a 
parancs akkori kiadóit. Ehelyett mit is mond? Hogy mindenki fel volt 
háborodva, hogy ki akarták nyomozni, ki a felelős, de sosem tudták meg! 
NOS, ÚGY VÉLEM, EZ NEM VÉLETLEN! NEM IS TUDHATTÁK 
MEG, MERT NÁLUK JÓVAL MAGASABB ERŐ IRÁNYÍTOTTA A 
PROVOKÁTOROKAT, AMELY EL TUDTA ÉRNI, HOGY MINDEN 
TITOKBAN MARADJON... 

(A másik ügyről, Tóth professzor és társa haláláról lesz még szó.) 

A már említett Varga László történész is sokat foglalkozik e nappal. 
Idézett könyve 113. oldalától 122. oldaláig próbálja kibogozni, hogy és mi 
is történt. 

Mindenekelőtt annak próbál utánajárni, hogy a térre nemcsak az FM 
tetejéről és felülről lőttek, hanem a Parlamentből is. Pontosabban annak 
alagsorából. Sőt, más szintjeiről is. (Mintha összehangolt akció zajlana.) 

Dobrica Csoszics jugoszláv politikust idézi, aki az események után négy 
nappal járt a Parlamentben, és aki szerint ,a Parlament folyosóin 
töltényhüvelyeken és kitört ablakok üvegcserepein gázoltunk át." És Varga 
ebből levonja a következtetést: mivel október 23. és 29., Csoszics ott járta 
között csak egy alkalommal volt harc a Parlamentnél, mégpedig 
huszonötödikén, tehát e napon az Országház épületéből is lőttek — a 
tömegre. 

Hát - én nem ítélnék ilyen egyértelműen, , közvetett és utólagos" 
bizonyíték alapján. Mert az nagyon is meglehet, hogy lőttek a Parlament 
ablakaiból is. De mi van akkor, ha nem a tömegre, hanem a szemközti 
minisztérium(ok) tetejéről támadókra??? Hiszen azok végül is a parlamenti 
őrség kint lévő tagjait is megölték, megsebesítették??? Az már egy másik, 
ballisztikai kérdés, hogy ha a Parlament alagsorából felfelé lőttek, az FM- 
tető irányába, akkor ezek a golyók óhatatlanul a tömegben, a pánikban 
rohangáló tömegben is szedtek áldozatokat... 

Varga László ezután belemegy a , tankokból is lőttek?" nevű sokvariációs 
játékba. Joggal szemet szúrt ez már másoknak is. Például Kő Andrásnak és 
Nagy Jenő Lambernek, akik hosszú cikksorozatban nyomozták, hogy mi 
volt a tankok szerepe. (Szerettem volna, ha készülő könyvük anyagát 
elolvashatom, hogy abból mi támasztja alá az én elméletemet; meg is 
ígérték, de sajnos, általam nem ismert okból, ebből semmi sem lett...) 

Nos, a tankok sortüzei — ez már nem , az én asztalom". Könyvem első 
kiadásának megjelenése óta elolvastam elméletüket. Nem fogadom el. Mert 
MINDENKI, aki ott volt, felülről jövő sortűzről beszélt. AZNAP, aztán 
VÉGIG A FORRADALOM ALATT, és utána még vagy 25 évig. Ami fotó- 
és filmanyag volt, az is ezt mutatta. 

Ha tehát A FELÜLRŐL JÖVŐ SORTŰZ UTÁN C(!!!), a pánikban, 
mozgó tankok is lődöztek össze-vissza, ez még lehetséges. De a tüzelést 
FENTRŐL kezdték, az ellenkezőjét a két írón kívül senki már nem állította 
addig, és azóta sem. Maga Varga László is elismeri ezt, szemtanukra 
hivatkozik ő is. 

Varga szerint ez tudatosan szervezett tömegmészárlás volt, amelybe 
, beszálltak őrző tankok, a Nádor utcát őrző flottillás magyar kiskatonák, és 
mindenki a tömeget lőtte ". 

Nem hiszem, hogy így lenne. Hogy , mindenki" a Kossuth tér felé lőtt, 
mint Varga és társai állítják, az még csak elképzelhető, elvégre ott 
kezdődött a lövöldözés, és a fiatal katonák, akik életükben először kerültek 
golyózáporba, maguk se tudván, honnan jön az , áldás", lőttek arra, amerről 
a támadást sejtették. 

De az sem igaz, hogy csak a Kossuth téren kezdtek lőni a tetőről, vagy 
hogy csak a Földművelési vagy az Építésügyi Minisztérium tetejéről, mert 
tudunk legalább két hasonló helyszínről is, ahonnan UGYANEKKOR 
lőttek, és talán nem is csak a tömegre! 

Az egyik a Széchenyi-ház teteje volt. Ez társasház volt, amerikai 
tulajdonban, az amerikai követség  USA-állampolgárai lakták, és 
diplomáciai védettséget élvezett. És a Kossuth tér északi oldalán van. (Ahol 
a már említett Szófia eszpresszó is.) 

Bizony innen is lőttek. Az Egyesült Államok budapesti követségének 
telexkezelője ebben az órában elküldött 14791. számú telexüzenetében közli 
Washingtonnal: 

, Széchenyi amerikai lakóházat is orosz gépfegyvertűz alá vették, mert a 
ház tetejéről tüzeltek... Valamennyi amerikai és háztartási alkalmazottja 
biztonságban van az alagsorban, de a gránáttűztől betörtek az ablakok, és a 
ház homlokzatát gépfegyverrel lövik az orosz csapatok... Még mindig a 
padlón ülök, ez az oka a rossz gépelésnek..." 

Ebből azért már kiderül egy-két apróság: 

Egy: felkelők egy amerikai tulajdonú ház tetejére fegyvereket aligha 
vihettek volna fel, ezt a diplomáciai védettségre kényes és semlegességét 
hangsúlyozó amerikai követség nem engedte volna. 

Kettő: hasonló okból ÁVH-s vagy más hivatalos magyar alakulat nem 
foglalhatott ott tüzelőállást, hacsak nem akart valami iszonyúan goromba 
diplomáciai bonyodalmat. És olyasmire a kormánynak éppen akkor 
nemigen volt szüksége... 

NO DE AKKOR KIK LŐTTEK A SZÉCHENYI-HÁZ TETEJÉRŐL??? 
MERT VALAKIK CSAK FELJUTOTTAK ODA IS, FÜTYÜLVE A 

DIPLOMÁCIA VÉDETTSÉGÉRE!!! Valakik, akik ezt tudatosan meg 
merték tenni... 

De még mindig nincs vége: még egy helyen van ezen a napon tűzharc, 
érdekes módon már megint csak délelőtt 10 és fél tizenegy között, és már 
megint tetőkről lő valaki... 

Konkrétabban: a Honvédelmi Minisztérium előtt előző nap, 
huszonegyedikén eldördült egy ,felesleges sortűz". Fiatal tüntetők 
hatalmukba kerítettek egy , elkóborolt?" magyar tankot, amelyben lőszer sem 
volt, és erre felkapaszkodva, ezt fellohbogózva a HM elé vonultak. A 
minisztériumot védő szovjet csapatok (védték, mert ott volt a már említett 
Malinyin  hadseregtábornok, Ljascsenko és Tyihonov  altábornagyok 
törzskara is, tehát részben , saját objektumként" kezelték a HM-et) csak azt 
látták, hogy egy tank jön feléjük, civilekkel, tehát kissé (?) elhamarkodottan 
tüzet nyitottak. (Azt végül is nem tudhatták, hogy a tankban nincs lőszer.) 
Ennek nyomán sok halott maradt a minisztérium előtti téren. Berki Mihály 
és szerzőtársai ezt járták körül könyvükben. És érdekes módon kiderül, 
hogy másnap, tehát huszonötödikén is zajlik egy tűzharc a HM előtt! (Erről 
eddig soha, senki nem beszélt...) 

Az ő verziójuk szerint ez a felkelők bosszúja az előző napi vérengzésért. 
É?s úgy zajlik le, hogy a szemközti Nehézipari Minisztérium tetejéről 
valakik sorozatlövő fegyverekkel a felülről nyitott, védtelen szovjet 
gumikerekes páncélkocsik legénységéből ölnek meg és sebesítenek meg 
szépszámú katonát. A páncélosok természetesen itt is viszonozzák a tüzet. 

Már az is érdekes, hogy megint egy minisztérium, és megint felülről 
lőnek! De van ám itt más is. Több visszaemlékező is megemlíti, hogy 
ezután a Honvédelmi Minisztériumban lévő tisztekből álló csoport átkutatja 
a Nehézipari Minisztériumot. ÉS MOST JÖN A CSODA! Csak néhány 
fiatal srácot találtak, tizenéveseket, PISZTOLLYAL a kezükben, akik 
, elfelejtették eldobni a fegyvert", ahogy ők mondják. Mert — szerintük — 
volt ott pár , dörzsöltebb róka, öregebb ember, akiknél a géppisztolyok, 
golyószórók voltak", és akik még időben leléptek, otthagyva őket... 

HŰHA! Biztos, hogy ez az akció , a felkelők bosszúja? volt? Vagy csak 
egy figyelemelterelő hadművelet, amelyet később SOHA NEM 
AZONOSÍTOTT, civil, de jól felszerelt fegyveresek irányítottak, akik 
baleknak otthagyták a gyerekeket, majd eltűntek? 

És hova tűntek? Mert a Széchenyi-ház ide iszonyúan közel van. És a 
, gyakorlott tetőlövészek" nem valószínű, hogy levegővé váltak... 

Még néhány, eddig nem ismert dolgot is tisztázni kellene! 

Mint említettem, életem egy szakaszában sok katonatiszt között éltem. 
Voltak közöttük aktívak, nyugdíjasok és leszázalékoltak is. Horgász- 

cimborák. Egyikük korábban pilóta volt. Ezt tudtam róla. Egy meleg nyári 
napon levette a trikóját. Több sebesülés nyoma volt a hasán. Megkérdeztem, 
hogy mikori. Több üveg sör után volt, és nagyon melegen sütött a nap. 
Talán ezért mondta el: 

, Ötvenhatban kaptam. A Kossuth tér felett. A sortűz, a lövöldözés után 
egy felderítőgéppel küldtek a tér felé, hogy nézzek már körül, mi is van ott. 
És a gépem kapott légvédelmi gépfegyverből egy sorozatot. Nekem is jutott. 
Álmomban ne jöjjön elő, hogy sebesülten hogy hoztam le a sérült gépet." 

Egy óra múlva utánam szólt: , Jenő! De erről soha, senkinek egy szót 
sem, ha nem akarod, hogy nekem nagy bajom legyen belőle..." 

Az illető már nem él. Így már talán elmondhatom. Neve említése nélkül. 
De ez nekem igencsak feltett egy újabb kérdést: 

MILYEN OSZTAG LEHETETT OTT VALAMELYIK HÁZTETŐN, 
AMELYIKNEK MÉG LÉGVÉDELMI FEGYVERE IS VOLT? 
AMELYIK MÉG ERRE IS ,KÉSZÜLT"? A felkelők nem, nekik 
ilyesmijük akkor biztosan nem volt. De nem volt a rendőrségnek, sőt az 
ÁVH-s karhatalomnak sem, minek lett volna? Ki ellen védekeztek volna, 
saját légierejük ellen? Az ott lévő szovjet tankokon sem volt — a szemtanúk 
és a fotók szerint — légvédelmi gépfegyver... 

ÉS MÉGIS - VALAKIK MÉG EGY REPÜLŐGÉPET IS 
ELTALÁLTAK... 

És még egy kérdés: a szovjet csapatok általában módszeresen szitává 
lőttek minden olyan épületet, ahonnan támadás érte őket. Mégis épségben 
maradt az FM, az Építésügyi Minisztérium, a Széchenyi-ház, sőt, a 
Nehézipari Minisztérium is. Egy-két belövést és tank-géppuska sorozatot 
kaptak. De a tankágyúk hallgattak. Márpedig más ilyen esetben a budapesti 
szovjet katonai vezetés friss tankokat küldött a helyszínre, és tankágyúval 
, adott" a gyanús háznak. Miért? Kaptak valamilyen parancsot, hogy EZEN 
A HELYEN ÉS ÍGY TILOS beavatkozni? Ezt tényleg sosem fogjuk 
megtudni... 

A már említett Kálló Róbert ír egy bizonyos Pados nevű határőr 
őrnagyról is, aki Dudás ezredes, a mosonmagyaróvári sortűz , negatív hőse?" 
beosztottja volt, és akit hallott egyszer Dudással nagy hangon veszekedni. 
Ez a Pados őrnagy - Kálló szerint — ezt vágta oda Dudásnak: 

— Neked még így is könnyű, lettél volna ott a Kossuth téren! ... 

Ezenkívül említették még, Kálló szerint, a következő neveket: Kádár, 
Biszku Béla, Erdélyi Károly és Gerő László. Erdélyiről azt írja Kálló 
levelében, hogy , nem tudja, kicsoda". 

Nos, Erdélyi Károly Kádár későbbi kedvenc diplomatája, 
külügyminiszter-helyettese volt. És 1956 őszén Moszkvában teljesített 

szolgálatot. Gerő László pedig -—- ha a levélíró jól emlékszik a 
KERESZTNEVÉRE - sok sötét ügy belügyes főszereplője Kádár idején, 
például Ábrányi Kornél író rejtélyes eltűnése is állítólag az ő akciója volt. 

Nem akarok egy hozzám érkezett levélből túlzott következtetéseket 
levonni, így csak kérdezem: véletlen, hogy a Kossuth tér kapcsán állítólag 
részt vevő e négy nevet említi? 

De hogy teljes legyen a kép és a képzavar, még egy helyen volt október 
huszonötödikén délelőtt lövöldözés. Nem is akárhol: a pártközpont 
Akadémia utcai székházánál. 

Azt Gyurkó László és mások is említik, hogy amikor e nap reggelén 
Mikojan és Szuszlov, a két szovjet alvezér helytartóként Budapestre 
érkezik, és az Akadémia utca 17-ben emiatt azonnal, de tüstént összeül a 
Magyar Dolgozók Pártjának politikai bizottsága, az ülést meg kell szakítani, 
mert az utcából belőnek abba a helyiségbe, ahol a megbeszélés tart... (157. 
oldal) 

No ne már — ahogy pestiesen mondják. Hát hiszen e napon már 
csordultig tömve van a pártközpont környéke ÁVH-s katonákkal, 
határőrökkel, folyamőrökkel és szovjet, valamint magyar tankokkal. HÁT 
KI A JÓISTEN TUD ILYEN HELYZETBEN FEGYVEREKKEL 
ELJUTNI A PÁRTKÖZPONT ÉPÜLETÉIG ÚGY, HOGY MÉG 
PONTOSAN ABBA A SZOBÁBA IS BE TUD LŐNI, AHOL A 
LEGFŐBB MAGYAR VEZETŐK ÉS HRUSCSOV KÉT FŐEMBERE 
ÉPPEN TÁRGYALNAK??? 

Ilyen már a mesében sincs — és mégis megtörtént, több résztvevő 
emlékiratában is említi az incidenst. Az általam idézett, 1956-tal foglalkozó 
művek közül Varga László említett könyve ír csak a részletekről. 

, tt olyan újabb titokba ütközünk — mondja a szerző —, amelyet a hazai 
szakirodalom évtizedeken keresztül próbált, józan ésszel nehezen érthetően, 
elhallgatni." 

Szerinte kétféle fegyveres incidens is volt a pártszékház előtt. Egyfelől 
egy pécsi határőrszázadról van szó, amely magas rangú visszaemlékezők 
szerint ,amikor a Kossuth Lajos tér közelébe ért, éppen elkezdődött a 
fegyveres provokáció, amelynek sokan áldozatul estek. A határőrök látták, 
hogy a téren át nem juthatnak el a pártközponthoz, ezért kerülő úton 
próbálkoztak. A Parlament Duna felőli oldalán törtek át és érték el az 
Akadémia utcát." (Körösi György későbbi belügyminiszter-helyettes 
visszaemlékezése) 

, Ezen a szakaszon nyitottak ránk tüzet a környező épületekből az 
ellenforradalmárok. Már az első sorozatok több  elvtársunkat 
megsebesítették, de egy tapodtat sem hátráltunk. Az orvtámadásra tűzzel 

válaszolunk. — Szakadatlanul lőttük az épületekben — meghúzódó 
ellenforradalmárok  tűzfészkeit, miközben nyomulunk előre, hogy a 
pártközpontot elérjük" — emlékezett Csáki Péter alhadnagy, a század akkori 
politikai helyettese. 

NO DE KÉREM! Felkelők az Akadémia utcában? Akik viszont nem 
avatkoztak be, amikor a tömeget lőtte valaki a Kossuth téren? Nem tűnik túl 
valószínűnek. 

Nem is az, mert Kállai Sándor akkori kormányőrtől is idéz Varga 
László: 

:A pártközpont védelmére határőröket rendeltek el. Váll-lap nélkül 
közlekedtek, ami tragikus félreértéseket okozott. A pártközpont védői az 
ellenforradalmárokhoz. átállt alakulatnak vélték őket, a határőrök meg a 
pártház védőiről hitték ugyanezt. A tűzharcban sokan életüket vesztették 
vagy megsebesültek." 

Tehát — ELVILEG FÉLREÉRTÉSBŐL - nemcsak a Kossuth tértől 
északra, a Honvédelmi Minisztériumnál, hanem délre, az Akadémia utcai 
pártközpontban is tűzharcok zajlanak ugyanezen órákban! Nem sok ez már 
egy kicsit? 

Varga Lászlónak feltűnik, hogy mindez bizalmas anyag volt, és 1986-ig 
a kutatók elől is elzártan kezelték a Hadtörténeti Levéltárban. 

És még mindig nincs vége. Az ELTE bölcsészkaráról reggel a rektor, 
Beér János a pártközpontba ment egy delegációval. Később indult utánuk — 
Varga szerint — Tóth Zoltán dékán, Hanák Péter professzor és Kató István. 
Az Akadémia utcához érve csak hosszú igazoltatás után engedték tovább 
őket szovjet katonák és ÁVH-s karhatalmisták. Közben kitört a Parlament 
előtti vérengzés. Mivel a pártház épületébe nem engedték be őket, ezért a 
falhoz lapultak. És váratlanul a Zoltán (korábban Beloiannisz) utca felől 
éles kanyarral egy magyar nemzeti zászlós páncélautó gördül a pártközpont 
elé, rajta 4-5 magyar tiszt, géppisztolyokkal, az autón pedig egy golyószóró. 
Tűz alá vették a közelükben lévő orosz páncélosokat és a bejáratnál lévő 
orosz, illetve magyar ÁVH-s őrséget is! Sorozatok zúgtak a falnál lapulók 
feje felett, golyók koppantak a falon, az aszfalton... Tóth Zoltán felugrott, 
átszaladt a kaputól elválasztó 2-3 méteren, aztán egyszerre felbukott a 
kapunál. A dékán azonnal meghalt! 

MI VAN, KÉREM??? ERRŐL MIÉRT NEM TUDOTT EDDIG 
SENKI? 

És ha így történt, akkor ez még három lapáttal rádob a , megfejthetetlen 
kérdések" amúgy sem túl kicsiny halmára. Vagy nem? Magyar zászlós 
páncélautó, magyar tisztekkel? De hát ők hogy jutnak be az olyan szigorúan 
ellenőrzött utcába? Tűzharcba keverednek az őrséggel, és ekkor — CSAKIS 

EKKOR - érheti sorozat pont azt a szobát, ahol a magyar és szovjet vezetők 
tárgyalnak! Majd a támadók nyomtalanul eltűnnek! Mert e páncélautó 
legénységéről, sőt, magáról a járműről sincsen soha többé szó, ezért senkit 
sem végeznek ki, csuknak be a megtorlás idején — pedig ők már egyenesen a 
Birodalom helytartóira emeltek kezet, sőt fegyvert! Hát ép ésszel létezhet 
ilyesmi? És — e tanúk szerint — mégiscsak létezhet... 


ÖSSZEFOGLALÁS 


1956 legsötétebb rejtélye ez a délelőtt. Tüntető, békés tömegre, szovjet 
katonákra, magyar ÁVH-s kormányőrökre lő egy ismeretlen csapat egy 
vagy két minisztérium (???) tetejéről, amely csoport ráadásul úgy fel van 
készülve és szerelve, hogy még a felderítő repülőgépet is eltalálja... 

Ugyanekkor és ugyanilyen módszerrel szovjet katonákat lőnek halomra 
egy harmadik minisztérium tetejéről, a Honvédelmi Minisztérium szigorúan 
őrzött tömbjénél, a tetteseket sohasem fogják el. 

A diplomáciai védettségű amerikai épület tetejéről is tüzelnek szovjet 
csapatokra... 

És a tetejébe a legjobban őrzött utcába, a pártközpont elé csak úgy hipp- 
hopp befordul egy rejtélyes páncélautó, lövöldözni kezd összevissza. Vagy 
nem is olyan összevissza? Mert pontosan belőnek róla abba a terembe, ahol 
Szuszlov, Mikojan, Gerő, Kádár, Nagy Imre és a többiek tartózkodnak! 
Mert azért a véletlennek is megvan a maga valószínűsége, vagy — jelen 
esetben — teljes valószínűtlensége.... 

És egyik akció elkövetőit sem találja meg soha, senki. A Kossuth térről 
legalább tudjuk, hogy mészárlás volt. Ezt nem lehet eltitkolni. A többi 
akcióról az elmúlt 3-7 évben szerezhettünk csak tudomást. Vajon miért? 

Ki vagy kik mozoghattak ilyen félelmetes biztonsággal a zárt 
kormányzati negyedben, lőve itt is, ott is, amott is? 

Mint tudjuk, felkelők nem. Karhatalmisták sem, mert az aztán 
végképpen nem hihető, hogy lőttek a HM előtt katonákra vagy a 
pártközpont épületére... 

No de lőni, ennyit és ilyen , hatásosan" szellemek nem tudnak. Ezek 
hús-vér emberek kellettek, hogy legyenek. Kitűnő helyismerettel, 
felszereltséggel. (Hogy itt-ott pánikszerű lövöldözés tör ki, egymásra is 
lőnek magyar vagy szovjet alakulatok, az a pánik velejárója...) 

Nyugatról átdobott kommandó sem lehetett, mert huszonötödikén azért 
még működik annyira a határvédelem, hogy egy nagyobb fegyveres 
egységet kiszűrjön; ráadásul azok honnét szereztek volna páncélautót? 

Egyetlen válasz maradt: SZOVJET KOMMANDÓS EGYSÉG 
ÜGYKÖDÖTT E NAPON A BELVÁROSBAN! Nekik lehetett bármilyen 
fegyverük, légvédelmitől páncélautókig, valamilyen titkos magyarországi 
bázisról indítva. És nekik, csak nekik lehetett érdekük annak bizonyítása, 
hogy MÉG SINCSEN REND A MAGYAR FŐVÁROSBAN, SEM A 
PÁRT, SEM A KORMÁNY VEZETÉSE NEM URA A HELYZETNEK, 
ITT MEGTÁMADJÁK, MÉGHOZZÁ TÖBB HELYEN A SZOVJET 
PÁNCÉLOSOKAT, A MAGYAR TÜNTETŐKET, A HONVÉDELMI 
MINISZTÉRIUMOT, SŐT, A PÁRTKÖZPONTOT IS!!! ÉS AKKOR, 
AMIKOR OTT A LEGMAGASABB RANGÚ SZOVJET VEZETŐK 
TÁRGYALTAK! 

Tehát a szovjet csapatoknak maradniuk kell! És a tömeges lázadásnak, a 
parlamenti mészárlás nyomán még elkeseredettebbé kell válnia! Mert még 
nem eléggé az... De arra ügyelni kell, hogy le ne verjük túl korán. Csak olaj 
kell a tűzre, a cél az időhúzás! 

Hogy aztán Szuszlov és Mikojan be volt-e mindebbe avatva? És befelé 
vigyorogva tűrték, hogy belőjenek a tárgyalóhelyiségbe? Nos, ez az, amit 
sohasem tudunk majd meg. Ha igen, akkor kitűnő színészek voltak. (Ezt 
már ténykedéseikből is tudhatni...) Ha meg nem, akkor lehet, hogy az akciót 
irányító moszkvai vezetőknek még az is jól jöhetett volna, hogy Hruscsov 
két bizalmi és túl , liberális" főemberét , véletlenül" egy füst alatt elteszik az 
útból... Utána majd mossák kezeiket a nagyfőnök előtt... 

Technikailag mindez már sokkal könnyebb volt. Fegyver adott, magyar 
egyenruhát, zászlót is annyit használhattak, amennyi csak a titkos 
raktárakban volt. Magyarul beszélő ügynököket küldeni, felkelőknek 
öltöztetve, a Nehézipari Minisztérium tetejére? Nem gond, ilyenjeik is 
voltak. Eleve beépíteni. vagy csak az akció miatt ideküldve — nem lényegi 
kérdés. A magyar pártszékház belső teremeloszlását pont ők ne ismerték 
volna? Az már csak logika kérdése volt, hogy 15-20 ember hol tud 
összejönni — hát akkor oda kell belőni. Hogy szovjet áldozatok is vannak? 
Annál jobb, a világ felé. Áldoztak fel a háborúban egész hadosztályokat 
, csaléteknek", színlelt támadás során, még az sem volt fontos, ha a 
vezénylő tábornok is ott maradt... Emberanyag a Birodalomban van bőven... 

A LÉNYEG: EZEN A NAPON MÉG NEM LEHET REND 
BUDAPESTEN. NYUGALOM MEG KÜLÖNÖSEN NEM. ARRA MÉG 
VÁRNI KELL. (HOGY MIÉRT - AZ TERMÉSZETESEN AZ UTOLSÓ 
FEJEZETBEN LESZ MEGTALÁLHATÓ.) 

MOSONMAGYARÓVÁR, OKTÓBER 26. 


Eléggé közismert eseménye az ,,56-os sortüzek"-nek. Eddig azt hittük, 
hogy mindent tudunk róla. 

És ez röviden a következő: a forradalmi hangulatban lévő tömeg a 
határőrség laktanyája elé vonul, átállásra biztatja a ,, zöld ávósokat" — mert 
ugye, ez a határőrök , beceneve? —, majd egyszerre csak sortűz zúdul a 
fegyvertelen tömegre. Nagyon sok a halott. A felbőszült lakosság elfog 
határőrtiszteket, és meglincseli őket. A laktanya parancsnoka Szlovákiába 
menekül. Győrből a Nemzeti Tanács békíteni és rendet teremteni 
megbízottakat küld ki egy fiatal színházi rendező vezetésével. A rend helyre 
is áll. Mégis, az 56 utáni megtorlás során a rendezőt, több más társával, 
közöttük egy pappal együtt — kivégzik. 

Dióhéjban ennyi. És ettől ez még egy lehetne a véres események közül. 
Ha azonban a dolgok általam vizsgált logikája szemszögéből nézzük: van 
néhány megválaszolatlan kérdés. 

Egy: miért pont Mosonmagyaróvárott? Talán, mert ez van legközelebb 
az osztrák határhoz? És hamar Bécsbe jut a híre? 

Kettő: sem a Nagy Imre-kormány rádiója, sem a Győrből működő, a 
forradalmat támogató rádióállomás nem ad hírt az eseményről. (Legalábbis 
,A forradalom hangja?" című, a korabeli magyar rádióadásokat igen 
részletesen bemutató kiadványban nyomát sem találni...) Miért? Külföldre 
megy a hír, otthon alig lehet tudni róla? És mégis Budapestre jut az 
esemény híre, , gyilkol az ÁVO!" jelszóval újabb lendületet ad az éppen 
megnyugvó helyzetben mindenfajta atrocitásnak... 

Három: 1989 után sokan foglalkoznak ezzel a gyalázatos 
tömegmészárlással. A viták során többször elhangzik itt is: telefonon tudatta 
valaki, utólag megállapíthatatlan, hogy kicsoda, a laktanya parancsnok- 
ságával, hogy a tüntető tömeg a , laktanya elfoglalására" készül... 

Négy: Dudás István (akkor laktanyaparancsnok határőrszázados, 1989- 
ben nyugalmazott határőrezredes) bátor ember, nem bújik el a felelősségre 
vonás elől. Kiáll vitázni, nyilvánosság előtt is, írásban is. Többször említi: 
nem a határőrök lőttek először! A tömegből érkezett egy lövés, ettől esett 
pánikba egy, a tüzelőállásban fekvő golyószórós kiskatona, és kezdett lőni. 
A többi lövés már pánik következménye volt, és akkor már nem lett volna 
módja se tűzparancsra, amit állít, hogy nem adott, sem pedig ,tüzet 
szüntess!" vezényszóra. 

Nos, nézzük csak ezt az érvelést. Eltekintve most attól, hogy az adott 
napon egy, a hivatalban lévő kormány karhatalmi egységének laktanyája 
előtt tüntetett és követelt fegyvert a forradalmi tömeg, és a világ bármely 
államában, bárhol, erre válaszul lőállásba állítja az illetékes parancsnok a 
katonáit, különben őt lövetik főbe felettesei hadbírósági tárgyalás után — 
szóval eltekintve ettől, 1995. október 13-án kaptam egy hosszú levelet. 
Bizonyos Kálló Róberttől, Jászszentlászlóból. A Demokrata című 
hetilapban megjelent, a Köztársaság téri provokációról írt cikkemre írta 
válaszul. A következőket közli benne: 

, 1974-ben bevonultam a BM Tartalékos Tisztképző Iskola körmendi 
laktanyájába. Itt folyt a belügyes tisztek képzése és a későbbi feladatokra 
való kiválasztása. Én ugyan csak bűnügyi nyomozó szerettem volna lenni, 
de a sors másként rendelkezett... Nemsokára kiderült, hogy bennünket 
politikai nyomozói pályára szánnak, méghozzá apelláta nélkül. 
Becsületünkre legyen mondva, negyvenhármunkból harmincegyen nem 
vállalták ezt el. Maradék katonai időnk leszolgálására szétosztottak 
bennünket. Többnyire a határőrséghez, de nem is akármilyen parancsnokok 
alá. Így kerültem én Kiskunhalasra, majd Hercegszántóra. Az akkori 
parancsnok ott Dudás István ezredes volt. A hercegszántói parancsnok 
pedig Pados László őrnagy volt, aki nagyon, de nagyon homályos 
viszonyban volt Dudással — de erről később még írok..." 

A levélíró katonai igazolványának hiteles másolatát is elküldte, 
igazolandó, hogy tényleg akkor és ott volt határőr, ahol mondja. 

A továbbiakban a levél írója, aki magáról elmondja, hogy mindig is 
különösen érdekelte a történelem, 1973-ban országos középiskolai 
történelmi vetélkedőt is nyert, és így 1956 sok kérdése őt is izgatja, így ír: 

, 1975. október 18-án kezdődött a Dudással való ismeretségem, 
méghozzá egy nagyon érdekes eset kapcsán. Volt az őrsön egy Cseremák 
Péter nevezetű határőr, aki budapesti volt. Ez a srác egyszerűen azt csinált, 
amit jónak látott, és csodálatos módon mindig megúszta. 

18-án én voltam az őrsügyeletes, amikor ez a Cseremák határőr 
szolgálatból jött be az őrsre. Körülbelül úgy nézett ki, mint Charlie Chaplin 
A csavargó című filmben. Igen ám, de éppen akkor érkezett Dudás ezredes 
is a kocsival. Miután kinyitottam a kaput (hajnal volt, úgy négy óra körül) 
és lejelentkeztem, az ezredes meglátta Pétert, és eszméletlen ordítozásba 
kezdett. Pétert láthatóan nem zavarta az ügy, és egészen egyszerűen csak 
röhögött Dudáson. Dudás engem utasított, hogy fegyverezzem le a határőrt, 
és küldjem Halasra, a fogdába. Péter csendesen megszólalt: vMiért nem lő 
le, van benne gyakorlata, az apámmal ugyanis megtette... x 

Már sejtettem, miről van szó, mert tudtam, hogy Péter Győrben 
született, és történelmi tanulmányaimból (nem az iskolákban tanultakból) 
azt is tudtam, hogy mi történt Mosonmagyaróváron. 

Dudás a pisztolyomat kérte, amit nem adtam oda neki, mert nem is 
adhattam. Majd lehiggadt, és elrendelte, hogy az őrsön senki nem hagyhatja 
el a szobáját, és a határőrök sem vonulhatnak be a szolgálatból. Péter 
fegyverét elvettük, majd Dudás kocsijába beültették, és még AZNAP 
(kiemelés Kálló Róberttől) leszerelték Kiskunhalason. 

Október 19-én szolgálatban voltam az úgynevezett Igali úti (isten háta 
mögötti) szolgálati helyen. Úgy éjfél körül láttam, hogy valaki jön. 
Ellenőrzésre , gyanakodtam, és felszólítottam, — de legnagyobb 
meglepetésemre Dudás ezredes jött egyedül. Kicsit ittas volt. Mivel a fent 
leírt jelenetet az őrsön rajtam kívül senki nem látta, így azt az utasítást adta, 
hogy hallgassak a dologról, majd leült mellém, és beszélgetni kezdtünk. 

Őszintén elmondta, hogy mi történt. Gyakorlatilag ugyanúgy, mint amit 
mondott a bíróságon. Akkor is azt állította, hogy a pártbizottságról 
értesítették: a tömeg meg fogja támadni a laktanyát. Amikor kiment a 
tömeg, illetve a laktanya elé, valaki a tömegből rálőtt a jobb oldali 
géppuskás katonára. Erre elszabadult a pokol. Azt mondta, álmaiban 
mindenesetre arról álmodik, hogy egy barna ruhás, lódenkabátos, 35-40 
éves fiatalember rálő a katonára. Még a fegyvert is látta a kezében, ami nem 
volt más, mint egy Sztecskin 9 milliméteres pisztoly. Ez nagyon lényeges, 
mert ezt a típust a titkosszolgálatnál használták abban az időben, és senki 
más. Sőt, ez akkor még titkos típus volt. Elmondta azt is, hogy az 
áldozatokról sohasem álmodik, de nem tudja az emlékeiből kitörölni a 
pisztolyos fiatalember gúnyos arcát... Miután ezt elmondta, teljesen 
összeomlott, sírt... 

Majd amikor erőt vett magán, elmondta, hogy a későbbiekben 
tudomására jutott, hogy nem kevés provokátor volt beépítve a tüntető 
tömegbe, és ő nyomozott is ebben az ügyben, de kegyvesztett lett, ezért 
helyezték Kiskunhalasra..." 

Álljunk itt meg egy pillanatra. Ha igaz, amit a levélíró állít, márpedig 
időpontokat és helyszíneket ír, tehát könnyen ellenőrizhető, hogy akkor és 
ott szolgált-e valójában, akkor egy igen érdekes kérdés merül fel: az a 
Dudás ezredes, akinek 1956-os , helytállásáért" 1975-ben semmiképpen se 
kellett volna szégyenkeznie, sőt, dicsekedhetett volna ezzel, miért mondja el 
ezt egy traumatikus szóváltás után a szemtanú kiskatonának? Talán azért, 
mert tényleg így történt? 

Azonban Kálló Róbert folytatja még furcsa történetét: 

, Két hónappal ezelőtt találkoztam Dudással. (1995-ben — a szerző) 
Megkérdeztem tőle: miért nem mondta el a bíróságon a Sztecskines 
fiatalembert? Nagyon letörten válaszolta: ugyan ki hinne nekem... 

De megmutatott tengernyi dokumentumot, ami azt igazolta, hogy 
tényleg nagyon sok információt összegyűjtött már régen a sortüzekről." 

Ezek után levélíróm leszögezi: azért hisz Dudásnak, mert későbbi saját 
nyomozásai igazolják, hogy másutt is megjelentek ilyen barna ruhás, 
lódenkabátos, Sztecskin pisztollyal , dolgozó? férfiak, és mindenütt 
provokátori , szerepkörben". Ezt és következtetéseit a záró fejezetben még 
idézni fogom. (Érdekes: a rádiónál, Kovács őrnagy gyilkosán is barna 
kabátot látott Balogh őrnagy, a mellette álló tiszt. Hogy aztán az 
ballonkabát volt-e, vagy lódenkabát, az már annyi év távolából könnyen 
összetéveszthető. A Sztecskin mintájú automata pisztoly viszont képes 
ugyanolyan pusztítást végezni közelről, mint egy géppisztoly. Ráadásul 
könnyebb egy kabát alól előhúzni, mint az akkori, viszonylag nagyobb 
méretű géppisztolyokat. Mármost: lehetett-e Kovács őrnagy gyilkosa 
ugyanaz a személy, aki Mosonmagyaróvárott a golyószórós katonára lőtt? 
Vagy csak egy azonos kommandó-egységbeli, hasonló ruhájú és 
fegyverzetű társáról van szó? Lesz erre valaha válasz?) 

No, akkor most hogy is állunk? Dudásnak van kéretlen tanúja arra, hogy 
a tömegből lövés történetét nem 1989-ben találta ki utólag. És itt is, mint 
néhány más tömegmészárlásnál akad rejtélyes telefonáló (Salgótarjánnál 
például kísértetiesen ismétlődik majd ugyanez!), aki , felkészíti az 
eseményekre az érintetteket", vagy, mint a Köztársaság téren látni fogjuk, 
előre értesíti például a sajtót, hogy , fejlemények várhatók". A 
következtetést hagyjuk későbbre... 


KÖZTÁRSASÁG TÉR - 
A BORZALMAK NAPJA 


Ha a Kossuth téri mészárlásról azt mondtam, hogy 1956 legsötétebb 
rejtélye, a Köztársaság térről csak azt mondhatom: ez még sokkal 
mocskosabb epizód volt, de szerencsére annyian kutakodtak utána, hogy 
immár könnyű tisztábban látni e nap történéseit illetőleg, főleg, ha azok 
beilleszkednek egy logikai sorba... 

Itt is kezdjük dióhéjban az eseménnyel magával: 

1956. október harmincadikán délelőtt felkelők ostromolni kezdik a 
budapesti pártbizottság Köztársaság téri épületét. Kézifegyverekkel nem 
boldogulnak a védőkkel szemben, de dél körül érkezik néhány tank, 
amelyek módszeresen rommá lövik a pártházat. Ezután már könnyű az 
ostrom. A védők, akik életben maradtak, megadták magukat. És — 
érthetetlen módon -— a téren a fegyvert letett védőket meglincselik. Még jól 
jár, akit , csak" sok-sok lövéssel ölnek meg. Van, akit fára akasztanak, és 
holttestét meggyalázzák. Az ostromnak — a felkelés története során először 
— neves és magas rangú áldozatai is vannak. Mező Imre, a pártbizottság 
másodtitkára, és néhány honvéd főtiszt. A nyugati sajtó fotósai jelen vannak 
a lincselésnél, a következő napokban az erről készült borzalmas 
felvételekkel van tele egy sor mértékadó újság. Hruscsov e képekre 
hivatkozva győzi meg varsói szerződésbeli szövetségeseit, valamint Kína, 
de még Jugoszlávia vezetőit is arról, hogy , Budapesten fehérterror van, 
gyilkolják a kommunistákat". A pártház ostroma szolgál ürügyül a 
november negyediki szovjet támadáshoz. És a forradalom nyugati, 
értelmiségi hívei is sokan megrendülnek: hát ilyen egy tiszta forradalom? 

E tényekben mindenki egyetért. De rengeteg a részletek megítélése-beli 
eltérés, és legalább ennyi a kétely és kérdőjel e nappal kapcsolatban. Az 
első perctől, sőt a megelőző óráktól kezdve a másnap reggelig... 

(E résznél két, eddig nem említett forrásmunkára is utalni fogok: 

Horváth Miklós  hadtörténész-alezredes 1994. május 12-én, a 
Népszabadságban kolumnás tanulmányban részletezi az eseményeket. Úgy, 
ahogy ő látta, vagy valakik az ő , szemüvegén" keresztül láttatni szerették 
volna. A dátum fontos. A szocialisták túl vannak az első, győztes választási 
fordulón. De a második még hátravan. És a közlemény egy részét sokkolta 
Dézsy Zoltán filmje, a  Pincebörtönök, amelyet szintén választási 
megfontolásból az Antall-kormány televíziója néhány nappal azelőtt 
mutatott be. A film és a tanulmány az egész köztársasági téma két végletes 
megítélése. Dézsyt személyesen ismerem. Együtt dolgoztunk évekig az Új 
Reflektor — televíziós  — érdekvédelmi magazin szerkesztőségében. 
Beszélgettem vele sokat, amikor még csak készítette a filmjét és anyagot 
gyűjtött, majd 1995 őszén, könyvem és a Demokrata című lapban a 
Köztársaság térről írt cikkem után többször is kemény vitát folytattunk. 
Horváth alezredessel pedig egy másfél órás telefonbeszélgetés erejéig 
vettem fel a kapcsolatot, tanulmányának megjelenése után, és próbáltam 
meggyőzni: több helyütt ellentmond önmagának és a tényeknek is. Ezen 
igyekezetem igen csekély sikerrel járt... Mindegy, a tanulmányból és 
Dézsyvel folytatott vitáimból is fogok idézni, a többi megjelent írással, 

elemzéssel együtt igen tanulságosak arra nézvést, hogy senki senkivel nem 
ért egyet a témával eddig foglalkozók közül...) 


MIÉRT A KÖZTÁRSASÁG TÉR? 


Érthetetlen, hogy miért kezdődött el egyáltalán a kommunista párt 
budapesti székházának ostroma, és miért pont október harmincadikán? 

Október huszonnyolcadikán, mint közismert, a Nagy Imre-kormány 
mindenestül a forradalom oldalára állt. Nyilvánossá tették: a felkelők 
követeléseit elfogadják. Az ÁVH-t feloszlatják. Nemzetőrség alakul, a 
honvédség, a rendőrség és a felkelők hazafias és fegyelmezett erőiből. A 
szovjet csapatok kivonását szorgalmazzák. Nos, akkor mi az, amivel 
VALAKIK nem voltak elégedettek? 

Hogy a Köztársaság téren még a kommunista párt funkcionáriusai 
voltak? 

Igen. Na és? Nagy Imre ENNEK A PÁRTNAK A NEVÉBEN 
KORMÁNYZOTT IMMÁR KÉT NAPJA, ELISMERVE A FELKELÉS 
FORRADALMI JELLEGÉT!!! És Kádár János, a párt új vezetője — 
látszatra legalábbis — mindenben egyetértett Nagy Imrével. Maléter Pál, 
Kopácsi Sándor és más vezetők nem tagadták reformkommunista voltukat. 
AKKOR KINEK VOLT ÚTJÁBAN A BUDAPESTI PÁRTSZÉKHÁZ A 
BENNE LÉVŐKKEL EGYÜTT? 

Van egy másik, szépen hangzó érvrendszer: a pártházba az MDP katonai 
bizottsága honvéd főtiszteket küldött ki, és szervezték volna a ,kommunista 
ellenpuccsot"? Nagy Imre ellen. Csakhogy itt már nagyon nem stimmel 
valami, de nem ám! Ugyanis a pártházban a gyakorlati hatalom Mező Imre 
kezében összpontosul. Ő volt a párt budapesti másodtitkára. És igen 
népszerű ember. A spanyolországi polgárháborúban a köztársaságiak 
oldalán hősiesen harcolt. Véleményét Rákosival szemben is ki merte 
mondani. 

, 1953-ban leváltották, mert egyre határozottabban közölte a vezetőkkel 
az üzemekben a munkások között tapasztalható rossz hangulatot. 1954-ben 
ismét a pártbizottság titkára lett, minden forrás szerint RÁKOSI 
POLITIKÁJÁNAK HATÁROZOTT ELLENZŐJE.? 

(Gyurkó László könyvéből idézek, a 253. oldalról) 

Tehát adott egy kommunista vezető, az antifasiszta ellenállás tevőleges 
hőse, aki 1944-ben például Párizsban harcolt a francia hazafiak oldalán a 

nácik ellen, a párizsi felkelés egyik szervezője és ismert vezetője volt Párizs 
északi kerületeiben! 

Ideális alany — ÁLDOZATNAK, mert őt a fél világon ismerik az 
antifasiszta erők... 

Hogy ő fenekedett volna Nagy Imre ellen? Aki Molnár Miklós könyve 
szerint ,a Központi Vezetőség Nagy Imréhez húzó tagja volt, és 
figyelmeztette Nagy Imrét, hogy Gerő sötét terveket sző" — még október 
előtt? (243. oldal) 

Lehetne még érv, hogy a budapesti első titkár, Kovács István, Rákosi 
feltétlen híve volt. Lehetne — de nem az. Ugyanis Kovács Istvánt még előző 
nap, október 29-én leváltották pozíciójából, és helyébe a szintén Nagy Imre 
feltétlen híveként megismert Köböl Józsefet választották. (Gyurkó idézett 
műve, 252. oldal) 

Kovács nem is volt az épületben. , Október 29-én este távozott el az 
épületből. Elvtársai küldték el, vagy a szovjetek hívták — nem tudjuk..." — 
írja Gosztonyi a Magyar Golgota 133. oldalán. 

És hogy ezt , nem tudták az ostromlók?" Szép hazugság. És azonnal 
megdönthető. A Nagy Imre kezén lévő Kossuth Rádió ugyanis október 
harmincadikán, TÍZ ÓRAKOR a hírek során az alábbiakat közli: 

A budapesti pártbizottság a következő közleményt adta ki: a budapesti 
pártbizottság leváltotta első titkári tisztségéből Kovács Istvánt, és helyette 
Köböl Józsefet, a Központi Vezetőség Politikai Bizottságának tagját 
választotta meg." 

Ezt Köböl József felhívása követi a kommunistákhoz, a pártbizottság 
nevében: 

, Alakulnak a nemzetőrségek. A kommunisták kötelessége minden 
erővel részt venni a nyugalom biztosításában, a  munkáshatalom 
megvédésében. Ezért a  fegyverforgatásra alkalmas kommunisták 
AZONNAL JELENTKEZZENEK A NEMZETŐRSÉGEK SZERVEZÉSI 
KÖZPONTJAIBAN." 

Két dolgot azonnal szögezzünk le: érdemileg még el sem kezdődött a 
pártház ostroma, amikor a rádió e híreket közli. És ez nem Kádárék utólagos 
önmentése, hanem a Századvég Kiadó és a Nyilvánosság Klub által 1989- 
ben kiadott , A forradalom hangja" című kiadvány 223. oldalán olvasható! 

A másik érdekesség: szó sincs itt a Nagy Imre-kormány elleni akcióról, 
éppen hogy a nemzetőrségek központjaiba irányítja a párt tagjait az új 
budapesti első titkár! 

Tehát ez az érv is , ugrik". Más kérdés, hogy Kovács István MÁR, 
Köböl József MÉG nincs a pártházban, hogy miért, azt senki sem tudja. 

Lépjünk tovább: a főbb pártépületeket ekkorra már kiürítették. Ságvári 
Ágnes 1989-es visszaemlékezéseiből kiderül, hogy az Akadémia utcai 
ORSZÁGOS PÁRTKÖZPONT fegyveres védelmét már előző nap 
otthagyták a védők és a pártmunkások. Méghozzá felsőbb utasításra. A 
kompromittáltabb vezetők szovjet járműveken távoztak, akiknek volt 
kedvük Nagy Imre mellett dolgozni, azok a Parlamentbe mentek át. A 
Belügyminisztériumot, amelynél volt már több fegyveres összetűzés, 
szintén békés tárgyalások eredményeként kiürítették az ÁVH-s határőr és 
folyamőr védők, akik zárt rendben, a Lánchídon át távoztak, amint erről 
nosztalgiázó, Kádár-párti regényében Berkesi András is megemlékezik. 
(Októberi vihar.) De egy nappal később! 

De hát akkor miért nem ürítették ki idejében a Köztársaság teret is, 
elvezényelve a védő ÁVH-s katonákat, rendőröket, pártmunkásokat? Több 
szerző ezt nem érti. Én igen. Ugyanis alkalmam volt személyesen 
beszélgetni két olyan személlyel is, akik tudtak arról, hogy LÉTEZETT 
EGY MEGÁLLAPODÁS ARRÓL, MISZERINT ÉPPEN HARMIN- 
CADIKÁN A PÁRTHÁZAT IS KIÜRÍTIK!!! 

Egyikükkel 1989-ben a Kolumbusz utcában beszéltem, ahol és amikor a 
volt ötvenhatosok sűrűn találkoztak. Névkezdőbetűivel F. A.-nak nevezem, 
a forradalom egyik súlyosan megrokkant mártírjáról van szó. 1989-ben 
beleegyezett, hogy névbetűivel közöljem a Pesti Hírlapban írott cikkemben 
Kopácsi főhadiszállásán dolgozott. És ekkor érkezett oda egy , lengyel 
újságíró", akiről többen azt gyanították, hogy a KGB ügynöke volt. A 
lengyel közölte volna, hogy érdemes gyorsan kimenni a Köztársaság térre, 
mert mindjárt kezdődik a pártház ostroma. F. A. és társai ezen igen 
meglepődtek, mert úgy tudták, hogy éppen most kellene megkezdeni a 
pártház kiürítését. A térre érve meglepve tapasztalták, hogy ott van egy sor 
Budapesten lévő nyugati laptudósító és fotóriporter is, akiket szintén a , len- 
gyel" csődített oda, szenzációt ígérve. 

Tulajdonképpen nagyon nem lepett meg F. A. információja. Mert 
korábban ismertem valakit, aki saját elmondása szerint szintén Kopácsi 
stábjában ténykedett 1956. októberben. 

P. H.-nak hívták, több évig közeli barátom volt, azután egy félreértés 
folytán elhidegült közöttünk a viszony. De amikor még négyszemközt 
iddogáltunk és beszélgettünk, úgy 1982-83 tájban, többször szóba került 
ötvenhat is. Én elmondtam neki, hogy már akkor gyűjtöttem anyagot a 
Köztársaság tér rejtélyéről. És furcsa mosollyal szintén azt mondta: , fene 
érti, minek kellett a pártházat megostromolni, amikor úgyis kiürítették 
volna". 

P. H. már nem él. F. A. talán még igen, rég hallottam róla utoljára. Nem 
tudom, hogy más tudott-e erről a kiürítési tervről? 

Van azután még egy apróság: Dézsy Zoltán, aki szintén provokációra 
gyanakszik a Köztársaság térrel kapcsolatban, csak más indokból (ő a 
hírhedt kazamatákat kutatja), úgy tudja, hogy az ostromot megelőző este 
GERŐ ERNŐ (???) járt a székházban. Ez sok mindent megmagyarázna — ha 
igaz lenne. De nem az. 

Két bizonyíték is szól ellene. Az első Hegedűs András már említett 
könyvében található. A 313-314. oldalon leírja, miként távozott el Gerő, ő 
maga, Bata István honvédelmi miniszter és Piros László belügyminiszter 
Andropov szovjet nagykövet javaslatára (!) október 28-án (!) Budapestről. 
Mint írja, csomagolni is alig volt idejük, családjukat is vitték, és 28-án este 
hat óra körül egy szovjet tiszt páncélautóval értük jött, majd elindultak a 
tököli szovjet katonai repülőtérre. A Boráros tér táján még tűzharcba is 
keveredtek, valakik rálőttek az autóra, amelyből egy szovjet katona 
géppisztollyal viszonozta a tüzet. Tökölről azonnal szovjet katonai géppel 
Moszkvába vitték Gerőt, Hegedűst, Pirost, Batát és családjaikat. 29-én 
hajnalban már Moszkvában voltak. TEHÁT GERŐ 29-ÉN NEM 
JÁRHATOTT A KÖZTÁÁRSASÁG TÉREN! 

Viszont valóban járt ott VALAKI, és Dézsy informátora a tényt tudta, 
csak a személyt nem! Ugyanis huszonkilencedikén este nem más, mint 
KÁDÁR JÁNOS (!) kereste fel Mező Imrét! És azt tanácsolta neki, ne 
törődjék azzal, ki a névleges első titkár, maga vegye a kezébe az ügyek 
intézését... 

Kádár János? De hát erről szó sem volt. Pedig az információ hitelesnek 
tűnhet, nem más, mint Kádár életrajzírója, Gyurkó László közli könyve 253. 
oldalán. És ő csak tudja, elvégre eléggé sokat beszélgetett Kádárral, amikor 
életrajzát írta. Tehát , első kézből" ismerheti e tényt. 

No de ez így egészen másként néz ki: az a Kádár, aki, mint már esett szó 
róla, október elején Moszkvában tárgyalt, Kínából hazajövet, aki a rádió 
ostroma előtt egy-két órával az épületben jár és tárgyal, intézkedik a rádiót 
vezető Benke Valériával — a Köztársaság téren is megtette ugyanezt, 10-12 
órával az ostrom előtt! (Hogy lesz még más szerepe is, arra visszatérek.) 

Szóval térjünk csak vissza még egyszer arra, hogy Budapesten 
harmincadikára virradóra már második napja NYUGALOM ÉS BÉKE 
VAN. A NAGY IMRE-KORMÁNY URALNI LÁTSZIK A HELYZETET. 
És ezt néhány, harmincadikán reggel elhangzott rádióközleménynél semmi 
sem tanúsítja jobban: 

6 óra 33 perc, reggeli hírek: 

, A Belügyminisztérium közleménye szerint mára virradóra nyugalom 
volt az országban. Néhány szórványos lövöldözésen kívül sem 
rendbontásról, sem összetűzésről nem érkezett hír. A fővárosban keddre 
virradóra a tűzoltóság jelentése szerint csak egy házból jeleztek tüzet... 

... A mentők jelentése szerint az elmúlt éjszaka a legnyugalmasabbak 
közé tartozott. Egy-két rosszulléten kívül sehonnan sem kérték a mentők 
segítségét." 

Ezután közlik, hogy dolgoznak a pékek, húst, tejet is szállítanak fővárosi 
boltokba, mégpedig nagy mennyiséget, valamint konzerveket. És hogy e 
napon megkezdik munkájukat a szappangyárak, a háztartási cikkeket 
előállító üzemek, valamint az édesipar üzemei. 

A nyolcórás hírek előtt a Honvédelmi Minisztérium két közleménye: 

, Folyik a fegyveres csoportokkal szemben álló szovjet erők kivonása 
Budapestről, A magyar honvédség és rendőrség alakulatai, valamint a 
munkások és az ifjúság fegyveres osztagai átveszik a rendfenntartást. A 
még ellenálló fegyveres csoportok reggel kilenc órakor, a harc 
megszüntetésével egyidejűleg részt vesznek a rend és a nyugalom 
helyreállításában." 

Majd a hírekben Janza Károly honvédelmi miniszter bejelentése: a 
nyolcadik kerületben (!!!) a Magyar Néphadsereg csapatai megkezdték a 
szovjet csapatok felváltását, és biztosítani fogják azok kivonását. Az 
ellenállók parancsnokságával megbeszélt területet a szovjet csapatok 
kiürítik. 

Tehát hangsúlyt kap a nyolcadik kerület! Márpedig a pártház, a 
Köztársaság tér ott van! Ez is igazolja, hogy e napon mindenki, a 
felkelőközpontok is a békére készülnek, ugyan előre senki nem tervezett 
ostromot a pártház ellen! 

Csak éppen... 

CSAK ÉPPEN EZ VALAKINEK NEM ILLIK BELE A TERVEIBE. 
HOGYISNE! EGY NYUGODT BUDAPEST? DE HÁT AKKOR MIRE 
FIGYELNE A VILÁG? A BÉKE, A REND NEM ESEMÉNY! 
MÁRPEDIG A KÖZFIGYELMET MÉG EGY DARABIG BUDAPESTRE 
KELL IRÁNYÍTANI! ÉS: KELL EGY JÓ KIS ÜRÜGY IS, MELLESLEG 
A MÁR  BEVONULT SZOVJET CSAPATOK  TÁMADÁSI 
PARANCSÁNAK KIADÁSÁRA! 

Hogy mindennek van-e egy még hátsóbb értelmezése? Egy még 
ördögibb, zseniálisabb csapdajáték? Van bizony... De erről majd az utolsó 
fejezetben. 

KORA DÉLELŐTT - KIK A VÉDŐK, 
KIK A TÁMADÓK? 


Mindenekelőtt talán illene tisztázni az erőviszonyokat. Kik védték és kik 
támadták a pártházat? Nézzük a különféle írásokat: 

Horváth Miklós szerint október 23-án Orbán ezredes, a 
Belügyminisztérium Belső Karhatalom parancsnoka (az ő vezénylete alá 
tartozott az ÁVH karhatalmi állománya és a határőrség) két szakasz 
sorállományú ÁVH-s kiskatonát rendelt ki a pártház védelmére. Ez 46 
katonát jelentett Tompa Károly hadnagy és Várkonyi György alhadnagy 
parancsnoksága alatt. 

(Álljunk meg egy pillanatra: Várkonyi nevét szinte mindenki ismerte 
később az országban, úttörőcsapatokat neveztek el róla, nemzeti hős lett, 
mert meghalt az ostrom során. A magasabb rangú ÁVH-s tiszt, Tompa 
Károly nevét az utolsó 2-3 évben , fedezték csak fel" a különböző 
történészek. Ami kissé érthetetlen. Mert először is katonai logika szerint ő 
volt a parancsnok, és a Kádár-féle , hivatalos történetírás" még a 
parancsnoki tisztet is Várkonyinak , adományozta", másodszor pedig, ha a 
tényleges parancsnok, Tompa túlélte a vérengzést, akkor miért nem őt 
sztárolták, miért nem beszélhetett igen sokáig? Talán, mert nem illett bele a 
provokáció koncepciójába? Vagy csak , rontotta volna az összképet egy 
túlélő mártír"?...) 

Az alakulat elhelyezkedett a pártházban, a szomszédos DISZ-székház 
(az ifjúsági kommunista szervezet központja) ELÉ pedig őröket állítottak, 
mert onnan is volt a pártházba átjárás. 

Kéretik nagyon figyelni!!! A DISZ-SZÉKHÁZBAN MAGÁBAN NEM 
RENDEZKEDTEK BE VÉDELEMRE, CSAK ELÉ ÁLLÍTOTTAK 
ŐRSÉGET! ENNEK MÉG IGEN KOMOLY SZEREPE LESZ! 

Az őrszakasz tagjai, Orbán ezredes parancsa ellenére, őrjáratoztak a 
téren és környékén, civil, fegyveres foglyokat fogtak el, akiket a pártházba 
vittek. HUSZONNEGYEDIKÉN! Nem később. Azon a huszonnegyedikén, 
amikor még gőzerővel folyt mindenütt a felkelés felszámolása, tehát a 
karhatalmista ÁVH-s alakulat részéről ez logikus reflexcselekedet volt. 
Azonban a Kerepesi úti Szamuely laktanyában lévő parancsnokság okosabb 
volt a két fiatal tisztnél. Miként másutt is, itt sem szerették volna, ha az 
ÁVH-s egységek a párt- és kormányépületek védelmén túlmenőleg utcai 
cselekedetekben is részt vesznek! Mert tudták, hogy a ,kék parolis 
ávósokat" gyűlölő országban, városban ez csak olaj a tűzre. Ezért Orbán 

ezredes és főtisztjei többször is parancsba adták a két őrszakasznak, hogy az 
épületet harci vagy egyéb cselekmény céljából NEM HAGYHATJÁK EL, 
különösen azután, hogy azok 25-én még egyszer beavatkoztak a , külső" 
eseményekbe, amikor is egy szombathelyi karhatalmista egység és a 
felkelők közötti csetepaté során újabb három foglyot ejtettek, és azokat a 
Szamuely laktanyába továbbították. 

Más adat arról, hogy huszonhatodika UTÁN az ÁVH-s őrség újabb 
foglyokat ejtett volna, nincsen. 

De működött itt más, kormánypárti fegyveres csoport is. Huszon- 
nyolcadikán reggel negyven-ötven tiszti iskolásból álló különítmény fésülte 
át váratlanul a teret, majd ugyanilyen váratlanul el is tűntek. Ez még 
kevésbé logikus. E napon hangzik el Nagy Imre nyilatkozata a harc 
beszüntetéséről, a forradalom elismeréséről. Nos, e helyzetben ki irányította 
a tiszti iskolásokat ide, és miért? Tán csak nem olyan céllal, hogy fokozzák 
a feszültséget a pártház körül? 

A visszaemlékezések szerint a pártházban katonai törzs is működött, 
amely a kerületi pártbizottságokon munkás-milíciákat akart felfegyverezni. 
Tudomásuk szerint a törzs négy magas rangú tisztből állott, külön 
fegyverszállítmány munkásmilícia-ügyben a térre nem érkezett! Ráadásul a 
zavaros helyzetben Tóth Lajos honvédezredes, a törzs parancsnoka 
telefonon tájékoztatta a nemzetőrséget szervező Kopácsi ezredes, budapesti 
főkapitányt addigi ténykedésükről. ISMÉT A BIZONYÍTÉK, HOGY A 
NEMZETŐRSÉG TUDOTT A PÁRTHÁZBAN FOLYÓ SZERVE- 
ZÉSRŐL, ÉS KAPCSOLATBAN IS VOLTAK, Kopácsiék nem ítélték 
ellenségesnek a honvédtisztek munkáját... 

Gosztonyi Péter a Magyar Golgotában hasonlóan adja elő a védők erejét, 
illetve a honvédtisztek tevékenységét, amelyen szerinte is október 29-ére 
már túlhaladt az idő. (141. oldal) Gosztonyi is tud Kádár látogatásáról, sőt, 
arról is, hogy ezután kezdtek a védők között terjedni a várható támadásról 
szóló hírek. Gosztonyi mint volt katonatiszt, érthetően furcsállja, hogy a 
védelemre való felkészülés közben, mialatt magas rangú katonatisztek 
tartózkodnak az épületben, a parancsnokságot mégiscsak meghagyják két 
fiatal, harci tapasztalattal nem rendelkező ÁVH-s tisztnek. 

(Vagy inkább arról volt szó, hogy a , gyorstalpaló?" tanfolyamokon 
átesett , főtisztek" még annyi harci értékkel sem bírtak, mint a 
karhatalmisták tényleg komolyan kiképzett fiatal tisztjei?) 

Amúgy a védők számát, mármint az ÁVH-s egységét tisztekkel együtt 
Gosztonyi is 48 főre teszi, Föltámadott a tenger című könyve 135. oldalán. 
Gyurkó László a karhatalmistákon kívül 8 honvédtisztről, 3 rendőrről és 

mintegy nyolcvan  felfegyverezhető civil  pártmunkásról és  párt- 
alkalmazottról beszél, akik az ostrom elején a pártházban tartózkodtak. 

Tehát: a védők erejéről a különféle nézőpontú visszaemlékezők és 
történészek nagyjából egyetértenek. Egy biztos: ez az erő semmiféle 
forradalomellenes és semmiféle Nagy Imre-ellenes akcióhoz NEM LETT 
VOLNA ELÉG, a védelemhez is csak éppenhogy, tehát a támadás okaira 
vonatkozóan kiesik a , pártházban készülő puccs? terve... 

Van azonban még valami. Még október 25-én éjszaka három szovjet T- 
34-es tank áll az épület elé, azt védendő. Szervezetlen, gerilla jellegű felkelő 
csoportok támadása ellen valóban komoly védelem. Ezeket azonban 
elvezénylik még  huszonkilencedikén 16 órakor innen, a szovjet 
parancsnokság utasítására! Vajon miért? A szovjet csapatkivonás miatt 
nem, az 30-31-én még zajlik. Sőt, a Honvédelmi Minisztériumnál még 
harmincegyedikén is vita van, a magyar tisztek követelik a még mindig a 
környéken lévő szovjet csapatok és tankok kivonását! Egyetlen hír van 
arról, hogy ezt huszonkilencedikén Kovács István budapesti párt első titkár 
kérte volna. Ez viszont nem lehet igaz, hiszen, mint dokumentumokból már 
láthattuk, Kovácsot még huszonkilencedikén felmentették, utóda Köböl 
József lett. Tehát Kovács már nem kérhette a kérdéses napon ilyesmire a 
szovjet parancsnokságot! 

Itt maximálisan egyetértek Gosztonyi Péterrel, aki a Magyar Golgota 
138. oldalán ezt írja: 

, Ki és miért rendelte vissza a szovjet páncélosokat — ma sem tudjuk. 
Egy biztos: ez provokáció volt. Prédának dobták oda a szovjetek a 
pártházat." 

ÁMDE: történik még valami, a tankok elvezénylése után. Nevezetesen: 
most meg egy szovjet páncélautó érkezik a pártház elé. Ebben — Horváth 
Miklós szerint — EGY SZOVJET FŐHADNAGY VEZETÉSE ALATT 
KÉT-HÁROM MAGYAR ÉS EGY-KÉT SZOVJET KATONA 
TARTÓZKODOTT. ŐK VOLTAK AZOK, AKIK  HUSZON- 
KILENCEDIKÉN A TÉREN HÁROM FŐT ELFOGTAK, AKIK KÖZÜL 
KETTEN KOPÁCSI SÁNDOR ÁLTAL ALÁÍRT NEMZETŐR- 
IGAZOLVÁNNYAL RENDELKEZTEK. És ugyanez a kisebb csoport még 
aznap este, a kormány által elrendelt fegyverszünet és a védőknek korábban 
kiadott tiltó parancs ellenére a Kenyérmező utcai oldalon, fegyvert 
használva kényszerítette távozásra az ott lévő civil fegyvereseket. E 
páncélautóról több más visszaemlékezésben is szó esik. 

De arról is, hogy ez a páncélautó is REJTÉLYES MÓDON ELTŰNIK 
HARMINCADIKÁRA VIRRADÓLAG A PÁRTHÁZ ELŐL. 

HOGY IS VAN EZ? Jön egy furcsa páncélautó. Furcsa azért, mert 
vegyes legénysége van, részben magyar egyenruhát viselnek. Ilyesmi eddig 
nem volt — vagy magyar, vagy velük együtt szovjet egységek léptek fel a 
felkelők ellen, de , vegyes csapat" nem. Aztán e páncélautó emberei 
foglyokat ejtenek az ostrom előtti, immár békés napon, köztük , hivatalos?" 
nemzetőröket is, akiket kevéssel ezután elengednek, hadd terjedjen a hír, 
hogy a pártház védői megszegik Nagy Imre parancsát. Végül a páncélautó 
szépen felszívódik, eltűnik, amit a védők maximális megdöbbenéssel 
vesznek tudomásul, hiszen eddig legalább ennyivel is biztonságosabbnak 
érezték helyzetüket. 

Nem ismerős valahonnan egy páncélautó, magyar egyenruhásokkal? 
Csak tán nem az Akadémia utcai provokációnál megismert harci járműről 
van szó? Amely itt is provokál, uszítja a környéket, aztán angolosan 
távozik? 


kt k:k 


És most lássuk a támadók erőit. Ez legalább ennyire furcsa és rejtélyes 
ügy. 

Az elsősorban tisztázható, hogy a forradalom oldalára átállt hadsereg 
nem vett részt az ostromban, eltekintve 5 vagy 6 tank igen kétértelmű, sőt 
egyértelmű szerepétől — de ez külön ügy, erről bőven lesz még szó. A 
hadsereg nem is volt érdekelt az ügyben. Maléter nem, mert ő 
kommunistának vallotta magát, és mint ilyen, pártház ellen ostromot nem 
rendelt volna el. Janza Károly miniszter és főtisztjei sem, hiszen tudtak 
arról, hogy az épületben saját honvéd főtiszttársaik tartózkodnak, akikkel 
kapcsolatuk is van. A forradalom fegyveres erőinek egyik harmada tehát 
érdektelen, sőt, ellenérdekelt volt az ostrom ügyében. 

A forradalom oldalára állott rendőrség szintén nem volt jelen az 
ostromlók között. Nem, mert mint láttuk, Kopácsi tisztjei említettek egy 
megállapodást a pártház kiürítéséről; nem, mert Kopácsi maga az 
újjászervező párt egyik vezetője volt; és nem, mert ő maga mint a 
nemzetőrség egyik szervezője, visszaemlékezései szerint békéltető célzattal 
próbált később a számára is váratlan eseményekbe beleavatkozni. A 
forradalmi erők második harmada is , kiesik a körből". 

Maradnak maguk a fegyveres felkelők. Itt már furcsább a kép. 

Nézzük egyenként: a Dudás-csoportot sokan gyanították az ügy mögött, 
sőt, nekem 1989-90-ben egykori ötvenhatosok azt mondták, hogy magát 

Dudás Józsefet azért akasztották fel Kádárék az elsők között január 19-én, 
mert , túl sokat tudott a Köztársaság téri ügyről". Ezért kerestem erre 
vonatkozó adatokat. És találtam helyette az 56-os évkönyvben, a 221. 
oldaltól Baló A. Péter összeállítását Dudás forradalom alatti 
tevékenységéről.  Indulásnak leszögezi DUDÁS NEM ADOTT KI 
PARANCSOT A KÖZTÁRSASÁG TÉRI PÁRTHÁZ OSTROMÁRA 
(221. oldal). Az 1957. január 8-12. között megtartott tárgyaláson, amely 
még csak nem is minősült a később megszokott statáriális pernek, katonai 
bíróság ítélte Dudást halálra. Az ítélet indoklásában valóban szerepelt egy 
1956. október harmincadikai cselekedet: a néphadsereg 9497. számú 
alakulatának átállásra való agitációja DE A KÖZTÁRSASÁG TÉRRŐL 
SZÓ SINCSEN... Ezenkívül Baló napról napra követi Dudásnak a 
forradalom alatti cselekedeteit, városban lévő mozgását. 

És harmincadikán Dudás még csak a Köztársaság tér környékén sem jár! 

Szabó Jánost, a Széna téri felkelőközpont parancsnokát Dudással együtt 
végzik ki. Az indok a Maros utcai honvédlaktanya elfoglalása. A perben szó 
sem esik a Köztársaság térről. Mint ahogy más sem emlékszik rá, hogy akár 
, Szabó bácsi", akár emberei ott lettek volna. 

Angyal István és csoportja szóba sem került. A Móricz Zsigmond 
körtériek sem. 

Corvin köz? Ahol harmincadikán reggel ELVILEG Iván Kovács László 
a parancsnok? Iván Kovács az egyszer már idézett, fogságban írt 
visszaemlékezésében sok mindenről ír, de arról egy szót sem, hogy a 
Köztársaság térhez köze lett volna... És ez nyilván igaz is. Ő MAGA ÉS A 
HOZZÁ HÚZÓ FELKELŐTÁRSAK NEM VOLTAK OTT. ÉS 
ELLENFELEI? Pongrácz Gergely? Gyurkó, aki Köztársaság téri ügyben 
igazán nem szimpatizál a felkelőkkel, csak azt az aspektust hozza fel, hogy 
Pongrácz, saját emlékezései szerint nem is tudta, miszerint a Köztársaság 
téren harc folyik. Délelőtt kapott egy felkelőtől telefont, amely szerint az 
ávósok rájuk lőttek a téren, mit tegyenek? Mire ő azt felelte, hogy ne 
harcoljanak, várják meg, amíg a térre érkezik. Dél körül ért oda. Majd 
később a lincseléseket próbálta megakadályozni, de sikertelenül, mert őt is 
majdnem meglincselte a tömeg. Gyurkó Pongrácz beszámolóját úgy 
minősíti, hogy abból egy szó sem igaz. De azt még ő sem állítja, hogy az 
ostromot Pongrácz vagy Corvin közi emberei kezdeményezték volna. 
Illetve később, könyve 254. oldalán felsorol minden felkelőcsoportot, mint 
akik megpróbálták a pártházat előre eltervezetten megtámadni, és itt 
egyszerre említi Dudás, Szabó embereit és a Corvin közieket is. Ez 
körülbelül annyira megalapozott, mint az, hogy a délelőtt az ostromot 
támogatni érkező tankot is a Corvin közből küldték, erről később a 

történészek kiderítették, hogy , gazdátlanul csellengett a Népszínház 
utcában, onnan vitték a térre?. (A tankra még visszatérek, de ebből is 
látszik, hogy Gyurkó teljesen , eltévedt?" a pártházat ostromló felkelők 
hovatartozása ügyében...) 

Molnár Miklós erről könyvében csak annyit említ, hogy , hivatalos 
verzió szerint nem azonosított fegyveres csoportok körülzárták és 
elfoglalták a pártházat". Ő maga tehát nem foglalt állást, hogy az ostromot 
kik szervezték. 

Horváth Miklós hadtörténész név szerint egyetlen felkelőcsoportot sem 
említ, csak azt, hogy rémhírek szerint Iván Kovács testvérét a pártházban 
fogva tartották, és ezért mentek oda a támadók. (Iván Kovács 
emlékezéseiben erről egyetlen szó nincsen, ellenben más rémhírek szerint 
viszont két Pongrácz testvért tartottak ott — és ez ugyanúgy nem igaz, amit a 
Corvin-köziek maguk is tudtak.) 

, A támadás megindulása után a környéken lévő csoportok vezetői 
megerősítésként egymás után irányították a térre fegyvereseiket? — írja 
Horváth. Nos, hadtörténésznél ez kissé pontatlan és pongyola fogalmazás. 
Először is nem tisztázza, hogy MIKOR? Mert azt Pongrácz is elismeri, 
hogy a pártház tankok általi szétlövésekor vagy utána MÁR a téren voltak, 
de ADDIG nem. Másodszor különböző csoportokról van szó, de név szerint 
egyet sem említ Horváth Miklós. HARMADSZOR. ÉS EZ A LÉNYEG: A 
TÁMADÁS MEGINDULÁSA UTÁNRA TESZI mindezt? De KI 
KEZDTE A TÁMADÁST? 

Gosztonyi Péter a  Föltámadott a tenger 136. oldalán szintén 
nagyvonalúan csak azt írja, hogy , Október 30-án a kora délelőtti órákban a 
VIII. kerület néhány felkelőcsoportja felvonult a Köztársaság térre". Hogy 
mely csoportok, azt itt ő sem említi. Magyar Golgota című műve 142. 
oldalán ugyancsak azt mondja, hogy kilenc és tíz óra között több fegyveres 
felkelő jelent meg a téren. Részletek itt sincsenek. És csak 11 óra körülre 
jelzi, hogy a város több pontjáról erősítés érkezik a pártházhoz, mert terjed a 
hír, hogy az ávósokat kell kifüstölni. Ugyanezen könyv 154. oldalán idézi 
Pongráczot, aki szerint a téren , nem volt központi parancsnokság", és a 
159. oldalon leszögezi a tanulságok között: 

,Hogy a felkelők részéről a pártház megtámadása nem egy előre 
megfontolt és kitervelt, illetve kellően előkészített akció volt, azt tanúsítja 
többek között az is, hogy az épület elfoglalása után a győztesek a kezükbe 
került pártházzal nem tudtak mit kezdeni." 

Egyetlen apróságot tegyünk még hozzá: név szerint csak Nickelsburg 
Lászlót, a Baross téri felkelőközpont parancsnokát említik a megtorlás során 
mint olyat, aki a pártház ostromában részt vett (Gyurkó könyvében) 

DE: a hivatalos becslések szerint is mintegy ötszáz fegyveres vett részt 
az épület megrohamozásában. És ennyi embere Nickelsburgnak bizony 
ugyan nem volt!!! 

VISZONT: kik voltak azok a , Beszkárt-ruhás", azaz a közlekedési 
vállalat egyenruháját viselő fegyveresek, akiket például az első perctől nagy 
számban lehetett a támadók között látni? Hol voltak korábban, és hol voltak 
később, mert semmiféle más eseménynél nem találkozhattunk velük... ? 

A következtetés levonható: valóban, a FELKELŐK RÉSZÉRŐL SEM 
VOLT TERVEZETT ÉS ELŐRE ELKÉSZÍTETT AZ OSTROM. AZT 
VALAKIK PROVOKÁLTÁK. A VÉDŐK ÉS A TÁMADÓK KÖZÜL 
EGYARÁNT. RÁADÁSUL MEGINT CSAK ISMERETLEN VALAKIK 
TERJESZTETTÉK A RÉMHÍREKET AZ ITT ŐRZÖTT VEZETŐKRŐL 
ÉS A TITOKZATOS FÖLDALATTI KAZAMATÁK FOGLYAIRÓL, ÉS 
VALAKIK A NYUGATI SAJTÓT MAR KORA DÉLELŐTT A TÉRRE 
CSŐDÍTETTÉK... 

Valakik, valakik és megint csak valakik. Semmilyen konkrétum nincs, 
de sötét kérdőjel annál több. MIÉRT? 


KITÖRT A HARC 


Mi történik kora reggeltől délig a téren? Nézzük ismét a különféle 
emlékezéseket, elemzéseket. 

Mindenekelőtt két reggeli epizódról, a , hússzállítmányról? és a 
rendőrruhákat hozó teherautóról. Mindkettő normális dolog, utólag 
elemezve. Van a házban 48-1-8--3, azaz 59 fegyveres és nyolcvan civil. 139 
ember. Akiket etetni is kell. Ugyan el ne feledjük, hogy akkor még nincs 
olyan fejlett mélyhűtőrendszer városszerte, mint napjainkban. Tehát 
utánpótlást kell szállítani. Húst is. A rendőrruhák pedig bizonyítják, a védők 
elvonulására készültek, a megbeszélt kiürítési terv szerint. Hiszen a ház 
vastag falai MÖGÖTT olyan mindegy, hogy mit viselnek, kék paroli nélküli 
ÁVH-s egyenruhát vagy mást — a rendőrruha az utcán kell, hiszen ÁVH 
hivatalosan már nincs is. 

Mármost mit írnak erről a különféle források? 

Horváth Miklós csak a szállítás tényét említi, azt hajnalra keltezve. 

Gosztonyi Péter szintén a hajnali órákra teszi a szállítást. Szerinte ekkor 
tűnt fel a védőknek, hogy a már említett páncélautó eltűnt, méghozzá úgy, 

hogy legénysége a védőket nem is értesítette. Az élelemszállító autó pedig 
reggel kilenckor érkezett a térre. 

, Mindez a sürgés-forgás joggal keltette fel a Köztársaság tér lakóinak 
figyelmét" — mondja Gosztonyi, a Magyar Golgota 142. oldalán. 

Itt azért már vitatkoznék: 

Egy: ha minden emlékező szerint hajnalban hozták a rendőrruhákat, 
akkor ez nem lehetett a délelőtti csoportosulás közvetlen kiváltó oka. Itt már 
keveredik a két teherautó ügye. 

Kettő: októberben kora hajnalban bizony sötét van. Nagyon ébernek, 
korán kelőnek és jó zseblámpával rendelkezőnek kellett lennie annak, aki 
ilyen időtájt a közelébe mehet egy rakodó karhatalmi teherautónak, és a 
rakományt is pontosan meg tudja állapítani. Magyarul: a , környék lakói" 
ezt nemigen láthatták. Hogy akkor később mégis honnan tudják a téren 
harcolók, hogy a védők átöltöztetésére rendőrruhák érkeztek? Szerintem 
onnan, hogy a provokáció szervezői ezt a hírt is idejében elterjesztették, 
növelve a tömeg dühét! 

Gyurkó László szerint a húst szállító teherautó, amely később szintén a 
támadók harci kedvét növelte (, fél disznókat hoznak ide, mikor éhezik az 
ország..."), a X. kerületi pártbizottságról hozott húst, kenyeret, konzervet a 
védőknek, de nem fél sertéseket. Eltekintve most attól, hogy Gosztonyi 
pontosan megadja még annak a tisztnek a nevét is, aki az ÁVH-karhatalom 
hadtápjától az élelemszállító autót küldte, tehát Gyurkó eleve téved, 
Gyurkónak abban van igaza, hogy a ,hús-rémhír" is provokáció volt. 
Különösen, ha összevetjük a már idézett reggeli rádióhírrel, miszerint a 
lakosság részére kenyeret, húst és tejet szállítanak a boltokba e napon, tehát 
aki rádiót hallgatott, az pontosan tudhatta, hogy nem lesz , éhínség?" 
Budapesten. Mindegy: rémhírek már kerengtek, hogy az ostromhoz 
hangulat is legyen... 

Az első lövésekről Horváth Miklós ezt írja: 

, Délelőtt tíz óra után két rendőr vezetésével öt-hat civil fegyveresből 
álló csoport érkezett a kapuhoz. Az épületben lévő ávósokat keresték. 
Miután a kapuban álló őrség — három rendőr és öt, ekkor már szintén 
rendőregyenruhába öltözött karhatalmista — nem akarta őket beengedni, 
erőszakkal benyomultak a pártház előterébe. Ekkor a bent lévők tüzet 
nyitottak, és az előcsarnokban kézigránát robbant. A csoport tagjai ekkor 
néhány társuk kivételével elhagyták az épületet. Az így támadt zűrzavart 
kihasználva az őrséghez tartozó rendőrök és két-három karhatalmista 
kiszöktek a házból, és a tér fái között kerestek menedéket. Mivel a felkelők 
biztosak voltak abban, hogy a tegnap még látott ávósok az épületben 
vannak, társaik biztosítása érdekében már korábban tüzelőállást foglaltak. 

Ekkor elszabadult a pokol. A támadás elsősorban a tér felől indult meg, de 
később a felkelők elfoglalták a Kenyérmező utca sarkán lévő diákszállót, és 
onnan is tüzeltek a pártház oldalsó ablakaira." 

Gyurkó László szerint ez annyiban különbözik, hogy fegyveresek 
többször is érdeklődtek az őrségtől: kik vannak az épületben? Majd egy 
csoport behatolt, lefegyverezte az őrségben lévő három rendőrt, hét 
karhatalmistát pedig foglyul ejtett, majd a csoportot kiverték az épületből. 
(256. oldal) 

Gosztonyi Péteré az érdem, hogy , felfedezte? a védelem egykori, valódi 
és az ostromot túlélő parancsnokát, Tompa Károly hadnagyot. Mindkét 
idézett könyvében beszámol a harc kitöréséről. A , Föltámadott a tenger" 
136. oldalán így: 

, Először egy hat személyből álló küldöttséget menesztettek — mármint a 
felkelők — a pártbizottság épületébe, hogy azok tudakolják meg, mi ott a 
helyzet. Tompa Károly 1957 elején erről — ez ideig egyetlen — 
nyilatkozatában így ír: ...valamennyi beosztottam rendőrruhába öltözött. 
Reggelizés után elmentem borotválkozni. A borotválkozást még be sem 
fejeztem, amikor az egyik harcos jelentette, hogy a téren fegyveresek 
gyülekeznek, és egy csoport fegyveres már az előtérbe is behatolt. Azonnal 
a helyszínre siettem. Mire odaértem, csak annyit láttam, hogy egy csoport 
civil ruhás férfi igyekszik kifelé az épület előcsarnokából... Odaérkezésemig 
az épületben lövés nem hangzott. Közvetlenül ezután az előcsarnokban 
kézigránát robbant. Ekkor már a harcosok körülfogták a lépcsőházat, és a 
gránát robbanás után — amelytől senki nem sérült meg — tüzet nyitottak. 
Ennek következtében egy személy az ellenforradalmárok közül már nem 
tudta elhagyni az épületet..." 

Gosztonyi ebből azt a következtetést vonja le, hogy a , zöldfülű, 
tapasztalatlan 24 éves hadnagy" dobta el a kézigránátot és kezdte meg a 
harcot. (Emellett furcsállja, hogy csak az 1957-ben megjelent Sólyom-Zele- 
féle, kádárista könyv említi Tompa nevét, utána hallgatnak róla.) 

Magyar Golgota című könyve 142. oldalán viszont már némileg 
másképpen ír: eszerint a téren megjelent fegyveresek a környék lakóit 
faggatták először, hogy kik is vannak a pártházban. Majd tíz óra után pár 
perccel 5-6 fegyveres fiatal a pártház főkapuja felé tartott. Ellenséges 
szándék nélkül szóba elegyedtek a kapubejáratnál álló valódi és 
álrendőrökkel. Államvédelmisek után érdeklődtek, és azt kérdezték, kiknek 
hozták a sok élelmiszert. Majd támadó szándék nélkül léptek be az 
előcsarnokba. 

Ezután a következő oldalon ismét szó szerint idézi Tompa 
eseményleírását. Majd közli, hogy 1990-ben Budapesten, a Béke Szálló 

halljában személyesen is találkozott Tompa Károllyal. A beszélgetés során 
— Gosztonyi szerint — Tompa kitért a kérdések elől. Csak azt erősítette meg, 
hogy az előcsarnokba belépő fegyveres civilek nem mutattak támadó 
szándékot, és azt is, hogy kézigránát robbant közöttük. 

Gosztonyi ebből ismét — saját logikája szerint — következtetéseket von 
le. Azt, hogy a belépő fegyveresek közül senki sem dobhatta a gránátot. (Ez 
logikus és igaz, hiszen ezzel saját életét is veszélyeztette volna.) Viszont — 
és ez már eltérés saját korábbi álláspontjától — Gosztonyi szerint Tompa 
, vagy valamelyik katonája? dobhatta a gránátot az emeletről, pánikszerűen, 
önvédelmi reflexből, és ezután tört ki a lövöldözés. 

Ennyi ellentmondás után engedtessék meg, hogy magam is 
következtetéseket vonjak le: 

Egy: mármost rendőrök vezették a pártházba induló civil fegyveres 
küldöttséget, vagy nem? Mert csak Horváth Miklós ír rendőrökről, 
mindenki más civilekről beszél. 

Kettő: ha valóban rendőrök voltak — és nem álruhás provokátorok -—, 
akkor hogy kerültek ide? Elvégre Kopácsiék sokszoros bizonyíték szerint 
nem kerestek ellenséget a házban, azt kiüríteni akarták, később pedig a 
védőket menteni. KINEK a rendőrei voltak? 

Három: maradjunk a ,civil csoport?" változatnál és kézigránátnál. 
Mármost Tompa hadnagy dobta vagy nem dobta? Másodjára ebben már 
Gosztonyi Péter sem biztos. Csak az a tény, hogy VALAHONNÉT repült 
egy gránát. Robbant. (Érdekes, sem halált, sem sérülést nem okozott, az az 
utána kibontakozott, pánikszerű lövöldözés , eredménye? volt.) Gosztonyi 
azzal érvel, hogy a bejutott civil küldöttségnek nem volt érdeke a 
gránátrobbantás, mert ezzel maguk is életveszélybe kerültek volna. És a 
védőknek? Zárt térben egy gránátrobbanás őket ugyanúgy megölhette, 
megsebesíthette volna, vagy ők ez ellen be voltak oltva? 

Négy: és most lássuk a valószerű változatot. Bejut egy küldöttség. Már 
kifelé mennek. Amikor VALAKI, VALAHONNÉT a házból egy 
KÖNNYGÁZGRÁNÁTOT vág közéjük. Ezért nincs a robbanásnak halottja 
és sebesültje. De a pánik és a harc kitör. Hogy ez a valaki eleve a védőkhöz 
tartozott, vagy csak a házban mozgott, a védők tudta nélkül — ez még 
kérdés. De ez utóbbira lesz még egynéhány bizonyíték. A LÉNYEG: A 
HARCNAK KI KELLETT TÖRNIE! A PROVOKÁCIÓ MÁR MEGINT 
SIKERÜLT... 

A DÉLELŐTT-ÉS A MENTŐSÖK 
LEMÉSZÁRLÁSA 


A tűzharc tehát kirobban. És lesz egy epizódja, amely vérlázító, és 
mintegy ,igazolja" a tömeg későbbi lincselését. Ez a mozzanata: a 
sebesülteket menteni próbáló elsősegélynyújtók sortűzzel való lemészárlása 
a pártház épületéből. Vitathatatlan tény, számos emlékezés, filmfelvétel is 
rögzíti. 

De itt most mindenekelőtt visszatérnék valamire: mozoghatott-e 
valamiféle , harmadik erő" az ostromlókon és a védőkön kívül az épületben? 
Nem mindegy ennek az elvi lehetősége, mert ez azt is megmagyarázná, 
hogy az előcsarnokban a gránátot ki dobta! 

Először is Gosztonyi Pétert idézném, a Magyar Golgota 145. oldaláról: 

, Tény, hogy október harmincadikáig semmiféle záróöv nem létezett a 
pártház körül. Hiszen ha ilyesmi lett volna, sem a szovjet páncélos, sem a 
ruhát ás élelmiszert szállító ÁVH-s tehergépkocsik nem mozoghattak volna 
bántatlanul a körzetben. Október harmincadikán tíz óráig AZ MENT BE A 
PÁRTHÁZBA, AKI AKART, ÉS AKI AKART, AZ KIJÖTT ONNAN." 

Gyurkó László ugyan hazugságként aposztrofálja Kopácsi Sándor 
visszaemlékezéseit, abban mégis az szerepel, hogy a harcok közben például 
Csikesz Józsefnét, a pártbizottság egyik vezetőjét felkelők az ostrom 
KÖZBEN elvitték a térről. (248. oldal) Szó esik még arról, Gyurkónál és 
másutt is, hogy az ostrom során rejtélyes civilek civil ruhát osztogatva 
megmentettek védőket, és voltak, akik különféle kijáratokon sértetlenül 
távozni tudtak. 

Egyszóval: KI LEHETETT JUTNI KAZAMATÁK NÉLKÜL IS a 
székházból. DE BE IS. Ezért merem állítani: az a provokátor vagy 
provokátorok, aki(k)nek az volt a parancsa-parancsuk, hogy az ostromlókat 
a végsőkig kell  bőszíteni, bármikor  bejuthattak az  ÉPÜLET- 
EGYÜTTESBE, és KI IS JUTHATTAK ONNAN, CIVILBEN. 

Még mielőtt az elsősegélynyújtók lemészárlását részletezném, azt sem 
árt tisztázni, hogy az ostromlók eleve tudták: kézifegyverekkel az erődszerű 
pártházat elfoglalni nem tudják. Ezért is vittek valahonnan ágyút, majd 
később , a Népszínház utcában zsákmányolt csellengő tankot" a térre. Azért 
furcsa: két napja béke van és rend, mégis van olyan , csellengő harckocsi" a 
városban, amelyet el lehet foglalni és ide lehet hozni? Persze, hiába... Mert 
csak olyan lövedékei vannak, amelyek gyalogság ellen használhatóak 

(srapnell), de épület ostromára alkalmatlanok. Tehát sem a tank, sem az 
ágyú nem dönti el — a délelőtt folyamán — a harcot... 

És most a mentősökről: 

Horváth Miklós és Gyurkó László , érdekes módon" egy sort sem ír erről 
az iszonyatos epizódról. A Magyar Függetlenség című, Budapesten, 1956. 
november elsején megjelent lapban az egyik újságíró így ír: 

5... hatalmas vöröskeresztes zászlóval egy ápolónővér és két hordágyas 
mentő indult a térre, hogy összeszedjék a szabadságharcosok sebesültjeit. 

És akkor megtörtént, amit a világháborúk legszörnyűbb óráiban, 
gyűlölködő, ádáz ellenségek sem követnek el: az ÁVH-s gyilkosok rájuk 
lőttek, és az elől haladó ápoló véresen arcra bukott... Tollat forgattam eddig, 
és gyűlöltem a vérontást, de ekkor puskát ragadtam, és a 
szabadságharcosokkal rohamoztam én is..." 

John Sadovy amerikai újságíró a Life Magazin 1956. decemberi 
különszámában ugyanezt így adta elő: 

A fehér köpenyes elsősegélynyújtók, főleg asszonyok, jöttek-mentek, 
szedték a sebesülteket. Láttam, ahogy rájuk is lőttek. Fiatal gyerekek, 15-17 
év közöttiek jelentek meg a helyszínen. Saját szememmel láttam, hogy egy 
ilyen srác előrerohant, hogy egy sebesültet kihozzon a tűzvonalból. Láttam, 
amikor találat érte. Társa vonszolta ki őt a tűzvonalból..." 

Gosztonyi Péter e gyalázatos gaztettből azt a következtetést vonja le, 
hogy a védő karhatalmisták között mesterlövészek voltak, akik ezt meg 
tudták tenni. Bár elismeri, hogy Tompa Károly hadnagy, a védő szakasz 
parancsnoka ezt a vele 1990-ben folytatott beszélgetésben is tagadta. 

Ami tény: VOLT ILYEN SORTŰZ! Fényképek, filmek szerint is volt. 
Ami kérdés: kik lőttek? Nekem 1990-ben szintén jelen lévő szemtanúk 
közül többen is egy furcsa dolgot említettek: a sebesültekre zúduló sortűz a 
védők szemszögéből , balról, a második emeletről" jött! Próbáljunk csak a 
képbe helyezkedni: AMI A VÉDŐKNEK SZEMBŐL ÉS BALRÓL VAN, 
AZ A VÉDELEM SZEMSZÖGÉBŐL JOBBRÓL... Érdekes... De hiszen 
jobbra a DISZ-székház van, mint már volt róla szó. És — a védők 
emlékezései szerint — ott nem is volt közülük senki, különösen nem a 
második emeleten; csak a kapuját védték, hogy oda a támadók ne tudjanak 
behatolni, majd a DISZ-székház emeleteire feljutva onnan áttörni a 
pártházba... 

NO DE AKKOR KI LŐTT ONNAN? Mert az emlékezések szerint sem 
korábban, sem későbben onnan a védők nem tüzeltek, a később a székházat 
szétlövő tankok sem vették ezt a részt mint , csendes területet?" célba. (Jó 
lenne látni a filmfelvételt, amely a mentőkre zúduló tüzet rögzíti, vajon a 
torkolattüzek HELYE is rajta van-e? Sajnos, én e filmet sosem láttam...) 

Viszont ha így volt, akkor jogos a felvetés: ugyanaz a provokátor vagy 
provokátor-csoport, amely a pártszékház előcsarnokában a gránátot a 
küldöttség közé dobja, lőtte az SS-ek vagy IKGB-s Gulag-őrök 
kegyetlenségéhez mérhető, gyilkos, mentőket ölő sortüzet is. És ha 10-ig 
BÁRKI BEJUTHATOTT, akkor ez a valaki (vagy valakik) bent is volt(ak), 
majd az ostrom zűrzavarában simán ki is juthattak civilben. (Ehhez még a 
valószínűleg nem létező kazamatákat sem kellett ismerniük.) És később lesz 
még egy olyan pont, ahol ez a személy vagy csoport szerepet kap! 

Mindegy - a sortűz megtörtént. Eredménye: még elkeseredettebb 
ostrom. Eredménytelenül. Mert kézifegyverekkel a pártházat bevenni még 
mindig nem lehetett. Ahhoz nehezebb, ostromra alkalmas fegyver kellett. 
Érdekes, sőt nagyon különös módon egyszer csak — az is lett. Tankágyúk 
formájában... 


A LEGSÖTÉTEBB REJTÉLY: 
AZ ÖT (VAGY HAT) TANK! 


Ha van abszolút érthetetlen vagy abszolút sötét pontja az egész 
ötvenhatos eseménysorozatnak, nos az a pártházat szétlövő tankok 
históriája. 

Olyan abszurditással nem is foglalkozom, hogy — Gyurkó László szerint 
legalábbis — Pongrácz Gergely utólag azt mondta: ő vitt három tankot 
délben a térre, így foglalták el a pártházat. Ha mondott ilyet Pongrácz, az az 
ő baja. Nevetségessé és szavahihetetlenné válik általa. Mert három tank 
semmiképpen sem volt ott. Volt előbb egy, isten tudja, honnét, aztán jött 
még öt, mások szerint hat — de ebből három sehogy sem lesz. És valahogy 
egyiknek sem volt Pongráczhoz semmi köze... 

Ha meg nem mondott Pongrácz ilyen hülyeséget, na akkor hasznos lett 
volna idejében beperelnie Gyurkót... 

Mindegy, most nézzük a komolyabb forrásokat, mi is történhetett? 

Azt már tisztáztuk, hogy puskával, géppisztollyal, golyószóróval, pár 
kézigránáttal a pártházat elfoglalni nem lehetett. Az ezekkel való ostrom 
csak arra volt jó, hogy kellően nagy zajt csapjon. Az épület 
, megdolgozásához" nehézfegyver, ágyú vagy tankágyú kellett. Volt is 
mindkettőből egy-egy darab a téren a délelőtt folyamán, csak... csak a 
, csellengő? és idehozott tanknak nem voltak betonromboló lövedékei, csak 
élőerő, azaz emberek ellen hatásos repeszgránátjai. A tüzérségi ágyú 

szerepéről senki sem szól, eszerint vagy nem működött, csak ijesztgetésnek 
hozták, vagy olyan hozzá nem értő módon kezelték, hogy kárt az épületben 
okozni nem tudott. 

A lényeg, hogy délben , döntetlenre?" állt a harc. A védők ugyan nem 
tudtak kijönni, de a tánadók sem bejutni az épületbe. Ezzel együtt Mező 
Imre és a bent lévők , unták?" már az ostromot. Joggal: ha egyszer ők a 
hatalmon levő miniszterelnök pártjának fővárosi székházát védik, akkor mi 
a jó égért nem kapnak sehonnan sem segítséget? Másrészt fogyott a lőszer, 
és fáradni kezdtek a védők is. Megindult tehát a telefonálgatás, segítségért. 
(Érdekes: már megint úgy ostromolnak objektumot, hogy a vezetékes 
hírközlést nem vágják el a támadók... Lehet erre pestiesen azt is mondani, 
hogy pancserek, de lehet tűnődni: talán az ostrom kiagyalóinak szükségük 
volt arra, hogy minél többen tudjanak arról: a védők kérték a segítséget?) 

Gyurkó szerint: , Mező és társai az ostrom folyamán segítséget kértek a 
Minisztertanácstól, a Honvédelmi Minisztériumtól, a rendőrségtől, 
laktanyáktól; csak ígéretet kaptak, mint egy héttel azelőtt a rádió védői." 
(257. oldal) 

Molnár Miklós még ennyire sem megy bele a részletekbe: 

, Több behatolási kísérlet után a tömeg végül páncélosok segítségével 
beözönlött a házba, a tankok tüze nyitott utat a végső támadás előtt." (159. 
oldal) 

Gosztonyi Péter már sokkal többet foglalkozik az üggyel: 

A Föltámadott a tenger című könyvében még csak annyit ír meg, hogy 
az ostrom végkimenetelét azok a magyar páncélosok döntötték el, 
amelyeket a XIII. kerületi pártbizottság titkára küldött felmentésül a 
Köztársaság térre. (137. oldal) 

A Magyar Golgota című könyvében már sokkal alaposabban foglalkozik 
az üggyel. Ebből érdemes részletesebben idézni: 

,Mező Imre fáradhatatlanul telefonon sürgette a felmentést. A 
belügyminisztériumot hívta, a Honvédelmi Minisztérium politikai 
főcsoportfőnökségét, a vezérkart, majd az Akadémia utcai MDP- 
pártközpontot. Az utóbbinál csak Ságvári Ágnessel tudott beszélni. Tőle 
tudta meg: az elvtársak , evakuáltak". Nincs már pártközpont. Egyébként a 
többi hívott szám sem hozott eredményt. Mező legfeljebb jó tanácsokat 
kapott. Tartsanak ki, vagy ha ez nem megy, egyezkedjenek a támadókkal. 
Mező a Katonai Bizottság egyik tagjával, Földes Lászlóval is beszélt. Ő 
legalább igyekezett valamit tenni a Köztársaság tériek érdekében. Bement a 
HM-be, a szovjet parancsnokságra. Malinyin hadseregtábornokkal beszélt. 
Ő volt a legmagasabb rangú szovjet katona Magyarországon. Földes leírja: 
, Szenvedélyesen kértem őt segítségre". Malinyinnek meg lett volna erre 

lehetősége. Egy páncélos zászlóalj elég lett volna a rendcsinálásra a téren. 
Erélyes fellépésükkel kimenthették volna szorongatott helyzetükből az 
ostromlottakat. Elvileg ennek politikai akadálya sem lett volna — hiszen a 
Nagy Imre-féle magyar-szovjet megállapodás szerint a budapesti szovjet 
csapatoknak csak október 31-én éjfélig kellett véglegesen elhagyni a 
magyar fővárost. 

MALINYIN KEZDETBEN SEGÍTŐKÉSZSÉGET IS MUTATOTT. A 
SZOMSZÉD SZOBÁBÓL BESZÉLT TELEFONON FÖLDES ELŐTT 
ISMERETLEN  SZEMÉLYEKKEL. DE AMIKOR VISSZATÉRT 
IRODÁJÁBA, KIJELENTETTE: SAJNÁLJA, NEM TEHET SEMMIT!" 
(147-148. oldal) 

No, itt álljunk meg egy pillanatra. Mert nagyon fontos ponthoz 
érkeztünk! A krimi egyik kulcspontjához! Malinyin, mint már szó volt róla, 
a szovjet vezérkar főnökének első helyettese e percben. A hadvezetés 
harmadik embere! 

Ha neki valakitől engedélyt kell kérni valamihez, az csak nála feljebb 
álló személy! És ilyenből nincs sok: Antonov vezérkari főnök, Zsukov 
honvédelmi miniszter, Hruscsov pártfőtitkár, Vorosilov, az államfő... 

TEHÁT KÖZÜLÜK VALAKI MEGTILTOTTA MALINYINNEK A 
SEGÍTSÉGNYÚJTÁST!!! 

Hogy miért? Mert az események egy bizonyos logikája szerint E 
NAPON A PÁRTHÁZNAK EL KELLETT ESNIE! ÉS UTÁNA 
LINCSELÉSNEK KELLETT KEZDŐDNIE! 

Gosztonyi ezután tovább bogozta Mező Imre segélykéréseinek sorsát. 
Eszerint a partizánszövetség is ígért segítséget, 30 ember állítólag el is 
indult, de soha nem érkezett meg a térre, valahogy , elkallódtak" útközben. 
Maradjunk abban, hogy ez komolytalan mellékszál, harminc fegyveres kézi- 
fegyverrel, még ha létezett is volna, itt már mit sem tudott volna segíteni... 

, Végül is Biszku Béla küldött segítséget. Biszku 1956 októberében az 
MDP XIII. kerületi pártbizottságának titkára volt. Ebben a minőségben 
utasította Liszt Vilmos ezredest, hogy a Mátyás laktanyában elhelyezett 
páncélosezredből hat harckocsit küldessen a Köztársaság térre, állítsák 
helyre a rendet. A páncélososzlop október 30-án, 12 óra után irányt vett a 
Köztársaság tér felé." 

Mielőtt a mindebben rejlő hibákat és furcsaságokat boncolgatnám, 
nézzük még meg, hogy Horváth Miklós hadtörténész szerint mi történt: 

Ő 12 és 13 óra közé teszi az egy szem ismeretlen eredetű harckocsi 
feltűnését, amely mások szerint (a , csellengő", a Népszínház utcából hozott 
tankról van szó) már 10-11 körül ott volt. Horváth szerint a később a térre 
érkező esztergomi harckocsizók egyike az általuk többször is, behúzással 

elindított harckocsiról azt állította, hogy az a piliscsabai ezred állományába 
tartozott. 

Horváth a tankcsoportról így ír: ,A védők többek között Biszku 
Bélához, a XIII. kerületi pártbizottság titkárához is fordultak segítségért. 
Biszku felvette a kapcsolatot Virág Ede ezredessel, aki utasítást adott a 
Mátyás laktanyában állomásozó 33. esztergomi harckocsiezred vezetésének, 
hogy hat harckocsit küldjenek a térre..." 

Nos, vessük csak össze az eddigieket: 

Liszt Vilmos ezredes vagy Virág Ede ezredes indította a tankokat? Nem 
teljesen ugyanaz... 

Biszku, aki ekkor egy szerény kerületi pártbizottsági titkár, milyen 
alapon utasítgatja bármelyik ezredest, aki a Honvédelmi Minisztérium 
állományába tartozik, hogy küldjön tankokat ide vagy oda? 

Egy elem, egy lényeges elem hiányzik a képből. Talán megtaláltam. 
Ugyanis a hosszú évek során beszéltem néhány védővel vagy az események 
ismerőjével — és a következőket sikerült megtudni: 

Igaz, hogy Mező Imre több helyről próbált segítséget kérni. Igaz, hogy 
Ságvári Ágnestől megtudta: az Akadémia utcai pártközpontban már nincsen 
senki. De tudta azt is, hogy vezetője, Kádár János a Parlamentben van. És 
Mezőnek volt még egy fontos telefonja, amelyet egyik idézett szerző sem 
említ. A Parlamentbe! Kissé idegesen közölte, hogy ha nem hallanák a saját 
fülükkel, hát tőlük légvonalban 2-3 kilométerre súlyos harcok vannak. 
Miközben Nagy Imre tűzszüneti parancsa érvényben van. És ezért Nagy 
Imrével akart beszélni. Nagyot nem tudták kapcsolni, az okokról 
megoszlanak a vélemények, egyesek szerint kormányülés volt, mások 
szerint delegációkkal tárgyalt éppen. DE KÁDÁR JÁNOST igen! Már csak 
illetékességből is: a pártügyekért ő, az MDP első titkára felelt e napon. És 
KÁDÁR JÁNOS KÉRTE MEG VAGY UTASÍTOTTA BISZKU BÉLÁT 
A TANKOK ELINDÍTÁSÁRA! ÍGY MÁR ÉRTHETŐBB AZ ÜGY: 
KÁDÁR JÁNOS EGYBEN ÁLLAMMINISZTER IS A KORMÁNYBAN, 
ÉS ILYEN MINŐSÉGBEN MÁR UTASÍTHAT HONVÉDTISZTEKET 
IS; TEHÁT BISZKU AZ Ő NEVÉBEN RENDELKEZIK... 

Mielőtt . továbblépnénk, — valami azért még fontos: — milyen 
, páncélosezred" állomásozik e napon a Mátyás laktanyában? Én évekig 
kutattam, hogy egyáltalán hova is tartoztak a Köztársaság térre küldött 
tankok. Méghozzá illetékeseknél: akkori páncélostiszteknél kérdezős- 
ködtem. 1990-ben az ekkor elért, az esztergomi, illetve piliscsabai ezredhez 
tartozó egykori tisztek azt mondták: e napon a pesti oldalon nem volt 
tankjuk. Közel volt még a fővároshoz a rétsági páncélosezred. Ennek 
egykori parancsnokát, a Vácott élő Garami Lajos ezredest is sikerült 

utolérnem. Elmondta: nem az ő tankjaik voltak. Hiszen ők ekkor részben 
Mindszenty bíboros kiszabadításával voltak elfoglalva, másrészt volt ugyan 
tíz harckocsijuk a fővárosban, Balogh alezredes parancsnoksága alatt, de 
ezek a Honvédelmi Minisztérium őrzésével voltak megbízva, onnan el nem 
mozdultak, a Köztársaság térnek még a környékén sem jártak. Viszont ő 
úgy hallotta, hogy a Baj község mellett állomásozó tatai nehéz harckocsizó 
egységhez tartoztak az általam keresett tankok. 

Eltekintve most attól, hogy ez az ezred nemigen vett részt a budapesti 
eseményekben, van egy másik bökkenő is: ez az ezred, mint neve is 
mutatja, nehéz harckocsikkal volt felszerelve. ISZ-2-esekkel, vagy esetleg 
már korszerűbb, ötven tonnás T-harckocsikkal, de 

T-34-es közepes tankok ott nem voltak. Márpedig a fotók egyértelműen 
bizonyítják, hogy a Köztársaság téren közepes, tehát T-34-es tankok jártak. 

Mindez számomra kétségessé tesz minden eddig elmondott dolgot. Ha a 
kutató történészek még a parancsot adó ezredes nevében sem tudnak 
megegyezni, én meg képtelen vagyok kideríteni, hogy valójában hová 
tartoztak a tankok, akkor még ebben az — egyébként nem mellékes — 
, részletkérdésben" sem tudjuk mindmáig az igazságot... 

És most nézzük a tankok legénységét! Mert az általam megkérdezett 
páncélostisztek mindegyike állította: nem az ő ezredükhöz tartoztak! 
Egyesek szerint esztergomi, mások szerint piliscsabai tisztek és katonák 
ültek a harckocsikban. De hát ez hogy lehet? Elvileg vagy az egyik, vagy a 
másik az igaz, csak éppen az érintettek szerint egyik sem: (1990-ben 
kérdeztem, akkor ezért már nem járt volna büntetés...) 

A legénységre már csak két forrásmű tér ki. Gosztonyi a Magyar 
Golgotában, illetve Horváth Miklós. 

Gosztonyi szerint: , A harckocsizók parancsnoka Galó István őrnagy 
volt. Egységét vidékről rendelték fel a fővárosba. Sem ő, sem a többi katona 
nem ismerte ki magát Budapesten... Eredetileg a HM utasította a Zrínyi 
Katonai Akadémia parancsnokát, hogy küldjön a harckocsik támogatására 
100 tisztet, de ez nem történt meg. A vidékről származó, Budapesten 
először tartózkodó Galó őrnagynak, hogy magát a városban egyáltalán 
kiismerje, csak egy gyatra, kézzel rajzolt térképvázlatot nyomtak a kezébe. 
Ennek alapján kellett tájékozódnia..." (Magyar Golgota, 150. oldal) 

Horváth Miklós: ,A hat harckocsiból álló alegység -— amelynek 
parancsnokait és személyzetét időnyerés céljából a parancsnokság 
közelében tartózkodó tisztekből és  honvédekből egészítették ki — 
parancsnokának Galó István őrnagyot jelölték ki. Galó őrnagy Budapestnek 
ezt a részét nem ismerte, és mivel erről a kerületről térkép sem volt, a 

Köztársaság térről és környékéről sebtében összeállított vázlatot készítettek, 
melyen bejelölték a pártbizottság épületét és az oda vezető utakat" 

Na, ez már kicsit sok az ellentmondásokból... Ha Gosztonyinak hiszek, 
akkor Galó saját egysége volt a hat harckocsi, ha Horváthnak, akkor 
, Vegyes?" volt a legénység, a helyszínen sebtében, innen-onnan össze- 
válogatott tisztekből, katonákból... (Talán itt a magyarázata annak, hogy 
mindegyik páncélosezred túlélői szerint a MÁSIKBÓL voltak ezek a 
katonák? Innen is egy-kettő, meg onnan is, aki éppen , kéznél volt"? 

Amiben viszont mindkét szerző egyetért: Galó őrnagy vidéki volt. Az 
egyik könyv szerint sosem járt a fővárosban, nem ismerte a várost, a másik 
cikk szerint csak a kerületet nem ismerte... Na ne már, ahogy ezt manapság 
mondják... Szóval nem akadt más e kényes feladatra, csak egy olyan tiszt, 
akinek a számára BUDAPEST ISMERETLEN VOLT? Egyáltalán: honnan 
is jöhetett ez a , vidéki" tiszt? Mert ezt senki sem írja le... Budapesten ekkor, 
mint már volt róla szó, három , vidéki" ezredből voltak páncélostisztek. A 
piliscsabaiból, amely húsz kilométerre sincs a fővárostól. Hogy ennek 
tisztjei sosem jártak Budapesten? Ez egyszerűen nevetséges. De ugyanígy 
viccel az, aki a rétsági vagy az esztergomi, tehát a fővárostól mintegy 60 
kilométeres zónában lévő ezredek tisztjeiről mondja ugyanezt. Tiszti 
iskolát, akadémiát valahol végezniük kellett. Ezek Budapesten működtek. 
Politikai továbbképzés, minisztériumi vagy fegyvernemparancsnoksági 
berendelés során szintén meg kellett fordulniuk a fővárosban. És ha 
véletlenül mégis akadt volna egyetlen ilyen csudabogár, aki mégsem tette a 
lábát e három ezred tisztjei közül az előző öt évben Budapestre — akkor 
hogyan lehetett pont azt megbízni egy utcai harc irányításával a város 
szívében? Vagy nem is az említett három ezredhez tartozott volna Galó 
őrnagy? Akkor hogy a bánatba került mégis e napon Budapestre? Ki vagy 
kik hozatták fel, és MIÉRT? 

Továbbmenve: nem volt Budapest-térkép egy budapesti laktanyában? 
Sem az utasítást kiadó-továbbító kerületi pártbizottságon? Ez már kabaréba 
illik... És nem volt egyetlen olyan tiszt vagy pártmunkás sem, akár maga 
Biszku Béla, aki beült volna a parancsnoki harckocsiba, és mutatja az utat, a 
célpontokat? Hat tank, az minimum 24 főnyi legénység. Köztük sem volt 
senki? A kulcsfontosságú tankoszlop vezetőjének kézzel rajzolt helyszín- 
vázlatot adtak, és induljon vándorútjára, ennyi? 

Ezzel az erővel hamuban sült pogácsát is kaphatna... Az egész 
históriáról pedig két véleményem van: 

Egy: ezzel talán tessék Stanci dédnagymamát etetni Bivalybürgözdön, ő 
esetleg, de nagyon talán, még beveszi... 

Kettő: ha mindez a páncélostisztek későbbi hadbírósági tárgyalásának 
nagyon sokára hozzáférhetővé vált jegyzőkönyvein, vallomásain alapul, 
akkor ez lehet utólagos hamisítás, vagy a bíróság elé állítottak 
önmegmentése. (Más kérdés, hogy a megtorlás vérbírósága miért fogad el 
ilyen mesét? Erre még visszatérek...) 

Viszont könyvem 1995 őszi megjelenése után két ember is adott 
kulcsfontosságú kiegészítő információt e kérdéskörhöz. Az egyik S. I. 
vállalkozó volt, korábban szintén volt honvédtiszt is. Amikor beszélgettünk 
a Köztársaság térről és a , vidéki őrnagyról", egyszercsak felnevetett: ,,A 
Galó Pista bácsi? Hogy vidéki, és nem ismerte Pestet? Ezt a marhaságot... 
Hát nem messze lakott tőlem 1950 és 55 között a újpesti tiszti 
lakótelepen!!!) A másik informátor, dr. H. S., korábban egyetemi tanár, 
1956 október végén előbb felkelő, majd nemzetőr járőrparancsnok az 
Almásy tértől a Keleti pályaudvar felé működő egységnél, egyrészt 
megerősíti, hogy a tankok legénysége nem ismerte pontosan a városnak ezt 
a részét, utcáról-utcára. Szavai szerint: , Jött egy tankoszlop, öt vagy hat 
tankból, úgy délfelé, a Rottenbiller utca környékén. Az élharckocsi megállt, 
a tetőlemezt felcsapva kibújt derékig egy tiszt, és megkérdezte: melyik 
utcán kell itt átmenni a Köztársaság térre?" 

Ez idáig bizonyítja az , eltévedt tankok" meséjét, de a kérdező tiszt 
további szavai már végképpen az ellenkezőjét támasztják alá. Ugyanis a 
nemzetőr járőrparancsnok gyanakodva megkérdezte: , Ott most harcok 
vannak, mi a fenét kerestek ott?" Mire a tiszt dr. H. S. szerint szó szerint ezt 
mondta: , Úgy tudjuk, a ÁVÓ-sok lövik a pártházból a népet. Minket azért 
küldtek, hogy kifüstöljük őket onnan..." Ezt későbbiekkel összevetve igen 
érdekes lesz a kép... 

Jellemző egyébként a tankok körüli misztikumra, hogy 1990-ig magam 
is vagy egy tucat más forrásból hallottam a következő történetet, amelyet el 
is hittem, és a Pesti Hírlapban meg is írtam: egy fiatal főhadnagy volt az 
oszlop parancsnoka, aki menet közben a Rákóczi úton rádióparancsot 
kapott, hogy a pártházat nem felmenteni, hanem szétlőni kell. És e 
főhadnagyot azután 1957-ben az elsők között végezték ki, hogy az ügynek 
nyoma se maradjon. 

Honnan származhat e legenda? Volt-e ilyen rádióparancs? Horváth és 
Gosztonyi információi szerint nem, mert — A TANKOKBAN NEM VOLT 
RÁDIÓ... 

Most megint viccel valaki? Hiszen a T-34-esekben már 1944-45-ben, a 
nagy szovjet támadások idején volt rádió, hiszen anélkül nem lehetett volna 
összeköttetést tartani az oszlopparancsnokok és az egyes harckocsik között. 
Horváth Miklós ugyan magyarázni próbálja, hogy Galó őrnagy a téren saját 

tankjának mozgásával próbálta irányítani az alárendelt többi harckocsit, de 
ez kissé fals. Ugyanis harci körülmények között, ha egy páncélos ilyesmikre 
figyel, és , balettet" mutat be, akkor igen hamar kaphat egy lövedéket az 
oldalába, az üzemanyagtartályába, vagy egy gránátot a lánctalpai alá... 

Nem tudom elhinni, hogy 1956 októberében a Budapesten lévő 
harckocsikban nem volt rádió. A rádiószékház ostrománál történtek is 
cáfolják ezt. Az odaküldött tankokat menetközben is irányították rádión, 
ugyanők rádión jelentették a minisztériumba az akadályoztatást, majd 
rádión kaptak a HM-hez való visszavonulási parancsot is! 

Ha tehát CSAK EZEN A HAT HARCKOCSIN NEM VOLT RÁDIÓ, 
akkor ez a provokáció egy újabb eleme... Ha viszont volt, csak letagadták a 
hadbírósági tárgyaláson, akkor mégis igaz lehet az a változat, hogy a , nem 
felmenteni, hanem szétlőni a pártházat!" parancs rádión és menet közben 
érkezett... 

Mindegy, végül is csak odaérnek a tankok a térre. Mi is történik 
konkrétan? 

, Déli egy óra körül a Légszesz utcán keresztül a Fiumei útról a 
Köztársaság térre gördült be a Biszkuék által felmentésül küldött 
páncélososztag... Amikor a térre értek, ott már állt egy magyar harckocsi. 
Ez volt az a páncélos, amely a délelőtti órákban csatlakozott az 
ostromlókhoz, és időről időre repeszgránáttal tüzelt a pártház homlokzatára, 
abban ugyan kevés kárt okozva. 

A téren lévő tömeg a közelgő magyar páncélososzlopot látva eléjük 
sietett, és üdvözölte az osztagot. Galó a levegőbe lövetett egy sorozatot 
(gépfegyverből). A tömeg megijedt, az emberek szétfutottak. Hogy ezek 
után mi is történt valójában — erre vonatkozóan ellentmondóak a források. 
Galó őrnagyot és páncélosai személyzetét a pártállam megtorló gépezete 
1957-ben letartóztatta.  Hadbírósági tárgyalás következett. A bitófa 
árnyékában születtek meg a lefogottak vallomásai, amelyek ugyan igen 
naivnak hangzanak, de végső soron életmentőek voltak. Galó ezek szerint 
azt vallotta: ő, amikor kiért a Köztársaság térre, a vezérkocsiból nem látta át 
a kialakult helyzetet. Egy másik páncélostól fedezve végiggördült a téren. 
Nem tudott különbséget tenni, hogy ki az ostromlott, és ki az, aki ostromol. 
Csak zűrzavart látott. Végül úgy döntött, hogy elhagyja a Köztársaság teret, 
és elmegy a Hungária körúti Zrínyi Katonai Akadémiára, hogy ott kérjen 
utasítást a továbbiakra. Így is cselekedett. De a hat páncélosból Galót csak 
egy követte a Zrínyi Akadémiához. Mivel kommunikációs lehetőségei 
csődöt mondtak, illetve a többi páncélos a jelzésekre nem válaszolt, Galó — 
valószínűleg pánikban — visszahagyta négy páncélosát a téren. Ezen 
páncélosok személyzete viszont percek alatt döntött. A felkelők mellé 

álltak, miután előzőleg előjöttek a páncélosokból, és megértették a 
helyzetet. A négy páncélos robbanó gránáttal lőni kezdte a pártház 
homlokzati részét" — írja Gosztonyi Péter a Magyar Golgota című könyv 
149-151. oldalain, majd hozzáteszi: Berki Mihály a kezében lévő Galó-féle 
hadbírósági iratok alapján összeszámolta, hogy összesen huszonkét 
ágyúlövés (tankágyú) érte a pártházat, köztük olyan lövések is, amelyek rést 
ütöttek a földszinten a döntő rohamhoz. 

(Még egy furcsaság: a téren már ott lévő tanknak csak gyalogság ellen 
használható repeszgránátja volt. Galó felmentésül küldött T-34-eseiben is 
ilyennek kellett volna lenni, ha a téren lévő felkelőket akarják szétkergetni. 
De nekik ÉPÜLET OSTROMÁRA VALÓ romboló lövedékeik voltak... KI 
ELLEN?) 

Ugyancsak Gosztonyi, a Föltámadott a tenger című könyve 137. oldalán 
másként írja meg ugyanezt: 

s... 4 páncélosok kora délután, úgy két óra körül el is érték a Köztársaság 
teret, de ahelyett, hogy lövegeikkel az ostromlókat ugrasztották volna szét, a 
felkelőkhöz csatlakoztak. Az emóció diktálta döntésüket bizonyára nagyban 
befolyásolta az a jelenet" — és itt a mentősök lelövését hozza fel okként. 

Hát — ez nem egészen ugyanaz, ráadásul a mentősökre adott sortűz előbb 
történt! 

Gyurkó László is két órára teszi a tankok érkezését, és ír a 
vezérharckocsi riasztólövéseiről, amitől a támadók szétfutottak. Szerinte 
három vagy négy harckocsi kezdte lőni a pártházat, a harckocsizók szerint 
azért, mert a pártházból lőttek őrájuk, és ők csak visszalőttek. Van, aki úgy 
tudja, hogy a harckocsik tévedésből lőtték a pártházat — folytatja Gyurkó, de 
ezt nem tartja valószínűnek. Vélhető okként azt hozza fel, hogy a katonákon 
, úrrá lett az országos tudatzavar, már fogalmuk sem volt, mi az igazság". 
(Gyurkó idézett műve, 257. oldal) 

Horváth Miklós, aki megpróbálta részletesen felkutatni a rejtélyes 
tankok történetét, szintén a hadbírósági tárgyalás jegyzőkönyvére alapoz, de 
nem csak hogy más következtetésekre jut belőle, mint Gosztonyi, hanem 
ráadásul néhány tény is másképpen hangzik Horváthnál. (Mármost hány 
jegyzőkönyv volt ezek szerint?) 

Lássuk akkor a Horváth-féle verziót: 

Szerinte a tankok a Mátyás laktanyából 13 óra után indultak el, a teret a 
Légszesz utca felől közelítették meg. 

(A helyszín azonos Gosztonyival, az időpont nem, mert ahhoz nem kell 
egy egész óra, hogy a Róbert Károly körútról a Köztársaság térig érjenek...) 

A riasztólövések és a tömeg szétfutása azonos a szerzőknél. 

, A térre érkezve, tájékozódás céljából éppen a pártház előtt álltak meg" 
— folytatja Horváth. — ,A harckocsik váratlan megjelenésére mindkét 
oldalon beszüntették a tüzelést. 

A házban lévők úgy gondolták, megmenekültek, míg az ostromlók azt 
hitték, hogy a harc eldőlt, a harckocsik ellenében már nem tudják a 
pártházat elfoglalni." 

(Nocsak... Most akkor kinek van igaza? Mert ha éppen EKKOR 
ABBAMARADT a tűzpárbaj a tankok megjelenése miatt, akkor hogyan is 
lehetne igaz a Gyurkó által idézett harckocsizók azon védekezése, hogy 
rájuk lőttek a pártházból, és ők csak visszalőttek???) 

, A térre csend nehezedett. Ez a helyzet is hozzájárult ahhoz, hogy Galó 
őrnagy és a harckocsik kezelőszemélyzete nem ismerte fel a megvédésre 
kijelölt épületeket, és továbbindultak. A harckocsioszlop elérte a Luther 
utca sarkát, majd balra, az Erkel Színház felé fordulva haladt tovább. A 
felkelők fellélegeztek, és mert nem ismerték a harckocsik további célját, 
kézifegyverekből tüzet nyitottak, kézigránátokat és benzinespalackokat 
dobtak a harckocsikra. A kezelők ezt lövegtornyokat forgatva igyekeztek 
megakadályozni. Az oszlop a színház mellett négy-öt percre ismételten 
megállt Galó őrnagy tájékozódni akart, de ebben a helyzetben a színház 
épülete miatt nem láthatta, nem ismerhette fel a pártházat. Kijavították a 
harmadik figyelmeztető lövés leadásakor meghibásodott lövegzárat, majd a 
színház épületét megkerülve, a tér közepe felé haladva folytatták útjukat." 

(Nos, erről aztán senki sem írt eddig. Mármint arról, hogy a felkelők és a 
tankok között is volt egy összecsapás. De még valamire következtetni enged 
ez a néhány sor. Ez a szerencsétlen, vidéki harckocsizó őrnagy nem elég, 
hogy sosem járt Budapesten, de ráadásul rendszeresen szabotálta a politikai 
oktatásokat is, és moziban sem volt soha... Hogy miért? EGYSZERŰEN 
AZÉRT, MERT 1945-TÓL 1956-IG, TIZENEGY ESZTENDŐ ALATT 
EZERNYI FILMHÍRADÓBAN LEHETETT LÁTNI KÜLÖN-KÜLÖN AZ 
ERKEL SZÍNHÁZ ÉS A PÁRTHÁZ ÉPÜLETEIT! Utóbbit azon okból, 
hogy a koalíciós idők elején ez volt a kommunista párt országos központja, 
előbbit azért, mert számtalan politikai és művészeti tömegesemény kiemelt 
helyszíne volt! Sőt, már korábban is az volt, Városi Színház néven; 1944. 
decemberében itt robbantották fel kommunista ellenállók a nyilasok nagy 
fővárosi gyűlését, és már csak ezért is úgy 1944-ben, mint később szerepelt 
híradókban a színház épülete, külső felvételeken is. Mármost: HA A 
TANKOK MEGÁLLTAK PERCEKRE A PÁRTHÁZ ELŐTT, MAJD 
MÉG EGYSZER PERCEKRE A SZÍNHÁZ ELŐTT IS, akkor Galó 
védekezése a hadbíróság előtt, hogy a rossz és hevenyészett térképvázlat 
miatt összekeverte a két épületet — több mint nevetséges. Ráadásul úgy 

látszik, itt huszonnégy olyan ember volt ezek szerint, aki sosem látott 
filmhíradót...) 

, Ekkor látták meg a téren álló ismeretlen harckocsit. Miután Galó 
őrnagy a vázlat alapján továbbra sem ismerte fel a pártházat, és mert az 
yismeretlenx harckocsi által lőtt ház ablakaiban torkolattüzeket látott, 
harckocsiját megállította, és kiadta a tűzparancsot. 

A harckocsik között nem volt rádió-összeköttetés, ezért a harckocsizók 
által jól ismert módon a parancsnoki harckocsi mindenkori ténykedése 
jelentette a végrehajtandó feladatot. 

Ezért történhetett az, hogy a többi harckocsi is felsorakozott az 
vismeretlenx harckocsi jobb és bal oldalára, majd egy kivétellel tűz alá 
vették a számukra ekkor még ismeretlen épületkettőst, a pártbizottság és az 
azzal szomszédos DISZ-székház épületét." 

(No ne... Már megint egy népmeseelem. Ott áll a téren egy ismeretlen 
harckocsi, és annak viselkedése szabja meg, hogy mit is tegyünk. De hát 
miért igazodunk egy idegen tankhoz, amely akár ránk nézve is veszélyes 
ellenség lehet? , Sajátnak" már csak véletlenül sem lehet hinni. Egy roppant 
egyszerű tény miatt. Ekkoriban A HARCKOCSIK OLDALÁN 
SORSZÁMOK VANNAK. Legalábbis a szovjet és a szövetséges 
hadseregekben. Mármost van hat tankom. Ezeknek a számait azért csak 
tudom, ha már vezénylem őket. És van egy hetedik. Nyilvánvalóan teljesen 
más számozással, hiszen minden utólagos emlékezés szerint ráadásul egy 
másik alakulat, nevezetesen a piliscsabai ezred állományából került ide a 
, csellengő" harckocsi. Mármost ha az idegen egy épületre lő, én is az 
épületet kezdem lőni, ugye? Függetlenül attól, hogy eddig úgy tudtam: itt 
egy épület VÉDŐIT kell segíteni?) 

Mindezek után Horváth Miklós közli még, hogy a tűz megnyitása után 
Galó őrnagy észrevette: a felkelők beszüntették a harckocsik támadását. 
, Ekkor felébredt benne a szörnyű gyanú", hogy pont a megmentendő 
épületet lövik. Figyelmeztető lövést ad le, majd körüljárja tankjával a többi, 
alárendelt harckocsit, hogy jelezze: a tüzet beszüntetve kövessék, és 
hagyják el a teret. És a kísérlet nem sikerül, csak egy harckocsi követi a 
Zrínyi Akadémia felé távozó vezértankot. Galó az akadémiára érve jelenti a 
történteket, majd , az ott lévő tisztek felvilágosítása alapján érti meg", hogy 
nem a kapott parancsot hajtották végre, sőt, szépen szétlőtték a megvédendő 
objektumot. 

(Hát ez már oly szép, hogy nem is lehet igaz... A parancsnokban 
, felébred a szörnyű gyanú", ezért ahelyett, hogy egy katonáját a tankok 
mögött átküldené a többi öthöz, ha már rádiókapcsolat nincs, kopogtathatna 
vele a többi harckocsiparancsnoknak, majd így üzenne, hogy: , tévedés, 

fiúk, tüzet szüntess, a teret kell lőni" — elkezd manőverezni a tankok körül, 
miközben oldalát szabadon hagyja az eddig lőtt objektum felé, kockáztatva, 
hogy ha ott csak egy páncéltörő puska is van, rögtön telibe is találják. Aztán 
sorsára hagyja a rábízott tankokat, és elmegy a tiszti akadémiára jelentkezni. 
Ott közlik vele, hogy mit művelt. Ezután nem megy vissza a térre, hogy 
összeszedje tankjait, és az ostromlókat szétugrasztva mentse a menthetőt, 
hanem... hanem fogalmunk sincsen, hogy mit csinál tovább, mert erről aztán 
egyik történet sem szól, de nem ám...). 

Végül Horváth alezredes is közli, hogy 22 találat érte a pártházat. 
Legalább ebben az egy számban egyetért Gosztonyival, Berkivel. És közli, 
hogy az ügyet vizsgáló szakértői bizottság szerint , a pártközpont épületét 
támadó tankok döntő szerepet játszottak abban, hogy a védelem kénytelen 
volt megadni magát". 

Befejezésül Horváth Miklós közli, hogy milyen büntetést is kaptak azok 
a harckocsizók, akik , döntő szerepet játszottak" a pártház elfoglalásában és 
43 karhatalmista és katona, valamint jó néhány civil védő halálában. 

5 A rendfokozattal rendelkezőket lefokozták. Közülük négyen — Galó 
István, Liska János, Németh Ferenc és Pónus Károly egytől négy évig 
terjedő börtönbüntetést kaptak..." 

Gosztonyi Péter a Magyar Golgotában ezt írja a , megtorlásról"" (158. 
oldal): Galó István két év börtönt kapott, Liska János főhadnagy, az egység 
párttitkára egy évet, Németh, Ferenc hadnagy két év négy hónapot, míg 
Pónus Károly szakaszvezető négy évet kapott. 

No, itt a mese legszebb vége!!! Legkevesebb 47 ember halt meg az 
ostrom és az azt követő lincselés során. És — minden visszaemlékezés 
szerint — amíg a tankok nem kezdtek lőni, még egy halottjuk sem volt a 
védőknek. Tehát közvetlenül és közvetve 47 rendbeli emberölés, 
parancsmegtagadás, beosztott egység cserbenhagyása és egyéb vádpontok 
után -— KÉT ÉV A PARANCSNOKNAK... És csak egy szakaszvezető kap 
négy évet, a többiek is két év körül vagy alatt... 

GYÖNYÖRŰ. Aki Soroksárott, a Juta-dombon, a hivatalban lévő 
miniszterelnök, Nagy Imre rádióban is elhangzott parancsára a magyar 
hadsereg tagjaként lő a beözönlő szovjet csapatokra, azoknak osztogatják 
szépen a kötelet, jól jár, aki megússza 10-15 évvel vagy életfogytiglannal. 
Főtiszteket is akasztanak vagy sok évre bezárnak, csak mert a forradalom 
oldalára álltak, és közvetlenül egyetlen ember vére sem tapad nevükhöz, 
kezükhöz... Négy évet kap még az a szerencsétlen Ficzere Béla mérnök- 
alezredes is, akit kirendelnek az ostrom másnapján a Köztársaság térre, a 
,kazamatákat" keresgélő alakulat élén! Egyetlen ember sem sebesül meg 
munkája miatt. 


107 


De a pártházat szétlövő tankágyú-sortűz parancsnoka KÉT ÉVVEL 
MEGÚSSZA! Kivel akarják ezt elhitetni? Ez a végső bizonyítéka annak: itt 
jól előkészített provokáció zajlott le végig, amelynek ember-eszközeit a 
látszat kedvéért hadbíróság elé kellett állítani, de tényleg megbüntetni, 
nyilván felsőbb parancsra, nem volt szabad... Nem tudom: él-e még Galó 
őrnagy? Ha igen, és már elmondhatja, hogy a pártház elleni tűzparancsot 
kitől kapta — akkor sem hiszem, hogy válaszolna... Elvégre a szálak nagyon 
magasra vezetnek... 


ÖSSZEFOGLALÁS 


Mező Imre kérése ellenére senki sem segített. Malinyin hadsereg- 
tábornoknak megtiltotta — valaki. Magyar szervek nem vállalták. Csak — 
névleg — Biszku Béla indított el egy tankoszlopot. Amelyről nem tudni, 
hogy maguk a tankok milyen egységhez tartoztak, legénységük végül is 
VALÓJÁBAN MILYEN SZEMPONTOK ALAPJÁN lett összeválogatva, 
miért nem volt rádiójuk, miért nem ültettek legalább a vezérharckocsiba egy 
Budapestet jól ismerő embert? (Lehetne még sorolni a miérteket.) Az 
visszakövetkeztethető, hogy ez a segítségnyújtás Kádár Jánostól indult ki. 
Akinek Biszku Béla sokáig legbizalmasabb embere volt később. 

A tankok viselkedésére a legénység utólagos , magyarázata? még egy 
általános iskolai osztályt sem tud meggyőzni. A , megtorlás" nevetséges 
volt. Tehát VALAKIKNEK, VALAHOL érdekükben állt a pártház 
szétlövése, mert különben nincsenek halottak, nincs lincselés, vagy csak 
olyan későn este, amikor arról FÉNYKÉP ÉS FILM MÁR NEM 
KÉSZÍTHETŐ... Hogy Kádár János , valakik" eszköze volt-e, vagy érdekelt 
és cselekvő részese az egész tragédiának — arra még visszatérek, e fejezet 
végén... 


MEZŐ IMRE HALÁLA 


A pártházat tehát védhetetlenné lőtték a tankok. Mi történik ekkor? 
Visszaemlékezésként más és más a kép. 

A védők hamar belátták, hogy a harckocsik ellen nem tudják 
megvédeni az épületet. Valószínűleg a kétségbeesés is munkált bennük: a 

felmentésükre küldött tankok is őket lövik. Mező elrendelte, hogy adják 
meg magukat. Ragaszkodott, hogy ő menjen ki tárgyalni a támadókkal"? — 
írja Gyurkó László, könyve 258. oldalán. Majd azzal folytatja, hogy Mező 
Imre a 38 éves Asztalos János ezredes, politikai tiszt (honvédtiszt) és Papp 
József 39 esztendős tüzér ezredes kíséretében egy lécre kötözött fehér 
abrosszal a kezében kilépett a pártház kapuján, és elindult a támadók felé. 

, Amikor leléptek a járdáról, géppisztolysorozat kaszálta le őket. A 
gyilkosok vezetője valószínűleg Mesz János volt, alvilági nevén Falábú 
Jankó, a Corvin köz tüzérparancsnoka." 

Egyik sem halt meg azonnal. Mezőt egy autóbuszba tették, és a Péterffy 
Sándor utcai kórházba vitték. Ott halt bele SEBEIBE." (Figyelem, a 
SEBEK TÖBBES SZAMA MÉG ÉRDEKES LESZ!) 

Molnár Miklós már másként tudja: 

, [Időközben egy golyó tisztázatlan körülmények között halálosan 
megsebesítette Mező Imrét, a nagy-budapesti pártbizottság másodtitkárát." 
(Molnár idézett könyve, 159. oldal) 

Gosztonyi Péter szerint: 

, Mező Imre pártfunkcionárius, az MDP nagybudapesti pártbizottsága 
másodtitkárának halálát nem lehet a lincselők számlájára írni. Alapos a 
gyanúnk, hogy ő, aki az ostrom szakaszában egyezségre kívánt lépni a 
támadó csoportokkal, a pártház védői által kapott golyót. Mező ugyanis nem 
a téren, hanem az épületben sebesült meg. Mező Imrét a pártház eleste után 
a felkelők kórházba szállították. Ott hunyt el, november elsején." 

(Föltámadott a tenger, 138. oldal) 

A másik Gosztonyi-könyv még másabb verziót tud: , A tanmese szerint 
Mező Imre október harmincadikán 14 óra 30 perckor tűzszünetre adott 
parancsot a pártház védőinek. Két honvédtiszttel, Asztalos János és Papp 
Lajos ezredesekkel, fehér zászlóval a kezében kilépett a pártház főkapuján. 
S ekkor saz ellenforradalmárok sortüze áldozata lettx — így olvashatjuk nem 
egy, 1956-tal foglalkozó brosúrában. 

A valóság azonban egészen más. Mező Imre valóban a két 
honvédtiszttel hagyta el az épületet. Fehér zászló is volt náluk. Az épület 
főbejárata ovális helyiségében, a hátuk mögött, egy csoport karhatalmista 
szorongott. A fehér zászló láttán a téren lévő fegyveresek beszüntették a 
harcot. Egymásnak kiáltották: vNe lőjetek! Ezek megadják magukat! x 

Amikor Mező és a két tiszt lelépett a pártház előtti járdáról, a pártház 
bejáratánál tartózkodó egyik karhatalmista (a nevét is tudjuk: Bozsó Imre) a 
nyitott szárnyú kapuból öntevékenyen, tehát parancs nélkül, tüzet nyitott a 
felkelőkre. Ezek persze azonmód viszonozták a lövéseket. Ebben a 
tűzharcban, amelynek középpontjába kerültek, esett el Mező Imre és a két 

honvédtiszt. Mező Imre és Papp ezredes életveszélyesen megsebesült. 
Asztalos halálos lövést kapott, vagyis mindhárman a vakvéletlen áldozatai 
lettek... 

Hogy Bozsó karhatalmista miért nyitott tüzet a felkelőkre, amikor épp 
azok bizalmát kellett volna megnyerni, nevezett erre később csak zavaros 
feleletet tudott adni. :)Fedezni akartam Mező elvtársat! x — ezzel érvelt." 

(Magyar Golgota 151-152. oldal) 

Gosztonyi hozzáteszi még, hogy informátora, a BM Politikai Nyomozó 
Osztály Vizsgálati Részlegének akkori egyszerű beosztottja jelen volt az 
1958. februári helyszíni szemlén, ahol az eseményeket akarták , tisztázni". 
És az orvosok utólag kiderítették, hogy Bozsó  , vegetatív-labil" 
idegrendszerű ember, aki veszélyhelyzetben könnyen pánikba esik; ez 
történhetett vele 1956. október harmincadikán is. És hogy Bozsónak később 
is voltak ilyen pánikreakciói: rendőr főhadnagy volt a későbbi években, és 
1967-ben egy utcai, családi veszekedés során önuralmát elveszítve 
szolgálati fegyverével agyonlőtte feleségét. 

Mező Imréről könyve 159. oldalán még ennyit ír: 

, Fegyveres civilek szállították kórházba, ahol szakorvosok igyekeztek 
életét megmenteni. Egy napot élt még. Nem tudtunk róla, hogy — jóllehet 
ESZMÉLETÉNÉL VOLT - valamiféle terhelő vallomást tett volna a 
felkelőkre. Boncolási jegyzőkönyv NEM MARADT UTÁNA, így utólag 
azt sem lehet megállapítani, hogy a halálos lövés melyik oldalról találta 
él." 

Csak a kép teljessége kedvéért teszem hozzá, hogy a filmrendező Dézsy 
Zoltán többrendbeli szóbeli vitánk során határozottan állította: úgy tudja, 
hogy Mező Imre nem a téren, hanem a házban kapott halálos sebet... 

Nem mondom, szép, tarka, egymásnak és néha önmaguknak is 
ellentmondó nézetek, észrevételek. Nézzük, hogy mi a biztos belőle! 

EGY: a térre kilépő parlamenterek valóban golyózáport kaptak, és 
valószínűleg a tér felől. Az eseményeket megörökítő nyugati tudósítók is 
így látták, és ők semleges tanúk. Így valószínű, hogy Mező Imre valóban 
ott sebesült meg. 

KETTŐ: Gosztonyi Péter tévedésben van. BÁR BONCOLÁSI 
JEGYZŐKÖNYV  " NINCS MEZŐ IMRÉRŐL, DE MŰTÉTI 
JEGYZŐKÖNYV IGENIS KÉSZÜLT!!! 

Tudom, hogy hol van, egy ,szenvedélyes gyűjtő" mentette ki a 
kórházból, mielőtt , jótékony kezek" esetleg ezt is örökre megsemmisítették 
volna. 

Láttam ezt a jegyzőkönyvet. KI IS JEGYZETELTEM! És ennek alapján 
a következőket mondhatom: 

Mező Imrét MENTŐSÖK szedték fel, A TÉREN, és nem a pártházban. 
Valóban a Péterffy Sándor utcai kórházba vitték. Ahol nagy volt a 
zsúfoltság, ezért ágyat csak az idegosztályon (?) tudtak neki biztosítani. 16 
óra 40 perckor került a műtőasztalra. 17 óra 35 percig operálták. A műtét 
jegyzőkönyvi sorszáma 1953. 

A MŰTÉTI LÁTLELET A KÖVETKEZŐ: MEZŐ IMRÉT 
EGYETLEN LÖVÉS ÉRTE. (És nem több, tehát sebe volt, és nem sebei!) 
A GOLYÓ ÉRINTETTE A VASTAGBELET, A DUODENUMOT 
(PATKÓBELET), ÉS SÚROLTA A MÁJAT IS. JOBBRÓL HATOLT BE 
A GOLYÓ, A 12. BOR- DAÍV ALATT ÉS BALRA TÁVOZOTT!!! 

Mindez roppant beszédes annak, aki tanult biológiát. Mi is derül ki 
belőle? 

Először is az, hogy az a történet hazug, miszerint KÉT OLDALÁN 
ÁLLT A KÉT TISZT, ÉS SZEMBŐL) EGY SOROZATTAL 
LEKASZÁLTÁK ŐKET! 

Mivel ha a két oldalán áll valaki, és szemből lőnek, akkor jobbról, a máj 
magasságában EGYSZERŰEN NEM KAPHAT GOLYÓT! 

Másodszor: lehet, hogy Bozsó Imre pánikban lövöldözött, de jobbról 
nem találhatta el A KÖZVETLENÜL MÖGÜLE KILŐTT GOLYÓ Mező 
Imrét. Márpedig a szemtanúk arról beszéltek, hogy szinte egyszerre estek el. 

Az, hogy a mentősök A TÉREN szedték fel, cáfolja, hogy a házban 
belül lőtték volna le, mert akkor hogy jutott volna ki? Ilyen lövéssel 
nemhogy járni, de kúszni sem igen lehet, kapun át... 

Megkérdeztem sebészorvos barátomat: a seb jegyzőkönyv szerinti 
bemeneti nyílása hogyan keletkezhet? A válasz: HA A GOLYÓT 
OLDALRÓL ÉS RÉZSÚT HÁTULRÓL LÖVIK KI... 

Egy megoldás marad: miközben - mindegy, milyen okból — 
parlamenterekre lőnek, VALAKI vagy a ház egy oldalsó ablakából 
(figyelem, a bemeneti nyílás irányában a DISZ- SZÉKHÁZ van, ahonnan a 
mentősökre zúduló sortüzet is adták), de a behatolás magasságából ítélve 
mindenképpen a FÖLDSZINTRŐL lőtt. Vagy a házból, vagy a házon 
kívülről. 

A lényeg: MEZŐ IMRÉNEK GOLYÓT KELLETT KAPNIA, MERT A 
FORGATÓKÖNYVBEN SZÜKSÉG VOLT EGY ILYEN MAGAS 
RANGÚ ÁLDOZATRA IS, VAGY PEDIG PONTOSAN ŐRÁ!!! 

És még mindig nincsen vége. Gosztonyi érdekes megjegyzése: 
ESZMÉLETÉNÉL VOLT A KORHÁZBAN! Így igaz. Túlélte a műtétet. 
Súlyos, de nem halálközeli állapotban. Másnap reggelre mégis meghalt. 
Vérmérgezésben! Egy golyótól. 

Csak az összehasonlítás kedvéért: Jean-Pierre Pedrazzini, francia 
újságíró szintén megsebesült a téren. Sokkal súlyosabban. (Őt műtéti 
jegyzőkönyv szerint 1955-ös sorszámmal, alig valamivel Mező Imre után 
operálták. Mégis élt még néhány napot, sőt, november elején még egyszer 
megoperálták, és csak azután halt meg. Továbbá: a ház falánál meglőtt 
karhatalmisták közül volt, aki 6-16 golyót is kapott, mégis túlélték.) 

SZÁMOMRA ez egyet jelent: Mező Imrének a kórházban meg kellett 
halnia. Vagy azért, mert a forgatókönyvben így szerepelt — vagy azért, mert 
túl sokat tudott, amit SOHA NEM MONDHATOTT EL! 

Hogy mindez KINEK, KIKNEK VOLT ÉRDEKÉBEN? A fejezet végén 
még visszatérek rá... 


A LINCSELÉS 


Mező és a két tiszt eleste után szabadul csak el az igazi pokol. Ismét 
először a tanúk és visszaemlékezések: 

Molnár Miklós: , Talán soha nem fogjuk megtudni, hogy e szerencsétlen 
emberek, közöttük három honvédezredes, miért és hogyan váltották ki a 
tömeg gyűlöletét, noha ugyanaz a tömeg nem mutatott támadó szándékot 
más személyekkel, kommunista funkcionáriusokkal és ávósokkal szemben, 
akik ugyanabból az épületből jöttek elő." 

A pártbizottság volt az utolsó véres incidens a fővárosban. A rendet 
megzavaró, saját számlájukra tevékenykedő, elszigetelt csoportokat a 
nemzetőrség leszerelte. Ezzel egy időben az Írószövetség, valamint több 
politikai és egyházi személyiség nyilvánosan szót emelt a népítélet ellen, és 
követelte, hogy a bűnösök ügyét népbíróság vizsgálja ki." (160. oldal) 

Nos igen, a forradalom tárgyilagos történésze jól látja: itt bizonyos 
CSOPORTOK saját szakállukra kezdték a lincselést, a tömeg egésze ebben 
NEM VETT RÉSZT, sőt... (erre még visszatérek). És akik azt is 
megérezték, hogy ez kitűnő ÜRÜGY lesz a szovjet beavatkozásra, nyomban 
tiltakozni is kezdtek... 

Idézet a Magyar Függetlenség című napilapból: 

, Egy ávós ezredes rohant ki a lángolva égő házból. Védőpajzsként egy 
négyéves, szőke gyereket tartott maga elé. Azt hitte, így megmentheti az 
életét. Nem menthette meg. A nép ítélt. A lábánál fogva felakasztott, 
szörnyen felpuffadt, csurom vér holttest ott lógott a fán." 

Érdekes... HONVÉDEZREDES volt ugyan az épületben, de a 
legmagasabb rangú ÁVH-s tiszt Tompa hadnagy volt. A két rangjelzést 
nehéz lenne összetéveszteni, ráadásul Tompa is megmenekült. De akkor ez 
a HAZUGSÁG KINEK VOLT ÉRDEKÉBEN? 

(Hogy ki volt az áldozat és ki a kisgyerek, arról még lesz szó.) 

John Sadovy, a Life tudósítója ugyanerről: 

, AZ épület bejáratánál a végső harcra került a sor. Egy kisfiút hoztak ki 
a házból. Az emberek a vállukon vitték a gyereket. Ötéves fiúcska volt, 
jobbra-balra tekingetett, a körülötte tomboló zűrzavarra. — Ne öljétek meg, 
ne öljétek meg! Mentsétek meg! — kiabáltak többen. A gyerek az épületben 
lévő egyik ÁVH-s tiszt fia volt. Ennek az arcocskának a megpillantása 
visszahozott a valóságba mindazok után, amit percekkel ezelőtt láttunk. 
Ezek mégiscsak emberek voltak, és amit láttam, rossz álom volt, melyből a 
kisfiú ébresztett fel." 

(Az EZEK - a lemészárolt, fegyverüket már előbb letett védőkre 
vonatkozik.) 

A fehér zászlóval lelőtt Asztalos ezredesnek — törvényszéki, orvosi 
vizsgálat szerint — haslövése volt, amely önmagában is halálát okozta volna, 
de fejét is összerugdosták, majd végigvonszolták a kövezeten, és dróttal 
összekötött lábainál fogva egy fára akasztották. Papp Józsefet mellbe 
szúrták, majd a már halott tiszt szívét akarták kitépni. 

Ismét idézet John Sadovytól, az önmagukat megadott kiskatonák 
lemészárlásáról: 

,Egy méterre álltam a csoporttól. Az egyik összecsuklott. Egészen 
közelről lőttek a bordái közé. Úgy hullottak a földre, mint a lekaszált búza. 
Egy másik fiú kirohant a házból. Látta, hogy barátait lelőtték, megfordult, 
berohant a tömegbe. Kivonszolták. Egy felvételt tudtam róla csinálni, és 
már vége is volt. Ekkor mondták fel az idegeim a szolgálatot. Három évet 
töltöttem a háborúban, de amit ott láttam, semmi nem volt ehhez a 


borzalomhoz képest." 
(Figyelem! Ez egy AMERIKAI ÚJSAGÍRÓ-FOTÓRIPORTER 
leírása...) 


Elek László karhatalmista már civilben volt. Ki akarták szedni a 
rendőrruhát viselő többi ÁVH-s katona közül. Azt mondta: hozzájuk 
tartozik. Őt is lelőtték. 

A pártház civil védői közül meghalt a lincselés során Lakatos Péter 
pártiskolai tanár és Schultz László, a pártház borbélya. (???) 

Kállai Évát, a pártbizottság alkalmazottját, bár nő volt, és fegyver sem 
volt nála, kidobták az épület emeletéről, hónapokkal később halt bele 
sebeibe. 

Gyurkó László, aki tudjuk, azt állítja: a lincselésben részt vett 
kivégzőosztag több tagját ismerték a hatóságok (könyve 263. oldalán). 
ÉRDEKES! Csak több tagját? Nem mindegyiket? Ez hogy lehet? Hiszen 
fotók tucatjai készültek! KIK AZ ISMERETLENEK, AKIKRŐL 
MARADT FENN FOTÓ? 

Gosztonyi Péter a Föltámadott a tenger című könyve 137. oldalán azt 
írja: a megvadult, az előző órák eseményeitől vérszagos, a mentősökre is 
lövő karhatalmistákon bosszút állni akaró tömeggel nem lehetett bírni! 

Pongrácz Gergely állítja, hogy amikor a lincselésnek véget akartak vetni 
a Corvin köziek, őket is majdnem meglincselték... 

Nem tudom, nem hiszem, nem értem. Ekkorra már voltak szervezett 
felkelő- és nemzetőr csoportok a téren! Látták a lincselést, és nem értettek 
vele egyet. (Több csoport utólag és nyilvánosan is tiltakozott.) IGAZ, 
LEHET, HOGY EGY, A TÖMEG FEJE FÖLÉ LŐTT SORTŰZZEL EZT 
A BORZALMAS PROVOKÁCIÓT NEM LEHETETT VOLNA 
FÉLBESZAKÍTANI? 

Lehetett: mert például Gosztonyi a Magyar Golgotában idézi azt a 
jelenetet, amikor a kisgyereket nyakában cipelő CIVIL RUHÁS férfit a 
tömeg meg akarta ölni, de az őt és más civil foglyokat kísérő fegyveres egy 
sorozatot a levegőbe lőtt, és ordítani kezdett, hogy itt nincs helye 
népítéletnek, ezeket az embereket elviszik, és bíróság előtt felelnek 
tetteikért. És érdekes módon senki nem mert ellentmondani neki. Az 
emlékező Szabó József szemtanú szerint egy másik csoportot is ugyanígy 
kísértek ki, kocsira raktak, és elvittek. 

Tompa Károly hadnagy, a védők parancsnoka is úgy menekült meg, 
hogy egy ismeretlen civil a pártház pincéjében átkarolta a vállát, és közölte 
a többi fegyveressel, hogy ez az ő barátja, biztosan mint az ÁVH foglya 
került ide. Majd kikísért több védőt a szabadba, és elengedte őket. (Magyar 
Golgota 155. oldal) 

A nemzetőrök fegyveres védelme alatt dolgoztak a mentősök is, akiknek 
egy sor sebesült áldozat az életét köszönhette. 

TEHÁT AKI AKART - ÉS ILYENEK SOKAN VOLTAK - BE 
TUDOTT AVATKOZNI, EZÉRT NEM VOLT KÉTSZER VAGY 
HÁROMSZOR ANNYI ÁLDOZAT! 

Úgy tűnik, csak az volt a lényeg, hogy tíz-tizenöt embert brutálisan 
lemészároljanak, és erről a nyugati lapok számára fotók, filmfelvételek 
készüljenek. AZ ESEMÉNYEK VALÓDI IRANYÍTÓI EZT EL IS 
ÉRTÉK... 

Amúgy az egész ügy felvet egy utólagos kérdést is: 1989 óta az igazság- 
tételt hirdetők az egykori ÁVH-s sortüzek felelőseinek megbüntetését 
kívánják elérni. Joggal. De ez esetben — mivel az igazságot akarók a genfi 
egyezményekre hivatkoznak — leszek olyan szentségtörő, és ki merem 
jelenteni: 

AKI A KÖZTÁRSASÁG TÉREN PARLAMENTEREKRE LŐTT, 
FEGYVERT LETETT VÉDŐKET VÉGZETT KI, LINCSELT VAGY 
KÍNZOTT MEG, AZ IS HÁBORÚS BŰNÖS! És ha ezért az egy tettéért, 
fotóról beazonosítva végezték ki a megtorlás során, akkor talán töröljék 
végre a MÁRTÍROK NÉVSORÁBÓL... Mert a lincselő, a szadista gyilkos 
az NEM FORRADALMÁR. Mi több, ha majd megnézzük, hogy hová is 
vezetett ez a lincselés, akkor szándékosan vagy akaratlanul is, de a 
FORRADALOM ÁRULÓJA VOLT. Már csak ezért sem érdemli meg az 
utólagos tiszteletet! 

És most, csak nagyon röviden, az oly sokat emlegetett kazamatákról. 
Eltekintve most attól, hogy még a forradalom oldalán álló történészek sem 
hisznek ebben a legendában, csak ismételni tudom, amit már két ízben 
kérdésként feltettem, és ezzel nem kívánom a Pincebörtönök filmrendezőjét, 
Dézsy Zoltánt megsérteni: 

Milyen titkos járat volt az, amiről maguk a védők sem tudtak? Hiszen, 
ha lett volna, akkor a páncélosok sortüze után egyszerűen ezen át 
menekülnek el. De nem menekült el Mező Imre, aki végül is a ház egyik 
, gazdája" volt, nem menekült ilyenen át egyik honvédtiszt sem, a civil 
pártalkalmazottak is a már említett módokon haltak meg, vagy menekültek 
el a TÉR FELÉ, és az ÁVH-s őrség is megadta magát a menekülés helyett. 
Dézsy nekem hosszasan magyarázta ugyan, hogy Várkonyi György 
alhadnagyot, az egyik ÁVH-s szakasz parancsnokát az egyik teremben, a 
lejárat mellett lőtték le — de akkor a másik szakaszparancsnokot, TOMPA 
KAROLY HADNAGYOT, A RANGIDŐST MIÉRT A PINCÉBŐL 
KELLETT KIMENTENIE az ismeretlen civilnek? A rangidős nem tudta, 

helyettese tudta? Úgyhogy elnézést: a kazamaták legendájában továbbra 
sincs módom hinni... 


KÖVETKEZMÉNYEK ÉS 
ÉRTÉKELÉS 


Már eddig is esett szó arról, hogy a Nagy Imre-kormány, az 
Írószövetség, magas rangú papok, nemzetőr-csoportok és mások elítélték 
ezt az őrült vérengzést. De nemcsak ők, mások is: 

, Ilyen körülmények között az oroszok nyilván kapva kaptak minden 
olyan eseten, mellyel indokolni tudták elfogadtatásra szánt politikájuk egyes 
elemeit. A Köztársaság téri öldöklés például a fehérterror térnyerését és a 
ybecsületes kommunistákxc végveszélybe kerülését alátámasztó bizonyí- 
tékként szolgált. Azt pedig, hogy a budapesti pártközpontot e vérengzést 
megelőzően nem sikerült megvédeni, akkor is, később is be lehetett volna 
úgy állítani, hogy mindez azért történt, mert Nagy Imre a reakció uszályába 
került" 

Nos, ezt nem magyar ember írta, hanem Peter Unwin angol diplomata, a 
magyar forradalomról szóló könyve 135. oldalán. Bizony, jó szeme van... 

Az USA budapesti követsége 203. számú, a washingtoni 
külügyminisztériumba október 31-én küldött  táviratában pedig 
hangsúlyozza: 

,MELLŐZZÉK AZ ATROCITÁS-TÖRTÉNETEKET, TEKINTET 
NÉLKÜL ARRA, KI KÖVETHETTE EL AZOKAT." És mindezt kérik a 
külügyminisztérium által az USA-hoz, a hivatalos amerikai tájékoztató 
irodához, valamint a hírközlés és kommunikációs eszközökhöz 
SÜRGŐSEN TOVÁBBÍTANI! 

Nem véletlenül. Ekkorra már a tapasztalt amerikai diplomaták is látták, 
hogy ez a borzalmas , csalimese? nekik, a Nyugatnak, az átlagembernek 
készült! 

Országon belül is aggódtak sokan: a Dunapentelei Nemzeti Bizottság 
Szabad Rádiója november harmadikán felhívást tesz közzé: 

, Olyan értesüléseknek jutottunk birtokába, melyek azt igazolják, hogy a 
szovjet rádióknak és szovjet katonáknak szolgáltatott propagandairatok 
fasiszta vérengzésről beszélnek Magyarországon. Mivel félő, hogy sok 
szovjet katona hitelt ad ezeknek a rágalmazásoknak, amelyek a magyar 
szabadságharc tisztaságát mocskolják be, javasoljuk minden szabad magyar 

rádióállomásnak, hogy rendszeres orosz és magyar nyelvű rádióadásban 
ellensúlyozza ezeket a rémhíreket." 

Bizony jól érezték a dunapentelei felkelők, hogy ebből nagy baj lesz. 
Ezzel az érvvel valóban operált a szovjet vezetés. Csakhogy van egy kis 
gond: MEG SEM VÁRTÁK a provokáció eredményét: már október 
harmincadikán kétségbeesve jelzik a Szabolcs-Szatmár megyei munkás- 
tanács rádióállomásán, amely valószínűleg a miskolci adón keresztül adott: 

5A szovjet haderő számos alakulattal vonul be hazánk területére! 
Mindez  Beregsuránynál, a szemünk előtt történik! A legutóbbi 
kormánynyilatkozat szerint a tűzszünet beálltával a szovjet csapatokat 
kivonják Budapestről. Miért van hát akkor szükség újabb szovjet csapatok 
bevonulására??" 

(A közleményt Csaroda község nemzeti bizottsága jegyzi, 15 óra 
tájban.) 

Vagy: , Amíg a Minisztertanács felhívásokat intéz az országhoz, tárgyal 
vagy nem tárgyal a szovjet parancsnoksággal, és bejelenti, hogy 
Budapestről kivonultak a szovjet csapatok, addig Nyíregyházán keresztül 
nagy egységek vonultak az ország szíve felé! 

Elég volt az ámítgatásból! Saját szemeinkkel látjuk az eseményeket: 
hiába mondja Zsukov marsall, hogy nem jön több szovjet csapat 
Magyarországra? — közli E NAPON 15 ÓRA 50 PERCKOR a Szabolcs- 
Szatmár megyei Építőipari Vállalat Munkástanácsa ugyanezen a 
hullámhosszon! 

Még tart a lincselés a Köztársaság téren, de már jelzik a keleti határ 
északi csücskéből a beözönlést. Hát jósok, látnokok voltak a szovjet 
tábornokok? Vagy EZÉRT NEM SEGÍTHETETT Malinyin hadsereg- 
tábornok? 

Persze, hogy nem a Köztársaság téren történtek MIATT vonultak be e 
napon újabb szovjet csapatok, és nem is EZÉRT kezdődött a szovjet 
támadás november negyedikén. Ezt Gosztonyi Péter nagyon jól látja. De EZ 
VOLT AZ ÜRÜGY! És eddig Gosztonyi jutott legközelebb ahhoz, hogy 
kimondja: az egész ostrom és mészárlás provokáció volt. Persze, ő is csak 
kérdez. Például azt, hogy Orbán Miklós ezredes, az AVH belső karhatalom 
parancsnoka, aki Nagy Imre október 28-i nyilatkozata után mindenünnen 
kivonta a BM karhatalmi és határőrcsapatait, ezt a két szakasz ÁVH-s 

kiskatonát a két fiatal tiszttel miért hagyta ott a Köztársaság téren? És ha 
már ott hagyta, miért nem küldött időben erősítést, hiszen például a 
Belügyminisztérium Roosevelt téri székházában e napon több száz 
fegyveres állt rendelkezésre? (Ezek azok, akik, mint említettem, a Berkesi- 
könyvben leírt módon később az épületből bántatlanul távozhattak!) 

De éppen ezzel tudom cáfolni azt is, hogy ez , spontán népharag volt az 
ÁVH-sok, és nem pedig a pártbizottság épülete ellen". Nem igaz! Ha így 
lenne, akkor a belügy épületét kellett volna megtámadni a felkelőknek! 
Ráadásul onnan korábban már többször is lőttek tüntetőkre, 
forradalmárokra, és ott tényleg volt egy csomó fogoly felkelő is! 

De nem! A támadás kitervelőinek a pártszékház kellett! Ami sokkal 
könnyebben foglalható el, mint a szinte erődítménynek számító Belügy- 
minisztérium, és könnyebben ostromolható a környező házak és az Erkel 
Színház takarásából, mint a BM, amely előtt csak néhány fa van egy nagy, 
nyílt parkban, no meg a Duna. 

A pártház szimbólum! De nem a felkelők számára. Mert ha az lenne, 
akkor az Akadémia utcai országos központot rohamoznák. Nem! A világ 
számára ez az egyedülálló épület, távol a védett, ötödik kerületi, 
kormányzati negyedtől, ahol, mint a Honvédelmi Minisztérium előtt, még 
másnap is vannak szovjet tankok. Innen viszont már jó előre elvezénylik 
őket. Jön helyettük (már megint) egy titokzatos páncélautó, amelynek 
, vegyes? legénysége foglyokat is ejt az ostrom előestéjén, hogy 
kellőképpen felborzolja a környék kedélyállapotát. Nem térek vissza 
részletesen, csak emlékeztetek: egyetlen ismert, a forradalom oldalán álló 
fegyveres szervezet sem készült előzetesen az ostromra, sőt, a ház 
kiürítéséről tárgyaltak! 

És mégis: másnap ott csoportosulnak már reggel fegyveresek, de 
mindenféle szervezeti hovatartozás felismerhetősége nélkül. És a nyugati 
sajtót a , rejtélyes lengyel? már reggel kilenc körül odacsábítja, mert 
, esemény lesz". 

A békés tárgyalóküldöttség érkezésekor a ház előcsarnokában gránát 
robban. Nem öl meg senkit — valószínűleg könnygáz- vagy gyakorlógránát, 
de máig nem tudjuk, ki dobta el. 

A harc szünetében onnan zúdul sortűz a sebesülteket menteni akarókra, 
ahonnan addig nem lőtt senki... 

Mező Imre hiába kér segítséget, Malinyin hadseregtábornok az ismert 
módon , mossa kezeit": nem segíthetek! Az egyetlen konkrét segítséget 
Kádár János utasítására Biszku Béla indítja el: a hat tankot. 

Nem tudjuk, ki volt az ezredes, aki indította őket. Nem tudjuk, hogy 
szervezetileg melyik ezredhez tartoztak a tankok. Hogy miért nem volt 

bennük rádió? Hogy miért nem kapott Budapest-térképet vagy fővárost 
ismerő kísérőt a tankok parancsnoka, ,az egyszerű vidéki őrnagy", aki 
ráadásul nem tudja megkülönböztetni a pártházat a színháztól? 

Érthetetlen, hogy miért hagyja a téren tankjait. És miért kap a megtorlás 
során csak két évet... 

Ki lőtte le Mező Imrét, és honnan? Valójában miért halt meg másnap 
reggel a kórházban? Ki irányította a lincselést, miért nem került elő minden 
résztvevője? 

Kérdőjelek és kérdőjelek. És mi az, amit tudunk? 

Például azt, hogy az ÁVH-s egység parancsnokát a nyolcvanas évek 
végéig nem is említik, mindig Várkonyi Györgyről esik szó, Tompa 
Károlyról soha, pedig itt él az országban, 1971-ig őrnagyként szolgál a 
belső karhatalomnál. 1971-ben fiatalon nyugdíjazzák. Róla miért 
hallgatnak, neki miért kell hallgatnia? Mit tudott, ami kínos lett volna? 
Miért lakott Mező Imre özvegye és leánya Budán, a Varázs utcában, 15 
méterre Biszku Béla villájától? Hogy szem előtt legyen? Igaz- e, amit Dézsy 
Zoltán állít, hogy az özvegy neki célzott rá: férje nem úgy halt meg, ahogy 
eddig mesélték? 

Mellesleg magam a lányától, Mező Évától hallottam ugyanezt, akkor, 
amikor nagyon rövid ideig közelebbi kapcsolatban voltunk a 60-70-es évek 
fordulóján... 

De azt tudjuk, hogy Kádár János az ostrom előtti este járt a pártházban. 
Az ostrom napján ő utasította Biszkut a tankok küldésére. (Tényleg nem 
volt rádió a T-34-esekben, még a parancsnokiban sem?) És a pártház 
ostroma után, a nyilvánosság előtt már nem szerepelt. Volt még egy 
rádiónyilatkozata és a Népszabadság november elsejei, első számában egy 
szintén idézett nyilatkozat, de ezek készülhettek előbb, mondjuk 
harmincadikán is... Két nap múlva pedig már, biztosan tudjuk, hogy nincs 
Budapesten. 

Neki érdekében állhatott mindez. Mert ezáltal Nagy Imre hitelét veszti 
Moszkva előtt, Mező Imre, a másik lehetséges és népszerű kommunista 
vezető vetélytárs halott, tehát már csak ő jöhet számításba , helytartóként"... 

De saját korábbi véleményemet is megváltoztatva most már úgy vélem: 
ő csak szorgalmas , bedolgozó? volt, akit felhasználtak. Az eseményeket 
nem ő irányította. 

Tény viszont, hogy ezen az estén ül össze — huszonharmadika óta 
először — a Szovjetunió Kommunista Pártja Politikai Bizottságának és 
Elnökségének együttes és teljes ülése. Ahol — mert ugyebár, forma szerint 
azért demokrácia is van a világon — jóvá kell hagyatni a Hruscsov, Zsukov 
és mások által kidolgozott cselekvési terveket. (A ,kisebb? polbiztagok 

nyilván nem voltak mindenbe beavatva.) És ehhez kell egy ürügy, amelyet 
jelenteni lehet Budapestről. EZ A KÖZTÁRSASÁG TÉR! 

Azt eddig is tudtam, mások is tudták, több helyen le is írták, hogy 
Hruscsov a Köztársaság téri vérengzés dokumentumfotóit vitte magával 
november elsején Bresztbe, ahol a lengyel és az NDK-s; másodikán 
Bukarestbe, ahol a román, bolgár, csehszlovák; és végül harmadikán Brioni 
szigetére, ahol a jugoszláv vezetést győzi meg a beavatkozás 
szükségességéről. És ezeknek komoly szerepe van például. Gomulka 
lengyel és Tito jugoszláv vezető , hangulatváltásában?". De mindenki úgy 
gondolta, gondolja, hogy e képek a nyugati sajtóban megjelent fotók voltak. 
És ez manapság olyan természetes, hiszen van telefax, műhold stb... 

DE AKKOR NEM VOLT! A fotók zöme csak elsején-másodikán jutott 
el a nyugati szerkesztőségbe, és csak akkor jelent meg! (Volt, amelyik, mint 
a Life sorozata, csak a lap decemberi számában!) Nyugati lapok 
Hruscsovnál Bresztben még nem is lehettek. Ha ő elsején hajnalban indult 
Moszkvából, az moszkvai mondjuk 6 órás reggeli időpont, az időeltolódást 
számítva november elsején 4 órának felel meg nyugat-európai időben. 
Mármost a fotók 30-án délután készültek a Köztársaság téren. Ahonnét 
kocsival legelőbb is Bécsbe kellett eljuttatni azokat. Oda a negatív este hét 
előtt nemigen érkezhetett. Laborálás, előhívás, ha Bécsben végzik, további 
egy óra. Már este 8 van. A kész képeknek meg, még ha repülővel viszik is, 
Londonba, Párizsba kell még másfél-két óra út, az akkori gépsebességek 
mellett. Frankfurtba talán kevesebb. Tehát a 31-i reggeli lapokba nemigen 
fér bele, legfeljebb a délelőtti vagy délutáni második-harmadik kiadásba, 
délutáni lapba, vagy az elsején reggelibe. Nomármost: ezen lap számoknak 
el kell még jutni Moszkvába is, elsején reggel hatig, moszkvai időben. 
Márpedig menetrendszerű gép európai idő szerint reggel négykor oda akkor 
még nem indult. HONNAN? Egyre erősebb a gyanúm, hogy a téren A 
NYUGATI FOTÓSOK MELLETT BIZONY OTT DOLGOZHATOTT A 
KGB EGY VAGY TÖBB ,MESTERFOTÓSA? IS! Hiszen ekkora 
zűrzavarban könnyű volt elvegyülni, ugyan senki sem kérdezte, hogy ki 
milyen lapot tudósít... És ezek a fotók, azonnali kidolgozás után, katonai 
futárgéppel akár már 30-án estére vagy másnap reggelre bizony 
Moszkvában lehettek. 

AHOL NYILVÁN MÁR NAGYON VÁRTÁK ŐKET... DE NEM 
AZÉRT, HOGY BUDAPEST ELLEN ELDÖNTSÉK A TÁMADÁSI 
PARANCSOT! AZ MÁR RÉGEN KI VOLT ADVA, CSAK AZ ÓRA ÉS 
A NAP NEM! A CSAPATOK MÁR JAVÁBAN BENT VOLTAK AZ 
ORSZÁGBAN! 

És hogy Hruscsovnak ,meg kellett győznie? kelet-európai vazallus 
vezetőtársait a beavatkozás jogosságáról? Ugyan kérem! Anélkül is 
támadhatott volna, akár másnap is; az indoklást telefonon, vagy akár 
táviratilag is , mellékelhette? volna utólag, vagy egyes alvezéreit küldhette 
volna futárnak. Mégis, előbb háromnapos körútra indul. 

VALAMIRE MÉG MINDIG VÁRNI KELL! DE MIRE??? 

( Megfejtés" az utolsó fejezetben...) 


A , MEGFEJTÉS? ELVILEG: 
STRATÉGIA 


Azt már a könyv elején leírtakból is megállapíthatjuk, hogy az 
eseményeket VALÓBAN IRANYÍTÓ szovjet legszűkebb vezetés 1955- 
1956-ban a legnagyobb politikai tétben, mondhatjuk úgy is, hogy , vabank"- 
ban játszott. Mindent vagy semmit! 

De miért? Egyszerű: mert megtehette! A pillanatnyi katonai-stratégiai 
helyzet megengedte számára. 

—- MERT RENDELKEZETT MÁR KIPRÓBÁLT ATOMBOMBÁVAL, 
HIDROGÉNBOMBÁVAL, DE - ÉS EZ A LEGFONTOSABB: NEM 
TUDNI, MILYEN SZÁMÚ, DE BEVETÉSRE KÉSZ INTER- 
KONTINENTÁLIS RAKÉTÁVAL IS!!! (Amellyel saját területéről akár az 
Egyesült Államokat is elérhette.) 

- ÉS MERT AZ AMERIKAI HADVEZETÉS EKKOR MÉG NEM 
RENDELKEZETT ILYENNEL! Majdnem készen volt vele, de még nem 
volt kipróbálva, és nem volt belőle kellő számú, bevetésre azonnal kész 
példány! 

(A bizonyíték? Az, hogy az első két szovjet műhold mennyivel előzte 
meg az első amerikait, és a , hasznos teher", magyarul a hordozható bomba 
súlya, különösen a Szputnyik-2 esetében mennyivel több volt — a szovjetek 
javára...) Ráadásul az első szputnyikok felbocsátása, az elektronika okából, 
több hónappal később történt, mint a rakéták elkészülte. Bombát küldeni 
egyszerűbb irányítástechnikával is lehet, mint Föld körüli pályára műholdat 
állítani, a műholdról sugárzó rádióról már nem is beszélve...) 

- VISZONT: AKI AZ ADOTT - BÁR RÖVID - IDŐSZAKBAN 
SEBEZHETETLENEBB, AZ ÁLTALÁBAN BÁRMIT MEG MER 
TENNI, KÜLÖNÖSEN, HA EGYÉBKÉNT GAZDASÁGILAG Ő A 
GYENGÉBB FÉL... 

(A gyakorlatban? Most kell lerohanni Nyugat-Európát, mert ha az USA 
beavatkozik, a szovjet rakéták már elérhetik, míg az USA-ból kilőtt rakéták 
még nem érik el a szovjet hátországot. Az amerikai légierő csak az 
Európában és Japánban lévő gépei által lehet veszélyes, de azokat jó 
vadászgépekkel időben le lehet szedni. És jó vadászlégiereje ekkor már volt 
Hruscsovnak. Tehát büntetlenül előrejuthat az Atlanti-óceánig. Jó, lesz 
közben vesztesége is, de Amerikának nagyon meg kell gondolnia, hogy ők 
mennyivel többet veszíthetnek a becsapódó szovjet hidrogénbombák által... 

A szárazföldön a hatalmas tömegű szovjet páncélos az úr. A tengeren? 
Az Atlanti-óceánon, ami fontos, már kint vannak a szovjet tengeralattjárók. 
Csapatszállító hajók, üzemanyag-szállítók csak nagy kockázattal jöhetnek át 
Amerikából Európába. Repülőgép-anyahajók? Na és? Mivel fogják 
elindítani a gépeiket, ha Európában nem találtak üzemanyagot? Minden 
bevetés után visszafordulnak , tankolni" az USA partjaihoz?) 

- IGEN ÁM, DE MINT EZT A SZOVJET HÍRSZERZÉS IS TUDJA, 
HAMAROSAN MEGSZŰNIK AZ ELŐNY, ÉS LESZ AMERIKAI 
INTERKONTINENTÁLIS RAKÉTA IS! Tehát addig kell támadni, amíg a 
fölény , ideát" van... 

Meg is történnek az előkészületek: 

—- NASSZER EGYIPTOMI ELNÖKÖT FELBIZTATTÁK A SZUEZI- 
CSATORNA ÁLLAMOSÍTÁSÁRA. Hiszen ezáltal az ,olajcsapra? is 
rátehetik a kezüket (volt már erről szó), és a Földközi-tengerre is bejuthat a 
szovjet flotta, ha másként nem, tengeralattjárók formájában. Ha pedig ez 
megtörtént, akkor a támadás , déli szárnya"? is fedezve van, és a nyugati 
ellenállás 2-3 hét alatt, üzemanyag hiányában, megtörik. 

- KIPRÓBÁLJÁK NYILVÁNOS HADGYAKORLATON AZ ATOM 
FEGYVERT. Ezzel részben meggyőzik a megszállt , szövetséges" 
országokat erejükről, részben megtanulják, hogy a saját csapatok és a 
meghódítandó iparvidékek veszélyeztetése nélkül csak elég kevés 
atomcsapást mérhetnek a tényleges támadás során. Az atomfegyver ebben a 
háborúban inkább az USA ELRETTENTÉSÉRE kell... 

- A SZOVJET HIRSZERZÉS TUDOMÁST SZEREZ A NASSZER 
ÁLTAL , PROVOKÁLT"? ANGLIA ÉS FRANCIAORSZÁG KÉSZÜLŐ 
SZUEZI KALANDJÁRÓL. Annyi baj legyen. Ők tudják, amit London és 
Párizs még nem: hogy a két nyugati ország simán zsarolható atomcsapással, 
és Amerika erre nem tud még mivel válaszolni. Egy pár hónapig legalábbis 
nem. Vagy — nem is akar... De így a jó: így Anglia és Franciaország kezdi el 
a háborút, Moszkvának , csak válaszolni kell"... 

(Amerika nem fog lépni, mert az arab világban Anglia és Franciaország 
helyére akar lépni, olaj ügyben és üzletileg! Ezért is , semleges", meg az 

elnökválasztás miatt is, ami — ne feledjük — 1956. november 6-án, kedden 
lesz! És míg az amerikaiak hosszú távra terveznek az arab olajvilágban, 
Moszkva gyors döntést akar. Más kérdés, hogy történelmileg végül is 
Washington , hosszú távja? jött be...) 

- A MENETREND TEHÁT: MEGVÁRNI AZ ANGOLOK ÉS A 
FRANCIÁK SZUEZI TÁMADÁSÁAT. AMIKOR MÁR TELJESEN 
LEHETETLENNÉ TESZIK MAGUKAT AZ ARAB ORSZÁGOK ÉS AZ 
EGÉSZ VILÁG ELŐÖTT, AKKOR KIZAVARNI ŐKET A SZUEZI 
ÖVEZETBÓL. KÉT-HÁROM HÓNAPIG HAGYNI ŐKET FŐNI A 
SAJÁT LEVÜKBEN, EZ IDŐ ALATT AZ OLAJBÓL IS KIFOGYNAK, 
ÉS A LELKI HARCKÉSZÜLTSÉGÜK IS MEGRENDÜL A SÚLYOS 
KUDARC UTÁN - ÉS AZTÁN INDULÁS AZ ÓCEÁNIG, DE HAMAR, 
MIELŐTT MÉG ELKÉSZÜL 10-20-30 AMERIKAI  INTER- 
KONTINENTÁLIS RAKÉTA... 

TEHÁT A HÁBORÚ ELSŐ CSATÁJÁT, A SZUEZIT, MEG KELL 
NYERNI. DE ÚGY, HOGY EGY ÁRVA SZOVJET KATONA SE 
LÉPJEN EGYIPTOM FÖLDJÉRE, MERT AKKOR UGYANÚGY 
MEGGYŰLÖLIK ŐKET IS AZ ARAB ÁLLAMOKBAN, és mi sem kell 
kevésbé, mint egy gerillák elleni, elhúzódó sivatagi háború. Azt már 
Rommel marsall sem szerette... 

NO DE HOGY LEHET EZT MEGOLDANI? Úgy, hogy csendben kell 
maradni, Szueznél legalábbis. MERT HA A TÁMADÁSRA KÉSZÜLŐ 
ANGOLOK ÉS FRANCIÁK SZAGOT FOGNAK, HOGY HRUSCSOV 
VALAMILYEN - MEGLEPETÉST, CSAPDÁT KÉSZÍT ELŐ A 
SZÁMUKRA, AKKOR LEHET, HOGY NEM FOGNAK TÁMADNI, ÉS 
AKKOR ODA VAN A SZÉPEN ELŐKÉSZÍTETT CSAPDA... 

Mégis, mi a teendő, hogy Lenint idézzük? Most éppen az , egy lépés 
hátra", hogy annál sikeresebb legyen a , két lépés előre". Persze, ez csak a 
nagyvilágnak szól. 

De van még egy , mellékes? haszna: a XX. kongresszus, Hruscsov 
, Sztálintalanító" beszéde után az egyre jobban fortyogó szövetségeseknek is 
meg kell mutatni: ki az úr a háznál? Mindezt úgy, hogy Sztálin 
kompromittált tanítványait is el lehessen egy füst alatt takarítani, és 
helyükbe új, megbízható helytartókat ültetni. Hogy eközben minden 
, megbízhatatlan elemet" is félre lehet tenni? Akár fizikailag is? Annál 
jobb... Hruscsov atya nem szívjóságból , desztalinizál" 1956 tavaszán. 
Hanem mert egyrészt meg akarja szilárdítani saját, személyes hatalmát, 
másfelől meg jól jön a porhintés a világ szemébe: békés most az orosz 
medve, más a vonal, nem kell félni tőle... 

Hol történjék mindez? Az NDK-ban ne, isten őrizz, hiszen az a támadás 
kiinduló frontországa. A cseheknél szintén ne, ők mélyen be vannak 
ékelődve mint legnyugatabbi kiindulópont, a ,német front" oldalába... 
Bulgária, Románia valahogy nem akar forrongani, no meg az sem lenne jó, 
az a déli hátvéd, a görög-török , második front" felől. 

Marad Lengyelország és Magyarország. Ebből a lengyel ügy a rázósabb, 
hiszen ez az ország a , nyugati front" fő utánpótlási vonala. Magyarország 
kockáztathatóbb pár napra. Mert Titóval most béke van, és különben is, 
arrafelé Románián át megvan az összeköttetés a tenger felé. Magyarország a 
támadó front , zsákutcája", innen a semleges Ausztrián és a jól védett, 
magas hegyekkel borított Svájcon át lehetne csak támadni nyugat felé. Ha 
meg Olaszország a cél, az a román-jugoszláv irányon át érhető el, Titónak 
amúgy is van elszámolnivalója néhány vitatott város és körzet miatt a 
taljánokkal... 

Tehát a DEMONSTRÁCIÓS JÁTÉKOT MAGYARORSZÁGON 
LEHET ÉS CSAK ITT ÉRDEMES LEJÁTSZANI. FIGYELJEN CSAK 
IDE A VILÁG, AMIG AZ ANGOLOK ÉS FRANCIÁK CSENDBEN 
KÉSZÜLNEK A SZUEZI TÁMADÁSRA... 

No, hát ennyit a stratégiáról, szovjet birodalmi észjárással, és most 
lássuk, mi minden támasztja ezt alá. 


A , MEGFEJTÉS? 
GYAKORLATILAG - EGY: SZUEZ 


Először ismét az események, különféle szemszögekből: 

Egy érintett, Peter Unwin brit diplomata (könyve 141. oldalán): 

, New Yorkban az ENSZ figyelmét a szuezi válság kötötte le. Az 
Egyiptom elleni izraeli támadás október 29-én kezdődött meg. Nagy Imre 
akkor vette kézbe az események irányítását Magyarországon. Az angol- 
francia ultimátumot Egyiptomnak október 30-án nyújtották be, Budapest 
utcáin a rend akkor kezdett helyreállni. A szövetségesek október 31-én 
kezdték bombázni Egyiptomot, A NOVEMBER  NEGYEDIKÉRE 
TERVEZETT PARTRASZÁLLÁS ELŐKÉSZÍTÉSE ÉRDEKÉBEN. Az 
angolok és a franciák akkora ügyet csináltak Nasszer félreállításából, hogy a 
figyelem minden másról elterelődött. Voltak, akik ezzel magyarázták a 
magyarországi szovjet akciót." 

(Jellegzetesen angol nézőpont: amit ők csináltak, az volt a legfontosabb. 
Nem zavarja, hogy a magyar időpontokat összekeveri. Október 29-én Nagy 
Imre nem , kezdte kézbe venni" az események irányítását, hanem ezt egy 
nappal előbb, 28-án már megtette... Október harmincadikán nem , kezdett el 
helyreállni a rend?" Budapest utcáin, hanem pont ellenkezőleg, a 
Köztársaság téri mészárlás aznap történt!) 

De nézzük talán a feje tetejéről a talpára állítva az ügyet: Izrael 29-én 
támad. ADDIG BUDAPESTEN LJASCSENKÓ KÜLÖNLEGES 
HADTESTE ÉS MALINYIN VEZÉRKARI FŐNÖKHELYETTES 
ABSZOLÚT HALOGATÓ POLITIKÁT FOLYTAT. Az angolok és a 
franciák 30-án adnak ultimátumot Nasszernek. E NAP A KÖZTÁRSASÁG 
TÉRI OSTROM NAPJA, MÁR BENT VANNAK A ZSÁKUTCÁBAN A 
NYUGATIAK, MÁR KEZDŐDHET AZ ALIBIGYÁRTÁS. 

31-én kezdik bombázni a brit és francia gépek Egyiptomot. És e napon 
jut el a nyugati sajtóhoz a Köztársaság téri dokumentumfotó-sorozat, 
mintegy rendelésre: EZT NÉZZÉTEK, EZ AZ ÉRDEKES, NEM SZUEZ! 
Mintha az angolok és a franciák maguknak rendeznék a Köztársaság teret, 
ködfüggönynek. Pedig nekik rendezi — Moszkva. És még örülnek is neki 
szegény balekok... És végül: NOVEMBER NEGYEDIKÉRE TERVEZTÉK 
AZ ANGOL-FRANCIA PARTRASZÁLLÁST! Ezért megy ki a támadási 
parancs e napra, amit már nem lehet leállítani, de még így is jó: erre figyel 
jobban a világ, és nem arra, hogy az angolok és franciák most másznak csak 
bele igazán a szuezi csapdába... 

Molnár Miklós komolyan elemezte a szuezi ügyet, minden elérhető 
nyugati forrást felhajtott. Nem véletlenül. Jó érzékkel sejtette meg a szoros 
összefüggést. Ezzel együtt csak félig mer következtetni: 

, A nemzetközi helyzet október 28. és 30. között még óvatosságra intette 
a szovjeteket. KÉTSÉGKÍVÜL VOLTAK INFORMÁCIÓIK AZ 
EGYIPTOM ELLENI FRANCIA-ANGOL-IZRAELI KATONAI 
ELŐKÉSZÜLETEKRŐL, ÉS TUDHATTAK A SÍNAI-FÉLSZIGETEN 
KIBONTAKOZÓ, TÁMADÁSRÓL IS. De bármi volt a szándékuk 
Magyarországgal — akár nagylelkű visszavonulásra gondoltak, akár a 
megfelelő pillanatra vártak, amikor visszatérhetnek, akár csak tétováztak — 
amíg sem az amerikaiak, sem az angolok nem mutatták meg kártyáikat, 
Moszkva okosabbnak látta folytatni a fokozatos kivonulás már megkezdett 
politikáját." (153. oldal) 

(Erre mondják azt, hogy majdnem talált. A három , akár"-ból a középső, 
a megfelelő pillanatra várakozás az igazi! A tétovázás — a látszat. Való igaz, 
hogy az angolok ,kártyafelfedésére? vártak, mert várniuk kellett. Az 
amerikaiakéra kevésbé, az kiszámítható volt már október 27-28-án, mint az 

már idézett diplomáciai táviratokból kiderült. És hogy fokozatos kivonulás? 
Éppen hogy fokozatos bevonulás, mint ez már számtalan idézett forrásból 
tudható...) 

A lényegi információ mindebből az, hogy Moszkva tudhatott az izraeli- 
brit-francia tervekről... NEMCSAK TUDHATOTT - TUDOTT IS. És 
ennek két csatornája is volt. Az egyik a Kim Philby-Macleod-Burgess- 
csoport ténykedése. A négy-, vagy egyesek szerint öttagú, Angliában a 
harmincas évek óta működő, zseniális hírszerzőkből álló csoport ugyanis 
két helyen volt , perfekt". Az MI-6, a brit hírszerzés-elhárítás kulcs- 
pozícióiban, szovjet vonalon és a Közel-Keleten. Maga Philby Közel-Kelet- 
szakértő volt; amikor átmenekült Moszkvába, azt is a libanoni fővároson, 
Bejrúton keresztül tette. Mindkét vonatkozásban egyrészt tökéletes 
információkat adhattak és adtak is a szovjet hírszerzésnek a készülő szuezi 
ügyről, visszafelé viszont torzított információkkal ,etették?" az angol 
hírszerzést és elhárítást a szovjet szándékok vonatkozásában... 

És ez még kevés. Molnár Miklós említett könyvének 251. oldalán közli: 

, Egy magas rangú izraeli hadügyi tisztviselő, Israel Beer pere — a vád 
szerint Beer a kommunista országok javára kémkedett — arra enged 
következtetni, hogy Moszkva bőséges információkkal rendelkezett a 
háborús készülődésről." 

HÁT EZ A KÉT FORRÁSBÓL IS MAJDNEM PONTOS 
, FORGATÓKÖNYV"? ÁLLT RENDELKEZÉSRE MOSZKVÁBAN. A 
, MAJDNEM" CSAK ARRA VONATKOZOTT, HOGY A TÁMADÁS 
PONTOS NAPJA MÉG VITÁS VOLT! ÉS EZÉRT VARAKOZOTT 
, TÉTOVÁN?" HRUSCSOV MAGYARORSZAG ÜGYÉBEN... 

Molnár ugyanis idézi egy magas rangú izraeli politikus, M. Bar-Zohar 
könyvét (címe magyarul így szólna: , Szuez — ultratitkos"), amely Párizsban 
jelent meg még 1964-ben. 

A támadás időpontját az október 17-i tanácskozáson még nem 
rögzítették. Homályos utalásokat tettek november 6-7-re, az amerikai 
választás napjára, de nem hoztak döntést... Az utolsó részleteket is 
áttekintették, és most már csak a J-napot kellett meghatározni." (A J-NAP A 
TÁMADÁS, MÁRMINT AZ IZRAELI SZÁRAZFÖLDI TÁMADÁS 
NAPJA VOLT.) 

Október 22-én reggel titokban Párizsba érkezik David Ben Gurion, 
izraeli miniszterelnök. Háromoldalú megállapodást akar kötni az angolokkal 
és a franciákkal, mielőtt belépne a háborúba, amelynek következményei 
előreláthatatlanok voltak. Ma már megállapítható, hogy a támadás napját a 
párizsi találkozón rögzítették. Illetve Párizs mellett, Sévres-ben. 


126 


TEHÁT EGY NAPPAL A MAGYAR FELKELÉS KITÖRÉSE 
ELŐTT. HA EZ A HÍR MÉG AZNAP ELJUT MOSZKVÁBA, EZÉRT 
KELLETT ELDÖRDÜLNI AZ ELSŐ LÖVÉSEKNEK A RÁDIÓNÁL 
MÁSNAP ESTE? 

Keightley tábornok, az angol-francia szövetséges erők hadműveleti 
parancsnoka panaszkodik (legalábbis egy Herman Finer nevű szerző 
szerint), miszerint kormányának váratlan utasítására előre kellett hozni az 
offenzíva időpontját. Ugyanis az angolok és a franciák a J-napot, az izraeli 
szárazföldi támadás napját eredetileg november 2-3-ra tűzték volna ki. De — 
valószínűleg az október 19-21-i lengyel események nyomán úgy érezték: 
Moszkva most le van kötve , odahaza", lehet gyorsítani. (Ez utóbbi már az 
én következtetésem...) 

Moshe Dayan izraeli tábornok emlékirataiban azt írja: ő maga adott 
utasítást a hadműveleti iroda vezetőjének október 25-én, október 29-ét 
jelölve meg J-napként, és október 31-re, a J--2 napra tűzték ki az angol- 
francia hadműveletek megkezdését. 

Molnár Miklós ebből, könyvének 197. oldalán az alábbi 
következtetéseket vonja le: 

Ágy a magyar függetlenség sorsa október 29-31. között dőlt el, és 
november negyedikén pecsételődött meg, egy nappal azelőtt, hogy francia 
ejtőernyősök szálltak le Port Said kikötőjében..." 

Megint MAJDNEM JÓ... Csakhogy ez nem , pecsételődött meg", hanem 
eleve el volt döntve. Függetlenség? Ugyan kérem... Amíg a Jaltai Szerződés 
érvényes, addig ugyan ki nem megy innét a szovjet hadsereg. Persze, ettől 
még hagyták a gondolattal eljátszadozni a magyarokat és az egész világot... 

Ezután igen érdekes levezetést produkál Molnár: 

,:-.A  SÉVTEeS-i tárgyalások időpontja oly nyilvánvalóan összefügg a 
magyar forradalommal, hogy nem háríthatjuk el azt a gondolatot, mely 
szerint a J és a J-H2 napot ezért tűzték ki, és a hadműveleteket azért 
valósították meg éppen ekkor, hogy a váratlan alkalmat kihasználják. Sem 
Párizs, sem London nem számított az amerikaiak erőteljes reagálására. 
Kétségtelen, hogy a két kormány nem közölte terveit Washingtonnal: abban 
bíztak, hogy nagy szövetségesük végül is tudomásul veszi a kész helyzetet. 
Sokkal bizonytalanabbak voltak Moszkva reagálása felől. Noha nem 
tartották valószínűnek, hogy a Szovjetunió fegyveresen beavatkozik 
Egyiptom védelmébe, mégis leginkább Moszkva esetleges reagálása 
aggasztotta őket. Nos, ez a veszély látszott elhárulni október 23-án, amikor 
megtudták, hogy a Szovjetunió még ki sem lábalt a kínos lengyel ügyből, és 
máris új válsággal néz szembe Budapesten... 

Az Egyiptom elleni hadjárat résztvevői csak annyit láthattak előre, hogy 
életbe vágó érdekük gyorsan elébe vágni az amerikai fellépésnek és kész 
helyzet elé állítani Moszkvát, azaz végezni Nasszerrel, mielőtt a szovjetek 
kimásznának a budapesti csávából." 

HÁT EZ AZ. MOST MÁR MAJDNEM TÖKÉLETES. A hibák még 
mindig: 22-én, Sévres-ben Budapestről és a válságról mit tudnak? Hiszen 
még nem volt válság, csak másnapra meghirdetett lengyel-magyar 
szolidaritási tüntetés. És hogy fegyveres felkelés? Hiszen arról még 
huszonharmadikán délután sem álmodott senki! Nem — a lengyel válság 
miatt érezték úgy angolok és franciák, hogy , szabad kezük van". Igen ám, 
de az már 21-én lezárult, és 23-24-25-én ott már csend volt és nyugalom. 
Kellett hát a , budapesti válság", a rádió és a telefonközpont ostroma, 
Ljascsenko tankjainak bevonulása, némi tűzharc, meg ez, meg az, hogy a 
, hitet?" a Szuezre készülő angolokban és franciákban fenn lehessen tartani, 
sőt, a támadás időpontját előbbre hozatni velük. Mert ha csak november 6- 
7-én szállnak partra, a megválasztott vagy újraválasztott amerikai elnök, ki 
tudja, mit lép... De 31-én, 2-án vagy 4-5-én — a választás ELŐTT a régi 
elnök már nem mer lépni, új meg még nincs. És Moszkvának pontosan ez a 
bizonytalanság kellett. 

Ezért játszatta úgy végig a budapesti fegyveres cselekményeket 
(Kossuth tér és társai), hogy higgyék nyugodtan az angolok és franciák: 
Moszkva van csávában Budapesten, amiből nem tud kimászni... Miközben 
pont a fordítottja készülődött: őket várták bele a szuezi csáva kellős 
közepébe, ahonnét már nekik nem volt visszaútjuk!!! 

ÉS MOST JÖNNEK DAYAN DÖNTŐ SZAVAI: 

,TALÁN — SZERENCSE, HOGY A MAGYARORSZÁGI 
ESEMÉNYEK KÖVETKEZTÉBEN AZ OROSZOK FENYEGETŐ 
ÜZENETE ERRE AZ IDŐPONTRA, NOVEMBER  ÖTÖDIKE 
ÉJSZAKÁJÁRA HALASZTÓDOTT. SOR KERÜLT VOLNA-E A SÍNAI 
HADJÁRATRA, HA NAGYBRITANNIA, FRANCIAORSZÁG ÉS 
IZRAEL OKTÓBER 29. ELŐTT KAPJA MEG A SZOVJET 
FIGYELMEZTETÉST? KI TUDJA?" 

Nos - itt a lényeg. Izraelnek ez persze jól jött, bizonyíthatta szárazföldi 
harci fölényét az egyiptomi hadsereggel szemben. Ezért érzi Dayan 
tábornok az események alakulását , majdnem szerencsésnek". De pontosan 
ezért lett tragikus a britek és a franciák számára — MERT MÁR NEM 
VOLT EMELT FŐVEL JÁRHATÓ VISSZAÚT... 

Igaz is, kevésbé tájékozódott vagy ifjabb olvasóink számára idézzük 
azért fel: miért is végződött csúfos kudarccal az angol-francia invázió 
Szueznél? Csak kisebb részben az amerikaiak ellenzése miatt. A döntő egy 

jegyzék volt, amelyet egy időben adtak át Londonban, Párizsban, Tel- 
Avivban. Máig vitatják a jegyzék pontos szövegét. A lényege ez volt: 

,Ha Önök úgy vélik, hogy légierejükkel és flottájukkal egy távoli, 
Önöknél sokkal kisebb országot megsemmisíthetnek, ajánljuk figyelmükbe 
azt a tényt, hogy van Önöknél nagyobb ország is. És ez az ország 
rendelkezik olyan fegyverekkel, hogy területéről megsemmisítheti az Önök 
fővárosait. Döntésüknél ezt vegyék figyelembe!" 

A jegyzéket Hruscsov írta alá. A hatás megsemmisítő volt. A 
megfélemlített angolok és franciák visszavonultak. Ekkor szűntek meg 
elsőrendű  világhatalomnak lenni és váltak , másodosztályú  nagy- 
hatalommá". A szovjet terv bevált, lelkileg összeomolva, vesztesként 
távoztak Szueztől. Már csak a tartás nélkül maradt brit és francia hadsereg 
elleni szovjet támadás időpontját kellett kitűzni. 

Érdekes, hogy Molnár Miklós ebből pont ellentétes következtetéseket 
von le. 

, Mind a szuezi, mind a magyar válság a maga útján haladt, és csak az 
ENSZ és két szuperhatalom szintjén találkoztak újra össze..." 

, Szuez nem határozta meg egymaga a szovjet döntést, mert ha így lett 
volna, az feltételezné, hogy Moszkva csak a következő alkalomra várt, 
amikor lecsaphat Magyarországra. Ez a magyarázat figyelmen kívül 
hagyná, hogy volt egy időszak, amikor a szovjetek tétovázni látszottak." 

(HÁT EZ AZ: EZ A MAGYAR SZEMMEL LATOTT VÁGYÁLOM, 
HOGY MI OLYAN FONTOSAK VOLTUNK, AMITŐL EGY 
SZUPERHATALOM TÉTOVÁZNI KEZD... Remélem, az eddigi 
bizonyítékok az olvasó szeme előtt már régen tisztázták: nem tétovázott itt 
senki. Ha akarták volna, akkor első éjszaka leverik a magyar felkelést, 
ráadásul non- stop ömlött befelé az erősítés...) 

, Bár a Szovjetunió ellenséges érzelmeket táplált a zsidó állam iránt, a 
sínai hadjárat a jelek szerint nem hozta különösen indulatba. Talán azért 
nem, mert — dacára  arabbarát  propaganda-hadjáratának és elvi 
nyilatkozatainak, közel-keleti érdekeltsége a valóságban túlontúl korlátozott 
volt: nem fordított rá nagy figyelmet, amikor a szovjet tömbön belül 
válsághelyzet alakult ki..." 

(IGAZÁN? ÉS AZ OLAJ? A FÖLDKÖZI-TENGER FELETTI 
URALOM? AMIÉRT MÉG KÉT HABORÚBA VITTÉK BELE ARAB 
SZÖVETSÉGESEIKET, VILÁGHÁBORÚT IS KOCKÁZTATVA, 1967- 
BEN ÉS 1973- BAN? HÁT LEGALÁBB AZ AZÓTA ELTELT ÉVEK 
FELÉBRESZTHETTÉK VOLNA A MINDENT FORDÍTVA LÁTÓ 
TÖRTÉNÉSZEKET...) 

Ezután még hosszan töpreng Molnár Miklós — a fejtetőre állított 
helyzeten. És bár végleg cáfolja, hogy Szuez volt az elsődleges és Budapest 
csak a kulissza, kénytelen saját magának is feltenni néhány 
megválaszolatlan kérdést: 

Mire volt jó a kétértelmű szovjet magatartás két álló napon át? Mire 
szolgált a Varsói Szerződéssel való magyar szakítás hallgatólagos 
tudomásulvétele szovjet részről? Miért fogadták el ellenkezés nélkül a 
magyar semlegességi nyilatkozatot? Miért nem csaptak le rögtön a már 
helyszínen lévő jelentős erőkkel, mihelyt a szuezi ürügy adva volt? És a 
kérdésekre Molnár nem talál választ. 

Még valamit kimond: ,A szovjet támadás ideje alighanem 
megváltoztathatatlan volt. ÍGY VAN. AMINT TUDTÁK, HOGY MIKOR 
VAN A J-42 NAP, AZT IS TUDTÁK, HOGY AZNAP VAGY ELŐZŐ 
NAP KELL LECSAPNI BUDAPESTEN, ELŐBB NEM, HADD 
HIGGYÉK MÉG MAGUKAT 24-48 ÓRÁIG BIZTONSÁGBAN A 
SZUEZI TÁMADÓK... 

Végül Molnár elismeri: Dayan tábornok tépelődése jogos. 

IGEN, AZ. A SZOVJET ULTIMÁTUM CSAK AZ ANGOL- 
FRANCIA PARTRASZÁLLÁS UTÁN HANGOZHAT EL, ELŐTTE 
HÁBORÚS FENYEGETÉS LENNE. UTÁNA MÁR A MEGTÁMADOTT 
KIS ORSZÁG MEGVÉDÉSE. ÉS HA MOSZKVA, MONDJUK 
OKTÓBER  24-25-26-ÁN ERŐT MUTATVA RENDET VÁG 
BUDAPESTEN? AKKOR ESETILEG NINCS SZUEZI 
PARTRASZÁLLÁS, VAGY CSAK OLYANKOR, AMIKOR AZ A 
SZOVJET STRATÉGIAI TERVEKBE MÁR NEM ILLIK BELE... 

És lássunk még egy diplomáciai táviratot. Sir W. Hayter küldi 
Moszkvából, a brit  nagykövetségről, a  külügyminisztérium, a 
miniszterelnökség részére, Londonba. November negyedikén délután 
háromkor, 1547., illetve NH 10110/283 számon. Érdekes a távirat 3. pontja: 

,Ha voltak is az utóbbi pár napban nézetkülönbségek a párt és a 
hadsereg között, ezeket, úgy tűnik, elsimították. Hruscsov ismét felbukkant, 
és tegnap délután (november harmadikán!!!), mielőtt a magyarországi 
szovjet támadás híre megérkezett ide, az Egyesült Államok nagykövete 
megkérdezte tőle:  küld-e a szovjet kormány újabb csapatokat 
Magyarországra? A válasz: amennyi most ott van, az elegendő. De ha 
szükséges, küldünk még és még. Ez nem tréfa! Ettől eltekintve nem 
bocsátkozott Magyarország megvitatásába, a beszélgetést szigorúan a 
Szuezi-csatornára korlátozta, és ezzel kapcsolatban rendkívül heves volt." 

Mi is derül ki ebből? Hogy Hruscsov, Brioniból és Munkácsrólk(?) való 
hazatérte után az AMERIKAI NAGYKÖVET ELŐTT TISZTÁZZA: A 

JÁTÉKNAK VÉGE, MOST MÁR A LECSAPÁS JÖN! Jellemző az 
amerikai diplomatára. hogy ezt nem próbálja budapesti kollégája útján Nagy 
Imre tudomására hozni, hanem brit nagykövettársát értesíti: a magyar 
helyzet már eldőlt. És bár e távirat minden brit illetékeshez megérkezik, 
senkinek sem jut eszébe, hogy vigyázat, ha Hruscsov Budapesten ennyire 
kemény, akkor Szueznél is az lehet... Ez eszükbe sem jut, a brit gőg az 
utolsó pillanatig nem tudja elhinni, hogy egy barbár ázsiai hatalom órákon 
belül nagyon meg fogja alázni... 

Ugyanez jellemzi a már idézett Peter Unwint, elvégre ő is brit 
diplomata: ,A Szuezra vonatkozó francia-brit ultimátum ugyan elvonta 
Moszkva figyelmét a magyarországi eseményekről, de a Kremlben ezt is fel 
lehetett vonultatni a kapitalisták agresszív szándékának bizonyítékaként..." 

HOGY EZ PONT FORDÍTVA TÖRTÉNT? ENNYI RAVASZSÁGOT 
MÉG AZOK A BRITEK SEM TÉTELEZTEK FEL MOSZKVA 
URAIRÓL, AKIK ÉVEKEN ÁT HANGOZTATTÁK, HOGY A KREML 
OLYAN SÖTÉT ÉS KEGYETLEN, MINT BIZÁNC EGYKORI 
CSÁSZÁRAI VOLTAK... 

A gőgös alábecsülés eredményét — ugye, láttuk... 

Gosztonyi Péter a Magyar Golgota 264-265. oldalán egy moszkvai 
találkozójáról ír. Bizonyos R. úrral, aki ,,35 év körüli, rokonszenves 
úriember, a Legfelsőbb Tanácsnak és annak bizottságának is tagja, 
amelynek feladata a KGB levéltárának felügyelete és a későbbiekben a 
tudomány számára való feldolgozása." A randevú 1992 tavaszán történik. 
Amikor Gosztonyi megkérdezi R. urat, hogy a magyar forradalom leverése 
mennyire függ össze Szuezzel, R., aki , ismeri 1956 történetét, persze, a 
szovjet anyagot", így válaszol: 

,Rám kacsint: Goszpodin, jó a gondolatmenete. A magyar ügy csak 
függvénye volt az 1956-os világpolitikának. Tudja mit: ne csak Szuezre 
figyeljen. Nézzen Németország felé is. A Kremlben nem felejtették el a 
németeket... 

Hruscsovék rettegtek egy német revánstól. A magyar ügy — majd 
meglátja — szorosan kapcsolódik a németkérdéshez. 

Nos, eszerint Gosztonyi Péter volt az első, AKI ELŐTT ŐSZINTÉN 
BESZÉLT EGY OROSZ ILLETÉKES: 

FŐ KÉRDÉS NÉMETORSZÁG. (Azaz, a megelőző támadás szovjet 
részről, nyugat felé, amit már részleteztem.) AZUTÁN SZUEZ. (Igen, az 
átkaroló hadművelet, amely a fő csapást megelőzi.) ÉS A MAGYAR ÜGY? 
CSAK FÜGGVÉNYE VOLT AZ  1956-OS ŐSZI  VILÁG- 
POLITIKÁNAK!!!... 

Hát ha még ennél is több bizonyíték kell, akkor már nem is tudom, mit 
lenne még érdemes szóba hozni... 

ILLETVE TUDOM! 

Térjünk vissza a történet legelejére. Október 23-án még csak a szovjet 
,különleges hadtest? van Magyarországon. Parancsnok  Ljascsenko 
tábornok, törzsfőnök Malasenko ezredes. 

Ez a hadtest jön be 24-én reggel Budapestre, és a dagadó keblű magyar 
visszaemlékezők szerint csak szerencsétlenkedik, tétovázik, majd vert 
hadként kivonul Nagy Imre követelésére... 

Tételezzük fel, hogy így van. Ez esetben, ismerve a szovjet vezetés 
módszereit, mi történt volna a hadtest parancsnokaival? Legjobb esetben 
lefokozás és nyugdíj. Valószínűbb k esetben hadbíróság és Gulag. 

Mármost mit gondol a kedves olvasó, 11 évvel A TÖRTÉNTEK UTÁN, 
1967-ben HOL VAN LJASCSENKO ÉS MALASENKÓ? NA HOL? 
NYUGDÍJBAN? GULAGBAN? 

UGYAN MÁR... 1967. JÚNIUS 15-TŐL 1969. MÁRCIUS 31-IG 
KAIRÓBAN teljesítenek. , internacionalista szolgálatot", már a hatnapos 
háború idején KATONAI FŐTANÁCSADÓI GAMAL ABDEL NASSZER 
EGYIPTOMI ELNÖKNEK!!! 

(Forrás: maga az érintett mondta el Gosztonyinak, a Magyar Golgota 
című könyv tanúsága szerint...) 

Szóval olyan jól végezték budapesti munkájukat, hogy főtanácsadók 
lettek a szovjet szempontból iszonyúan fontos hatnapos háborúban, Nasszer 
mellett, Szueznél és környékén. És itt zárul be a kör: vagy ,csak" a 
bizalmas stratégiai feladatokhoz értettek, de nagyon, és ezt 1956-ban 
bizonyították, de úgy, hogy Hruscsov is, Brezsnyev is megtartotta őket 
kulcspozícióban — vagy egyszerűen , arabspecialisták" voltak eleve, akiknek 
a feladata Budapesten, 1956. október 23. és november 4. között: a 
mellékhadszíntér ködösítése a fő csapás elkendőzése végett... (Aztán, 
november 4. után a , mészárosmunkát" már más tábornokokra bízta Zsukov 
Budapesten, hiszen az nem az ilyen konspiratív mesterembereknek való... ) 

No, ennyit a tétova tehetetlenkedésről meg a magyar nagyképűségről... 

De hogy mindez 1992 óta senkinek, még magának Gosztonyinak sem 
szúrt szemet... Naháááát... 

Természetesen ezek után jogos a , tízforintos" kérdés: 

ÉS MIÉRT MARADT EL A NYUGAT-EURÓPA ELLENI 
TÁMADÁS? 

Nos, a választ a bizánci típusú birodalmak önfejlődési módjában kell 
keresni: MINDIG AKKOR BUKNAK EL BELSŐ VISZALYOK MIATT, 
AMIKOR A LEGERŐSEBBEK! 

Márpedig a Szovjetunió 1956 nyarán-telén érte el szuperhatalmi 
csúcspontját. Túl van a világháborús győzelmen. A kínai forradalmon. A 
vietnami és koreai győzelmen. Atomhatalom. Egymilliárd emberre terjed ki 
a befolyása. MÉG a birodalom vazallusa Kína, Észak-Korea és Albánia, 
MÁR Egyiptom, és momentán éppen stratégiai szövetségi kötelék fűzi Tito 
Jugoszláviájához is. 

Rakétatechnikai fölényben van. Úgy tűnik, hogy senki sem tudja 
legyőzni, nem tud neki ellenállni. 

1956 októberében győz Szueznél, megalázza Angliát és Franciaországot, 
egyszerre két nagyhatalmat, rendet vág Budapesten, ami által a rettegés 
csendje telepszik az egész birodalomra, Hanoitól és Sanghajtól Berlinig és 
Tiranáig. 

És ekkor — felüti fejét a szokásos bizánci nagyképűség. Előbb akarnak 
osztozni a hatalmon és a zsákmányon, mintsem az utolsó győzelmet, 
Nyugat-Európában learatnák. 

Egymásnak esik két erőközpont Moszkvában: 

Az egyik oldalon Sztálin , régi harcosai", akik félnek, hogy Hruscsov a 
, Sztálintalanítás" jelszavával őket is félresöpri. Vorosilov marsall, az 
államelnök. Bulganyin tábornok, miniszterelnök. Malenkov, Molotov, 
Kaganovics és az , ősgárda" többi jeles személyisége. Csatlakozik hozzájuk 
a mindig sértődött Zsukov marsall, honvédelmi miniszter, és , régi 
tábornokok", Bugyonnij, Rokosszovszkij és a többiek... 

A másik oldalon Hruscsov és néhány készséges híve: Szuszlov, Mikojan 
(akkor még) Brezsnyev, Koszigin, akik, mint utólag kiderül, semmiben sem 
különböznek az előző csoporttól. csak a világ tévesen ideológiai 
, reformereknek" hiszi őket. Ide tartozik a vezénylő tábornokok , második 
vonala", akik unják az örökös háttérszerepet Zsukov és kedvencei mögött. 
(Csujkov, Moszkalenko, Batov és társaik.) És a legfontosabb: a Budapesten 
oly kitűnő munkát végzett Szerov tábornok KGB-s szervezete is Hruscsov 
mögé áll. Február-márciusban kezdődnek az intrikák, és tavasz végére 
bejelentik: , felszámolták a pártellenes összeesküvő csoportot..." 

Igen ám, de ennek révén a hadsereg vezetését is , lefejezik". A második 
vonalból jövő utódoknak kell pár hónap, amíg belerázódnak a vezetés 
gyakorlatába. És Hruscsovnak jó a memóriája, emlékszik, hogy a , Nagy 

Honvédő Háború" elején azért halmoztak vereséget vereségre, mert Sztálin 
1938-39-ben megölette vagy becsukatta a hadsereg vezetésének 70-80 
százalékát, az , újak" pedig még gyakorlatlanok voltak. Ad tehát egy 
fellélegzésnyi időt, pár hónapot, 1957 végéig, új hadvezéreinek. Pihen a 
babérjain. 

Nagy hiba volt, mert 1957 késő őszén már az Egyesült Államoknak is 
van interkontinentális, bevethető rakétája. És , büntetlenül? Nyugat-Európa 
már nem rohanható le. 

A , történelmi pillanat?" örökre elmarad. A birodalom elindul a zuhanás 
útján. És, akár Rómában vagy Bizáncban, jönnek még fényes sikerek, de 
azok már csak arra jók, hogy elfeledjék a haldoklást... 

Jön még az emberi űrutazás pár hónapos előnye. De a Holdra már az 
, amik" jutnak el először. Jön még egy hosszú éveken át előkészített 
támadás Portugáliában és Afrika volt portugál gyarmatain. Jön még Kuba, 
Etiópia, Szomália, Jemen. Terjeszkedés, terjeszkedés és terjeszkedés. 

De Portugáliában elbukik a kísérlet. A hatnapos háború és az 1973-as 
visszavágási kísérlet után leszakad Egyiptom is. 

Kína, a nagy szövetséges — ellenség lesz. Vietnamban még győznek a 
szovjetek, de Kambodzsát rögtön el is vesztik. Kiszakad a birodalomból 
Észak-Korea, Albánia. Jugoszláviával rövid az 56-os flört, utána elvész 
mint szövetséges. 

Prágát, Varsót még leverik — de Afganisztán már a nyílt katonai 
vereséget mutatja. A szovjet Hold-program kudarcot vall, a hatalmas új 
rakéta, a Buran szintén, az űrrepülőgép nem működik. Alulmaradnak 
számítástechnikában, lézerfegyverzetben, , csillagháborúban". 

A vég: Jalta után Málta, Gorbacsov - és a birodalom széthullása. 

Az agónia 1956-tól még 32-35 év, attól függ, hol húzzuk meg a Góliát 
pusztulásának határát — de a tény tény marad: nem Budapest volt a vég 
kezdete, hanem az, hogy a szuezi diadalt nem teljesítették ki Európa teljes 
elfoglalásává. (Szerencsére...) 

Az ebben , hibásak?" közül sem a belviszály győztesei, sem vesztesei 
nem érték már meg a végkifejletet... Talán az egy, pátriárkai kort megért 
Molotov kivételével. Legalább neki megadatott: utolsó hónapjaiban 
elgondolkodni azon, hogyan is múlik el a világ, illetve egy világhatalom 
dicsősége a marakodó vezérek mohósága miatt... 

KETTŐ: VARSÓ ÉS BUDAPEST 


A , lengyel ügyet" könnyen le lehet vezetni: korán történt. Hiszen, mint 
emlékezetes, csak október 22-én döntenek Izrael, Anglia és Franciaország 
vezetői a szuezi támadás napjairól, Sévres-ben. 

És Gomulkáék puccsa október 19-én tör ki. Vajon miért megy bele 
Hruscsov, a birodalom hatalma teljében a megalázó lengyelországi 
vereségbe? (Emlékezzünk csak: Zsukov egy nyugati diplomatának elszólja 
magát: eltaposhattuk volna őket, mint a legyet...) 

Két okból: az előző fejezetben már tisztázódott, hogy TÚL KORÁN 
nem szabad erőt mutatni. Hadd higgyék csak a kedves ellenségek, hogy a 
birodalom tétova, félénk. És: a Nyugat elleni felvonulási terepen, a lengyel 
síkságon nem sérülhetnek meg az utak, hidak, vasutak, elektromos és 
üzemanyagvezetékek. Márpedig egy esetleges  összecsapással járó 
belháború ezzel a kockázattal is fenyeget. 

Hát ezért , győzhet" Gomulka és , csapata?" október 21-re. És nem 
Komar és Spichalsky tábornokok ügyes csapatmozdulatai miatt... 

Az már külön vizsgálódás tárgya lehetne, hogy a lengyel reformerek 
csak szerencsések, vagy okosak is? Pontosabban: véletlenül időzítették 
fellépésüket október 19-re, vagy a hagyományos jó lengyel hírszerzés révén 
Moszkvából vagy Londonból információkat szereztek a küszöbönálló 
szuezi ügyről, és ezért léptek pont ekkor? Esetleg az Angliában működő 
emigráns lengyelek tudtak meg valamit, és tájékoztatták Gomulka embereit 
jó időben, már csak azért is, hogy visszaüssenek az őket annyit üldöző 
szovjet és sztálinista lengyel vezetésnek... ? 

Ehhez talán éveket kellene élni Lengyelországban, hogy tanúktól, 
résztvevőktől apránként megtudjon valamit az ember... 

De hogy azért félreértés ne legyen, Bresztben, november elsején 
Hruscsov Gomulka elé tárhatja a Köztársaság téri fotókat: ,, Ti is így jártok, 
ha nem áll mögétek a birodalom..." 

És mint a későbbi példák mutatják, Gomulkáék értenek a szóból. Hithű 
hruscsovisták majd brezsnyevisták lesznek, míg az első gdanski 
munkásfelkelés, jó 15 évvel később el nem söpri majd őket... 

BUDAPEST MÁS. 23-ÁN REGGELRE MOSZKVA MÁR TUD 
KÉMEI JÓVOLTÁBÓL A J ÉS J-42 NAPOK IDŐPONTJÁRÓL, 
LEGFELJEBB PLUSZ-MÍNUSZ EGY-KÉT NAPNYI ELTÉRÉSSEL. 

Ezért kell a csapatfelvonulásokkal, tartalékos-behívásokkal már előre 
felkészített birodalmi hadseregnek elkezdeni eljátszani az , agyaglábú óriás" 
szerepét. Persze, a látszatra, a külföld felé, nagyon is ügyelve. 

És innen kezdődnek az ürügyek, a provokációk... Nyilvánvaló, hogy egy 
hadműveletnél nemcsak reguláris csapatok működnek, hanem felderítők, 
diverzánsok is. És ez annál is könnyebb, mert , birtokon belül? vannak, egy 
megszállt országban, ahol a szükséges ürügyeket szállító embereket úgy 
mozgatják, ahogy akarják. Ezek lehetnek az adott ország polgárai is, bár 
kétes helyzetben ilyeneket sosem alkalmazott szívesen a szovjet vezetés. 
Jobb, ha a terepet ismerő, a nyelvet anyanyelvi szinten beszélő, de saját 
állampolgárokkal dolgoznak. És ilyen is volt elég. Kint maradt kommunista 
emigránsok, Kárpátaljáról válogatott önkéntesek és mások. Olyanok, akiket 
csak a rendszerhez kötött bármi is — az országhoz már nem... 

A legvalószínűbb, hogy ilyenekből összeállt egy vagy több kommandó, 
esetleg ezekből függetlenül még néhány egyéni ügynök mozgott az 
események során végig a fővárosban és másutt. 

A rádiónál? A fegyvertelen tisztet fejbe lövő ,civil", aki úgy indult 
békésen tüntetni, hogy már géppisztoly volt nála. A csoport, amely a 
, Lámpagyárból" már este nyolc óra körül több teherautó fegyvert és lőszert 
hoz, és azt osztogatja. (És amelynek az események időrendje szerint még a 
lövöldözés kitörése előtt kellett a fegyverraktártól elindulnia...) No meg a 
telefonközpont elfoglalói. 

Az eredmény? A világ tud rádióhullámokon és telefonkapcsolatokon át 
arról, hogy Budapesten harcok vannak. Valaki magyar illetékes is benne 
van az ügyben, mert különben a rádió már az első lövések után átkapcsolna 
szükségstúdióra, és még a magyar vidék sem tudna meg semmit arról, hogy 
a fővárosban már lőnek. 

A ,különleges hadtest?" elindulhat Budapestre, a tankok két-három 
helyről kiverik reggelre a felkelőket, azonkívül csak mutogatják magukat 
mindenfelé. Hogy legyen is nyugalom — meg ne is, mert a szovjet tankok 
megjelenése joggal vált ki azonnal széles körű ellenállást... (És közben 
Románia és Záhony felől már özönlik is befelé az erősítés, de annak csak 
egy igen kicsiny része, a temesvári szovjet helyőrségi hadosztály néhány 
egysége kapcsolódik be a budapesti harcokba, a többiek vidéken állnak és 
várnak.) 

Huszonötödike. A forradalom értelmiségi vezetőgárdája személyi 
harcokkal, változásokkal van elfoglalva. Amúgy béke van. Túlságosan is 
nagy a csend. De Szueznél is az van még. Most mi legyen? Még egy 
, lengyel típusú? csendes megoldás? Á, az nem jó. Most már kell, hogy a 
világ Budapestre figyeljen, amíg az a lajhárlassú izraeli hadsereg végre 
támadni kezd majd a Sínai-félszigeten! 

Jöhet tehát a , tetőlövész"? kommandó, amely lő a tömegre és a szovjet 
katonákra a Kossuth téren, lő a Széchenyi-háznál, lő szovjet páncélosokra a 
HM mellett, a Nehézipari Minisztérium tetejéről, és végül határőrökre az 
Akadémia utcában. Mindenütt , tetőharcosok", és soha többé nem kerülnek 
elő. Nem hát. Feladatukat elvégezték, és utána kivonták őket a városból. A 
páncélautóval együtt, amelyből belőttek Mikojan, Szuszlov és a magyar 
vezetők tárgyalásaira... 

Vajon miért? Mert ők voltak a , liberálisok" és a ,keményvonalasok" 
emberei, egyszersmind őket is félre akarták tenni? Igen kevéssé valószínű. 
Annál inkább, mert honnan tudták volna előre, hogy melyik szobában lesz a 
tárgyalás? Ez csak akkor reális, ha Mikojan, aki kitűnően ismerte az 
Akadémia utcai pártközpontot (ne feledjük: utoljára nyáron járt itt, Rákosit 
leváltani, akkor is magától jött, és otthonosan mozgott) — előre tájékoztatta a 
provokátorokat, hogy melyik helyiségben fog tárgyalni a magyarokkal, és 
hová kell lőni... De csak a fal felső részére... És nem gránáttal, hanem 
géppuskával... Ennyi még belefért a kockázatba. 

A lényeg: Moszkva (mármint a be nem avatott Moszkva), Budapest, 
Magyarország, a külvilág, de még a magyar vezetés is meg volt győzve 
arról: nem ura a helyzetnek. Harcok folynak már a kormánynegyedben is, 
sok áldozattal. Maradnak hát Ljascsenko tankjai, a külföld pedig 
csemegézhet: micsoda véres harc van a magyar fővárosban... Rajta hát, 
angolok, franciák, izraeliek, mire vártok még! Le vagyunk kötve 
Budapesten, a fenébe is, támadjatok már végre Szueznél! 

(És másnap Mosonmagyaróvárott a ráduplázás, a kiprovokált sortűz, 
nehogy már ,csak Budapestre korlátozódjanak?" az események, legyen 
indoka annak, hogy a nyugati határ mellől sem mozdulnak a szovjet 
csapatok... Naná, hogy nem, még beleokvetetlenkedik valami túlbuzgó 
társulat Ausztria felől az ügyekbe, és kész a kalamajka... Hogy eközben az 
osztrák hatóságok a világ minden részéről érkezett, semleges megfigyelők 
előtt bemutatják: a határokat őrzik, és fegyverrel senkit sem engedtek át? 
Kicsire nem nézünk...) 

Aztán — négy nap nyugalom. A politikusok kiélhetik magukat, naponta 
van kormányváltozás. Az értelmiség büszke: győzött a forradalom. Nagy 
Imre vállalja a forradalmi ország vezetését. A ,pesti srácok" még 
büszkébbek: egypár páncélost itt-ott kilőnek. Más ügy, hogy maradt még 
négyszáz, és azok furcsa módon nem füstölik ki az őket támadókat. pedig 
órák alatt megtehetnék. miként arra november negyedike után fél 
városrészek jönnek rá romba dőlve... 

Halogatás, halogatás és halogatás... Szóban beleegyezés: kivonultak a 
szovjet csapatok Budapestről. És közben csend és béke. 

És egyszer csak elindult végre az a fránya izraeli hadsereg a Szuezi- 
csatorna felé. Most kell még két nap figyelemelterelés, a J-2 napig, míg 
végre az angolok és franciák is odaérnek Ciprus szigetén lévő bázisaikból... 
No, most jöhet a Köztársaság tér! Itt már minden be van vetve. Sajtót 
mozgató KGB-ügynök, ismeretlen támadók, provokatív gránátdobás, 
mentősökre adott sortűz ismeretlen lövészek által, ki tudja. honnan jött 
tankok eltévedő parancsnokkal, parlamenterekre lövő valakik; Mező Imrét 
furcsa szögből érő golyó, majd a lincselés és a fotózás. Ez kell a világnak! 
Ne is figyeljen a Földközi-tengeren már elindult csapatszállító hajókra, a 
kikötőket bombázó angol és francia gépekre. És ez kell az angoloknak, 
franciáknak: teljes a csőd Budapesten! Ölik a kommunistákat, a szovjet 
csapatok meg , megverten kullognak kifelé? ... 

Értelmes forradalmárok már maguk sem értik: hát mi van itt? Miért 
győznek ilyen könnyen. miért kapnak meg minden ígéretet? Most már 
nemcsak a különleges hadtest, hanem maga Moszkva is megijedt, tétovázik, 
kapkod? (És közben a győzelmi mámorban úszó, pártok tucatjait szervező, 
naponta kormányt megújító értelmiség a , szovjetverő" hősiességére büszke 
nemzetőrség alig reagál a vészjelzésekre: csendben megszállták az egész 
országot a ki sem vonult és az újonnan jött szovjet csapatok, repülőtereink 
körülzárva, Záhonytól a nyugati határokig a határ mellé is felvonulnak a 
záróosztagok...) 

Itt érdemes még egyszer, utoljára néhány forrást idézni arról, hogy 
mekkora szereptévesztésben élnek még utólag is emlékezők, történészek, 
akik nem ismerik be: akkor már nagyon becsapták őket... (És közben a 
kijelölt ,új helytartók?" Szlovákiában, Munkácson, Ungvárott és másutt 
gyülekeznek, vagy szovjet bázisokon, határokon belül várják a rajt jelet: ők 
már tudják, hogy a játéknak vége, csak azt ők sem sejtik még, hogy melyik 
napon...) 

Gosztonyi Péter például , beugrik" Hruscsov emlékiratainak: 

, Hosszú tanakodás után határoztunk: egyszerűen megbocsáthatatlan 
lenne részünkről magyar elvtársaink cserbenhagyása. Behívattuk Konyev 

marsallt, a Varsói Szerződés főparancsnokát. Azt kérdeztük tőle: hány napra 
van szüksége, hogy felkészüljön a magyarországi ellenforradalom 
leverésére és az ottani rend helyreállítására? A marsall csak egy percig 
gondolkozott. Majd jelentette: — Három nap elég! — Tegye meg az 
előkészületeket! — mondottam. — Hall rólunk, ha erre sor kerül! 

A döntés tehát megtörtént... 

Mármost mire kellett volna október 31-én a három nap Konyevnek? A 
Magyarországra való áttelepülésre? Kétlem. Mert, mint a példa mutatta, 
Malinyin hadseregtábornokot 23-ról 24-re virradó éjszaka 3-4 óra alatt 
dobták át, törzstisztjeivel együtt. Csapaterősítésre? Mihez képest? Hiszen 
már 4-5 napja itt volt Észak-Magyarországon egy kilenc hadosztályos 
hadsereg, a záhonyi pontonhídon október 22. óta jött az erősítés, a 
Romániából átdobott csapatok már 5-6 napja itt voltak, és a rádióadások 
tanúsága szerint már egy nappal előbb, 30-án Szabolcs-Szatmár megye több 
pontjáról jelezték a legalább egy-két napja folyamatosan érkező, nagyszámú 
új szovjet csapatokat. 

Ejnye, Hruscsov bácsi! Minek ez a ködhintés? Nem kellett itt 
előkészület, volt itt már annyi tank, repülőgép és katona, hogy október 27- 
28. óta bármelyik percben ki lehetett volna adni a támadási parancsot, és 
egy órán belül elindul a gyilkoló gépezet... 

Aztán: Gosztonyi is, mások is idézgetik a , kínai különvonalat", eszerint 
Liu Sao-csi, Mao Ce-tung jobbkeze Moszkvában volt október 30-31-én, és 
ellenezte a szovjet beavatkozást. 

Na és? Érdekelte egy percig is a szovjet vezetést, hogy mit szól a keleti 
nagy csatlós a nyugati szélen lévő kis csatlósok ügyeihez? Ekkor még olyan 
sok vitatkozási lehetősége nem volt Pekingnek. Szovjet fegyver- és 
üzemanyag-szállításoktól függött.  Lekötötte a Tajvannal szembeni 
csetepaté-sorozat, amelyben mindig ott lapul egy, az amerikai hadsereggel 
való összetűzés veszélye. Majd pont őrájuk figyelt volna Hruscsov, és tette 
volna függővé a döntést. Nem volt jellemző, ezért is vesztek össze alig 
három évvel később, sértette Maóék hiúságát a moszkvai utasítgatás... 

Persze, ezt is Hruscsov emlékirataiból idézik. Ismerve a jó öreg Nyikita 
Szergejevicset: ha már aktív politikusi életében sosem mondott igazat, miért 
pont nyugdíjasként tette volna? 

Hivatkoznak azután arra, hogy a , sztálinisták" sürgették a beavatkozást, 
elsősorban a tábornokok; a ,liberálisok", mint Szuszlov és Mikojan, 
ellenezték. Aztán előkerültek a Penykovszkij-emlékiratok, és (a később 
Moszkvában. agyonlőtt) ezredes, aki amerikai kém volt, a fordítottját 
állította: szerinte a vezérkar inkább hagyta volna veszni Magyarországot, 
mintsem egy világháborúba bonyolódjon... 

Eltekintve most attól, hogy egy olyan hadseregben, ahol több ezer 
tábornok szolgált, miért éppen egy rangban alattuk lévő ezredes ismerte 
volna a stratégiai döntések okait — akkor most melyik emlékiratokban kell 
hinni? 

Molnár Miklós tárgyilagosabb elemző, de ő is a , fordulat napját" 
keresgéli. Pedig jól látja: a vidéken élő szovjet erők október 24-31. között 
részt sem vettek a harcokban. A fővárosban lévők most már tudják, hol 
vannak a felkelő-gócok, de odacsapás helyett 28-tól kivonulási műveletekbe 
kezdtek. Igaz, a , kivont?" csapatok többsége tett román vagy kárpátaljai 
területen egy kört, és egy másik ponton visszajött az országba. Annyit 
elfogad Molnár, hogy , lehetséges azonban, hogy minden el volt döntve már 
október 31-én, és a tárgyalások (a csapatkivonásról) csak azt szolgálják, 
hogy álcázzák Magyarország lerohanásának tervét". (Molnár idézett 
könyve, 152. és 185. oldalak) És hozzáteszi: Kádár János november elsejei 
eltűnése valószínűleg bizonyítja, hogy abban az időpontban a szovjet 
vezetés már véglegesen a beavatkozás mellett döntött... 

Szerencsére az újabb történész-generáció már kevésbé hiszékeny. Varga 
László idézett könyve 241. oldalán Horváth Imrének, Kádár 
külügyminiszterének feljegyzését elemzi, amely november harmadikán, 
Moszkvában (!) készült. 

(Ezek szerint Kádár János komoly repülőtúrákat tehetett, ha annyi 
helyen volt 3 nap alatt, mint a történetírók említik: Ungvárott, Munkácson, 
Moszkvában, Szolnokon...?) És az egyszer már idézett, döntően fontos és 
pontos bekezdés: 

, Horváth hevenyészett sorai alátámasztották azt a korábbi 
hipotézisemet, amely, ellentétben a korabeli hazai illúziókkal, majd későbbi 
nyugati feltételezésekkel, tagadta, hogy a szovjet vezetés megosztott lett 
volna a magyarkérdés megítélésében. És ami — főleg a forradalom cselekvő 
részesei számára — még keményebben hangzik: AZ OROSZOK MÁR 1956 
NYARÁN ELDÖNTÖTTÉK, BÁRMI TÖRTÉNJÉK IS MAGYAR- 
ORSZÁGON, AZT ŐK, HA SZÜKSÉGESNEK LÁTJÁK, MÁR 
ERŐSZAKKAL IS CSÍRÁJÁBAN FOGJÁK ELFOJTANF". 

Helyben vagyunk: HA SZÜKSÉGESNEK LÁTJÁK. Egy szót 
hozzátennék: ÉS AMIKOR SZÜKSÉGESNEK LÁTJÁK. 

Ehhez képest csak a képmutatás zajlott október 31. és november 4. 
között. Budapesten Andropov szovjet nagykövet tárgyalásai során is. Más 
kérdés, hogy ő be volt-e avatva a legbelsőbb tervekbe (ezt sejteti későbbi 
KGB-vezetői karrierje), vagy baleknak használták ekkor még? Ugyanúgy 
felmerül ez a kérdés a tököli repülőtéren Maléter Pál és a magyar küldöttség 

KGB-tisztek általi letartóztatásánál a , meglepődött Malinyin hadsereg- 
tábornok" esetében. 

Moszkvában meg nagyobb méretekben Hruscsov játszotta ugyanezt: 

Molnár Miklós szerint október 29-én a török nagykövetség fogadásán 
azt is mondta volna, hogy Magyarország esetleg a finnekhez hasonló 
semleges státuszt kaphat. (Aztán meg saját visszaemlékezései szerint 
másnap meggyőzi vezetőtársait a gyors beavatkozás szükségességéről... No, 
ennyit a tar fejű szovjet vezér szavahihetőségéről...) 

Gosztonyi Péternek Aczél György, Kádár volt bizalmasa, nem sokkal 
halála előtt megerősítette: Kádárt november másodikán (!) Moszkvába 
vitték a szovjetek. Ott tárgyaltak vele. 

(No de kicsoda? Hiszen Hruscsov úton van, győzködi a beavatkozás 
fontosságáról a vazallus országok helytartóit... Eszerint viszont mozgatta ott 
más is a szálakat a háttérben rendesen, a , gazda távollétében", frászt volt ott 
, nézeteltérés"? meg , tétovázás". A beavatkozás eleve eldöntött dolog volt, 
amit a leendő helytartóval az egyik Kreml-béli alvezér közölt. Ja és egy kis 
adalék ahhoz, hogy Tito győzte meg Hruscsovot Kádár szükségességéről, 
Münnich Ferenccel szemben. Mikor is? Harmadikán, Brioni szigetén? Vagy 
másodikán késő este? Miközben MÁSODIKÁN NAPPAL Kádár már rég 
Moszkvában. , tréningezett", készült feladatára? No, ennyit meg Tito 

Peter Unwin, a brit diplomata is jól lát, csak nem elég messzire; 
többször idézett könyvének 139. oldalán leszögezi: 

, A diplomáciai lépések ténye azonban mindenképpen azt támasztja alá, 
hogy a szovjet támadásra vonatkozó döntés jóval előbb született meg, mint 
Nagy Imre döntése a Varsói Szerződésből való kilépésről!" (Ez november 
elsején volt.) 

, November harmadikán már 2500 tank tartózkodott Magyarországon. 
Ekkora haderő mozgatása több napot igényel. Tehát nem állja meg a helyét 
az a nézet, hogy mindez eredetileg a békés visszavonulás érdekében történt, 
és csak Nagy Imre bejelentése után változott a terv." 

Hát persze, hogy nem. Nem kellett itt , sürgős és titkos?" döntést hozni, 
egy percig sem gondoltak Hruscsovék a kivonulásra. Egyszerűen csak 
VÁRTAK a Szuez szempontjából megfelelő pillanatra HÚZTÁK AZ 
IDŐT... Hogy ezalatt ki és mit mondott november 1. és 4. között 
Budapesten? Ez körülbelül annyira érdekelte őket, mint elefántot a hátsó 
lábán vért szívni hiába igyekvő szúnyog... 

Kár tovább rágódni. Az a , szép tizenkét nap" csak innen nézve volt 
szép. Budapestről, és esetleg pár nagyobb magyar városból. Tökölről már 

egészen másként látszott, hogy Munkácsról vagy Moszkváról ne is 
beszéljünk... 


EGY MELLÉKSZÁIL : 
A ROMÁN VONAL... 


Vannak, akik úgy vélik, hogy a forradalom napjaiban az országban 
mozgó provokátor-csoport nem szovjet, hanem román állampolgárságú 
egyénekből állt. 

Nos, a ,román vonal" gyanúba fogása mindig is megvolt a honi 
történelemszemléletben. Például az országot provokatív módon a második 
világháborúba beugrasztó kassai bombázással kapcsolatban is emlegették 
egy időben: román gépek hajtották végre azért, hogy nehogy kimaradjon a 
háborúból Magyarország, és nehogy hátba támadhassa az ukrajnai 
frontokon harcoló Romániát... 

A már említett Kálló Róbert évekig nyomozta ezt a lehetőséget. Ő abból 
indult ki, hogy 1956 nyarán már körvonalazódott: a szovjet csapatokat egy- 
másfél éven belül kivonják Romániából. (Ez meg is történt azután.) És a 
román vezetés már csak reflexből is rettegett: ha , egyedül" marad, akkor a 
magyarok benyújthatják az , erdélyi számlát", hiszen szovjet vezetők még 
1944 őszén is csak fél szívvel döntöttek egész Erdély ügyében Románia 
javára, és azt is csak úgy, hogy közben felmerült egy igazságosabb 
megosztás terve is... És ezért próbálta kihasználni a magyarországi 
eseményeket Gheorghiu-Dej román diktátor és vezetőgárdája, azon az elvi 
alapon, hogy ,minél rosszabb nekik, annál jobb nekünk". Ami a 
gyakorlatban azt jelentette volna, hogy minél jobban kivérzik egy felkelés 
során Magyarország, annál kevésbé jelent Románia számára potenciális 
veszélyforrást. És ezért , dolgoztak" szinte minden sortűznél, mészárlásnál, 
provokációnál román kommandósok... 

Mielőtt bizonyítékait néznénk, érdemes tudni: van-e ennek politikai- 
tárgyi alapja? Mai ismereteink szerint: teljesen kizárni nem lehet... 

Az ENSZ-vizsgálóbizottság jelentése szerint október 21-22-én, Románia 
Magyarországgal határos területein nemcsak a megszálló szovjet csapatok 
szabadságos tisztjeit rendelték vissza a helyőrségbe, hanem a román 
hadsereg is mozgósított, és magyarul, illetve németül beszélő tartalékos 
tiszteket hívott be. (157. pont) 

Gosztonyi Péter pedig arról tud, hogy amikor Hruscsov Bukarestben a 
román és a bolgár vezetőkkel tárgyalt november 2-án a magyarországi 
szovjet beavatkozásról, , Gheorghiu-Dej román pártvezető lelkesedésében 
odáig ment, hogy román katonai segítséget ajánlott fel Hruscsovnak, amit 
az, politikai megfontolásból, visszautasított". (Föltámadott a tenger, 147. 
oldal) 

Ezek után lássuk, mire jutott évek alatt az ezt a nyomot kereső Kálló? 

Először Lippai Géza volt politikai tisztet említi, aki Hodosán Imre 
ezredesnek, a Kádár oldalán a harcokba avatkozó 37. kalocsai lövészezred 
parancsnokának munkatársa volt. Ma már nem él. Lippai említette 
Kállónak, hogy ,sok Romániából jött magyar nyelvű provokátor volt 
vidéken és Budapesten, akiket azért küldtek, hogy  tűzharcokat 
provokáljanak ki, mert a felkelők az istennek se akartak lőni..." Lippai 
szerint ő maga elfogott két ilyen embert, akiknél a mosonmagyaróvári 
provokációhoz hasonlóan Sztecskin pisztoly volt (ezt Kálló közvetett 
bizonyítéknak tekinti, mert tudtával a Szovjetunión kívül csak Romániában 
gyártottak ilyet) — ráadásul a fegyverek sorszáma alig néhánnyal 
különbözött egymástól. Ezenkívül mindkét fiatalembernél vadonatúj 
személyi igazolvány volt, ezeket Kálló, amikor Lippaival beszélt, látta is, 
mert a volt politikai tiszt megőrizte. És mindkét igazolványt 1956. október 
18-án állították ki... 

Aztán idéz egy gyergyóalfalui tanítót, aki szerint igaz, hogy 1956-ban 
eltűnt Erdélyben sok magyar, de ezek egy része nem ,jó magyar" volt, 
hanem a román katonai titkosszolgálat, a DIE által 1956 nyarán 
beszervezett, a magyar nyelvet anyanyelvi szinten beszélő román vagy 
félromán fiatalember. 

Kálló állítja, hogy már 18 ilyen ember nevét tudja, és ezek többsége, 
Romániába való visszatérése után, 1957. február 17-18. tájban eltűnt. 

Egyikük feleségével sikerült beszélnie. A hölgy 1989 decemberében 
Münchenbe menekült, elmondása szerint ugyanazzal a menekülőcsoporttal 
indult, mint a szintén menekülő , tornászkirálynő", Nadia Comaneci. 

Viorica Lantos (Lantos Istvánné, magyar keresztnevén Ibolya) 1989 
szilveszterén mondta el: 1955-ben, húszévesen ment férjhez. Férje a 
csíkszeredai börtönben dolgozott akkor, ő sem tudja, milyen beosztásban. 
Magyargyűlölő volt, magyar rokonsága ellenére. (Mármint a férj.) 1956 
nyarán Bukarestbe vezényelték , iskolába". 1956. október 15-én otthonról 
szolgálatba indult, és csak karácsonyra tért haza. Soha nem mondta meg, 
hogy hol járt, annyit mondott: nem Romániában volt. A következő 
napokban álmában a férj többször felkiáltott, és valamiféle , Brádi uccát" 
emlegetett, meg azt, hogy , lőni kell!" 

(Kálló itt felveti a kérdést, hogy nem a Bródy Sándor utcáról van 
véletlenül szó?) 

1957. február 15-én érte jöttek, hogy Bukarestbe kell mennie. Két nap 
múlva vidáman telefonált, hogy egy csoporttal jutalomutazásra mennek 
külföldre, hajóval. Ezután soha többé nem jelentkezett. Eltűntnek 
nyilvánították, majd 1966-ban halottnak. 

Vioricát egyszer hallgatták ki férjével kapcsolatban, 1958-ban, és arra 
voltak kíváncsiak, hogy beszélt-e neki a férje a bukaresti tanfolyamról, amit 
elvégzett. 

Kálló ezek után nyomozni kezdett a kirándulóhajó után. A constancai 
kikötő irattárából szerzett információk szerint 1957. február 17-18-19-én 
nem indult hajó a kikötőből. A február 15-i és 20-i nyilvántartás viszont ki 
van tépve a kikötői naplóból... 

Amatőr történészünk ezután több megtudott név esetében is kutakodott. 
Az eredmény: mások is tűntek el 1957. február 17-18-án és 1956. október- 
november-decemberben, ezek is , kiküldetésben? voltak, ki tudja, hogy hol 
is... 

Idézi még Kálló a már említett berlini STASI levéltár ügyeit, ahonnét 
hiányzik a bukaresti NDK-nagykövetség 1956. októberi teljes iratanyaga, és 
szerinte ez is a , román vonal" közvetett bizonyítéka. 

Nos, ha ennyi adatot talált, csak annyit mondhatok: lehetséges. Mármint 
az, hogy a román titkosszolgálat is benne volt az , ügyekben". De szerintem 
NEM ÖNÁLLÓAN, hanem a KGB végrehajtó , alvállalkozójaként? bíztak 
rájuk egyes feladatokat, amelyeket örömmel vállaltak, ha ezzel a számukra 
veszélyes Magyarországnak árthattak... (És ugyebár, később, szintén baráti 
, szívességből" ők őrizték a szovjetek által Budapestről elrabolt Nagy Imrét 
és híveit is...) 

De mindez nem befolyásolja az alapkérdést: az eseményeket 
MOSZKVÁBÓL irányították. 

EGY , UTÓREZGÉS? : 
SALGÓTARJÁN... 


Ez a vérengzés szorosan véve nem is tartozna a forradalom 
krónikájához, hiszen annak leverése után egy hónappal történt. És mégis 
hozzá tartozik a politikai indítékok miatt is, no meg azért, mert a jellegzetes 
provokációs cselekvéssorozat itt is ugyanígy jelen van! 

Először a környezet: a forradalom katonailag le van verve. Már túl 
vagyunk az MSZP híres-hírhedt decemberi tanácskozásán is, ahol 
kimondták: ellenforradalom volt. De az utóvédharcok, ha nem is fegyverrel 
— még folynak. Politikai eszközökkel. Például a munkástanácsok révén, 
amelyek az ellenállás utolsó gócpontjai. 

Egészen addig, amíg erővel szét nem verik őket. Ehhez kellett ürügyül 
megint egy provokáció. A salgótarjáni sortűz. És — mert a módszerek 
megint csak hasonlatosak — két eset lehetséges: 

Egy: a provokátor-kommandó még mindig itt volt és , ügyködött". 

Kettő: egyszerűen csak eltanulták tőlük a , trükköket"... Az esemény 
maga: Nógrád megyében eleve zavaros a helyzet. A forradalmárok 
többnyire egymással sem értenek egyet, a hatalom erői sem egyértelműek, 
vannak balos, rákosista túlzók is. 

December 7-én a karhatalom letartóztat két munkástanácsi aktivistát a 
nagybátonyi bányából, és Salgótarjánba viszi. Másnap - mialatt a 
munkástanács több vezetője éppen Budapesten tárgyal — titokzatos 
telefonáló tüntetni hívja a bányák és a gyárak dolgozóit. A megyei tanács, 
illetve a rendőrség épületei előtt a , pufajkás" karhatalmisták és a szovjet 
katonák sortüzet adnak a tömegre. Utólagos értékelések, bár ellentmondó 
számokkal, 85 és 131 közé teszik a halottak számát, rengeteg a sebesült is. 

És december 11-én a kormány lecsap a budapesti munkástanácsra... 

A részleteket végig a Dávid-Geskó-Schiffer-féle dokumentumkötetből 
idézem, így csak oldalszámokat adok meg hivatkozásul. 

A tüntetők elindultak (Salgótarjánba) Nagybátonyból és Kisterenyéről, 
mégsem ők érkeztek elsőnek. A tüntetés híre — ma már szinte 
felderíthetetlen módon — eljutott a salgótarjáni gyárakba. Ezek közül 
néhányba igen rejtélyesen érkezett meg a hír. Tóth Faragó József, a 
bányagépgyári munkástanács titkára egy névtelen telefonból értesült a 
tüntetésről... Ugyanilyen telefont kapott Németh László is, a tűzhelygyári 
munkástanács egyik vezetője." (99. oldal) 

Később kiderül, hogy az acélárugyárba is telefonált a titokzatos 
ismeretlen... 

A tömeget két sortűz érte. A rendőrség előtt az egyik, a megyei tanács 
előtt a másik. A későbbi vallomások sok részletben ellentmondóak, a könyv 
sem oldja ezt fel. Néhány ismerős részlet azonban van. 

Az első: , A tüntetés eseménytelenségét, illetőleg rendezetlen, alkalmi 
eseményeit egyetlen , harcmozdulat? törte meg: a harckocsik — nyilván 
rádión kapott parancsra — behúzzák tetőajtajukat... Néhány pillanattal 
később lövéseket hallottak a megyei tanács felől. Egyesek szerint egy rövid 
sorozat volt, mások egyetlen lövést említettek. 

Ketten is elmondták, hogy a lövészárok déli oldalán elhelyezkedő 
harckocsi golyószórója a Kilczer-ház alatti épület ereszére irányult, és egy 
sorozatot adott le... 

Jakab Sándor és más szemtanúk szerint is a szovjet kiskatonák először a 
rendőrséggel szemben lévő épület felső  emeletei felé lőttek 
gépfegyvereikkel..." (94. oldal) 

Kicsire most ne nézzünk: a könyv szerzőinek nyilván nincsenek elemi 
katonai ismereteik sem. Ezért írnak a , harckocsik golyószóróiról?, amikor 
azokban géppuska van, és a , kiskatonák gépfegyvereiről", holott azoknál 
meg géppisztoly volt. Nem egészen mindegy... A harckocsik tetejének 
lecsukása tényleg lehet a provokáció első eleme, de lehet az is, hogy a 
fenyegető helyzet miatt döntött így a parancsnok. (Ja és ugye ITT VAN 
RÁDIÓ A TANKOKBAN... Hát nem érdekes?) De ami nagyon fontos: 
HARCKOCSIZÓK ÉS GYALOGOSOK ELŐSZÖR EGYARÁNT A 
TETŐ IRÁNYÁBA LŐNEK! Lőtt onnan rájuk valaki? Erre senki sem 
emlékszik a pánikban... Pedig visszalőni oda szoktak, ahonnan lőnek... És 
ha így volt, akkor megint csak itt vannak a TETŐN JÁRÓ 
ORVLÖVÉSZEK, mint a Kossuth téren... Ejnye... 

A megyei tanács előtt viszont más történt: 

, A karhatalmisták szerint arra lettek figyelmesek, hogy a megyei tanács 
homlokzatára lövések csapódnak be..." (94. oldal) 

Már megint elsőnek lő valaki a karhatalomra. A kérdés csak az, hogy 
honnan? Kár, hogy az oknyomozók sosem kérték ballisztikai szakértők 
véleményét. Ugyanis a sokáig a tanács homlokzatán látható lövés- 
nyomokból, esetleg a benne lévő golyókból meg lehetett volna mondani, 
hogy milyen szögből érkeztek a lövések. Szemből, oldalról, tetőről vagy 
, földszintről"? Abszolúte nem mindegy. De erről soha, sehol nincs szó. Tán 
azért, mert VALAKIK nem is akarták, hogy kiderüljön? 

Az egyik tüntető egy ösvényen látott , egy karhatalmistát", aki éppen 
tárat cserélt. A másik szerint ő egy betongyűrűbe bújt, és a feje fölött lőtt 

egy , másik karhatalmista", aki őt magyarul nyugtatgatta. És a homlokzatot 
ért lövések valahogyan e két ember irányából jöttek — ennyi megállapítható 
volt. Hogy ez a két , karhatalmista?" ki volt — arról senki sem tud. 

Egy K. O. nevű karhatalmista a golyószórója mögött feküdt, amikor 
társa figyelmeztette, hogy a földön, a lába mellett golyók csapódnak be. Ez 
az irány is az említett betongyűrű felé mutatott. 

Ami nem hihető: hogy saját bajtársára is lőtt egy karhatalmista. Egy 
vidéki, helyi egységben. Ráadásul az egyik parancsnok öccsére. Egy ilyen 
osztagban mindenki személyesen ismerte a másikat. Egy ilyen aljasság a 
többiek kemény megtorlását vonta volna maga után, ha a golyószórósra 
lövöldöző , karhatalmista" azonosítható. De érdekes módon, a leírtakból is 
kideríthetően, nem volt az. 

Esik még utalás egy géppuskafészekről, amely a karhatalmisták szerint 
felülről, a , hegyről" lőtte őket. Ennek , tulajdonosáról"? sincsen több szó. 

Ami biztos: legalább három helyről itt is adtak le provokációs lövést. 
Egyet a lövöldözők közül látott-hallott egy tüntető. Magyarul beszélt, és 
karhatalmistaruhát viselt. Az ő irányából rálőhettek a tanács épületére és a 
fekvő golyószórósra is. Azután — nem tudunk róla... 

Ha a géppuskafészket is számítom, és a tetőről lövőt is, akkor nem egy 
provokátorról, hanem megint csak többről, esetleg csoportról lehet szó, 
ráadásul van még az ismeretlen , telefonos tüntetésszervező"? . 

A következtetést — a többi sortűz ismeretében — ki-ki levonhatja. 

ZÁRSZÓ - VAGY BOCSÁNATKÉRÉS 


Kedves egykori ,,pesti srácok!" Forradalmár írók, újságírók, diákok és 
tanárok! Katona- és rendőrtisztek! Politikusok és visszaemlékezők! 

Kérem, ne haragudjanak rám! Nem a jó szándékukat, nem a harcolók, a 
tényleg harcolók hősiességét vonom kétségbe vagy vitatom. Csupán arról 
van szó: idegesít 30 éve az, ami másokat, történészeket, kutatókat, egyszerű 
embereket is bosszant. Nevezetesen: a mi szép, nagy, szent nemzeti 
forradalmunkban annyi a valószínűtlen elem, a ,, nem tudjuk, ki volt, nem 
tudjuk, mi történt", az önellentmondás, a provokáció — hogy az már 
tárgyilagos külső szemlélőnek kicsit sok. Éppen mert életkoránál fogva nem 
vehetett részt az eseményekben, nem is lát elfogultan, sem saját szerepe, sem 
a megtorláskor elszenvedett sérelme okán. 

Ezért vettem a bátorságot, hogy 40 év után és a rendszerváltás hetedik- 
nyolcadik évében meg próbáljam összefoglalni kételyeimet és egy logikai 
sorra felfűzni a sokféle, töredékeiben már meglévő információkat. 

Így történt-e, nem-e? Őszintén szólva biztosan magam sem tudom. De 
így is történhetett. És ennek is van vagy ugyanakkora valószínűsége, mint az 
eddigi feltevéseknek, vagy éppen egy kicsit több... 

Mindezzel — úgy vélem — nem gyalázok meg senkit, és semmilyen eszmét 
nem ,, taposok sárba?. Mindettől Önök továbbra is azt hihetik, hogy 
világtörténelmet csináltak. Miközben lehet, hogy csak epizódszereplői 
voltak ennek a világtörténelemnek. És az sem kevés. Azt hiszem, ezzel a 
könyvvel tartoztam. Vagy az igazságnak, vagy annak, hogy közelebb 
kerüljünk annak megismeréséhez. 

Könyvem összeállításánál az alábbi nyilvánosan 
megjelent forrásmunkák adatait, állításait használtam fel: 


Titkos jelentések 1956. okt. 23.-nov. 4. (A budapesti és moszkvai brit és 
USA-nagykövetségek korabeli dokumentumainak válogatása.) Kiadta: 
Hírlapkiadó Vállalat, Budapest. 

1956. Az Egyesült Nemzetek Szervezete különbizottságának jelentése. 
(Korabeli szemtanúk vallomásai alapján.) Hunnia Kiadó, Budapest, 1989. 

Hegedűs András: Élet egy eszme árnyékában. Budapest, 1989. (Rákosi 
utolsó miniszterelnökének önéletírása.) 

1956. Évkönyv. Az 56-os Intézet kiadványa, Budapest, 1989. 

A forradalom hangja. (Összeállítás 1956. október 23. és november 9. 
között elhangzott magyar  rádióadásokból.) Századvég Kiadó és 
Nyilvánosság Klub kiadása, Budapest, 1989. 

Molnár Miklós: Egy vereség diadala. (A forradalom egyik 
résztvevőjének, vezető újságírójának emlékezései.) Budapest, 1991. 

Gyurkó László: 1956. (A Kádár-életrajzot is megíró némileg elfogult 
összefoglalása.) Magvető, Budapest, 1987. 

Aczél Tamás-Méray Tibor: Tisztító vihar. (A forradalom két író- 
vezetőjének emlékezései, az emigrációban közvetlenül az események után 
jelent meg.) Első itthoni kiadása: JATE Kiadó, Szeged, 1989. 

Peter Unwin: Pusztából kiáltott szó. (Brit diplomata összeállítása Nagy 
Imréről és a magyar forradalomról.) Héttorony Kiadó, Budapest, 1992. 

Gosztonyi Péter: Föltámadott a tenger... 1956. (A magyar október törté- 
nete, a Svájcban élő történész adatai alapján.) Népszava Kiadó, Budapest. 

Gosztonyi Péter: A magyar Golgota. (Az 1956 utáni megtorlások 
krónikája és egyéb fontos részlet-tanulmányok.) Százszorszép Kiadó, 
Budapest, 1993. 

Varga László: Az elhagyott tömeg. (Egy fiatal történész tanulmányai az 
1950-56-os időszakról, a legfrissebb levéltári adatok alapján.) Cserépfalvi 
Kiadó — Budapest Főváros Levéltára, Budapest, 1994. 

Sortűz a HM előtt. (Berki Mihály és szerzőtársai az 1956. október 24-i 
sortűzről és következményeiről.) Budapest, 1992. 

Forradalom, sortűz, megtorlás. (A salgótarjáni 1956. decemberi 
sortűzről, Dávid János, Geskó Sándor és Schiffer Pál dokumentumkötete.) 
Progresszió Kiadó, Budapest, 1990. 

Ezenkívül szemtanúk emlékezéseit, hozzám írt leveleket és a mintegy 30 
év alatti oknyomozó munkám során megismert (szóban közölt) adatokat 
használtam fel. 

Dr. Szatmári Jenő István 

